
Sir John Barrow (1763—1848) a fost o personalitate 
de seamă în Anglia vremii sale: mare călător, eminent 
geograf, autor al mai multor lucrări de specialitate; a 
făcut parte din prima ambasadă engleză în China și, după 
multe alte călătorii, a lucrat în Amiralitatea britanică, 
încheindu-și cariera cu funcțiunea de secretar perma- 
nent al acestei organizaţii. În această calitate, a avut posi- 
bilitatea să cunoască multe documente de care s-a folosit 
la elaborarea lucrării publicată în 1831 sub titlul „The 
Mutiny and Piratical Seizure of H.M.S. Bounty“ (Revolta 
şi capturarea piraterească a navei Majestății Sale Bounty), 
luorare care se referă la o revoltă izbucnită în 1789 pe sus- 
numita navă, în plin Pacific, precum și la urmările acelui 
act pentru toți cei implicaţi. 

În Anglia, lucrarea se reeditează și azi, fiind conside- 
rată ca operă clasică a istoriei marinei. Nu -este o operă 
de imaginaţie ; adevărul istoric este scrupulos. respectat, 
toate personajele au existat şi au trăit evenimentele 
relatate. Evitînd orice lirism personal, autorul citează docu- 
mente în sprijinul afirmațiilor sale, păstrează obiectivi- 
tate în caracterizarea personajelor şi în explicarea moti- 
vaţiilor care au declanșat întîmplările. Relatarea nu este 
aridă, din contră, savuroasă, cu accente de umanitate pro- 
gresistă, de multe ori cu umor. Lirice sînt unele înterca- 


latii dintr-un poem închinat acelorași evenimente de 
către poetul Lord Byron, vibrant la toate simptomele revo- 
luționare din vremea sa. 

Evenimentele descrise sînt mai bine înţelese dacă ne 
gindim la epoca în care s-au desfășurat : în ajunul acelei 
răscruci a secolelor XVIII—XIX, atit de bogată în eveni- 
mente la scara mondială a vremii: se prăbușea o lume 
veche, o societate, cea feudală ; privilegii, credinţe, prin- 
cipi se clătinau vehement, săpate de deșteptarea şi parti- 
ciparea la evenimente u unor mase de oameni din ce în 
ce mai largi. 

În diverse ţări, la diferite date și în numeroase limbi 
au apărut relatări despre întimplăvile în legătură cu 
Bounty ; multe sînt doar adaptări sau prescurtări ale 
lucrării lui Sir John Barrow, singura care redă în întregime 
filmul cronologic al faptelor. Cartea prezintă mai întîi locu- 
rile şi descrierea eroilor, apoi relatează în amănunt răz- 
vrălirea, urmată de odiseele respective ale personajelor. 
Voit şi mai ales nevoit, cei angajaţi în această desfășurare 
au suferit consecințe, mai mult sau mai puţin dramatice, 

După douăzeci de ani de la rebeliune, adică în 1809, a 
fost descoperită o parte din răzvrătiți care, după o escală 
în Tahiti, se refugiaseră într-o insulă pustie din micul 
arhipelag Pitcairn, pierdut în imensitatea Pacificului, unde, 
împreună cu femei indigene care i-au urmat din Tahiti, 
au întemeiat o așezare sui generis, devenită mai târziu 
posesiune britanică. 

In 1971, ziarele din lumea întreagă au anunţat decesul 
în acea insulă al ultimului descendent direct al lui. Chris- 
tian Fletcher, căpetenia răzvrătiților de pe Bounty : o do- 
vadă a interesului mondial pe care l-au stîrnit acele în- 
tîmplări, interes care a dăinuit aproape două secole, pînă 
în vremea noastră. 


Ei 


Versiunea românească de față urmăreşte relatarea lui 

Sir John Barrow, căutînd să păstreze intact şi stilul oare- 
cum arhaizant al textului initial. 
. S-a crezut necesar ca, pentru o mai completă cunoaş- 
tere a datelor geografice, biografice și a termenilor mari- 
năreşti să se adauge un glosar la finele lucrării, iar la 
începutul lucrării, pentru orientare, se prezintă rolul echi- 
pajului în care sînt nominalizați toţi cei îmbarcaţi iniţial 
pe Bounty, cu funcțiunile respective. 


C. PAPADOPOL CALIMAH 


ROLUL ECHIPAJULUI INIŢIAL DE PE BOUNTY, 


Wiliam Bligh, locotenent de marină, comandantul navei: 
John Fryer, locotenent, secundul comandantului 
William Elphinstone, al doilea secund 


Fletcher Christian, adjunct de secund 

Thomas Huggan, medic, asasinat de indigeni la prima escală în 
Tahití, înainte de rebeliune 

William Peckover, şef tunar 

John Mills, adjunctul şefului tunar 

William Cole, şeful echipajului 

James Morrison, adjunctul şefului de echmpaj 

James Churchill, instructor de luptă cu arme albe 

Thomas Hayward, aspirant 

John Hallet, aspirant 

Edward Young, aspirant 

George Stewart, aspirant 

Peter Heywood, aspirant 

Robert Tinkler, elev marinar 

William Purcell, dulgher 

Charles Norman, ajutor de dulgher 

Thomas M'Intosh, dulgher pentru postul echipajului 

John Norton, caporal de marină 

Peter Lenkletter, caporal de marină 

George Simpson, adjunct de caporal de marină 

Joseph Coleman, armurier 


Lawrence Lebogue, velar 

Thomas Hall, bucătar 

John Smith, bucătarul comandantului 

Robert Lamb, măcelar 

John Samuel, intendent 

David Nelson, botanist 

William Brown, grădinar 

Thomas Ledward, matelot, cu funcţiune de chirurg, după . moar- 
tea lui Thomas Huggan 

Thomas Burkitt, matelot 

Matthew Quintal, matelot 

John Sumner, matelot 

John Millward, matelot 

Wiliam M'Koy, matelot 

Henry Hillbrant, matelot 

Michael Byrne, matelot 

William Muspratt, matelot, wrdonanța comandantului 

Alexander Smith, matelot 

John Williams, matelot 

Thomas Ellison, matelot 

Isaac Martin, matelot 

Richard Skinner, matelot 

Matthew Thompson, matelot 


I. TAHITI, INSULA FERICIRII 


In căutarea unei Terra Australis incognita. — Insula ispite- 
lor. — O -debarcare dificilă. — Bombardament preventiv. 
— Emoţionante preliminarii de pace. — Regina din Tahiti. — 
Mare durere. O neplăcută întîmplare a lui Cook. — Furtișaguri 
și plinsete. — Doliu și înmormiîntări. — Tatuaje.— Pirogi tahi- 
tiene. — Frumuseţea indigenilor. — Moravurile tahitienelor. — O 
gustoasă friptură de cîine. — Alimente şi otrăvuri. — Dejunul 
şefului. — De la climat, la îmbrăcăminte. — Petreceri popu- 
lare. — Paradisul pierdut. 


„insulă a desfătării, pămînt primitor, 

Inimi prietene, ospețe ce nu cer efort, 

Comportare delicată, inspirată de natură, 

Bogăjii neadunate de avarijie, dragoste care nu se cumpără“ 


LORD BYRON 
(Din poemul „Insula, sau Christian şi tovarășii lui“) 


Domnia lui George al III-lea se remarcă în istorie prin 
dezvoltarea și progresele considerabile realizate de știința 
geografiei sub impulsul direct al monarhului. Curind după 
urcarea sa pe tron, a dat ordin să se întreprindă expediţii 
de explorare „nu pentru a descoperi comori sau a extinde 
dominaţia engleză, ci pentru ameliorarea relaţiilor dintre 

oameni şi pentru progresul și răspîndirea ştiinţei“. Suve- 
ranul era el însuşi un pasionat geograf și este sigur că, în 
acea epocă, nici unul dintre supușii lui nu avea o colecţie 
de cărţi marinăreşti şi de hărți atit de bogată și de bine 
organizată ca a sa şi nimeni nu cunoştea ca el cît erau de 
corespunzătoare și precise. 

Primele expediţii spre: mările Sudului s-au desfășurat 
sub comanda unor mari navigatori ca John Byron, Wallis 
şi Philippe Carteret. În instrucţiunile date lui John Byron 
se poate citi : „Sînt motive suficiente care îndreptățesc tă 
se creadă că în Oceanul Atlantic, între Capul Bunei Spe- 
ranțe şi Strimtoarea Magellan există continente şi insule 
întinse, încă nevizitate de cercetători europeni, la latitu- 
dini propice pentru navigaţie și cu climat capabil să fur- 
nizeze produse comerciale utile“. Afirmația că între Capul 
Bunei Speranţe şi Strimntoarea Magellan navigatorii puteau 
descoperi tărimuri bogate în produse comerciale utile nu 
avea un caracter senzaţional. De fapt, noile expediţii aveau 
un obiectiv care reţinuse atenţia oamenilor de știință încă 
din timpul călătoriilor lui Quiros : acel abil navigator spa- 
niol afirmase că, undeva în latitudinile emisferei sudice 
exista neapărat o Terra Australis incognita care contra- 
balansa marile mase terestre situate în emisfera nordică, 
menţinînd astfel echilibrul globului pămîntesc (!). 

În timp ce se desfășurau aceste expediţii, în 1768, Royal 
Society a adresat regelui o cerere solicitînd ca Majestatea 
Sa să binevoiască a desemna o navă militară care să trans- 
porte spre mările Sudului pe Alexander Dalrymple (care 
își însuşise ipoteza lui Quiros) precum şi pe alţi cîţiva sa- 
vanţi, mai ales pentru a observa trecerea planetei Venus 
peste discul solar, eveniment astronomic urmînd să aibă 
loc în acel timp. La ordinul regelui, Amiralitatea a des- 
tinat pentru realizarea misiunii o navă cu trei catarge de 


trei sute șaptezeci de tone ; Dalrymple fiind civil, nu i s-a 
putut încredința comanda navei ; el s-a formalizat și a 
refuzat să mai ia parte la expediţie. 

Comanda a fost atunci încredințată locotenentului de 
marină James Cook : ofiţer cu competenţă încercată, pri- 
ceput în astronomia necesară navigaţiei, expert în teoria 
şi practica călătoriilor pe mare. Pentru a-l ajuta la obser- 
vaţiile necesare în timpul călătoriei, Royal Society i-a dat 
ca adjunct pe Charles Green, fost asistent al astronomului 
doctor Bradley. În această expediție interesantă, Cook a 
mai fost însotit de Banks, un nobil bogat, care ulterior a 
devenit preşedinte al lui Royal Society, şi de doctorul 
Solander, suedez foarte cultivat, avind cunoștințe remar- 
cabile de istorie naturală. Royal Society a recomandat ca 
obiective de observaţii insulele Marchize sau insulele Rott- 
erdam si Amsterdam. Dar înaintea plecării locotenentului 
Cook, căpitanul Wallis s-a întars dintr-o expediţie și a ple- 
dat călduros cauza unei insule pe care tocmai o descoperise 
şi o botezase „Insula Regelui George”, devenită ulterior 
cunoseutiă sub numele indigen de Gtahiţi sau Tahiti * 


Farmeccele acestei insule au fost strîns legate de revolta 
izbucnită la bordul navei Bounty, precum şi de destinul 
răzvrătiților şi a inocentelor lor progenituri. Multiplele 
ispite oferite de insulă au fost considerate ca una din 
cauzele importante ale revoltei. După spusele unora, prin- 


* De [apt, insula a fost descoperită în 1606 de Fernandez de 
Quiros care i-a dat numele La Sagittaria ; iniţial nu s-a ştiut că 
era vorba de insula Tahiti, dar mica diferență de cîteva mile în 
privinţa Jalitudinii şi două grade la longitudine, descrierea for- 
mei jnsulei, cu micul istm, distanța faţă de alte insule vecine, 
toate concordă, dovedind că La Sagittaria şi Tahiti sînt una și 
aceeaşi insulă, cu toate că Quiros o descrie ca avind sol plat, ceea 
ce nu corespunde zealității. — NA. 

tre care şi Bligh comandantul navei, revolta unei părți din 
echipajul de pe Bounty a fost provoeată : 


„De inimi tinere, suspinind după o insulă a soarelui, 

Unde surîd uni de vară continuă şi femei pasionate ; 

De oameni fără patrie care, de prea mult timp plecați 
de-acasă 

Nu şi-ar mai fi regăsit acoperisul natal sau l-ar fi găsit 
schimbat, 

Si care, indiferenți la confort. au preferat coliba 

Unei blinde sălbatice în locul valului înşelător“. 


Socotim deci necesar ca, in chip de introducere lu pre- 
zenta povestire, să descriem bogăţiile şi darurile spontane 
cu care natura a bineeuvintat această insulă odinioară 
fericită ; vom evoca obiceiurile simple şi naive ale băștina- 
şilor ; vom arăta în amănunt tentaţiile care, după multe 
opinii mai mult sau mai puţin pripit formulate, ar fi la 
originea catastrofei ; vom arunca, de asemenea, o privire 
asupra „nimfelor seducătoare și a colibelor încântătoare“ 
aşa cum existau cind au avut loc primele contacte între 
indigeni şi echipajele navelor ce s-au perindat succesiv sub 
comanda lui Wallis, Bougainville şi Cook pe țărmurile 
insulei Tahiti. 

Dar primele contacte ale lui Wallis cu tahitienii n-au 
fost deloc amicale. Cind vasul său s-a apropiat de țărm, 
căutind un loc potrivit de acostare, l-au înconjurat nume- 
roase pirogi ; la bordul uneia din ele, un indigen ridica o 
ramură de bananier sălbatie, simbol tradițional de pace 
și prietenie. Cu aceeaşi prietenie, tahitienii au fost invitaţi 
să urce pe nava engleză, ceea ce s-au grăbit să facă, în 
mare număr. Dar, speriată de invazie, o capră de la bord 
a împuns eu coarnele partea mai cărnoasă a unui vizita- 
tor ; acesta s-a întors sărind şi s-a găsit brusc în faţă cu 

un animal necunoscut, mult deosebit de vietățile văzute 
şi care, cabrat pe picioarele posterioare, se pregătea să-i 
mai tragă o nouă lovitură. Indigenul și-a pierdut capul şi, 
îngrozit, a sărit peste bord ; toţi indigenii l-au imitat în 
mare grabă. 

Micul incident părea a nu avea consecinţe grave. Dar 
cînd bărcile lansate de navele engleze au inceput să son- 
deze golful, numeroase pirogi le-au urmărit de aproape 
evoluțiile. Văzînd acestea, Wallis şi-a închipuit că tahitie- 
nii aveau intenţia să-i atace şi, pe baza acestei bănuieli, a 
ordonat prin semnale ca ambareaţiile să revină la bord. 
„În același timp, spune el, pentru a intimida pe indieni, 
am tras o ghiulea de nouă livre pe deasupra capetelor lor“. 
Bineînţeles, indigenii au fost foarte speriaţi de această lo- 
vitură de avertizare ; au căutat să taie drumul uneia din 
ambarcaţiile care se îndreptau spre navă și au deschis un 
tir de pietre asupra ei ; ofiţerul care comanda barca a luat 
o muschetă, a încărcat-o cu alice şi a tras asupra celui care 
aruncase prima piatră, rănindu-l la umăr. 

Găsind că locul nu era potrivit pentru acostare, Wallis 
s-a îndreptat spre o altă parte a insulei. Acolo, una din 
bărcile lansate a fost atacată de două sau trei pirogi în- 
cărcate cu indigeni care agitau visle şi bite. „Fiind în mare 
pericol, spune comandantul, oamenii noștri s-au văzut obli- 
gaţii să folosească armele de foc ; tirul lor a omorit pe unul 
din agresori și a rănit grav pe altul“. Această neplăcută 
luare de contact nu a împiedicat totuşi ca un mare număr. 
de pirogi să se prezinte a doua zi de dimineaţă, cînd nava 
engleză era ancorată, oferind purcei, păsări şi fructe. S-a 
stabilit îndată un comerţ activ ; marinarii englezi au schim- 
bat cuțite, cuie, şi tot felul de mici podoabe pe alimentele 
substanţiale de care aveau mare nevoie. 

Printre ultimele pirogi sosite se aflau unele mari, 
cuplate cîte două, fiecare încărcată cu cincisprezece oameni 
robuști ; Wallis a observat că aduceau cu ele un fel de 
piini rotunde, în mare cantitate. Le însoțeau alte ambarca- 
ţii: acestea transportau numai femei care îndată au 
început să danseze seducător, cu atitudini care nu lăsau 
nici o îndoială asupra scopurilor: încercau să atragă aten- 
ţia marinarilor. În acest timp, pirogile cuplate au încercuit 
nava ; ocupanţii lor au inceput să danseze, alţii suflau în 
cochilii mari de melci de mare sau cintau din flaut. O 
ambarcaţie prevăzută cu acoperiş sub care stătea un indi- 
gen a avansat atit de aproape, încît respectivul a putut 
lansa pe navă un buchet de pene roşii și galbene, indicînd 
prin semne că era destinat comandantului; ambarea- 
ţia s-a îndepărtat apoi, pină cînd tahitianul a putut să 
apuce ramura unui arbore de cacao. Îndată, de pe toate 
pirogile, lansate simultan spre navă, s-a ridicat un mare 
strigăt, urmat de o ploaie de pietre. 

Marinarii de veghe au primit ordin să tragă şi, în acelaşi 
timp, două din tunurile de pe puntea de la pupa, încărcate 
cu alice, au deschis focul. Sub acest potop omoritor, piro- 
gile au bătut în retragere, în mare învălmășeală. Dar cîteva 
minute mai tîrziu, indigenii au reluat atacul. Wallis a pus 
atunci în acţiune piesele mari: au bombardat nu numai 
pirogile cuplate, dar şi întreaga flotilă de ambarcaţii uşoare 
care se lansau pe mare pentru a participa la lupta contra 
invadatorului. În jurul navei engleze se aflau cel puţin 
trei sute de pirogi, avind la bord peste două mii de oameni. 
Indigenii s-au risipit din nou, dar nu pentru multă vreme ; 
s-au regrupat într-o oarecare ordine, au ridicat bande- 
role albe, și s-au îndreptat vislind puternic către pupa 
vasului englez, apoi, deodată, cu praștii şi cu o forţă plină 

de îndeminare, au reinceput să lanseze pietre cam de cite 
două livre fiecare, rănind mai mulţi marinari. În sfîrşit, 
o ghiulea a tăiat în două piroga celui ce părea să fie selul. 
Cind indigenii au văzut efectul loviturii, au șters-o .în 
grabă ; o jumătate de oră mai tirziu, nu se mai vedea nici 
o pirogă și toţi tâhitienii adunaţi pe plajă au fugit cît îi 
ţineau picioarele, spre interior. 

La bord, toată lumea se întreba ce se va intimpla a doua 
zi ; curînd au primit răspunsul : 

„Omul alb a debarcat ; să vă mai spun ce a urmat? 

O lume nouă a întins mina bronzată celei vechi“. 


A. doua zi de dimineaţă. locotenentul Furneaux a acos- 
tat fără opoziţie în apropiere de gura .unui rîu care se 
“vărsa în golf ; a înfipt în pămint o:prăjină înaltă cu dra- 
+pelul englez, luind astfel locurile în „posesie în numele 
"Majestății Sale britanice ; insula a fost botezată „Insula 
regelui George al III-lea“. În momentul cînd se reimbarca 
pentru reîntoarcere lu navă, un bătrin, căruia îi dăruise 
în ajun mici obiecte fără valoure, a adus multe ramuri 
«verzi pe care le-a depus la prăjina drapelului ; apoi s-a 
“îndepărtat, :revenind.cu o duzină de compatrioți care s-au 
-apropiat cu atitudini rugătoare, s-au retras şi au reapărut 
«după-un moment cu doi .purcei vii pe care i-au depus 
„alături de ramurile verzi ; după care au început să dan- 
seze. Cînd ceremonia s-a terminat, au pus purceii într-o 
spirogă şi bătrinul i-a transportat la bord : el purta frunze 
verzi. de bananier sălbatic, pe care le-a distribuit echipa- 
ului, pronunţind o frază adresată fiecărui destinatar. 
“Marinarii au vrut să-i ofere în schimb citeva daruri, dar 
el nu le-a acceptat. 

“De astă dată, pacea părea bine stabilită. Convins că 
nu era cazul să se teamă de o nouă ofensivă, în ziua urmă- 

toare, Wallis a trimis oameni pe uscat pentru a face pro- 
vizii de apă. În timp ce mateloţii umpleau butoaiele, 
Wallis a observat mai mulţi indigeni adunîndu-se prin 
»ăduri în spatele muntelui ; de asemenea, a apărut.o în- 
eagă flotă de pirogi care ocoleau un promontoriu al 
zolfului, dirijindu-se spre navă. Cum acestea erau încăr- 
zate cu pietre, el a crezut că tahitienii aveau de gînd să 
nceapă o nouă serie de atacuri de mare anvergură. „Dat 
fiind că cu cît lupta este mai scurtă, cu atît pagubele sînt 
nai mici, relatează căpitanul Wallis, am decis să trec la 
> acţiune decisivă şi să pun imediat capăt ostilităţilor“. 

În consecinţă, nava a deschis un foc puternic asupra 
dirogilor ; efectul a fost imediat : ambarcaţiile s-au disper- 
sat. Pericolul pe apă fiind înlăturat, englezii au luat ca 
intă pădurile pentru a izgoni pe indigenii adunaţi acolo 
n număr mare. Tahitienii s-au refugiat atunci spre munte, 
le unde femeile și copiii urmăreau spectacolul. Dată fiind. 
listanţa, ei se credeau în perfectă siguranţă. Dar Wallis 
1 dat ordin să se tragă patru ghiulele pe deasupra capete- 
lor lor. Două au căzut în apropierea unui arbore, la picio- 
“ul căruia staţiona un grup întreg ; cuprinși de stupefac- 
jie și teroare, indigenii au dispărut ca prin minune. 

Coasta a fost astfel eliberată. Wallis a lansat bărcile și 
Julgherii au mers cu topoare pe mal pentru a distruge 
oate pirogile aflate acolo. Se spune că şi-au îndeplinit 
zonştiincios misiunea şi au prefăcut în bucăţi peste cinci- 
zeci de ambarcaţii, din care multe măsurau şaizeci de pi- 
zioare lungime şi trei picioare lăţime, cuplate cite două, 
cum s-a mai spus. 

Represaliile severe au fost crud simţite de bieţii indi- 
zeni, care fără instrumente metalice și folosind doar pie- 
tre, scoici şi oase munciseră luni, fără îndoială chiar ani, 

pentru a construi una singură din aceste extraordinar: 
pirogi duble. 


Sub aceste auspicii nefavorabile s-au desfăşurat pri 
mele raporturi cu indigenii din Tahiti. Ostilitatea lor ne 
abătută, perseverența în a duce o luptă inegală erau inspi- 
rate de două motive: sau îşi imaginaseră că o navă ali 
de impozantă, cum nu mai văzuseră vreodată, ancorase 
în faţa coastei lor pentru a le cuceri ţara ; sau, poate, at 
cedat tentaţiei irezistibile de a încerca să-și însuşească 
indiferent de riscuri, o pradă de valoare considerabilă. 

În orice caz, spaima provocată de canonadă şi poate 
afirmaţia noastră că „nu doream decit unele provizii ş 
apă dulce“ au transformat cu totul comportarea lor. A 
doua zi după bombardament s-au stabilit relaţii foarte 
amicale care s-au dezvoltat fără întrerupere pină la ple- 
carea Dolphin-ului, nava lui Wallis, din acele locuri. Indi: 
genii i-au aprovizionat cu o mare cantitate de purcei, cîini 
fructe şi legume, primind în schimb bucăţi de fier, cuie şi 
alte obiecte de valoare neinsemnată. 

O anecdotă duioasă dovedeşte, dealtfel, promptitudi- 
nea acestui popor simplu în a ierta adversitatea cu care 
a fost tratat. Însoţită de doi tineri, unul purtînd o ramură 
de bananier sălbatic şi celălalt doi purcei, o biată femeie 
s-a apropiat de şeful tunar, însărcinat de Wallis cu opera- 
ţiile de troc ; cu mare atenţie, ea privea pe toţi „străinii“ 
din apropiere, apoi a izbucnit în plins. Din explicaţiile 
ei, s-a înţeles că soţul şi trei fii ai ei fuseseră omorîți în 
cursul atacului. În timp ce vorbea, nenorocita manifesta 
o mare durere şi cei doi tineri însoțitori au trebuit s-o 
sprijine ; judecînd după lacrămile pe care şi ei le vărsau, 
reieşea că, fără îndoială, erau fiii supraviețuitori. Cînd s-a 
mai calmat, femeia a dăruit şefului tunar doi purcei și i-a 

întins mîna în semn de prietenie, dar nu a acceptat nimic 
în schimb. 


Acum, căpitanul Wallis era perfect lămurit asupra sen- 
timentelor indigenilor. A trimis un detașament în inte- 
piorul insulei pentru aprovizionare cu lemne ; toţi indi- 
genii întilniţi i-au întimpinat cu prietenie şi i-au găzduit 
generos. 

Curînd, Dolphin a primit vizita unor indigeni de ambe 
sexe, ale căror costume și purtare dovedeau că făceau 
parte din notabilii insulei. Printre ei, se afla o femeie de 
vreo patruzeci și cinci de ani, cu fizic agreabil şi ţinută plină 
de demnitate. Ignorînd rezervele dictate de neincredere şi 
frică, ea s-a comportat la bord cu libertatea unei persoane 
conștiente de superioritatea proprie și obişnuită să 
comande. A acceptat cu bunăvoință, chiar cu vădită plăcere 
micile daruri oferite de căpitan, apoi, observind că acesta 
cra suferind şi slăbit, i-a arătat cu insistenţă ţărmul. 
Căpitanul Wallis a înţeles că gestul era o invitaţie și a răs- 
puns prin semne că a doua, zi de dimineaţă va veni în 
insulă. Vizita a avut un caracter atit de neobişnuit şi a dat 
ocazia manifestării unor sentimente atit de amicale, încit 
mai bine să-i dăm cuvîntul căpitanului : 

„A doua zi de dimineaţă, am coborit pe uscat pentru 
prima dată ; prinţesa, mai bine spus regina (părea să exer- 
cîte o autoritate reală), a apărut în curînd și a venit în 
întîmpinarea mea, escortată de o numeroasă suită. Cum 
eram foarte slăbit din cauza stării precare a sănătăţii mele, 
a ordonat să fiu purtat pe braţe ; am crezut că se proceda 
astfel numai pentru traversarea unui rîu, dar m-am în- 
şelat : m-au lăsat din braţe numai în faţa locuinţei regi- 
nei. Observînd că şi alţi tovarăşi ai mei, în special se- 
cundul şi întendentul erau de asemenea bolnavi, a dat 

ordin să fie transportaţi în acelaşi mod şi un corp de 
gardă a urmărit cortegiul. Pe drum, era îngrămădită o 
mare mulţime ; a fost suficient un gest cu mina al reginei, 
fără pronunţarea vreunui cuvînt, și indigenii.s-au dat deo- 
parte, liberîndu-ne trecerea. Ajunşi în apropierea locuin- 
tei reginei, ne-au ieșit în întimpinare numeroase persoane 
de ambele sexe ; regina ni le-a prezentat, făcîndu-ne să 
înțelegem prin semne că erau membrii familiei sale ; ea 
mi-a ridicat mina și toţi au venit pe rînd să mi-o săruţe. 
© Casa ocupa o suprafaţă de trei sute douăzeci și sapte 
picioare lungime pe patruzeci şi două lățime, avind un 
acoperiş din frunze de palmier sprijinit pe treizeci și nouă 
de coloane de fiecare lature și patrusprezece la centru. Cul- 
mea acoperișului, în interior, se afla la treizeci de picioare 
deasupra solului, iar marginile, la douăsprezece picivare. 
Sub acoperiş, totul forma o singură încăpere. 

Îndată ce am trecut pragul, am fost invitaţi să ne așe- 
zăm pe sol, apoi a chemat patru tinere fete ṣi cu aju- 
torul lor m-au descălțat, mi-au scos ciorapii şi vestonul ; 
după care, le-a ordonat să-mi maseze încet pielea și să mă 
fricţioneze. Secundul şi intendentul au beneficiat de 
aceleaşi îngrijiri, dar cei care păreau sănătoși nu au avut 
parte de tratament. În cursul ședinței, medicul nostru, 
venit pe jos şi transpirînd puternic, şi-a scos peruca pen- 
tru a se răcori. Văzind aceasta, un indigen și-a exprimat 
cu glas tare mirarea, făcînd și pe, ceilalţi asistenţi să se 
întoarcă ; toate privirile s-au indreptat asupra acestei 
minuni şi masezele noastre şi-au suspendat activitatea. 
Cîtva timp, mulţimea a stat imobilă, stupefiată, mută și 
cred că indigenii nu ar fi manifestat mai mare surpriză 
dacă ar fi descoperit că și membrele medicului nostru 
erau înșurubate în trup. În sfîrşit, masezele au reînceput 
lucrul ; după o bună. jumătate de oră ne-au îmbrăcat, dar 

la această ultimă operație au arătat o lipsă de îndemînare, 
perfect de înţeles. Îngrijirile lor ne-au făcut mult bine, 
atit mie, cît și secundului și intendentului. 

Ceva mai tîrziu, generoasa noastră binetfăcătoare a or- 
„donat să i se aducă cîteva valuri de pînză indiană cu care 
ne-a îmbrăcat pe mine și pe însoțitori după moda locului. 
Mai întîi am încercat să refuz ; dar aș fi avut aerul că dis- 
“prețuiam un gest prin care încercau să-mi facă plăcere, 
așa că am slirşit prin a accepta. La plecare, regina a ordo- 
nat să lie dusă la navă o enormă scroafă cu purcei şi ne-a 
însoţit personal pe-tot drumul de întoarcere. A hotărit ca 
“oamenii săi să mă poarte pe braţe, la fel ca la venire, dar 
“am arătat prin semne că preferam să merg pe jos ; atunci 
“ea mi-a luat braţul şi de fiecare dată cînd ajungeam înain- 
tea unei bălți sau porţiuni noroioase, mă ridica spre a 
nu-mi murdări picioarele, cu aceeași ușurință cu care eu 
aș Îi ridicat un copil, dacă aș fi fost sănătos“. 


A doua zi de dimineaţă, căpitanul Wallis i-a trimis 
„reginei un dar-prin tunarul şef; acesta a găsit-o în cursul 
unei mari petreceri, cu peste o mie de persoane. Alimen- 
tele erau -aşezate în coji de nucă de cocos ; cojile “erau 
dispuse pe tăvi de lemn și regina, cu propriile miîini, le 
“distribuia „invitaţilor așezați după rang, în aer liber, în 
jurul locuinţei. Cind toată lumea a fost servită, regina s-a 
aşezat pe un loc ceva mai ridicat şi două femei, de o parte 
"şi de alta, au început să-i dea să mănînce ;. regina se mul- 
“vumea doar să deschidă gura cînd servantele ridicau mii- 
mile purtînd hrana. 

Mai tirziu, totul a mers cum nu se poate mai bine: 
“regina a făcut numeroase vizite căpitanului Waăllis la bord ; 
#de fiecare dată aducea un dar, însă nu a acceptat nici un 
troc şi a refuzat să primească la rîndul ei vreun dar. 

În sfîrşit, căpitanul Wallis a mers în vizită pentru a-şi 
lua rămas bun, dindu-i să înţeleagă prin semne că se pregă- 
tea să părăsească “insula peste o săptămînă. Regina a prins 
imediat înţelesul mesajului și tot prin semne şi-a expri- 
mat dorința ca el să mai stea trei săptămîni, ca să petreacă 
cîteva zile cu ea în interiorul insulei. A adăugat că la reşe- 
dinţa din interior, Wallis îşi putea procura mulţi porci şi 
păsări pentru călătorie.. Cum el persista în hotărire, ea a 
izbucnit în plinsete şi foarte greu a reuşit s-o calmeze. 

Regina a fost apoi invitată pe nava engleză, împreună 
cu demnitarii ei şi Wallis a oferit un bun dejun în onoarea 
lor. Dar regina nu a vrut nici să bea, nici să mănince. 
Cind a plecat, înainte de'a cobori în pirogă, a întrebat, 
tot prin semne, pe căpitan, dacă într-adevăr avea de gind 
să părăsească insula în ziua fixată. La răspunsul afirmativ, 
regina şi-a exprimat regretul izbucnind în plins; cînd i 
s-a potolit emoția, 'a spus căpitanului că va reveni și a 
doua zi. 

Într-adevăr, în ziua următoare l-a vizitat de două ori, 
de fiecare dată aducindu-i o abundență de daruri : purcei, 
păsări, fructe. Căpitanul Wallis i-a mulţumit călduros 
pentru bunătate, declarindu-i că se pregătea de călătorie 
pentru a doua zi. Vestea a fost iarăşi primită cu lacrămi, 
apoi regina și-a stăpinit emoția şi l-a întrebat cînd se va 
reîntoarce ; înțelegind că va reveni peste cincizeci de zile, 
a părut mai liniştită. 

„Regina a rămas la bord, povestește căpitanul Wallis, 
pînă seara, cînd, cu mari dificultăţi, am convins-o să se 
reîntoarcă pe insulă. Înţelegind că nava era pregătită de 
plecare, s-a lăsat pe un fotoliu, plingiînd cu un exces de 
pasiune, imposibil de potolit. În fine, plină de tristeţe, a 
consimțit să fie condusă în piroga sa, urmată de escortă.“ 

A doua zi, la plecarea navei, plaja era neagră de lume. 
A sosit şi regina, ordonînd să fie pusă la apă o pirogă 
dublă, manevrată de suită şi escortată de cincisprezece sau 
șaisprezece alte pirogi; s-a urcat la bordul navei, inca- 
pabilă de a vorbi, s-a așezat și a dat drumul durerii, plîn- 
gind cu lacrămi fierbinţi. S-a pornit o briză slabă, pînzele 
navei s-au umflat ; în momentul cînd trebuia să se reîn- 
toarcă în pirogă, „ne-a îmbrățișat pe toţi, relatează 
căpitanul Wallis, în modul cel mai afectuos şi plingind din 
toată inima ; toţi cei din suită și-au exprimat în acelaşi 
mod tristeţea de a ne vedea plecînd. În pirogă, ea s-a 
așezat la provă, continuind hohotele de plins ; părea incon- 
solabilă. Îi dăruisem multe lucruri, unele foarte utile, 
precum și citeva podoabe ; a acceptat totul în tăcere, fără 
a privi ceea ce îi ofeream. Către ora zece, am trecut de 
zona- brizanţilor însoţiţi de pirogile indigenilor; amicii 
noştri indigeni şi mai ales regina şi-au luat încă o dată 
rămas bun cu semne de afecţiune şi de întristare care ne-au 
înduioșat inima şi ne-au adus lacrămi în ochi“. 

Se pare că o tandră dragoste se înfiripase între cele 
două personaje aduse de hazard faţă în faţă pe litoralul 
insulei Tahiti. Căpitanul Wallis şi-a adus aminte de spu- 
sele Didonei către Enea, cind îl ruga să rămină cu ea: 

„Nec te noster amor, nec te data dextera quondam 

Nec moritura tenet crudeli funere Dido?“ * 

Această regină nu a murit totuşi din cauza durerii, ca 
prea nefericita Didona; din contra, o vom găsi mereu 
activă, plină de bună dispoziție, tot atît de generoasă şi 
la sosirea locotenentului Cook. Îi cunoaștem şi numele : 
Oberea. De fapt, nu era regină ; Cook şi însoțitorii lui de 


* Nu te opreşte nimic, nici dragostea, nici jurămintele tale 
de ieri. nici cruda moarte ce o va răpi pe Didona?“ (Vergiliu, 
Eneida). 


21 


călătorie au descoperit că se măritase cu regentul, unchiul 
tînărului rege în acea vreme minor, dar că trăia separată 
de soţ. Ea nu întirzie să manifeste o preferință marcată 
pentru Banks, ofiţer de pe nava lui Cook; poate că noul 
sentiment nu a fost tot atît de puternic ca cel incercat pen- 
tru căpitanul Wallis ; se pare însă că a fost reciproc, cel 
puțin pînă cînd gentilomul englez a aflat, din nefericire, 
că eu mai avea la dispoziţie un neobosit cavaler servant, 
cu talie de atlet. 

Cele aflate uu coincis cu un furt de natură destul de 
comică, care a provocat o oarecare răceală în relaţiile lor ; 
întîmplarea merită să fie povestită. 

Un grup compus din Cook, Banks. Solander și alţi trei 
sau patru englezi au fost surprinşi de sosirea nopții, la 
oarecare distanţă de locul de acostare. Dacă ar fi să cre- 
dem pe locotenentul Cook, Banks s-a socotit foarte fericit 
cind Oberea i-a oferit azil în piroga personală ; a urat o 
noapte tot atit de bună camarazilor şi i-a abandonat soar- 
tei lor. După obiceiul locului, s-a culcat devreme ; ca de 
obicei, s-a dezbrăcat, nopţile fiind calde. Oberea a insis- 
tat să-i încredințeze veșmintele, altminteri, afirma ea, îi 
vor fi furate. Asigurat de această garanţie, Banks a ador- 
mit cu toată liniştea sufletească. S-a trezit spre orele 
unsprezece şi, dorind să se scoale, şi-a căutat veșmintele, 
fireşte, în locul unde văzuse că Oberea le aşezase cu mare 
grijă. Dar, consternare, nu se mai aflau acolo! A trezit-o 
imediat pe Oberea ; la reproşurile lui, regina a sărit în 
sus, a ordonat să se facă lumină şi s-a pregătit în grabă 
să găsească cele dispărute. Tootahah, regentul regatului, 
dormea în piroga vecină ; a fost alertat şi a propus ca 
Banks să o însoțească pe Oberea în urmărirea hoţului, 
Banks nu era în stare să participe la cercetări, căci nu 
mai avea ca veşmint.decit chiloţii. O jumătate de oră mai 

tirziu, cei doi eminenţi amici s-au reîntors cu miinile 
goale : nu descoperiseră nici vesmintele, nici hoţul. Banks 
nu cunoştea locul unde dormeau Cook şi Solander ; dar a 
auzit o muzică, care nu putea proveni decit de la o reuni- 
une populară la care probabil că participau și ei; s-a 
sculat și s-a îndreptat într-acolo, unde și-a găsit cama- 
razii ; „a venit. ne spune Cook, aproape în pielea goală“ 
și le-a povestit cele ce i se întimplaseră. 

Banks s-a consolat cind a aflat că și camarazii lui au 
păţit cam la fel: lui Cook i-au dispărut ciorapii, îuraţi 
de sub cap, deși nu închisese deloc ochii. Celorlalţi li s-au 
subtilizat vestoanele. În zori. Oberea îi aduse lui Banks 
nişte rochii de-ale ei. „Așa că, povesteşte Cook, Banks a 
apărut îinbrăcat pesiriţ, jumătate indian, jumătate englez.“ 
Întîmplarea l-a făcut totuși să ridă pe erou (după ce s-au 
rezolvat inconvenientele). afirmă toţi cei care l-au cunos- 
cut pe Banks, venerabilul preşedinte al lui Royal Society. 
Fără îndoială Oberea era amestecată în cele întîmplate, a 
fost chiar complicea hoţului, dindu-i veșmintele să le 
pună în loc sigur. Oberea nu era deloc proastă : simțind 
bănuielile al căror obiect era, ea a dispărut citva timp. 
Cind s-a întors, a declarat că hainele lui Banks au fost 
furate de unul dintre consilierii ei, pe cure l-a bătut şi 
l-a concediat. Cook adaugă: „Părea că îşi da perfect 
seama că nu era crezută; manifesta simptome de frică 
intensă, dar a făcut faţă cu surprinzătoare îndrăzneală. 
A insistat să i se permită să mai doarmă în cortul lui 
Banks ; dar am fost neinduplecaţi şi am refuzat-o“. Fără 
îndoială, lui Banks i-a fost teamă că de astă dată i-ar fi 
dispărut și chiloţii. 


De la naștere, tahitienii sînt puși pe fîrutișaguri, nefiind 


în stare să reziste tentatiei de a şterpeli. „Trebuie însă 
să mărturisesc, ne spune Cook, că indiferent de rang şi 

indiferent că sînt bărbaţi sau femei, tahitienii sînt poporul 
cel mai hoţ de pe pămînt. Dar aceasta nu mă duce la con- 
cluzia că pentru ei furtul este un viciu. Desigur, am su- 
ferit consecinţele necinstei lor : dar ce tentaţii le-am oferit ! 
Dacă ar fi rezistat, ar fi dat dovada unei integrităţi extra- 
ordinare. mult mai meritoasă decit cea a oamenilor in- 
struiţi, înarmaţi cu principii sănătoase şi posedind puter- 
nice suporturi morale ca să reziste la tentaţiile unui profit 
ilicit. Puneţi pe un indian în fața unor cuțite, mărgele, 
cuie sau bucăţi de sticlă colorată: se va afla exact în 
aceeaşi dispoziţie sufletească ca un umil european în faţa 
unor lădiţe cu bijuterii, sau înaintea unei grămezi de aur“, 
Inaintea lui Cook, căpitanul Wallis făcuse reflecţii 
identice ; incercase chiar o experienţă cu indigeni .care, 
după veşminte şi ţinută, se cunoștea că aparţineau unei 
categorii superioare. „Pentru a descoperi care obiect i-ar 
interesa mai mult, povesteşte el, am aşezat înaintea lor 
o monedă de o guinee, o piesă de o coroană, un dolar spa- 
niol, cîţiva şilingi, ceva monedă măruntă, două cuie mari ; 
apoi, le-am dat să înţeleagă prin semne că puteau să ia 
ceea ce preferau : şi-au disputat cuiele, apoi au împărțit 
intre ei moneda măruntă de bronz sau de aramă, nici nu 
s-au uitat la aur şi argint.“ 
~ Pe bună dreptate, cum spune poetul, trăiau ca în: 
„Epoca fără aur, cînd aurul nu tulbură nici un vis“. 
Manifestau însă o dorinţă irezistibilă pentru a obţine 
obiecte de fier. Nava lui Wallis a fost deposedâtă de în- 
treaga provizie de cuie, de către mateloţii care încercau 
să cîştige bunele graţii ale tahitienelor. S-a întîmplat chiar 
că indigenii au smuls cuie din diverse părţi ale-navei, la 
care au avut acces. Dar legăturile stabilite cu indigenii, 
mai ales cu femeile, au făcut pe unii marinari să uite de 

disciplină şi pentru a evita slăbirea generală a acesteia, 
a fost necesar să se aplice cîtorva pedeapsa biciului. 

Indigenii au fost îngroziţi cînd au văzut aplicîndu-se 
aceasta pedeapsă. Unul din marinarii lui Cook a insultat 
pe soţia unui şef local și a fost condamnat la biciuire în 
prezenţa celor doi soţi. Indigenii au asistat la legarea omu- 
lui, cu torsul gol, de catarg ; în tăcere, au aşteptat urma- 
rea spectacolului la care erau poftiți ; dar îndată ce prima 
lovitură de bici a marcat o brazdă roşie pe spatele vino- 
vatului, au intervenit extrem de agitaţi, rugind ca restul 
pedepsei să fie anulat ; fiind refuzaţi, și-au exprimat mila, 
vărsind lacrămi. 

„Lacrămile adulţilor, ca şi cele ale copiilor, explică 
Cook, erau totdeauna gata de a exterioriza o emoție pu- 
ternică, dar erau uitate, îndată ce au fost vărsate.“ 

Celebrul explorator își sprijină observaţia pe următo- 
rul exemplu : zărind o tinără femeie plingind cu lacrămi 
fierbinţi şi părînd a fi victima unei profunde mihniri, 
Banks a întrebat-o de ce era atit de tristă ; în loc de răs- 
puns, ea a scos din buzunarul rochiei un dinte de rechin 
şi s-a lovit peste cap de șase sau şapte ori, cu toată pute- 
rea ; sîngele a început să curgă, dar, fără a da atenţie în- 
trebărilor, ea a continuat să vorbească singură, cu voce 
tare, plină de tristeţe, pe cînd indigenii aflaţi în apropiere 
rideau și vorbeau fără să se ocupe cît de puţin de nenoro- 
cirea ei. Cînd rănile nu au mai singerat, ea a ridicat capul 
surizind, apoi a strîns bucăţile de pinză folosite pentru 
oprirea singelui şi a mers să le arunce în mare; pe urmă 
s-a reîntors la marginea unui piriu, s-a îmbăiat, după care 
s-a îndreptat spre casă, veselă şi voioasă, ca și cum nimio 
nu s-ar fi întimplat. 

La fel, cind un şef localnic s-a comportat urît faţă de 
Banks, atit el cit şi tot anturajul au fost deodată cuprinși 


de remuşcări şi supărare, iar una dintre iemeile prezer 
s-a lovit în cap de mai multe ori cu un 'dinte de rechi 
cind faţa i-a şiroit de singe, atmosfera s-a schimbat br 
şi risetele au urmat disperării. Wallis a asistat la mu 
asemenea scene. Concluzia ar fi că loviturile şi lacrăm 
sint considerate ca ispășire, pocăință pentru fapta con 
şi cu aceasta totul reintră în normal. 


La aceste ființe simple şi naive tristețea este foa 
trecătoare. Cook observă că niciodată nu se prefac și 
ascund ceea ce simt. Neobisnuiti să judece, adică să evc 
trecutul şi să anticipeze viitorul, ci sint afectaţi de schi: 
barea adusă de fiecare moment şi acţionează prom 
Moartea unei rude este prilej de mare indurerare : corf 
este asezat pe un fel de estradă situată pe piloni şi cu 
acoperis de frunze, căci morţii nu sint înhumați și nime 
nu se apropie de aceste morai-uri decît cu mare smereni 
dar tristeţea lor nu durează mult. 

Banks căuta să le cunoască obiceiurile şi în acest sc 
se transformase în adevărat tahitian. La moartea unei t 
irîne, a cerut autorizaţia să asiste la ceremonie şi să 
iniţiat în toate tainele desfăşurate cu ocazia depunerii « 
davrului pe estradă. Cererea i-a lost admisă, cu condi 
să se supună personal la ritualuri, tocmai ceea ce urn 
rea. Seara, s-a ăus la casa mortuară unde a fost primit 
fiica defunctei și alte persoane, prinire care un tînăr 
patrusprezece ani. Unu] din șefii Joeali, conducătorul c 
liului, purta o rochie cu totul fantezistă. Banks a fost rug 
și el să se dezbrace de veșmintele și lenjeria european 
la talie i s-a înnodat o bucată de pinză, apoi i s-a mizgă 
figura şi torsul cu cărbune și apă, căpătind înfățișarea ur 
negru ; întreaga asistenţă s-a supus la aceeaşi operat 
unele femei fiind aproape tet atit de goale ca şi el, : 
tinărul a fost înnegrit din cap pînă în picioare. După ce 

procesiunea s-a pus în mişeare, în timp ce șeful condu- 
cător al ritualului mormăia ceva ce semăna eu o rugăciune. 

Obiceiul cere ca indigenii să se ferească cu grijă de 
trecerea cortegiului funebru. Banks a observat pe unii care 
fugeau cit îi ţineau picioarele şi nimeni nu apărea din 
casele prin faţă cărora treeea procesiunea. Cind corpul a 
fost depus pe estradă, membrii cortegiului funebru au fost 
invitaţi să se sealde în riu, apoi au alergat să-și reim- 
brace veșmintele şi şi-au regăsit îndată buna dispoziţie 
naturală. 

Indigenii detestă ca cineva să se apropie de estradele 
mortuare. Unul din membrii expediției Cook. plimbiîn- 
du-se, a cules o floare dintr-un arbore plantat lingă un 
asemenea loc sepulcral; a fost îndată lovit de un indi- 
gen, care alergase şi îl atacase pe la spate. 

Morai-ul lui Oberea era un fel de piramidă din zidărie, 
avind două sute şaptezeci şi şapte picioare lungime, opt- 
zeci şi şapte picioare lăţime şi patruzeci şi patru picioare 
înălțime ; se termina cu o coamă ascuţită, ca acoperișul 
unei case. Se ajungea la estradă pe trepte confecţionate 
din coral alb, admirabil cioplit şi netezit; unele dale 
măsurau trei picioare și jumătate pe două picioare şi ju- 
mătate. „Un asemenea edificiu, spune Cook, construit 
fără mortar şi fără unelte de fier, ne-a umplut de mirare ; 
era o operă de artă, realizată cu măiestrie desăvirşită și, 
desigur, cu o muncă de neînchipuit.“ 


Animat de aceeaşi dorință de a cunoaște obiceiurile, 
Banks a asistat la tatuarea unei fete de treisprezece ani. 
Căpitanul Cook redă scena : 

„Banks a urmărit de aproape operaţia pe partea de jos 
a spatelui pacientei. Instrumentul întrebuințat avea trei- 
zeci de dinţi ; la fiecare lovitură (şi erau cel puţin cîte o 
sută pe minut), ţişnea un lichid însîngerat. Fata a supor- 

tat cu stoicism exemplar timp de un sfert de oră; dar 
suferinţa provocată de miile de înţepături a devenit insu- 
portubilă ; fata a început să murmure, să se vaiete, apoi 
să plingă, izbucnind în cele din urmă în lamentări zgomo- 
toase şi rugind pe călău să înceteze chinul. Dar acesta nu 
s-a lăsat înduioşat. Fata se bătea, două matroane o ţi- 
neau în poziţia necesară ; cînd o certau. cînd o consolau. 
Din timp în timp, cînd devenea prea recalcitrantă îi apli- 
cau cîteva palme. Banks a stat acolo o oră; cind a plecat 
tatuajul încă nu se terminase.“ 

Spectacolul acestor sulerinţe nu l-a împiedicat totuşi 
pe viitorul președinte al lui Royal Society de a se supune 
unui tratament similar. 


Ingeniozitatea, ştiinţa, munca desfășurată de indigenii 
din Tahiti la construcţia marilor pirogi cuplate merită tot 
atita admiraţie cît și efortul de a construi "norai-urile din 
piatră. Sint, într-adevăr, capodopere, de o perfecţie abso- 
lută, extraordinare ţinînd seama de mijloaceie de care 
dispun în doborirea şi prelucrarea arborilor pentru a 
sculpta ornamentele care decorează prova şi pupa am- 


barcaţiei ; trebuie ştiut că nu folosesc nici un instrument 
metalic. 


„Cu sculele de care dispuneau, spune Cook, construc- 
ţia unei pirogi din cele mari necesită o muncă. considera- 
bilă, mai dificilă decit construcţia unei nave de război 
- cu sculele noastre perfecţionate.“ 

Pirogile de luptă aveau citeodată peste șaptezeci de 
picioare lungime, dar niciodată mai mult de trei picioare 
lăţime ; cum am spus, erau cuplate în perechi, la trei 
picioare distanţă una de cealaltă ; prova și pupa erau ar- 
cuite ; la unele, pupa se ridica pînă la șaptesprezece sau 
optsprezece picioare deasupra suprafeţei apei. Pentru 

construcţia acestor pirogi și a altor ambarcaţii mai mici, 
pentru construirea locuinţelor şi a mobilierului modest din 
acestea, pentru doborirea arborilor, pentru a despica, 
sculpta şi lustrui lemnul în chipuri variate, deci pentru 
toate prelucrările lemnului, iată ce scule foloseau : o teslă 
din piatră, un sfredel sau o daltă de os (de obicei, un 
cubitus sau un radius), o răzuitoare din coral, o bucată 
de piele de calcan şi nisip de coral pentru pilit sau 
lustruit. 


Ca fizic, bărbații tahitieni sînt în genere înalţi, puter- 
nici, musculoși şi bine făcuţi, de talia unor atleți euro- 
peni. Femeile de rang superior sint şi ele de statură mai 
impozantă decit media europenelor, dar tahitienele de 
clasă inferioară sînt mai micuţe. Cele care aparţin elitei 
sociale a insulei au tenul brun, pielea catifelată și netedă. 
Forma figurii indigenilor este plăcută : pomeţii nu sînt 
prea ieşiţi în afară și ochii nu sînt prea înfundaţi în or- 
bite, nici fruntea exagerat de proeminentă ; nasul le este 
ușor turtit ; dar ochii, mai ales ai femeilor, sînt foarte 
expresivi : cîteodată se aprind și aruncă flăcări, altă dată 
reflectă bunătate ; aproape toţi au dinţii albi, bine plan- 
taţi și sănătoşi ; respiraţia nu le este niciodată dezagre- 
abilă. 

Gesturile lor reflectă vigoare şi supleţe ; au mers gra- 
tios, o ţinută plină de dezinvoltură ; în general, fie faţă 
de străini, fie între ei, comportamentul lor este afabil și 
curtenitor. Temperamentul pare înclinat spre bravură, 
sinceritate, o candoare ingenuă care exclude bănuiala, 
trădarea, cruzimea, răzbunarea. Banks avea atita încre- 
dere în ei, încît dormea deseori în casele lor, în mijlocul 
pădurii, fără a fi acompaniat, deci la bunul lor plac. În 
marea lor majoritate, sînt foarte îngrijiţi şi foarte curaţi. 

„Indigenii din Tahiti, precizează Cook, îşi spală regu- 


Jat corpul de trei ori pe zi cu apă curgătoare, bărbații 


ca și femeile : prima dată dimineaţa, cînd se scoală, a 
doua oară la amiază și a treia oară seara, înainte de cul- 
care. La mese, își spală gura și mîinile aproape după fie- 


care fel; veşmintele le sînt totdeauna fără pete şi tot 


atât de curate ca trupurile.“ 


Pentru a evita bănuiala că descrierea noastră este 
părtinitoare, ne vom referi: la spusele unor oameni nu 


prea dispuşi să prezinte cele lumești sub lumină favora- 


bilă ; primii misionari, debarcaţi pe insulă în 1797, de- 
scriu pe indigenii din Tahiti precum urmează : 


„Culoarea naturală a carnaţiei lor este măslinie cu 


reflexe arămii. Femeile se îmbracă cu grijă şi evită bă- 
taia prea puternică a soarelui ; sînt ceva mai scunde şi 
mai oacheşe decit o europeană brunetă, au ochii mari, 
strălucitori, pielea catifelată și delicată. membre fin pro- 
filate, părul negru ca smoala, parfumat şi ornat cu flori; 
'de obicei, au un tors lat. Ca să fim sinceri, am fost cam 
“decepționaţi faţă de părerea pe care ne-o formasem după 
descrierile vizitatorilor precedenţi : am observat unele 
persoane care pot fi calificate de atrăgătoare, dar puţine 
merită realmente să fie considerate ca frumuseți ; totuși, 


toate tahitienele posedă enorm de multă graţie feminină. 


Figurile nu le sînt niciodată îmbulnate, posomorite sau 
bănnitoare. Au maniere politicoase, atrăgătoare, pasul le 
sste suplu și hotărit, mersul, grațios ; se comportă cu măre 
libertate, căci nu au de ce să se ferească ; între ele, ca şi 
faţă de străini, sînt de o generozitate fără limite, au ca- 
racter blind, amabil, fără afectare ; nu se ofensează- sau 
formalizează din orice, își recapătă repede buna 'dispozi- 
fie, nu -caută niciodată să se răzbune, indiferent de ofensa 

adusă. Braţele şi miinile le sint delicate ; cu toate că um- 
blă. cu. picioarele goale, acestea nu sint nici vătămate, nici 
deformate. 

În viața familială, soțiile sint afectuoase, tandre şi în- 
găduitoare faţă. de soţi ; îşi cresc copiii cu. o dragoste pulin 
obișnuită, îi îngrijesc cu atenţie neostenită şi îşi dau si- 
linţa ca, mai ales, membrele să le fie suple și drepte: 
Aproape că nu se văd infirmi, niciodată rahitici ; mama 
unui copil slăbănog s-ar simţi. dezonorată. 

În casele lor, indigenii din Tahiti nu au pereţi interi- 
ori sau alte despărţituri. Dar putem afirma că, în multe 
privinţe, au despre decenţă o noţiune mai rafinată decit. 
noi. Toţi care au stat mai mult timp pe insulă deelară că 
nu i-au văzut satisfăcîndu-şi apetiturile în publie, în 
afară de foame sau sete. Este foarte adevărat că pentru 
a obține cite ceva din felurilele mărfuri de la bordul 
navelor şi pentru a place neciopliţilor. mateloţi, femeile 
indigene: s-au comportat cam fără modestie ; dar ele sus- 
țin că greșeala este a noastră, că englezii nu au rușine 
de nimic şi le-au dat exemple de acte indecente în public, 
pe care nu le-ar fi comis vreodată înainte de a ne cu- 
noaște. În Tahiti, mai preţios decit aurul, fierul face să 
cadă toate barierele ţinutei euviincioase : onestitatea şi 
modestia cedează tentaţiei.“ 


Alimentaţia tahitienilor se compune mai ales din le- 
gume. Singurele animale existente sint porcii, ciinii şi 
păsările care le servesc pentru completarea menu-urilor. 
Cook declară : „Am căzut toți de acord că un ciine pre- 
parat după moda din insulele Sudului este aproape tot. 
atit de gustos ca un miel din Anglia.“ Și adaugă că, în 
Tahiti, ciinii sint hrăniţi exclusiv cu legume. 

Indigenii nu folosesc focul decit pentru preparare de 
fripturi sau pentru copt. În această privinţă, merită să fie 
arătată o observaţie a căpitanului Wallis : deoarece indi- 
genii nu posedă vase în care să fiarbă apa, nu cunosc de- 
Joc apa caldă și nici posibilitatea de a o îngheţa. Iată un 
exemplu de această ignoranță : unul dintre curtenii aşa- 
zisei regine a văzut pe medicul de la bord umplind cu 
apă un recipient cu robinet pentru fiert ceaiul ; la rindul 
său, a învirtit robinetul și apa opărită i-a curs pe mină; 
simțind opăreala, a scos adevărate răgete, și a inceput să 
danseze în cabină, făcînd o mulţime de strimbături gro- 
teşti pentru a-și exprima atit surpriza, cît și durerea; 
tovarășii lui nu întelegeau, crezînd că își pierduse min- 
tile ; îl contemplau cu mirare, oarecum terorizaţi.. 

Oberea a căutat să se împace cu Banks și ca să i se 
ierte furtul veșmintelor de pe pirogă, i-a dăruit un ciine 
dolofan ; iată cum a fost preparat şi copt: 

Marele preot Tupei a fost pe rind măcelar și bucătar. 
Mai întîi a omorît cîinele, comprimindu-i botul timp de 
un sfert de oră. Apoi a săpat în pămînt o gaură adincă de 
un picior; a aprins focul și a pus alternativ rînduri de 
pietre mici şi lemne, lemnele pentru a încălzi pietrele. A 
trecut prin flacără corpul ciîinelui, l-a răzuit cu o cochilie 
de scoică, curăţindu-l de păr ca și cum l-ar fi opărit cu 
“apă clocotită. Apoi, l-a tranşat cu aceeași scoică și a spălat 
cu grijă măruntaiele. Cind groapa a fost suficient de 
caldă, a scos focul și a acoperit cu frunze verzi pietrele din 
fund. Ciinele împreună cu măruntaiele a fost așezat pe 
frunze, apoi acoperit cu alte frunze şi peste toate, marele 
preot a pus restul de pietre încinse ; în fine, a astupat gaura 
cu pămînt vegetal. Peste mai puţin de patru ore, a deschis 
„cuptorul“ şi a scos cîinele care era foarte bine copt. Toţi 

englezii invitaţi la ospăț au declarat că a fost un fel de 
mincare foarte fină. 

Se pare că aceşti cîini sînt crescuți numai pentru a fi 
mincaţi ; sînt hrăniţi în exclusivitate cu fructele arbore- 
lui de piine, nuci de cocos, igname şi alte diverse legume. 


Tahitienii sint mai ales vegetarieni, hrana lor constind 
din preparate variate din fructul arborelui de piine, din 
nuci de cocos, banane dulci sau sălbatice şi tot felul de 
fructe, toate produse naturale ale unui pămînt fertil și 
äle unui climat generos. Copt în cuptor la fel ca şi cîinele, 
fructul arborelui de piine se înmoaie şi seamănă cu un 
cartof fiert ; poate nu este atit de făinos ca un cartof de 
soi bun, dar mai făinos decit patata. 

Majoritatea fructelor arborelui de piine se culeg ina- 
inte de a fi coapte; cu ajutorul unui procedeu special, se 
supun la două rînduri de fermentaţii, apoi li se dă o formă 
rotundă obținîndu-se makie : o pastă acră, aproape ne- 
lipsită de la mesele indigenilor. 

Apa sărată servește ca sos universal: cu ea se asezo- 
nează toate mincărurile. | 

Beau mai ales apă sau suc de nucă de cocos ; din feri- 
cire pentru ei, la acea epocă nu cunoșteau arta de a obţine 
prin fermentare alcooluri toxice ; contrar indigenilor din 
multe alte ţări care sînt amatori de opiu, tahitienii nu fac 
uz de stupefiante, nu cunosc nici nuca de betel, nici tutu- 
nul. Într-o zi. soția unui şef a venit în grabă la Banks 
(acesta era totdeauna consultat in cazuri de urgenţă şi la 
dificultăți neobişnuite) și, cu un amestec de durere şi te- 
roare ce i se citea pe laţă, l-a făcut să înţeleagă că soțul 
ei trăgea să moară pentru că mincase ceva dat de „stră- 
ini“. Banks a pornit repede şi l-a găsit pe prietenul său 
cu capul sprijinit de un lemn, părind că se zbate în cea 
mai teribilă apatie și profundă depresiune. Servitorii i-au 

arătat o frunză îndoită care conţinea o parte din otrava din 
a cărei pricină stăpinul lor murea. Banks a desfăcut 
frunza şi a găsit în interior o bucată de tutun de mestecat ; 
şeful o obținuse de la un matelot şi, imitind obiceiul ma- 
rinarilor englezi, o făcuse sul în gură şi o mestecase, de- 
venind o pastă ce putea fi ușor înghițită. Banks examină 
frunza şi şeful i-a aruncat o privire vrednică de milă, 
dindu-i a înţelege că nu mai avea mult timp de trăit. O 
copioasă porţie de lapte de nucă de cocos a fost suficientă 
pentru a-l vindeca, după care şeful şi servitorii săi, ca prin 
minune, şi-au regăsit antrenul şi buna dispoziție ce ca- 
racterizează acest popor de naivi. 

Există totuşi o plantă din rădăcina căreia indigenii ex- 
trag un suc alcoolic pe care îl numesc ava ; dar membrii 
expediției Cook nu au avut ocazia să-i vadă efectele, pro- 
babil fiindcă tahitienii consideră beţia ca o dezonoare. Se 
pare că viciul de a bea ava -este.apanajul exclusiv al șefi- 
lor, care -participă la concursuri de „înghiţituri“, fiecare 
putind fi evaluată la o pintă ; au grijă ca această băutură 
ameţitoare să nu ajungă la îndemina soțiilor. 


Pentru că în Tahiti, ca şi în alte părți, trebuie să mă- 
nînci pentru a trăi, vom reproduce descrierea prinzului 
unui şef din insulă la care a asistat Cook : 

„Şeful se așează pe pămînt, la umbra unui arbore apro- 
piat de casa sa; în faţa lui, pe sol, servitorii aranjează 
o mare cantitate de frunze de .arbore de piine sau de ba- 
nanier, servind ca față de masă. Apoi, în apropierea stă- 
pînului aşează un coș cu alimente şi două coji.de nucă de 
cocos, una plină cu apă sărată, alta, cu apă dulce. Dacă 
alimentele sînt de carne sau peşte, ele:sînt aduse gata pre- 
parte și asezonate, învelite în frunze. Numeroșii servi- 
tori se aşează în cerc în jurul şefului. Cînd totul este gata, 

şeful. îşi spală cu grijă miinile şi guru cu apă dulce, mai 
repetind astfel de abluţiuni între bucate. Apoi scoate din 
coş o parte din alimente : în general, unul sau doi peşti 
mici, două sau trei fructe ale arborelui de piine, patruspre- 
zece sau cincisprezece banane coapte, şase sau șapte mere. 
Mai întîi ia jumătatea unui fruct al arborelui de piine, îl 
curăţă de coajă, îi detașează miezul cu unghiile şi îşi um- 
ple gura ; în timp ce mestecă, scoate peştii, rupe unul în 
bucăţi în apă sărată iar pe celălalt, împreună cu restul 
fructului arborelui de piine, îl aşează pe frunzele întinse 
în fata lui. După care, cu degetele miinii, ia o mică bucată 
de pește muiat în apa sărată şi o suge pentru ca să piardă 
cît mai puţin din apă. Înghite restul, bucată după bucată, 
și aproape între fiecare înghiţitură, bea cite puţină apă 
sărată, fie direct din coaja de nucă de cocos, fie din pumn. 
În acest timp, unul din servitori i-a preparat o nucă de 
cocos tînără, curăţindu-i coaja exterioară cu dinții; 
această operaţie uimește pe europeni, fiind o veritabilă 
scamatorie, o ispravă de prestidigitator, pe care mulţi din 
noi am reușit să o realizăm după numeroase exerciţii. Cînd 
șeful vrea să bea, găurește nuca de cocos cu degetele sau 
taie cu o piatră ascuțită și îi suge sucul. După ce a ter- 
minat de mincat fructul arborelui de piine şi peştele, şeful 
atacă bananele : o banană constituie o singură înghiţitură, 
cu toate că uneori are mărimea unui caltaboş. Dacă în 
loc de banane sint mere, nu le gustă decit după ce au 
fost preparate : un servitor ia o scoică de pe sol (totdea- 
una se află o mulţime) şi o întinde șefului care începe să 
curețe coaja ; operaţia este executată foarte neîndemina- 
tic, încît se risipește cea mai mare parte a fructului: 
Dacă, în loc de pește, meniul cuprinde carne, șeful se 
servește de un fel de cuţit ca să o taie: servitorul îi în- 

tiude o bucată de bambus, din care își pregăteşte un in- 
strument tăios, despicind-o transversal cu unghia. 

In timpul acestor operatii, alți servitori zdrobesc fructe 
de arbore de pîine cu o bucată de piatră. pe o placă de 
lemn. Astfel sfărimat şi stropit din timp în timp cu apă, 
fructul arborelui de piine coste adus in formă de pastă 
moale, care se introduce într-un recipient în formă de co- 
paie şi se servește separat sau, după gustul șefului, ames- 
tecată cu banane și cu mahie, umezită progresiv şi fră- 
mintată în mînă ; din această operație se obţine consis- 
tența unei creme groase. În fața stăpinului, se așează o 
coajă mare de nucă de cocos plină cu acest produs și şeful 
a consumă cu mici înghiţituri, cum am proceda noi cu je- 
leul, dacă n-am avea linguriţă. 

Masa se termină cu noi abluţiuni: după care, cojile 
de nucă de cocos sint curăţite şi resturile sint puse în 
coş.“ 

Căpitanul Cook adaugă : „Cantitatea de hrană înghi- 
tită de indigeni la o masă este uluitoare. Am văzut un 
om devorind trei pești mari. cit nişte bibani, trei fructe 
ale arborelui de piine, fiecare umplind doi pumni, cinci- 
sprezece banane măsurind în medie şase sau şapte inci lun- 
gime şi cel puţin patru în circumferință, și două pinte de 
pastă preparată din fructul arborelui de piine, tot atit de 
substanţială ca o smintină groasă, netrecută prin cuptor. 
Apetitul indigenilor este extraordinar, nu știu dacă voi 
fi crezut. Dar am asistat personal la meniul şefului şi la 
alte mese. Au mai asistat Banks, doctorul Solander și alţi 
însoțitori ai mei şi le pot invoca mărturia pentru aseme- 
nea fapte de mirare.“ 

De obicei -femeile participă totdeauna la petreceri ală- 
turi de bărbaţi (prezenţa lor este mult apreciată), dar sînt 
excluse de la mese. Ele nu vroiau niciodată să participe 

împreună cu solii lor cînd veneau să dejuneze la bord: 
«puneau că nu se cuvine. Fratele şi sora veneau fiecare 
cu coşul lor, cu provizii preparate separat. Din contra, 
cînd ofiţerii sau marinarii englezi vizitau pe o tahitiană, 
utilizau cîteodată un singur pahar pentru toţi, consternind 
femeile cu lipsa lor de igienă ; şi dacă dintr-un motiv oare- 
care englezii nu consumau proviziile aduse, ele le arun- 
cau cu coș cu tot. 


În acest minunat climat, locuinţele sint aproape inu- 
tile. Temperatura minimă la umbră este de șaizeci și patru 
grade Fahrenheit, maxima de optzeci și șase, adică o me- 
die de aproximativ şaptezeci și cinci grade Fahrenheit *. 
În general, locuinţele tahitienilor constau dintr-un acope- 
riş din frunze de palmier, susţinut de stilpi, streaşina ajun- 
gind pînă la trei sau patru picioare deasupra solului. Pe jos 
se află un strat de fin moale pe care sînt întinse rogojini, 
astfel că întreaga podea este o enormă saltea pe care lo- 
cuitorii se așează ziua şi dorm noaptea. Indigenii mănîncă 
în aer liber, la umbra unui arbore din apropierea casei. 
Un grup de mai multe locuinţe au o casă comună, mai 
vastă decit celelalte : unele depășesc două sute de picioare 
lungime, treizeci lăţime şi douăzeci înălţime ; sînt folo- 
site pentru diverse ocazii de întreaga populaţie. 

Casele de locuit sînt toate situate în centura împădu- 
vită care înconjoară pe țărm insula, între poalele mun- 
ilor şi mare ; fiecare proprietar de teren a degajat un 
mic spaţiu, tocmai atit pentru ca arborii să nu se întindă 
peste acoperiş. În Tahiti, pădurea se compune mai ales 
din arbori de piine și cocotieri ; nu există mărăcinișuri ; 
în toate direcţiile se încrucișează poteci care duc de la o 
casă la alta. „Nu cunosc ceva mai binefăcător, spune Cook, 


* Respectiv, 17,3, 30 și 23,5 grade Celsius, 

decit aceste poteci umbrite în cliinatul atit de cald, şi ni- 
mic mai agreabil decit o plimbare pe ele.“ 

Cu toate că uneori sînt capabili să dezvolte o intensă 
activitate şi cu tot caracterul lor vioi, indigenii din Tahiti 
-sînt foarte înclinați către trîindăvie. Majoritatea pomilor 
de la care își obţin alimentele ajung spontan la maturi- 
tate : în special arborii de piine, cocotierii şi treisprezece 
sorturi de bananieri, fără a mai menţiona bananierii săl- 
batici ; fructele lor seamănă cu merele şi coapte sint 
foarte savuroase ; au patate dulci, igname și o specie de 
arum (Jambosa vulgaris) ; apoi mirtacee, pandanus, trestie 
de zahăr şi alte plante cu rădăcini suculente. Toate aceste 
bogății vegetale necesită atit de puţină cultură, încît Cook 
avea dreptate să scrie că : „Tahiti pare să fie exclusă de 
la primul blestem universal, conform căruia omul trebuie 
să-și cîştige pîinea cu sudoarea frunţii“. Vor să se îm- 
brace ? Tahitienii au la dispoziţie scoarţa fibroasă a trei 
arbori : dudul, arborele de piine şi un arbore care seamănă 
cu smochinul sălbatic din Antile ; dintre toate, doar dudul 
cere oarecari îngrijiri. 

La confecţionarea ţesăturilor, dau dovadă de mare in- 
geniozitate. Pentru a vopsi stofele, folosesc mai ales roșul 
şi galbenul ; roșul are o strălucire incomparabilă, bătind 
puţin în stacojiu : îl obţin amestecînd sucul a două plante 
care, separat, nici una, nici alta nu prezintă nuanţa roșie: 
Cordia sebestina şi o specie de ficus ; sucul din frunzele 
de Cordia sebestina şi cel din îructul de ficus se amestecă, 
obţinindu-se colorantul roşu. Galbenul se extrage din 
coaja rădăcinii de Morinda citrifoli, rasă şi infuzată 
în apă. 

Au rogojini foarte frumoase, mai ales cele confecțio- 
nate cu fibre de scoarță de Hibiscus tiliaceus sau de o spe- 
cie de pandanus. Se mai confecţionează rogojini din stuf. 

sau iarbă, cu o viteză incredibilă. Fac coşuri admirabile 
şi alte obiecte împletite în forme și modele felurite; au 
plase de prins peşte foarte rezistente şi undiţe cu ciîrlige 
făcute din cochilii sidefate. Îşi mai confecţionează un fel 
de bile, remarcabile opere de artă sculptate în lemn. 


Un popor atît de vesel şi plin de antren este natural 
să fie şi petrecăreţ. Tahitienii maniiestă predilectie pen- 
tru muzica realizată cu un flaut grosolan şi cu o tambu- 
rină ; iubesc dansul, lupta, tirul cu arcul, aruncatul lan- 
ciei. Deseori organizează campionate de lupte pentru a 
pune la încercare îndeminarea și puterea celor tineri. Cook 
asigură că specialiştii în lupte greco-romane ar fi foarte 
miraţi de similitudinea existentă între luptele din anti- 
chitate şi meciurile la care a asistat susținute de indigenii 
dintr-o mică insulă din mijlocul Oceanului Pacilic. 

Dar aceşti oameni simpli au şi defecte, unele foarte 
mari. Multe femei nu știu ce este castitatea: există un 
grup denumit Arreoy, compus se pare din principalii șefi 
militari ai insulei, în care bărbații și femeile trăiesc în 
comun ; cind se naşte un copil, este îndată sugrumat pen- 
iru ca îngrijirile necesare educaţiei lui să nu fie o pie- 
dică pentru satisfacerea plăcerilor: trupeşti ale părinţilor. 
O altă practică sălbatică constă în sacrificarea de fiinţe 
omeneşti pe morai-uri, care servesc drept temple şi mor- 
minte ; totuşi, alirmă misionarii, tahitienii posedă concep- 
ţia unei divinităţi, căreia îi consacră o venerație temătoare. 

Căpitanul Cook spune: „În ce priveşte exercitarea 
unui cult, mulţi creștini s-ar rușina : nu se vede niciodată 
un tahitian apropiindu-se cu nepăsare şi neatenţie de lo- 
cul unde se celebrează cultul: se apropie cu respect şi 
timiditate, se descoperă cînd păşeşte pe solul sacru și se 

roagă cu o ardoare demnă de un scop mai bun. Crede cu 
fermitate în tradițiile strămoşeşti ; nimeni nu îndrăzneşte 
să pună la îndoială existenţa unei divinităţi.“ 

Cum am mai spus, printre defectele lor trebuie citat 
şi obiceiul dea fura ; este un viciu banal la toate popoa- 
vele necivilizate și, putem adăuga, destul de răspîndit şi 
la cele civilizate. Pentru a judeca pe indigeni, să facem 
o comparaţie : iată pe un indigen din Tahiti care se urcă 
la bordul unei nave engleze ; se pomeneşte dintr-o dată 
în mijlocul unei mulţimi de buloane de fier, de cuie, de 
cuțite ; cum să nu fie tentat de asemenea lucruri de mult 
dorite şi este explicabil că încearcă să plece cu citeva din 
ele. Să presupunem acum că pe Tamisa sosește o navă 
venind din Eldorado și că, urcînd la bord, vameșii se tre- 
zesc în mijlocul unei grămezi de buloane, toporașe, foar- 
feci, toate din aur masiv, răspîndite pe punte ; este ușor 
de înţeles ce ar rezulta! Indigenul din Tahiti nu poate 
rezista tentaţiei de a-și însuși obiecte de primă necesi- 
tate, iar vameşul din Londra nu va rezista pornirilor sale 
de lăcomie sau la atracţia plăcerilor ce şi-ar putea procura 
cu aurul, sau la amindouă tentaţiile. 


Așa era această minunată insulă şi locuitorii e: cînd, 
primul, căpitanul Wallis și, după el, căpitanul Cook au 
debarcat pe ea. Şi este dureros să constaţi ce transformări 
au survenit de atunci, transformări menţionate în rapor- 
tul de mai tirziu al căpitanului Beechey. 

„Mai întîi, misionarii sosiți acolo s-au opus la tradiţio- 
nalele şi inocentele lor divertismente şi le-au interzis ; 
bieţii indigeni, obișnuiți cu indolenţa şi apatia, au căutat 
atunci alte distracţii. Simplitatea caracterului lor, care le 
scuza și multe din defectele lor, s-a prefăcut din această 

cauză în şiretenie şi ipocrizie. Mai mult încă, beţia, sără- 
cia, bolile au redus mult populaţia insulei. În 1797, după 
un raport al primilor misionari pe baza recensămîntului 
locuitorilor, populaţia se ridica la 16 050 suflete ; în 1830, 
căpitanul Waldegrave, cu ajutorul misionarilor face un 
nou recensămint şi ajunge lu cifra de 5000 de suflete. Cu 
drept cuvint, diminuarea este efectul abuzurilor de rugă- 
ciuni, de citiri ale psalmilor şi ale versetelor din biblie. 

Insula Tahiti este formată din două cercuri legate 
între ele printr-un istm plat și îngust: cercul mai mare 
se numește Tahiti Mooé și are un diametru de treizeci de 
mile ; cel mic se numeşte Tiaraboo. cu un diametru de 
zece mile. De jur împrejur, ţărmul plat se prelungeşte 
cu numeroase văi care urcă în pante dulci spre un munte 
central a cărui altitudine de şapte mii de picioare do- 
mină cercul cel mare ; în cercul mic, altitudinile sînt mai 
modeste. Prin văi coboară şuvoaie și pîraie cu apă lim- 
pede ; cursurile lor sînt adăpostite de o vegetaţie luxu- 
riantă şi totdeauna verde care urcă şi pe crestele stin- 
coase ale văilor ; în boschete, odinioară erau împrăștiate 
locuinţele vesele şi micile plantaţii ale indigenilor. Astăzi, 
construcțiile sînt distruse * și populaţia supraviețuitoare 
a coborit pe terenurile mlăștinoase și plate de la malul 
mării. Indigenii sînt complet sub influenţa a şapte orga- 
nizaţii de misionari, care execută ei micile munci manu- 
ale altădată efectuate de indigeni ; ei comercializează pro- 
dusele, posedă magazii proprii și se poartă ca stăpini, 
monopolizind chiar toate vitele insulei... Este adevărat că 
în schimb, le-au dat indigenilor o nouă religie, ba chiar, 
un parlament (risum teneatis !) ** şi i-au adus în stare de 


x Adică prin 1831, cînd Sir John Barrow a publicat lu- 


crarea, — N.T. 
*+ Ţineţi-vă rîsul! în lalineşte. — N.T: 

paupertate totală... Toate acestea, spun ei (și fără îndo- 
ială, sînt convinşi !) pentru gloria lui Dumnezeu și sal- 
varca sufletelor indigenilor. Cît sînt de lamentubile schim- 
bările aduse prin atari metode! Şi cit este de trist că, o 
insulă dăruită cu toate bogăţiile naturii, cu care nici 
Cipru, nici Cythera, nici insula mitologicei regine Calypso 
nu se pot compara, este condamnată la un destin atit de 
nenorocit, într-o epocă zisă a luminii şi de un popor care 
se pretinde civilizat * 


II. MISIUNEA LUI BOUNTY, 


Arborele de piine şi fructele lui. — Fletcher Christian obţine 
un galon. — Prima pedeapsă. — Nu reușesc să înconjoare Capul 
Horn. — Pămint! — Cum i-au primit tahitienii. — Tirgul înche- 
iat. — Pedeapsă, ca exemplu. — Amabilitate și simplitate. 
— Jocuri pe plajă. — Incidente serioase. — Plecarea din Tahiti. 
— Trombă. — Escală în arhipelagul Tonga. — În ajunul rebe- 
Hunii. 


„Tărimuri fericite. necunoscind asuprirea, 
Unde toţi stăpînesc pămînt, fără certuri, 
Unde pîinea se culege ca un fruct, 
Unde nimeni nu contestă posesiunea unui cîmp, 
Unei păduri, a unui curs de apă! 
Aurul e necunoscut și nu tulbură nici un tis; 
Epocă fericită ce-a dăinuit pînă în ziua 
Cînd Europa a început să-i educe pe localnici. 
Conrertindu-i la obiceiurile ei, schimbind pe ale lor, 
Și dăruindu-le viciile ei“. 

LORD BYRON 


lată-ne în 1787; au trecut șaptesprezece ani de cînd 
Cook se reîniorsese din prima lui călătorie în Tahiti. Ne- 
gustori şi plantatori, cu reşedinţa la Londra, dar avînd 
interese în Antile, au propus regelui George al III-lea in- 

troducerea arborelui de piine în acele insule, în scopuri 
comestibile, constituind astfel o resursă alimentară impor- 
iantă pentru localnici. Monarhul a admis propunerea ; în 
consecinţă, s-a cumpărat o navă și a fost echipată la 
Deptiord cu toate cele necesare pentru îndeplinirea acestei 
misiuni, pe cît de generoasă, pe atit de pacifică. Sir 
Joseph Banks a pus la punct un dispozitiv ingenios şi 
eficace pentru transportul puieţilor de arbori de piine; a 
vegheat personal cu grijă şi răbdare la pregătirea navei 
pînă la pornirea ei pe mare, dindu-i numele „Bounty“ *. 
Pentru postul de comandant, Banks a recomandat pe io- 
cotenentul Bligh care participase la expedițiile căpitanu- 
lui Cook. 

Bounty avea o capacitate de două sute cincizeci de 
tone ; oficial, echipajul se compunea dintr-un locotenent 
cu funcţiune de comandant, trei ofiţeri de marină, un 
medic, doi caporali de marină, cinci aspiranţi şi treizeci 
şi unu de maiteloţi, adică patruzeci şi trei de oameni în 
total. La aceştia, s-au adăugâăt doi specialişti pentru trans- 
ferul puieţilor de arbori de piine în Antile (se prevedea 
că o mică parte din ei să [ie descărcaţi în Anglia, pentru 
grădina Majestății sale de la Kew), specialişti recomandaţi 
tot de Joseph Banks: unul se numea David Nelson şi 
acompaniase pe căpitanul Cook în ultima lui călătorie şi 
avea ca asistent pe un anume William Brown. 

Aducem aminte cititorului că toate expedițiile prece- 
dente în mările australe întreprinse la ordinul regelui 
George al III-lea au avut ca scop progresul cunoştinţelor 
umane prin noi descoperiri şi mai ales, dezvoltarea isto- 
riei naturale şi a geografiei. 


* În engleză, Bounty înseamnă: dar, generozitate, mâărini- 
mie. — N.T, 

De fapt, misiunea lui Bounty consta în obţinerea de 
avantaje practice din descoperirile făcute la antipozi ; 
arborele de piine se încadra perfect în acest scop: așa 
cum oferea indigenilor din Tahiti esenţialui subzistenţei 
lor, se presupunea că se va realiza același lucru pentru 
populaţia de negri din Antile. 


Arborele de piine nu a fost descoperit de Wallis sau 
Cook ; încă din 1688, un excelent navigator, pe nume 
Dampier, publica următoarea descriere : 

„Fructul arborelui de piine, astfel botezat de noi, 
crește într-un pom înalt, cît merii nostri cei mai înalţi, 
coroana fiindu-i formată din multe ramuri cu frunze de 
culoare închisă. Fructele cresc pe ramuri, la fel ca merele, 
fiecare fiind cit o piine obisnuilă ; sint rotunde şi au o 
coajă zgrunţuroasă și groasă. Cînd fructul se coace, coaja 
devine galbenă şi netedă și gustul fructului este dulceag. 
Indigenii din Guam îl folosesc în loc de piine; se culege 
înainte de a fi copt, cînd este încă verde și tare. Apoi se 
încălzește în cuptor, coaja se rumeneşte bine, se îndepăr- 
tează crusta exterioară, cam neagră, rămînind doar o 
coajă subţire şi fragedă. Interiorul este dulce, moale, alb 
ca miezul de piine, fără seminţe sau sîmburi. Trebuie 
mincat proaspăt, căci dacă se usucă, adică după douăzeci 
și patru de ore, devine tare şi înecăcios. Perioada de cul- 
tură este de opt luni pe an ; în acest timp, indigenii nu 
mănîncă altceva în loc de pîine. Nu am văzut acest truct 
în altă parte, dar mi s-a spus că arborele de pîine creşte 
şi pe alte insule ale arhipelagului Marianelor. Personal, 
nu l-am găsit în altă parte decit în Guam.“ 

Lordul Anson (1697—1762) confirmă această descriere 
a fructului arborelui de piine şi adaugă că, atunci cînd 
se afla în acele locuri, ofiţerii şi echipajul navei l-au con- 
sumat în loc de piine, timp de două luni cît au făcut 

escală şi l-au găsit atit de bun, incit nu se mai atingeau 
de pesmeţii marinăreşti. Cit priveşte opiniile lui Cook, 
acestea nu diferă de descrierea lui Dampier, decit prin 
afirmaţia că în interiorul fructului există un fel de cocean 
despre care Dampier nu pomeneşte. Cook are insă drep- 
tate : fructul arborelui de piine are un coceun şi ceea ce 
se mănîncă, se află între acest coccan ṣi coajă. Cook 
adaugă că fructul arborelui de piine este insipid, dulceag 
şi seamănă oarecum cu miezul pâinii de griu amestecat cu 
topinambur. 

Tinînd seama de aceste rapoarte, nu este de mirare că 
plantatorii din Antile au dorit să introducă şi în insulele 
lor acest faimos arbore de piine; operaţia a reuşit, în 
ciuda eșecului voiajului lui Bounty care nu a dat rezulta- 
tele așteptate. Climatul şi latitudinea Antilelor erau ase- 
mănătoare sau destul de aproape de cele din Tahiti, dar, 
natura solului nu era aceeaşi, ceea ce a impiedicat răspin- 
direa arborelui în multe din insulele Atlanticului. În 
Tahiti şi în alte insule din Pacific, arborele de piine : 


SE . fără ajutorul plugului, 
Oferă omului o recoltă nesecerală, de pe cimpuri nearule, 
Caaee pini ca din cea mai bună făină 
Fără cuptor, în crânguri, la îndemâna tuturor.“ 


Lord Byrun 


Pentru indigeni, constituie un dar de inestimabilă va- 
loare ; dar, cel puţin pînă în prezent, nu a adus avantaje 
similare locuitorilor din Antile. 


La 23 decembrie 1787, Bounty purnea de la Spithead ; 
la 26, a izbucnit o furtună puternică care a ţinut pînă la 
29, provocînd navei serioase avarii: un val puternic a 


46 


smuls vergile de rezervă şi şcondrurile lanțurilor mari de 
manevră din tribord. Un alt val a pătruns în navă şi a 
smuls legăturile bărcilor de salvare. Multe butoaie de 
bere, fixate pe punte, s-au desprins şi au fost proiectate 
peste bord. Echipajul şi-a dat multă asteneală şi numai cu 
mari riscuri a împiedicat ca bărcile să fie şi ele aruncate 
în mare. Printre alte pagube, furtuna a stricat o mare 
cantitate de piine, care nu s-a mai putut mînca ; valurile 
au spălat pupa şi au inundat magazia în care era păstrată. 

Toate acestea au obligat nava să se oprească la Tenerife 
pentru reparaţii ; Bounty a ajuns acolo la 5 ianuarie 1788 
şi a plecat la 10 ianuarie. 

„Atunci, relatează locotenentul Bligh, am repartizat 
echipajul în trei schimburi şi am încredinţat lui Fletcher 
Christian, unul din ofiţeri, răspunderea celui de al treilea 
cart. Totdeauna am considerat acest mod de repartizare 
ca foarte recomandat, dacă circumstanţele sînt favorabile, 
şi sint convins că odihna mai prelungă contribuie mult la 
sănătatea echipajului şi permite oamenilor să depună mai 
multă energie în caz de pericol.“ 

Cum comandantul dorea să nu mai acosteze nicăieri 
înainte de Tahiti şi cum, pe de altă parte, furtuna din 
Atlantic redusese proviziile la bord, a decis că toată lumea 
nu va mai primi decît două treimi din raţia de pîine acor- 
dată iniţial ; de asemenea, a ordonat ca apa potabilă să 
fie filtrată prin pietrișul procurat în acest scop la 
Teneriie. 

„Atunci, arată Bligh, am făcut cunoscut echipajului 
scopul călătoriei noastre şi am promis că vor avea avan- 
taje de care vor benelicia toţi cei care vor meritat. 

Este adevărat că Bligh n-a neglijat nimic pentru bună- 
starea ofiţerilor şi mateloţilor săi. El însuși era marinar 
priceput, ştia să ţină seama de toate mijloacele posibile 
şi imaginabile pentru a ocroti sănătatea echipeiului. 

Ploaia continuă şi atmosfera năbuşitoare au produs la 
bord rugină şi mucegai: sub punte, nava a trebuit aeri- 
sită şi uscată prin încălzire şi stropire frecventă cu oţet; 
cînd timpul era uscat, se deschideau toate tambuchiurile 
și se făcea curăţenie în toată nava, se spăla şi usca rulă- 
ria umezită. Datorită precauţiilor luate, au străbătut at- 
mosfera ceţoasă si sufocantă a latitudinilor ecuatoriale 
fără vreun motiv de a se plînge. 

După cum notează locotenentul Bligh, duminică 
2 martie „după ce am trecut oamenii în revistă, am ofi- 
ciat după obicei serviciul divin. În acea zi, după ce îi re- 
partizasem răspunderea celui de-al treilea schimb, i-am 
înmînai lui Fletcher Christian ordinul scris de a exercita 
fucţiunea de secund al navei.” 


La 9 martie Bounty a ajuns la latitudinea 36° sud și „a 
început să se facă simțită, spune Bligh, schimbarea tem- 
peraturii ; faţă de ziua precedentă, termometrul a coborit 
cu 11° Fahrenheit *. Pentru ca oamenii să nu aibă de su- 
ferit de pe urma propriei lor neglijenţe, le-am dat ordin 
să-şi schimbe ţinuta ușoară potrivită la tropice cu veş- 
minte pentru climă mai rece. Înainte de a pleca din 
Anglia, luasem măsuri, cumpărind veşminte călduroase, 
a căror necesitate o prevedeam. În acea zi, continuă co- 
mandantul, pe baza raportului secundului, am lost obligat 
să pedepsesc pe matelotul Matthew Quintal, supunindu-l 
la două duzini de lovituri de bici pentru obrăznicie și răz- 
vrătire. Pentru prima oară, de la plecarea de la Spithead, 
prescriam o pedeapsă la bord.“ 

Cînd au ajuns in preajma insulelor Falkland, lui Bligh 
i-a trecut prin gînd să introducă un regim mai puţin sever ; 
dar anotimpul era destul de uvansat şi oamenii în condiţii 


= Aproximativ 6° Celsius. 


de perfectă sănătate... Așa că, pînă la urmă, a renunţat, 
aşteptind mai întîi să ajungă la Tahiti : avea mare grijă de 
starea fizică a întregului echipaj și dorea să iasă cît mai 
curind din acea zonă rece și neospitalieră. 

Curînd, Bounty a fost confruntat cu o vreme groaznică 
în largul Capului Horn : vitor, grindină și lapoviţă. A fost 
necesar să se facă foc pentru încălzire, ziua şi noaptea ; in 
cele trei schimburi era totdeauna un matelot cu sarcina 
uscării veșmintelor. 

Vremea rea a dăinuit nouă zile. Nava gemea din încheie- 
turi, la fiecare oră trebuia pompată apa pătrunsă în inte- 
rior, pe punți se strîngea totuşi apă şi a fost necesar ca, din 
ordinul comandantului, să se pună cabina cea mare la 
dispoziţia celor ale căror cușete erau umede, pentru a-şi 
suspenda acolo hamacurile. 

Pină la sfîrşit, Bligh a ajuns la concluzia că, în loc să 
cîştige timp, mai mult pierdea și nu era indreptățit să per- 
siste în acest anotimp să caute o trecere spre Insulele So- 
cietăţii. După ce a luptat o lună cu marea dezlănţuită, a 
luat decizia care se impunea: să se lase purtat în voie 
către Capul Bunei Speranţe. S-a schimbat cirma sub vint, 
spre marea bucurie a tuturor celor de la bord. 


Bounty a ajuns la Capetown la 23 mai şi a stat acolo 
treizeci şi opt de zile pentru remedierea avariilor, reface- 
rea proviziilor şi odihna echipajului. La 1 iulie a pornit la 
drum și la 20 august a acostat în golful Aventurii, din 
Tara lui Van Diemen. A rămas acolo pînă la 4 septembrie 
pentru a îmbarca lemne pentru încălzit şi apă potabilă. 
Apoi... | 

_ În seara zilei de 25 octombrie, omul de veghe a strigat i 
„Pămînt !“ Era Tahiti. 

La 26 octombrie 1788, Bounty a ancorat în golful Mata- 

vai al acestei insule. După cum arătase lochul, de la pleca- 

rea din Anglia se străbătuseră douăzeci şi şapte de mii 
optzeci şi şase mile, realizindu-se o medie de o sută opt 
mile pe zi. 

Pentru relatarea celor petrecute pe insula Tahiti, ne 
vom referi la jurnalul ţinut de locotenentul Bligh, în care 
sînt redate amplu întimplările respective. 


Îndată ce au ajuns, indigenii au întrebat de căpitanul 
Cook, de Sir Joseph Banks și de alți însoțitori ai acestora, 
ca de nişte vechi prieteni. La rîndul lui, spune Bligh : „am 
întrebat de amicul nostru Omai, pe care îl cunoscuse cu 
ocazia călătoriei întreprinse împreună cu Cook ; am fost 
întristat, aflind că nu numai Omai, dar și doi neo-zeelan- 
dezi rămaşi cu el muriseră. Indigenii ne-au arătat multă 
bunăvoință și păreau mulţumiţi de sosirea noastră. În pri- 
mele douăzeci și patru de ore nu am observat nici o ad- 
versitate din partea lor ; mulţimea vizitatorilor pe navă 
era atît de mare, încît nu puteam gîndi deocamdată să aleg 
un loc mai bun de acostare: riscam să ofensez pe indi- 
geni, dacă ii invitam să părăsească nava.“ 

Șeful localnic se numea Otoo ; cînd a auzit că a sosit 
Bounty, i-a trimis în dar lui Bligh un purcel și un arbust 
tinăr de bananier sălbatic, semn de prietenie. Curînd, pe 
navă s-au îngrămădit tot felul de provizii ; toţi cei de la 
bord au putut să mănînce după poftă. 

După acostare, locotenentul Bligh a coborit la țărm cu 
şeful Poeeno, care l-a condus pe un drum admirabil umbrit 
de arbori de piine, pînă la propria sa locuinţă, unde soţia 
şi sora lui se ocupau cu vopsirea În roşu a unei bucăţi de 
țesătură. L-au poftit să se așeze pe o rogojină și, cu multă 
amabilitate, i-au oferit băuturi răcoritoare. Au venit apoi 
mulți alţi indigeni ca să-l salute pe comandant, comportin- 
du-se cu deosebit respect şi atenţie. Cind și-a exprimat 
dorinţa să plece, arată el, „doamnele, care meritau acest 

titlu prin buna lor dispoziţie nealectată și distincţie rezer- 
vată, s-au ridicat, au ales citeva din cele mai frumoase 
ţesături şi m-au îmbrăcat după moda tahitiană, declarin- 
du-mi : „Vă insoţim pină la navă”. M-au luat de mină şi, 
străbătind marea mulţime adunată, m-au condus pină Ja 
țărm, apoi s-au retras.* 


În această primă plimbare, Bligh a constatat cu satis- 
fucţie că insula profitase de pe urma precedentelor vizite 
ale căpitanului Cook : astfel, a primit în dar două grepuri, 
fruct pe care indigenii nu-l cunoșteau înainte de a fi intro- 
dus de Cook în Tahiti. Apoi, printre cele aduse la navă 
pentru troc, se aflau ardei, dovlecei și două tinere capre, 
tot consecinţe ale acelorași vizite. „După două sau trei zile, 
relatează Bligh, intimitatea între indigeni şi echipaj a atins 
un asemenea grad, încît nu mai era nimeni la bord care să 
nu aibă un tayo pe insulă, adică un prieten sau o prietenă“. 

Botanistul Nelson și grădinarul au fost trimişi în interi- 
orul insulei pentru a cerceta cum se prezintă tinerii arbori 
de piine. Conducerea navei a fost foarte bucuroasă cind a 
primit raportul lor : după toate aparențele, Bounty putea 
uşor îndeplini misiunea ; erau foarte numeroşi puieţi şi nu 
se prevedea nici o obiecţi'ine din partea indigenilor dacă 
Bligh lua oricît de mulţi Nelson s-a bucurat găsind doi 
pomi de grepuri pe care el însuși îi plantase în 1777; aveau 
o mulțime de fructe, dar încă nu erau coapte. 

Au făcut daruri șefului Otoo din Matavai, care acum 
îşi schimbase numele în Tinah. Comandantul lui Bounty 
i-a declarat că, dată fiind comportarea poporului insulei 
faţă de căpitanul Cook și avind dorinţa să-i fie util lui şi 
ţării sale, regele George îi trimitea personal citeva daruri. 
„Și, întrebă Bligh pe Tinah, n-aţi dori să trimiteţi și voi 
ceva regelui George ?“ 

— Da, a răspuns şeful; aş vrea să-i trimit multe din 
toi ce posed.“ 

Şi Tinah a început să enumere diversele obiecte și dife- 
ritele alimente pe care le poseda, citind şi arborele de piine. 
Era exact ceea ce Bligh aștepta de la el; l-a asigurat că 
arborii de piine vor face nespusă plăcere regelui George și 
şeful i-a declarat că va putea îmbarca o cantitate oricît de 
mare. 


Deocamdată nu se comisese nici un furt și Bligh se 
felicita de progresele realizate de tahitieni pe calea onesti- 
tăţii, întrucit li se ofereau, ca și în trecutele vizite de euro- 
peni, tot atitea tentaţii și ocazii. Ca și în alte dăţi, la bordul 
navei se îngrămădeau continuu numeroși indigeni în vizită. 

Dar într-o bună zi, se constată totuşi că suportul de 
fixare a unei bărci fusese demontat şi dispăruse, fără ca 
matelotul de gardă să fi observat. În aceeași zi, s-au mai 
descoperit şi alte mici furturi, datorate în parte și negli- 
jenţei echipajului. Cum tendinţa lua amploare și ar fi avut 
ca rezultat deteriorarea raporturilor cu șefii indigeni, „am 
gîndit, explică Bligh, că ar fi nimerit să pedepsesc pe 
matelotul- de gardă în prezența indigenilor și, în consecinţă, 
l-am condamnat la o duzină de lovituri de bici. Toţi indi- 
genii prezenţi au intervenit cu stăruinţă, cerînd să se 
oprească pedeapsa ; în special femeile şi-au manifestat 
mila pentru condamnat, cu acea vioiciune de sentimente 
care caracterizează pe cele mai amabile reprezentante ale 
sexului slab.“ 


Pe măsură ce se prelungea șederea în insulă, marinarii 
aveau motive să se bucure de.comportarea indigenilor care 
nu îi mai deranjau ca în primele zile ale sosirii lor, năvă- 
lind pe navă sau escortindu-i în mare număr cînd coborau 
la țărm. Marinarii aveau acces oricind doreau în casele 

INUIBENIIUT, IDNA pri CU Exea DUULIAVUIII Vad, iaid 
obrăznicie, nici formalism. Bligh lace de mai multe ori 
remarci de felul : .,Tahitienii au o ingenuitate şi o sinceri- 
tate în maniere cu totul încîntătoare“. De exemplu, cînd 
oferă răcoritoare, nu este bine să fie refuzaţi mai ales 
cînd eşti însetat, căci nu vor insista ; nici nu le trece prin 
cap că refuzul ceremonios înseamnă că aștepți o a doua 
invitație.. 

„Într-o zi, povesteşte locotenentul Bligh, m-am expus 
prea mult la soare şi mi-a venit rău. Îndată, toţi indigenii 
valizi, bărbaţi și femei, s-au adunat în jurul meu, cătind 
să-mi fie de ajutor. Necazul acelei neînsemnate insolaţii a 
fost larg compensat de dovezile de afecţiune ale acestor 
bravi oameni.” 

S-a întîmplat că odată Bounty a fost pe punctul de a 
eșua în cursul unei violente furtuni și altă dată chiar a 
eșuat. În ambele cazuri, „acești bravi oameni“ au venit în 
mare număr pentru a felicita pe comandant că şi-a salvat 
nava ; se pare că mulţi din ei au plins tot timpul cit 
Bounty s-a aflat în pericol. 

La 9 decembrie a decedat medicul bordului, ca urmare 
a exceselor la care se deda şi a firii lui de leneş. Nenoro- 
cițul era permanent în stare de intoxicație alcoolică şi 
manifesta o asemenea aversiune pentru orice activitate 
fizică, încît în tot timpul călătoriei nu apăruse pe punte 
mai mult de douăsprezece ore. Locotenentul Bligh a obţi- 
nut de la indigeni autorizaţia să-l îngroape pe insulă. Cînd 
s-a dus cu șeful Tinah la locul pregătit pentru înmormîn- 
tare, a constatat că indigenii şi începuseră să sape groapa ; 
Tinah l-a întrebat pe Bligh dacă era orientată cum trebuie : 
„Acolo este răsăritul soarelui şi acolo, apusul“, a explicat 
el. Oare orientarea mormîntului de la est la vest era un 
gind al lor ? Sau își aminteau de spaniolii care, în trecut, 

fuseseră înmarmintaţi pe insulă și aşa ceruseră coman- 
danţii navelor respective ? În orice caz, de la bordul lui 
Bounty nu se făcuse nici o sugestie. 

La funeraiii au asistat toţi șefii și mulţi alţi localnici, 
manifestind o atenţie deosebită in. timpul serviciului reli- 
gios. 

Dealtminteri, majoritatea. notabililoi: asistau de obicei 
la serviciul religios de duminică oficiat la bord și se com- 
portau extrem de decent ; prima. dată insă, cîteva femei au 
manifestat o irezistibilă poftă de rîs în timpul răspunsu- 
rilor recitate în comun; o simplă privire mai severă a 
comandantului a fost suficientă pentru ca. ele să ia o infă- 
ţişare smerită. 


Pe marginile insulei, adică pe o lățime de trei mile 
între țărm. şi poalele munților, se afla un minunat teren 
umbrit de arbori. de piine şi cocotieri, printre care sînt răs- 
pindite case în jurul cărora se joacă roiuri întregi de copii, 
băieţi şi. fete. Să, cităm din nou pe Bligh : „Este foarte plă- 
cut să priveşti, mai peste tot. aceste cete de copii, dedin- 
du-se la. jocurile favorite : înalţă zmee, se leagănă pe frin- 
ghii legate de crengile arborilor, se plimbă pe picioroange, 
se luptă între ei. Pe scurt, se joacă la fel ca toţi copiii en- 
glezi. Fetele participă şi ele la jocuri, dar au şi unele spe- 
ciale ; preferă heivahs, adică. dansurile“. 

Bligh povesteşte că în fiecare seară, cu puțin înainte de 
apusul. soarelui, plaja în faţa căreia. era: acostată nava se 
înnegrea de mulţimea. bărbaţilor, femeilor şi: copiilor care 
se dedau la. un adevărat exces de întreceri sportive şi 
jocuri, pînă la. căderea nopţii, cînd toți se îndreptau. pașnie 
spre locuinţe. Se adunau pe nisipul fin pînă la trei sau 
patru sute de oameni care se distrau cu veselie, cu bună 
dispoziție permanentă, schimbînd amabilităţi reciproce. 

Nici un fel de dispute nu tulbura armonia ce domnea între 
acești oameni prietenoși. Băieţii şi fetele sint foarte fru- 
moşi şi plini de voioșie. 

Trebuie spus că indigenii nu prea se omorau cu mun- 
cile agricole, doar culturile de ava și de duzi necesitau o 
oarecare osteneală. De obicei, duzii erau împrejmuiţi cu 
garduri scunde din pietre, înconjurate de șanțuri. Natura 
era atit de darnică cu tahitienii, aproape că nu aveau 
nevoie de eforturi pentru a-4$i procura hrana și îmibrăcă- 
mintea. Dar cînd Bligh a început să stringă puieţi de arbori 
de piine, el a obţinut un larg concurs din partea indige- 
nilor, atit la colectare, cît şi la curățirea ramurilor de pe 
o porţiune a tulpinilor, operaţie la care indigenii se price- 
peau foarte bine. 

Hotărît lucru, comportarea băștinașilor merita numai 
laude. Dar într-o dimineaţă, la ora schimbului echipelor, 
ofițerii au observat că o mică barcă care fusese mai de 
mult dezlegată pe furiş dispăruse complet. A fost convo- 
cat echipajul şi Bligh constată că trei mateloţi lipseau la 
apel şi că luaseră cu ei arme şi muniții. În ce scop ? Unde 
îngiseră ? Nimeni la bord n-a putut da comandantului vreo 
indicație. Bligh a reuşit să descopere încotro se îndrepta- 
seră, aşa că a trimis pe secundul Fryer în urmărirea bărcii 
cu fugari, însoţit de unul din notabilii locali. Curînd însă 
au întîlnit pe mare cinci indigeni care aduceau barca îna- 
poi la navă. Bligh le-a dat o recompensă frumoasă. Şefii 
au promis că vor face tot posibilul să prindă și să readucă 
la navă pe dezertori. Într-adevăr, cîteva zile mai tirziu, in- 
digenii i-au prins şi i-au legat, dar le-au dat drumul cu 
condiţia să se întoarcă la navă ; aceștia nu şi-au respectat 
angajamentul şi s-au constituit prizonieri numai cînd au 
fost prinsi de o expediţie organizată pentru capturarea lor. 

Citeva zile mai tirziu, a avut loc un incident mai grav, 
care putea aduce comandantului serioase neplăceri. 
Noaptea vintul se înteţise şi în zori s-a constatat că două 
funii din cablul ancorei erau tăiate aproape de suprafaţa 
apei și mai rămăsese o singură funie care ferea pe Bounty 
să se sfărime de stinci. În timp ce eehipajul se ocupa cu 
veparatul cablului şi amararea solidă a navei, Tinah a 
urcat pe bord. Bligh nu avea nici un motiv să-l suspecteze, 
totuşi, relatează el : „I-am vorbit cu ton foarte sever și am 
insistat să-l descopere şi să-mi predea pe răufăcător. S-a 
jurat că va face totul pentru a găsi pe vinovat. A doua zi 
de dimineaţă, împreună cu soţia sa, a revenit şi ambii au 
afirmat că au procedat la o anchetă amănunţită, dar fără 
rezultat pozitiv. Cum spusele lor nu mă satisfăceau, m-am 
purtat foarte rece cu ei, ceea ce i-a întristat. Pină la 
sfirşit, soţia șefului a izbucnit in plins. Nu mai era cazul să 
mă indoiesc de afirmaţiile lor, dar i-am făcut foarte serios 
să înțeleagă că, dacă apreciau amiciţia regelui Angliei, 
aveau datoria să depună toate eforturile pentru descope- 
rirea vinovaţilor ; cu toată sinceritatea, mi-au promis că 
așa vor face.“ 

Să deschidem acum o paranteză : locotenentul Bligh 
şi-a exprimat mai tirziu părerea că tentativa de a eşua 
nava a avut ca autori pe unii din membri echipajului, care, 
decişi să prelungească cu orice preţ șederea lor în Tahiti, 
ar fi încercat să aducă nava cît mai aproape de coastă. 
Această părere i-a venit mai tirziu și, explică Bligh, în 
momentul sabotajului, n-a avut o asemenea bănuială ; nu 
își închipuia că tentaţiile acestor insule din Sud le putea 
înăbuși dorinţa de reîntoarcere în ţara natală. 

Dar părerea comandantului s-a dovedit pînă la urmă a 
fi cu totul nefondată. Momentan, era îndreptăţit să aibă 
acea părere, date fiind raporturile foarte strînse pe care 

oameni Jul le aveau cu iNnuigesnii ; am Mal spus, necare 

matelot avea un tayo adică un prieten sau o prietenă per- 
sonală. Pe insulă, fiecare marinar era bine primit; chiar 
din momentul cînd cobora la țărm, era asediat de tot felul 
de tentaţii în paradisul ușurinței și indolenţei, se simţea 
în condiţii de incomparabilă bună dispoziţie, fără să aibă 
de îndeplinit vreo muncă. În mod [iresc, tentaţiiie multiple 
puteau stirni pofta unui matelot oarecare să rămînă cit mai 
mult posibil într-o ţară ca un adevărat rai.. „ În orice caz, 
evenimentele ulterioare nu au confirmat bănuiala coman- 
dantului. După toate aparențele, avaria constatată la cablu 
fusese cauzată prin frecarea de stincile din fundul mării. 


Bounty acostase în golful Matavai la 26 octombrie 1788 
şi a rămas acolo pînă la 4 aprilie 1789. La 31 martie. co- 
mandantul nota în jurnalul său personal: 

„Astăzi am terminat cu îmbarcarea puieţilor la bord : 
şapte sute şaptezeci de ghivece mari, treizeci şi nouă de 
butii, douăzeci şi patru de lăzi. În total, erau o mie 
cincisprezece puieţi de arbori de piine. Pe lingă ei, am mai 
îmbarcat și alte plante : ava, ale cărei fructe sint cele mai 
parfumate de pe pămînt, ayyah, cu fructul tot atit de 
bogat în arome, dar foarte răcoritor, rattah cu fructe care 
seamănă cu alunele. Fiecare fruct de rattah este învelit 
într-o coajă care are doi inci grosime și se poate consuma 
ca atare sau fiert ; în ambele cazuri, este foarte gustos. Am 
mai luat şi oraiab, bananieri sălbateci de un sort superior ; 
primisem de la preţuitul meu prieten, Sir Joseph Banks, 
recomandaţii speciale în această privinţă.“ i 

În timp ce se executau activ preparativele de plecare, 
notabilul Tinah a adus un dar pentru regele George și 
nu-şi reţinea plinsul. Pînă la finele șederii lui Bounty, 

indigenii au înmulţit manifestările lor de tristeţe ; erau 
foarte amăriţi de plecarea prietenilor englezi şi se între- 
ceau în tot felul de amabilităţi. Însoţit de nevastă, de 
soră şi de fraţi, Tinah a cerut permisiunea să pe- 
treacă la bord ultima seară înaintea plecării. Toată ziua, 
nava a lost invadată de indigeni incărcaţi cu nuci de cocos, 
cu banane, cu fructe aie arborelui de piine, cu purcei, cu 
capre. Contrar obiceiului, seara nu au mai avut loc nici 
jocuri, nici dansuri, nici un fel de petreceri pe plajă; 
domnea liniște completă. 

La apusul soarelui, barca l-a dus la țărm pe Tinah 
și familia lui, apoi Bounty a pornit luîndu-si rămas bun 
de la Tahiti unde, spune Bligh, „timp de douăzeci şi trei 
de săptămîni am fost trataţi cu cea mai profundă afec- 
țiune şi cea mai mare consideraţie ; afecțiunea și conside- 
raţia au crescut tot timpul cît a durat șederea noastră. Că 
nu am rămas insensibili la bunătatea lor, a probat-o lim- 
pede urmarea evenimentelor; deoarece tocmai în aceste 
dovezi de prietenie şi tandreţe trebuie căutată cauza eve- 
nimentului care a provocat eșecul expediției, cînd totul 
părea a justifica speranţa unei reușite cu maximum de 
succes.“ 

În dimineața următoare plecării lui Bounty, a apărut la 
orizont insula Huaheine. Curiînd, a apărut o pirogă cuplată, 
cu zece indigeni, printre care un tînăr ce l-a salutat pe 
nume pe comandant : îl cunoscuse în 1780, cînd Bligh îi 
vizitase la bordul lui Resolution sub comanda căpitanului 
Cook. Au mai venit şi alte pirogi, încărcate cu purcei, ig- 
name şi alte alimente pe care echipajul le-a cumpărat. 
“Tînărul indigen a confirmat moartea lui Omai si a mai dat 
comandantului alte veşti. Dintre toate animalele aduse, 
numai o iapă supravieţuise ; toate seminţele, toţi arborii 
au fost distruși, în afară de unul, dar nu ştia să spună care. 

Citeva zile mai tirziu s-a pornit grindina şi la est cerul 
s-a acoperit cu mari nori negri. În apropierea navei, a 
trecut o trombă, care se detașa net pe opacitatea norilor. 
Partea superioară avea cam două picioare diametru şi baza 
în jur de opt inci. Cum tromba înainta repede spre Bounty, 
comandantul a socotit mai prudent să modifice capul și 
să reducă velele, păstrind numai vela foc. Tromba a tre- 
cut la mai puţin de zece yarzi de pupa, cu muget asurzi- 
tor, dar nu s-a întimplat nimic ; se deplasa cu viteză de 
cel puţin zece mile pe oră, îndreptindu-se spre vest, în 
sensul vîntului. La un sfert de oră după ce a depăşit nava, 
s-a risipit. 


Bounty, tocmai trecea în largul unor insule apropiate 
între ele, cînd indigenii, locuitori ai uneia dintre ele, au 
lansat pirogile pe mare, îndreptimdu-se spre navă ; vorbeau 
aceeași limbă ca şi tahitienii. Comandantul le-a dăruit ci- 
teva obiecte de fier şi de sticlă, precum și o oglindă, dar 
la plecarea lor de pe navă, a observat că şeful lua de la 
ceilalţi toate cele distribuite. Unul dintre indigeni a pro- 
testat, manifestindu-şi dezaprobarea. A izbucnit o mică 
altercaţie, dar după scurt timp, protestatarul s-a apropiat 
şi şi-a frecat nasul de cel al șefului, semn de împăcare. 

Bounty a ancorat la ţărmul insulei Anamooka, la 
23 aprilie. Un bătrin indigen şehiop, pe nume Tepa, cu- 
noscuse pe Bligh în timpul călătoriei din 1777 și cînd s-a 
urcat la bord împreună cu alți băştinaşi din insulele înve- 
cinate, i-a amintit comandantului că s-au cunoscut. Acest 
Tepa învățase odinioară modul cum englezii pronunțau 
unele cuvinte din limba băştinașilor şi comandantul a 
putut conversa destul de bine cu el. A aflat că animalele 
lăsate pe insulă supravieţuiseră şi că, acum deși bătrine, 
mai trăiau. Tepa şi-a manifestat dorinţa de a vizita nava 

n a fost condus in cală cu aa lui, ide e Bilele ia 
arătat arborii de piine și alte plante depozitate ; natura 
încărcăturii i-a surprins grozav pe indigeni. 

: „Am coborit la țărm, spune Bligh, pentru a procura 
cîțiva puieţi de arbori de piine ca să înlocuiesc pe unul 
veșted și doi sau trei ce păreau cam bolnavi. Am mers în 
partea de vest a golfului, unde căpitanul Cook semănase 
diverse grăunţe și răsădise cîteva plante. Într-o plantație 
apropiată, am avut satisfacția de a găsi vreo douăzeci de 
arbuști de ananas, dar fără fructe, căci nu era sezonul po- 
trivit. Indigenii mi-au spus că de la acești arbuşti recol- 
taseră multe fructe mari, foarte parfumate și în cantitate 
mare.“ 
În jurnalul său, Bligh mai arată că a remarcat nume- 
roase urme de mutilări pe care indigenii și le făceau cu 
ocazia unui doliu:  tîmple însîngerate, capete cu părul 
smuls aproape în întregime şi, din păcate, frecvente mu- 
tilări ale degetelor. Băieți frumoși, sub șase ani, aveau 
două degete sacrificate ; numeroşi adulţi aveau tăiat de- 
getul din mijloc al miinii drepte. 


S-a început un comerţ activ ; indigenii au adus la bord 
igname, arbori de piine și banane, dar n-au adus purcei. 
În cursul zilei, s-au apropiat pirogi cu vele, destul de în- 
căpătoare pentru a conţine nouăzeci de pasageri. Ofițerii 
şb mateloţii au cumpărat porci, cîini, păsări, grepuri şi 
mari patate dulci din care una cîntărea patruzeci şi cinei 
de livre. Au venit tot mai mulţi indigeni, astfel că a doua 
zi, duminică 26 aprilie, a fost imposibil ca echipajul să-şi 
mai vadă de treabă. Echipa plecată pentru aducerea apei 
a primit ordin să se reîntoarcă la bord și comandantul 
s-a decis să pornească la drum. Nava a fost deci dezanco- 
rată, dar dispăruse una din ancore și Bligh a informat pe 

căpeteniile rămase la bord că nu vor părăsi nava pînă 
nu li se înapoiuză ancora. Şelii au părul surprinşi. foarte 
alarmaţi. „l-am reţinut, spune Bligh, pină la apusul soa- 
relui ; proasta lor dispoziţie şi nerăbdarea au crescut în 
aşa hal, încît au început să se zgiriie pe față şi să se lo- 
veuscă peste ochi: cîţiva“ scoteau zbierete îngrozitoare. 
Cum ancora dispărută nu merita atîta disperare, am con- 
siderat inutil să mai rețin pe prizonieri şi am semnalat 
pivogilor să se alăture de navă. Apoi i-am anunţat că erau 
liberi să plece şi le-am făcut cîteva mici daruri: o mică 
secure, un îierăstrău, citeva cuțite, slredele. cuie. Darurile 
nesperate și eliberarea le-a produs o bucurie mare, îm- 
prăștiindu-le temerile. M-au copleșit cu mulțumiri și 
ne-am despărţit ca buni prieteni, ca şi cum incidentul 
n-ar fi avut loc.“ 

Ajungind în largul insulei Anamooka, Bounty a pus 
capul spre nord pe tot timpul nopţii, cu o briză favora- 
bilă ; la 27 aprilie, la amiază, nava se afla la jumătate 
distanţă de insulele Tofoa şi Kotoo. 

„Pină atunci, notează Bligh în jurnalul său, călătoria a 
decurs în cele mai bune condiţii, atmosfera pe navă era 
calmă și satisfăcătoare. Dar se pregătea ridicarea cortinei 
pentru o scenă cu totul diferită. Se urzea un complot și 
rezultatele au fost şicane şi spaime. Şefii instigatori erau 
înțeleşi și preparau operaţia cu multă circumspecţie şi în 
mare secret, astfel că nimic nu m-a făcut să bănuiesc imi- 
nenţa catastrofei. Se punea la cale un act de piraterie 
curată, unul din cele mai oribile făptuite vreodată.“ 

Vom vedea mai departe dacă Bligh era îndrituit să 
atribuie „catastrofa“ unui veritabil complot. Capitolul ur- 
mător va relata episoadele rebeliunii așa cum au fost pre- 
zentate de către comandantul lui Bounty. 


JH. IZBUCNEȘTE RĂZVRĂTIREA 


In cămaşă şi cu mîinile legate. — Șalupa este lansată la 
apă. — Încărcarea şalupei. — Reţinuţi la bord, contra voinţei lor. 
— Ultimele momente petrecute de căpitanul Bligh la bordul lui 
Bounty. — Călătorii din șalupă. — Echipajul rămas pe Bounty. 
— „Sint în infern !“ — „Ura, spre Tahiti !: — Cum explică Bligh. 
— Oare Bligh a prezentat o versiune falsă a evenimentelor? 
— Dar iată un document important. — Primii germeni de dis- 
cordie. — Un afront adus lui Fletcher Christian. — Afronturile 
continuă. — Pedepse corporale, — Bligh și Christian faţă în faţă. 
u— Nu a fost complot. — Diverse planuri ale lui Christian. — Ro- 
ful lui Stewart. — O altă legendă ce trebuie distrusă, 


„Asta este... căpitane Bligh... : sînt în infern ! Sînt în infern !*, 


Fletcher Christian 


„in seara de 27 aprilie, avind la nord-est insula cea 
mai depărtată a arhipelagului Tonga, pe nume Tofoa, am 
pus capul direct spre vest, cu o navă în perfectă stare şi 
toţi: puieţii de plante în excelentă condiţie, cu ofiţerii Şi 
echipajul în bună sănătate, pe scurt, în condiţii care încu- 
rajau şi confirmau previziunile cele mai optimiste. 

Părăsind puntea, am dat ordinele pentru capul ce tre- 
buia urmărit în timpul nopţii. Secundul prelua primul cart, 

şeful, tunar pe cel din mijlocul nopţii și Christian Fletcher, 
cartul de dimineaţă. Așa era prevăzut pe tabelul de serviciu. 

Marţi 28 aprilie, chiar înaintea răsăritului soarelui, în 
timp ce încă dormeam, Christian, ofiţer de cart, Charles 
Churchill, instructor de luptă cu arme albe, John Mills, 
al doilea tunar și Thomas Burkitt, matelot au pătruns în 
cabina mea, m-au arestat, mi-au legat miinile la spate cu 
o frînghie și m-au ameninţat că mă omoară dacă vorbesc 
sau fac cea mai mică gălăgie. Totuşi, am strigat din toate 
puterile după ajutor; dar răzvrătiţii neutralizaseră deja 
pe ofiţerii care nu făceau parte din complot, plasind sen- 
tinele înaintea uşilor cabinelor respective. La uşa cabinei 
mele se aflau trei oameni, pe lingă cei patru pe care i-am 
menţionat, din interior ; Christian nu avea în mînă decit 
o sabie de abordaj ; ceilalți erau înarmaţi cu muschete şi 
baionete. 


Am fost tras-din pat și, numai în cămașă, dus pe punte. 
Frînghiile imi stringeau atit de tare încheieturile, incit 
mă dureau. Fletcher Christian mă ţinea în scurt de frîn- 
ghie; James Churchill avea baioneta îndreptată spre 
pieptul meu ; în spate, mă escortau doi mateloţi, Alexan- . 
der Smith și Thomas Burkitt cu muschetele încărcate şi 
baionetele montate. 

Am întrebat de ce eram supus la această violență dar 
răspunsul a fost o serie de insulte, impunîndu-mi-se să tac. 
Secundul, şeful tunar, locotenentul secund Elphinstone si 
botanistul Nelson erau prizonieri jos ; sentineleie păzeau 
tambuchiurile din provă. Șeful de echipaj, duigherul și 
intendentul Samuel au fost autorizaţi să urce pe punte; 
m-au văzut acolo, stînd în spatele arborelui artimon, cu 
mîinile legate, păzit de un grup al cărui șef ere Christian. 

el dacă nu asculta imediat, 


Cind șalupa a fost lansată la apă, doi din aspiranţi, 
Hayward și Hallet, precum și Samuel, au primit ordin să 
se îmbarce. Am întrebat pe răzvrătiți ce urmăreau prin 
acest ordin şi am căutat să conving pe cei din apropierea 
mea să nu persiste în acte de violenţă ; îndemnul a rămas 
fără efect, mereu mi se repeta: „Taci, altminteri eşti 
mort“. 

În acest timp, secundul ceruse să i se permită să urce 
pe punte ; i s-a dat voie, dar imediat a fost obligat să co- 
boare înapoi în cabina lui. 

De fiecare dată cînd încercam să vorbesc cu glas tare, 
să readuc pe aceşti oameni la simţămintul datoriei, eram 
întrerupt cu apostrofări de felul: „Fir-ar al dracului de 
câine !... Zburaţi-i, creierii !* Iar Christian ameninţa me- 
reu că mă omoară, dacă nu tac. 

Cum totuși persistam în a încerca să redresez situaţia, 
Christian şi-a schimbat sabia de abordaj pe care o ţinea în 
mînă cu o baionetă și, stringînd şi mai tare frînghia care 
îmi lega mîinile, s-a jurat că mă omoară imediat, dacă nu 
stau liniștit acoliţii lui mă ţineau in bătaia muschetelor 
încărcate şi mă amenințau cu baionetele. Au fost chemaţi 
pe punte mai mulţi membri ai echipajului și li s-a dat 
ordin să se îmbarce în șalupă ; am înţeles că urmam să fiu 
abandonat împreună cu ei, în derivă pe ocean. Am dublat 
eforturile, încercînd să-i conving să renunţe, fără alt efect 
decît ameninţarea că mi se va zdrobi capul. 


Şeful echipajului și mateloţii obligaţi să se îmbarce în 
şalupă au fost autorizaţi să ia cu ei sfoară, pinză, frînghii, 

vele de schimb și un butoi cu două sute cincizeci pinte de 
apă. Samuel a mai obţinut o sută cincizeci livre de piine, 
puţin rom şi vin, un sextant şi o busolă ; dar, sub amenin- 
area cu moartea, i s-a interzis să ia hărţi, efemeride, cărţi 
de observaţie astronomică, cronometru sau vreuna din 
hărţile geografice şi relevmentele întocmite de mine per- 
sonal, ni 

După ce răzvrătiţii au obligat să coboare în şalupă pe 
cei de care vroiau să se debaraseze, Christian a dat ordin 
să se servească băutură celor care rămineau sub comanda 
lui.: Am înţeles atunci că nu mai puteam face ceva pentru 
a redeveni stăpînul navei, nu mai aveam pe nimeni la 
bord care să mă ajute, orice încercare de a-i convinge să 
revină la ordine era întimpinată cu ameninţări. 

Apoi, a fost rîndul ofiţerilor să coboare în şalupă ; per- 
sonal, eram încă menţinut izolat, în spatele arborelui ar- 
timon. Înarmat cu o baionetă, Christian n-a slăbit nici un 
moment frînghia cu care îmi imobiliza mîinile, bandiții 
care mă înconjurau aveau muschetele încărcate, dar i-am 
sfidat cu declaraţia că nu vor avea curajul să tragă și nu 


au tras. 
l 


Am observat că unul din paznicii mei, Isaac Martin, 
manifesta o oarecare dorință de a mă ajuta ; în timp ce-mi 
dădea să sug sucul unui grep (aveam buzele uscate ca 
pergamentul), ne-am înțeles din priviri că amîndoi do- 
ream să scăpăm de rebeli. Dar am fost observați și Martin 
a fost îndepărtat de Christian. Martin a incercat să părä- 
seasc nava, coborînd în șalupă, dar a trebuit să revină la 
bord, sub amenințări. 

Armurierul Joseph Coleman şi doi dulgheri, M'Intosh 
şi Norman au fost şi ei reţinuţi la bord, contra voinţei lor; 
ceva mai tirziu, cînd eram şi eu în șalupă, mi-au strigat 

să nu uit că nu luaseră parte la răzvrătire. Mi s-a spus 
mai apoi că și Michael Byrne a vrut să părăsească nava, 
dar a fost împiedicat. 

„ Nu are nici un rost să mai relatez eforturile făcute pen- 
tru a readuce pe rebeli la ascultare. Eram ţinut izolat şi 
în afară de paznici, nimeni nu avea voie să se apropie de 
mine, 


Sint recunoscător intendentului Samuel de a fi reuşit 
să ia cu sine jurnalul meu personal și brevetul de căpitan, 
precum şi cîteva acte referitoare la navă şi la misiunea 
ce-mi fusese încredințată. Fără aceste documente, nu aș fi 
avut nici o dovadă de cele ce realizasem și ar fi putut re- 
zulta suspiciuni în privinţa onoarei şi comportării mele, nu 
aș fi avut cu ce să mă apăr. Cu toate că era îndeaproape 
supravegheat, Samuel a procedat cu curaj şi a luat aceste 
dovezi ; a încercat să mai ia şi cronometrui meu, precum 
şi un cufăraș cu relev mentele, desenele şi notele mele, 
strînse în cei cincisprezece ani de navigaţie, dar a fost pur 
şi simplu gonit din cabina mea, spunîndu-i-se : „Șterge-o! 
Să fii bucuros că te-am lăsat să iei cîte ceva !“ 

Am avut impresia că Christian a ezitat cîtva timp dacă 
să-l păstreze la bord pe dulgher sau pe ajutorii acestuia ; 
pînă la sfîrşit, a optat pentru ajutori şi dulgherul a fost 
expediat în șalupă, dar numai cu mari stăruinţe a reuşit 
să-și ia lada sa cu scule. 

Echipajul rebel era divizat de violente dispute. Unii 
se jurau : „Să fiu al dracului, dacă bătrinul 'vulpoi nu va 
reuşi să ajungă în Anglia, în caz că i se permite să ia cu 
el ceva !* Și cînd l-au văzut pe dulgher coborînd în șalupă 
cu lada de scule, alţii au strigat : „Punem rămășag că, în 
“mai puţin de o lună, va construi o navă nouă !“ Privind 
salupa, unii rideau : era teribil de încărcată, neîncăpă- 

toare pentru toţi cei înghesuiți pe ea. Cît despre Christian, 
părea că ştie că își pregăteşte propria lui distrugere și a 
altora. 

Am cerut să mi se dea arme, dar mi s-a ris în faţă, spu- 
nindu-mi eă cunoșteam destul de bine pe indigenii spre 
care mă voi îndrepta şi, în consecință, nu aveam nevoie 
de arme. Totuşi, ni s-au aruncat patru cuțite mari de bu- 
cătărie, după ce rebelii au coborit șalupa sub pupa navei. 

Ofițerii și mateloţii din șalupă mă așteptau doar pe 
mine. Instructorul de luptă l-a anunţat pe Christian și 
acesta mi s-a adresat : 

 „Căpitane Bligh, ofiţerii şi oamenii dumitale sînt acum 
în şalupă ; du-te și dumneata ; dacă încerci să opui cea 
mai mică rezistenţă, eşti imediat mort.“ 

Şi fără altă ceremonie, un grup de derbedei mi-au dez- 
Jegat mîinile și m-au împins peste bord. Cu ajutorul unei 
parime, răzvrătiţii au coborit șalupa la apă sub pupa na- 
vei, ne-au mai aruncat cîteva bucăţi de carne de porc, 
citeva veșminte şi cuţitele de care am pomenit; în acel 
moment, dulgherii și armurierul mi-au strigat să-mi amin- 
tească neparticiparea lor la cele întîmplate. Am mai fost 
expuși apoi la tot felul de insulte și, după ce ne-au mai 
ţinut amaraţi citva timp pentru ca acei bandiți nesimţitori 
să ne batjocorească, am fost, în fine, abandonaţi în derivă, 
în plin ocean. 

Iată numele şi funcțiunile celor îmbarcaţi cu mine, la 
bordul șalupei : John Fryer, căpitan secund ; Thomas Led- 
ward, îndeplinind funcțiunea de medic; David Nelson, 
botanist ; William Peckover, tunar şef ; William Cole, şef 
de echipaj; William Purcell, dulgher; William Elphin- 
stone, logotenent secund ; Thomas Hayward, aspirant ; John 
Hallet, aspirant ; John Norton, caporal de marină ; Peter 
Lenkletter, caporal de marină ; Lawrence Lebogue, velar ; 
John Smith, bucătar ; Thomas Hall, bucătar ; George Simp- 

son, caporal de marină secund ; Robert Tinkler, elev ma- 
rinar ; Robert Lamb, măcelar ; Samuel, intendent ; adică, 
în total, optsprezece inşi în afară de mine. 

Echipajul rămas pe Bounty : Fletcher Christian, cu grad 
de comandant secund ; Peter Heywood, aspirant ; Edward 
Young, aspirant; George Stewart, aspirant; James 
Churchill, instructor de luptă ; John Mills, ajutor de tunar; 
James Morrison, ajutorul șefului de echipaj; Thomas 
Burkitt, matelot ; Matthew Quintal, matelot ; John Sum- 
ner, matelot; John Millward, matelot ; William M'Koy, 
matelot ; Henry Hillbrant, matelot ; Michael Byrne, ma- 
telot; William Muspratt, matelot; Alexander Smith, 
matelot ; John Williams, matelot ; Thomas Ellison, matelot; 
Isaac Martin, matelot ; Richard Skinner, matelot; Mat- 
thew Thompson, matelot brevetat ; William Brown, gră- 
dinar, Joseph Coleman, armurier ; Charles Norman, ajutor 
de dulgher; Thomas M'Intosh, dulgher pentru cabinele 
echipajului ; adică, în total, douăzeci şi cinci inși, cei 
mai capabili din întregul echipaj. 

Să vedem acum ce fel de oameni sînt cei ce s-au dedat 
la rebeliune : Fletcher Christian, căpetenia lor, descinde 
dintr-o respectabilă familie originară din nordul Angliei, 
Era a treia călătorie pe care o făceam împreună ; dindu-mi 
seama că era necesar să repartizez echipajul în trei schim- 
buri, i-am încredinţat lui conducerea celui de-al treilea, 
întrucît era cel mai dificil şi el poseda calităţile necesare. 

Şi Heywood este dintr-o familie onorabilă din nordul 
Angliei : originar din insula Man, unde tatăl lui a fost 
judecător. Ca şi Christian, se remarca prin calităţi pro- 
fesionale. 

Ambilor le-am acordat încredere şi consideraţie şi m-am 
silit să-i instruiesc, sperînd să devină buni navigatori, sè 
facă cinste patriei lor. 

Young mi-a fost foarte bine recomandat şi părea un 
marinar robust şi capabil; n-a corespuns însă nici reco- 
mandării, nici aparenţelor fizice. 

Stewart era un tinăr din Orcade, descendent din pă- 
rinţi unorabili ; în acele insule, în 1780, cind ne-am întors 
cu Resolution din mările Sudului, ni s-a făcut o.-primire 
admirabilă şi numai p2 baza amintirii acelei primiri l-aş 
fi luat bucuros pe Bounty ; s-a dovedit un bun marinar în 
toate iimprejurările. 

Cu toată răutatea cu care m-a tratat la rebeliune, cred 
că totuşi Christian avea remușcări; fără îndoială, își 
amintea de amiciţia noastră din trecut. În timp ce eram 
forţat să părăsesc nava, l-am întrebat dacă modul cum se 
comporta cu mine era recompensa numeroaselor dovezi 
de camaraderie ce-i arătasem pină atunci. Întrebarea a 
părut că îl tuibură destul de mult şi mi-a răspuns, cu vă- 
dită emoție : „Asta este !... Căpitane Bligh...: sînt în in- 
fern ! Sint în infern !“ 

Mai tirziu, în șalupă, am avut timp să reflectez asupra 
celor întimplate şi am simţit că nu aveam ce să-mi re- 
proşez, ceea ce m-a ferit de pesimism şi disperare : con- 
ştient de integritatea mea şi de dorința de a duce tła în- 
deplinire misiunea încredinţată, moralul mi s-a ridicat şi 
am început să nutresc speranţa că, cu toată catastrofa 
survenită, voi putea într-o zi să dau socoteală regelui şi 
patriei de cele întimplate şi că voi fi absolvit de orice 
culpabilitate. Numai cîteva ore înainte de rebeliune, eram 
îndrituit să privesc cu deplină încredere viitorul: nava 
era în perfectă stare, bine aprovizionată cu cele necesare 
pentru îndeplinirea misiunii şi pentru sănătatea echipa- 
jului. Dădusem importanţa cuvenită tuturor dataliilor şi 
luasem măsuri, pe cit îmi stătea în putinţă, ca să previn. 
orice accident în cazul cînd nu reuşeam să trecem prin 

sirimtourea Endeavour, unde ne pîndeau numeroase ob- 
stacole. Apoi, plantele transportate se păstrau perfect, în 
foarte bună stare. Primele două treimi ale călătoriei erau 
indeplinite şi erau premize ca ultima treime să se desfă- 
șoare normal. La bord, toţi erau în excelentă sănătate, 
ceea ce dovedea că nu neglijasem nimic din îndatoririle 
mele în acest domeniu esenţial. 


Aceasta fiind situaţia, în mod firesc se pune întrebarea: 
pentru ce a izbucnit rebeliunea ? Ca să răspund, nu p^t 
emite decit ipoteza că răzvrătiţii urmăreau să ducă la 
Tahiti, printre indigeni, o existenţă mai fericită decit cea 
care îi aştepta în Anglia. Această speranţă şi anumite le- 
gături ale unor membri ai echipajului cu femei indigene 
au constituit probabil elementul motor al acţiunii. 

De fapt, după ce am fost părăsiţi în derivă, cit timp 
Bounty a mai rămas în cîmpul nostru vizual, a păstrat 
capul spre vest-nord-vest ; cred însă că încercau să ne în- 
şele, deoarece în momentul cînd am fost abandonaţi şi au 
tăiat parima am auzit mai mulţi din răzvrătiți strigînd 
repetat : „Ura, spre Tahiti !“ 


Indigenele din Tahiti sînt frumoase, blinde, vesele, atit 
în comportare cît şi în conversaţie, foarte sensibile şi su- 
ficient de rafinate ca să se facă admirate şi iubite. Cit des- 
pre notabilii indigeni, ei se ataşaseră de marinarii noștri 
şi de multe ori le-au propus să rămină printre ei, mergind 
pînă la a le promite să le dea în proprietate terenuri în- 
tinse. Dat fiind aceste oferte, fără a mai pomeni de alte 
tentaţii, nu este cazul să ne mai mirăm (deși, practic, a 
fost imposibil să se prevadă evenimentul) că un anumit 
număr de mateloţi, din care majoritatea nu aveau un că- 
min în Anglia, s-au lăsat antrenați ; sperau să se stabi- 
lească într-un adevărat corn al abundenței, pe una din cele 

mai frumoase insule din lume, unde nu mai aveau nevoe 
să muncească pentru a trăi, bucurindu-se de plăceri ale 
căror atracţii depăşesc tot ce se poate imagina. 

Dar chiar în această situaţie, ce} mii rău lucru p2 care 
îl putea prevedea un comandant de navă se limita la de- 
zertarea cîtorva din membrii echipajului, mai slabi de fire, 
care nu ar fi rezistat unor tentaţii atit de puternice. La 
obiecțiunea că un comandant trebuie să ia măsuri în orice 
caz contra unui eventual atac de rebeliune şi piraterie la 
bordul navei sale, cu vigilență mai mare decit prevăd re- 
gulamentele marine, se poate răspunde că pentru a o pre- 
veni, ar trebui să se încuie cu cheia în cabină cind doarme 
iar în orele de veghe să poarte cite un pistol în fiecăre 
buzunar. 

Detfecţiuni mai mult sau mai puţin importante s-au pro- 
dus aproape la bordul tuturor navelor care au făcut escale 
în insulele Tonga ; dar de fiecare dată, comandantul res- 
pectiv a obţinut de la căpeteniile locale predarea dezer- 
torilor, astfel că, ştiind dinainte cit era de periculoasă 
dezertarea, poate că oamenii mei au ajuns la concluzia că 
o mică navă ca Bounty putea fi capturată prin surpriză 
şi şi-au dat seama că pentru un atare proiect, momentul 
ales era foarte favorabil şi nu se va mai prezenta vreodată. 

Secretul complotului a fost foarte bine păstrat. Din cei 
aflaţi împreună cu mine în șalupă, treisprezece trăiseră tot 
timpul la provă, împreună cu toţi mateloţii și totuși, nici 
eu, nici camarazii de popotă ai lui Christian, adică Stewart, 
Heywood şi Young nu au observat nimic care să-i 
facă să bănuiască cele urzite. Nu este deci de mirare că 
eu nu am avut nici o suspiciune că se organizează o rebe- 
liune şi am căzut victimă complotului. Dacă aș fi organizat 
la bord o veghe de pușcași înarmaţi, poate că planul sce- 
leraţilor ar fi fost dejucat. Dar obişnuiam să dorm cu uşa 
cabinei totdeauna descuiată, pentru ca ofiţerul de cart să 

poată veni să mă consulte în orice împrejurare şi, repet 
nici nu-mi trecea prin gind posibilitatea existenţei unu. 
complot. Dacă revolta ar fi fost declanșată din cauza alto: 
motive, reale sau imaginare, aș îi descoperit, fără îndoial: 
simptome de nemulţumire și aş fi fost mai atent; dar nt 
era deloc justificată vreo bănuială. De exemplu, cu Chris- 
tian 'întreţineam raporturi foarte amicale ; chiar pentri 
ziua revoltei îl invitasem să ia dejunul cu mine ; în searé 
precedentă, el se scuzase că nu ia cina cu mine, pretin- 
zind că nu se simte bine; iar eu am fost îngrijorat de 
indispoziţia lui, căci nu aveam nici un motiv să-i pun le 
îndoială cinstea şi onoarea.“ 

Aceasta este relatarea publicată de locotenentul Bligt 
la întoarcerea sa în Anglia, după una din cele mai teribile 
călătorii întreprinse vreodată : nouăsprezece oameni la 
bordul unei simple șalupe, în care au parcurs aproape 
patru mii de mile, în plin ocean. 

Relatarea a fost crezută, fără rezerve. E drept că lo- 
cotenentul Bligh nu trecea în rîndurile Marinei Regale 
engleze drept un exemplu de amabilitate și blindeţe an- 
gelică, dar era considerat excelent marinar și nimeni nt 
-a pus la îndoială veracitatea raportului. 

Totuşi, în epoca noastră de liberalism rafinat *, în care 
criminalii cei mai oribili găsesc pe cineva să-i scuze, sînt 
unii care, după ce au murit toţi cei care puteau confirma 
sau infirma faptele, susțin că evenimentele au fost conse- 
cinţa exclusivă a tiraniei comandantului de pe Bounty şi 
nu mai pomenesc nimic despre perversitatea căpeteniei 
răzvrătiţilor.. 

„Ştim cu toţii, se spune, de exemplu, că o revoltă nt 
poate avea decît două motive: un exces de prostie sat 


= Aluzie maliţioasă la curentele revoluționare ale epoci 
cînd a apărut lucrarca lui Sir John Barrow (1831). — N.T. 

un exces de tiranie ; în consecinţă (admiraţi logica !), întru- 
cit se admite că Bligh nu era deloc idiot, concluzia vine 
de la sine.* * Dacă un asemenea analist are dreptate, ne 
putem întreba căruia dintre cele două motive îi putem 
atribui revolta izbucnită la Nore ? Răspunsul nu poate fi 
decit : nici unuia, nici celuilalt. Dar să urmărim mai de- 
parte spusele acelor „liberali“ : 

„Relatarea publicată de Bligh s-a dovedit nu numai 
inexactă în privinţa multor amănunte, cum s-a stabilit în 
cursul dezbaterilor Curţii marţiale, dar toate actele vieţii 
publice a lui Bligh, ulterioare evenimentului, în care timp 
a comandat succesiv alte nave, ca Director, Glatton şi 
Warrior, pînă la puţin onorabila lui expulzare din New 
South Wales, poartă pecetea unei insolențe, a unei in- 
umanităţi și a unei grosolănii care spun destul despre ca- 
racterul lui.“ 

Descriind episoadele rebeliunii, nu am deloc intenţia 
de a acuza sau scuza caracterul sau comportarea lui Bligh, 
care şi-a încheiat viața şi cariera ca amiral. Extrema lui 
irascibilitate este de notorietate publică ; dar sînt şi argu- 
mente care pledează în favoarea lui. Astfel, s-a remarcat 
ca însoțitor şi amic al căpitanului Cook, iar Sir Joseph 
Banks i-a acordat înalta sa apreciere, chiar după eveni- 
mentele petrecute la bordul lui Bounty; Amiralitatea, tot 
după evenimente, l-a promovat la gradul de căpitan și 
i-a încredinţat imediat comanda navei Providence pentru 
o nouă expediţie la Tahiti. De unde, după scurtă vreme, 
a revenit în Anglia cu deplin succes și a recomandat pe 
toţi ofițerii de sub comanda lui să fie promovati pentru 
comportarea lor exemplară. Apoi, Bligh a ocupat multe 
posturi importante în administraţia navală, a comandat 


* Citat din „United Service Journal”, aprilie 1831. — NA. 

vase de linie în bătăliile navale de la Copenhaga și Cam- 
perdown şi u terminat cariera ca amiral. 

Trebuie recunoscut că toate acestea se înscriu ca probe 
că, pe lingă defecte, Bligh avea și calităţi. 

S-a comportat grosolan şi brutal, a aplicat disciplina 
după principii eronate ; dar defectele lui sint compensate 
de numeroase calităţi. s 

Acuzaţia că Bligh a prezentat o versiune inexactă a 
evenimentelor este foarte gravă şi, poate, nu prea lipsită de 
temei. Dar este mai corect să spunem că în narația publi- 
cată a călătoriei sale cu Bounty şi în raportul pe baza că- 
ruia rebelii au fost judecaţi sint omise lucruri importante, 
chiar dacă se compară cu manuscrisul original al jurna- 
lului său personal ; omisiuni despre care vom avea în cu- 
rînd ocazia să mai vorbim.“ 

Același comentator mai scrie: 

„Știm că s-a purtat cu ofiţerii mai rău decît cu oamenii 
din echipaj şi că tînărul Heywood a fost pedepsit şi a stat 
legat de catarg timp de opt ore, tocmai în timpul celei 
mai teribile furtuni cu care Bounty a fost confruntată în 
largul Capului Horn.“ 

Este cazul să cităm în această privinţă părerea lui Hey- 
wood însuși, dacă nu pentru a dezminţi, cel puţin pentru 
a stabili veracitatea faptului dacă a fost sau nu maltratat 
de comandant ; iată ce afirmă tînărul ofiţer în apă- 
rarea sa : 

„În relatarea sa, căpitanul Bligh recunoaşte că i-au 
rămas cîţiva prieteni la bordul lui Bounty; cred că pur- 
tarea mea nu i-a dat prilej vreodată să nu mă considere 
printre aceștia. În realitate, dat fiind vigilenţa lui gene- 
rală față de toţi şi marea bunătate ce a manifestat față 
de mine, aș fi fost un monstru de falsitate dacă l-aș fi 
trădat. Simpla idee de trădare m-ar fi făcut să ezit, tot- 


deauna s-a recunoscut că sint animat de sentimente de 
4 

umanitate, acestea constituind caracteristica mea prin- 
cipală.” 

La rîndul său, într-o scrisoare adresată unchiului lui 
Heywood, după ce îl acuză pe tînăr de ingratitudine, Bligt 
declară : „Pe tot timpul călătoriei, înainte de rebeliune 
niciodată nu i-am reproşat ceva lui Peter Heywood ; com- 
portarea lui nu mi-a pricinuit nici o neplăcere, a fost cu 
totul satisfăcătoare.“ 


Dacă însă consultăm jurnalul manuscris ţinut de Mor- 
rison, şef secund de echipaj, care a fost judecat şi con- 
damnat ca rebel, dar a beneficiat de graţia regelui, com- 
portarea lui Bligh apare într-o lumină foarte defavorabilă 

Prin cunoştinţele şi calităţile sale, acest Morrison se 
situa mult deasupra postului ce ocupa la bordul lui Bouniy 
anterior, el servise în Marina Regală militară în calitat 
de aspirant. Cind a fost grațiat de rege, a primit postul de 
tunar şef pe nava Blenheim, la bordul căreia și-a găsi 
moartea odată cu Sir Thomas Troubridge. 

Comparind jurnalul lui cu alte documente, datele ș 
faptele par a corespunde, dar evenimentele sînt uneori re. 
date în culori excesiv de vii. Este de mirare cum a reuşi 
e] să păstreze jurnalul, ţinind seama că se găsea la bordu 
Pandorei cînd aceasta a naufragiat *. Dar autenticitate: 
jurnalului nu poate fi pusă la îndoială ; dealtminteri, l-ar 
găsit printre hîrtiile rămase de la răposatul căpitan Pete 
Heywood. Unele pagini au fost corectate de autor, poat 
de altcineva, dar sensul general nu este deloc alterat. 


Din acest document important rezultă că germenii dis 
cordiei au apărut lā bordul nefericitei Bounty chiar de li 


* A se vedea mai departe, în capitolul V, odiseea Pando 
rei. — N.T. 


începutul călătoriei. Cum se întimplă totdeauna la bordul 
micilor nave, funcțiunile de comandant şi de adjunct erau 
îndeplinite de aceeaşi persoană : locotenentul Bligh. Se 
pare că acest cumul a fost originea unei grave nemulțumiri, 
atît a ofiţerilor, cît şi a echipajului. Morrison relatează 
un incident care permite să înţelegem situaţia. 

Anume, la Tenerife, locotenentul Bligh a dat ordin ca 
brinza aflată la bord să fie scoasă pe punte și expusă 
la aer. La finele operaţiei, comandantul a început să vo- 
cifereze, pretinzind că lipsea o anumită cantitate, de- 
sigur furată. Cambuzierul Henry Hillbrant: a declarat că 
putina respectivă fusese deschisă conform dispoziţiei inten- 
dentului Samuel şi că brinza ce lipsea a fost dusă la do- 
miciliul comandantului înainte ca Bounty să plece de la 
Deptford spre Portsmouth. Dar fără altă anchetă, Bligh 
a ordonat îndată să se suprime raţia de brînză, atit a ofi- 
ţerilor, cît şi a echipajului, pînă cînd se va compensa defi- 
citul și ameninţă pe cambuzier că va ordona să fie biciuit 
pînă la sînge dacă mai pronunţă vreun cuvînt. 

Cu greu se poate presupune că, admiţind că ar fi șter- 
pelit brinza, un om inteligent ca Bligh s-ar fi dat în miinile 
cambuzierului într-o chestiune care, dacă ar fi fost divul- 
gată, ar fi dus la îndepărtarea lui de la comanda navei. 

Altădată, în apropierea ecuatorului, Bligh a ordonat să 
se distribuie echipajului dovlecii cumpăraţi la Tenerife, 
o livră de dovleac urmînd să înlocuiască două livre de 
pesmeţi ; dar dovlecii erau stricați. S-a raportat locote- 
nentului Bligh refuzul oamenilor de a accepta produsul 
înlocuitor stricat ; înnebunit de minie, s-a repezit pe scări 
sus pe punte, a convocat echipajul şi a ordonat să iasă din 
rind primul om de la fiecare masă din popotă şi a strigat : 
„Acum, să văd cine va îndrăzni să refuze dovleacul, sau 
orice alt aliment ce voi dispune să fie servit !“ Apoi adă- 

ugă : „.... Auziţi, fir-aţi ai dracului să fiţi, am să vă fac să 
mîncaţi iarbă, ba şi mai rău, înainte de a vă face felul !“ 

Amenințarea şi-a făcut efectul: toată lumea, inclusiv 
ofiţerii au acceptat dovlecii. 

Apoi au apărut reclamaţii în privinţa modului cum se 
prepara carnea de vită și de porc. Dar, cînd, după preve- 
derile articolului douăzeci şi unu al regulamentului, recla- 
maţia a ajuns la Bligh, acesta iar a convocat echipajul, 
le-a spus că modul de preparare şi distribuţie a alimentelor 
era reglementat numai de el şi, în consecinţă, era inutil 
să mai reclame, căci regimul hotărît nu va fi modificat 
cîtuşi de puţin, comandantul fiind cel mai bun judecător 
pentru a stabili ceea ce se cuvenea sau nu şi că va con- 
damna să fie biciuit pe cel care va mai îndrăzni să protes- 
teze. Faţă de această categorică ameninţare, oamenii au 
acceptat situaţia fără murmur și nimeni n-a mai spus nimic 
în restul călătoriei pină la Tahiti, hotărind să obţină drep- 
tate pe cale legală la întoarcerea în Anglia a navei Bounty. 
Păcat că nu s-au menţinut pe această poziţie! Căci în 
acest caz, dacă cele reclamate se dovedeau adevărate, li 
s-ar fi făcut dreptate, multe vieţi omeneşti ar fi fost cru- 
tate și multe necazuri evitate. 

După spusele lui Morrison în jurnalul său, „germenii 
unei permanente discordii între Bligh şi unii din ofiţerii 
săi“ au apărut în cursul esealei din golful Aventurii, în 
insula Țara lui Van Diemen. În fine, îndată ce Bounty a 
ajuns la Tahiti, în golful Matavai, se pare că comandantul 
a dat ordin să [ie luaţi purceii şi fructele arborelui de piine 
aparținînd ofiţerilor pentru a fi serviţi la mesele echipa- 
jului ; iar cînd secundul i-a reproșat procedeul. Bligh ar 
îi răspuns că „va sfirși totuşi prin a-l convinge că orice 
obiect adus la bord devine proprietatea comandantului ; 
că are dreptul la nouă zecimi din bunurile fiecăruia și vom 

vedoa cine îndr ăzneşte să-l contrazică !“ Fără alte forme, 
el a confiscat toţi porcii, şi oamenii au fost obligaţi să con- 
sidere ca o favoare obţinerea în schimb a unei livre de 
carne suplimentară. 


lată ce mai scrie Morrison : 

„Obiectivul expediției noastre în Insulele Societăţii 
fiind atins, la 4 aprilie 1789 am plecat; toată lumea era 
în excelentă dispoziţie, am început să discutăm despre re- 
întoarcerea în patrie ca şi cum nu lipsisem mult şi reve- 
neam dintr-o scurtă călătorie la Jamaica, nu tocmai din 
Tahiti ; dar pluteam pe apele înșelătoare ale imaginaţiei. 
La 23 aprilie, am acostat în largul insulei Anamooka, ai 
cărei indigeni erau mai sălbatici şi au încercat să-şi însu- 
şească cu forţa butoaiele și topoarele echipei trimise pen- 
tru aprovizionare cu apă de băut şi cu lemne de foc. Cind 
o muschetă a fost îndreptată spre ei, au răspuns amenin- 
tind cu lănci și bîte ; dar locotenentul Bligh dăduse ordin 
să se evite folosirea armelor de foc. Îndrăzneala indige- 
nilor a fost stimulată de pasivitatea oamenilor noștri ; au 
hărțuit pe debarcaţi cu un curaj ameninţător, aşa că echipa, 
comandată de Christian, cu greu şi-a putut îndeplini misi- 
unea. Iar cînd Christian a raportat comandantului cele în- 
timplate, a fost tratat de secătură şi laş şi acuzat că i-a 
fost frică de sălbatici, deşi avea arme la îndemină. La care, 
foarte respectuos, Christian a răspuns: «Sir, armele nu 
ne-au servit la nimic din cauza ordinului dumneavoastră 
de a evita să le folosim». , 

Incidentul a avut loc cu trei zile înaintea rebeliunii ; 
faptul este relatat și de Bligh în jurnalul de bord, dar cu 
diferenţe importante. De exemplu, scrie: „Oamenii s-au 
descurcat cum au putut și nu a fost cazul să aplic pe- 
depse ; nu mă pot încrede și bizui pe ofiţeri.“ 

Lectura atentă a relatării de mai sus şi a altor docu- 
mente duce la concluzia că ofițerii lui Bligh nu erau oa- 
meni de calitate, nu erau la înălţimea situaţiei ; adăugind 
şi faptul că Bligh îi trata cu un dispreţ vădit, se explică 
aversiunea faţă de comandant și indiferența față de misi- 
unea navei manifestate prin rebeliune. 


Morrison susţine că teribila catastrofă a fost grăbită, 
poate chiar provocată de incidente comise de Bligh; el 
scrie : 

„În cursul după-amiezii de 27 aprilie, locotenentul Bligh 
a urcat pe punte unde a observat lipsa unei părţi din gră- 
mada de nuci de cocos aflată între tunuri. A început îndată 
să strige că nucile au fost furate și că furtul nu se făcuse 
fără ştiinţa ofiţerilor, așa că i-a convocat pentru a-i inte- 
roga. Toţi au afirmat însă că nu au văzut pe nimeni atin- 
gindu-se de nucile de cocos. Furios, Bligh a exclamat: 

— Atunci chiar voi le-aţi furat! 

Şi a continuat să-i interogheze separat, întrebindu-i 
cite au cumpărat din cele furate. Cînd i-a venit rindul lui 
Christian acesta i-a răspuns : 

— Nu știu, sir, dar sper că nu mă credeţi capa- 
bil de furt. 

La care Bligh i-a replicat: 

— Ba da, blestematule, cred! Le-ai furat, altminteri 
le-ai fi păzit mai bine. 

Și, adresindu-se celorlalţi ofiţeri, a adăugat: 

— Să vă ia dracul, ticăloşilor! Toţi sinteţi niște hoți 
și vă aliaţi cu mateloţii ca să mă furaţi! Probabil că data 
următoare veţi fura igname, dar vă vin eu de hac, cana- 
liilor ! Am să arunc peste bord o jumătate dintre voi îna- 
inte de a fi ieşit din strimtoarea Endeavour !... 

Apoi a chemat pe intendent şi i-a ordonat: 


— "'Ticăloşilor ăstora să nu le mai dai raţia de grog și 
miine vor avea dreptul doar la o jumătate de livră de 
igname ; dacă vor mai încerca să fure, le voi reduce raţia 
Ja un sfert de livră !“ 

Este penibil ca un ofiţer în serviciul Majestății Sale să 
se înjosească folosind un limbaj atit de ordinar. Cum se 
poate motiva acest mod de a se adresa ofiţerilor ! Din nefe- 
ricire, veracitatea spuselor lui Morrison nu poate fi pusă 
Ja îndoială ; în orice caz, relatarea lui este confirmată de 
mărturia secundului Fryer, depusă în faţa Curţii marţiale, 
unde a fost întrebat: 

— După părerea dumneavoastră, ce sens au vorbele 
Jui Christian că de două săptămîni era în infern ? 

Răspuns : 

— S-a referit la frecventele certuri cu Bligh şi la insul- 
tele pe care acesta nu i le precupețea. 

— Avusese loc o ceartă recentă ? 

— În ajun ; locotenentul Bligh acuzase pe tinerii ofi- 
teri şi pe mateloţi că i-au furat nişte nuci de cocos. 

Bligh în relatarea sa susține că tocmai în acea zi l-a 
invitat pe Christian să ia dejunul cu el, însă acesta s-a scu- 
zat, spunind că nu se simte bine; invitaţia a fost atunci 
aminată pentru a doua zi, adică ziua revoltei. 

Toate aceste detalii şi multe altele, citate din jurnalul 
lui Morrison, sînt omise în relatarea publicată de loco- 
tenentul Bligh ; se face insă aluzie la majoritatea lor în 
jurnalul iniţial al lui Bligh, jurnal care conţine şi alte 
incidente rezultate din cauza reproșurilor continue cu care 
copleşea pe ofiţeri şi se arată proastele relaţii ce existau 
între ofiţeri şi comandant. Citeva extrase din acest jurnal 
sint dovezi suficiente, fără posibilitate de contestare. 


Chiar de la începutul călătoriei, căci primul incident a 
avut Joc la sosirea lui Bounty în golful Aventurii, Bligh 

se plinge de oamenii săi şi arată că a condamnat pe dulgher 
la carceră. Ajuns în golful Matavai la 5 decembrie 1788, 
Bligh arată că: 

„Am ordonat dulgherului să taie o piatră mare, adusă 
de un indigen, care mi-a cerut să i-o aranjez pentru ascu- 
titul topoarelor. Foarte. surprins, am constatat că dulghe- 
rul refuză să execute ordinul, răspunzindu-mi hotărît : 

— Nu pot să tai piatra, căci îmi stric dalta. Poate că 
legea permite să mi se ia hainele de marinar, dar nu mi 
se pot lua sculele, proprietatea mea ! 

Cum individul nu era la prima obrăznicie, l-am con- 
damnat la arest în cabină.“ 

La 5 ianuarie, trei mateloţi au dezertat cu o barcă. 

Referitor la această împrejurare, Bligh declară : 

„Dacă aspirantul Hayward, șeful schimbului, ar fi des- 
chis ochii, dezertarea nu ar fi fost posibilă. L-am degradat 
şi retrogradat matelot de rind; n-am pomenit niciodată 
subalterni atit de păcătoşi ca pe această navă. Nu ascultă 
de ordine și în general se comportă atît de rău, că nu le 
pot acorda deloc încredere. Pe scurt, am fost obligat să le 
aplic tot felul de pedepse, în afară de pedeapsa corporală, 
dar o voi aplica dacă nu se astimpără.“ 

După cum arată Morrison în jurnalul său, se pare că 
pedepsele corporale nu au întirziat. Chiar în acea zi, spune 
el, aspirantul a fost pus în lanţuri, apoi condamnat la 
arest de la 5 ianuarie pînă la 23 martie: unsprezece săp- 
tămini ! 

La 17 ianuarie s-a dat ordin să se scoată la aerisire 
velele din depozit și, cu această ocazie, Bligh a descoperit 
că multe din ele erau foarte umede şi pe alocuri, putre- 
zite; a început să strige: 

— Dacă aș avea alţi ofiţeri capabili să-i înlocuiască pe 
actualul secund și pe şeful de echipaj, sau dacă m-aș putea 

Vps: de e1, 1-aş degrada ca smpn matelou ; negienţa lor 
este o adevărată crimă. 

La 24 ianuarie, au fost prinşi cei trei dezertori, aduşi 
la bord, biciuiţi şi puşi în lanţuri. lată comentariile coman- 
dantului : 

„Dezertarea nu ar fi avut loc dacă ofiţerii de schimb 
erau vigilenţi și le-am făcut tuturor o prelucrare cu acest 
subiect ; le-am arătat că, deși deocamdată nu îi supuneam 
şi pe ei la pedepse analoage, conform regulamentului meri- 
tau o pedeapsă exemplară.“ 

Apoi le-a declarat că nu aplica pedepse, deoarece nu 
avea cum, în plină mare, să-i aducă în fața Curţii mar- 
tiale, adăugînd o observaţie, nu prea inteligibilă, dar pe 
care el însuşi a considerat-o înjositoare despre „această 
categorie de delicvenţi fără onoare și fără ruşine“. 

La 7 martie, un indigen din Tahiti pe care Bligh îl 
condamnase la lanţuri la bord a reușit să sfărîme lacă- 
tele cătușelor și să scape. 

„Stabilisem, scrie Bligh, că secundul de schimb este 
responsabil de prizonieri și obligat să facă ronduri pen- 
tru a verifica dacă se aplicau condiţiile pedepsei. Dar sînt 
secundat de o asemenea bandă de leneşi, încît numai o 
pedeapsă exemplară îi poate schimba. După o lună, ordi- 
nele sînt cu totul uitate, ba mi se răspunde cu obrăznicie 
că nici nu le-am dat vreodată şi, în disperare de cauză, am 
fost obligat să emit ordine pentru acţiuni care, dacă ofi- 
ţerii ar fi fost corespunzători, s-ar fi executat de la sine, 
ca reguli obișnuite de serviciu. În schimbul respectiv, șef 
era Stewart.“ ` 


Extrasele de mai sus pun în evidenţă raporturile din- 
tre Bligh şi ofițerii săi. Faptele arătate şi altele relatate 

tot în Jomala 1 ui EREA lămuresc un- acra capital : AEE 
Christian, fire tot atît de violentă și pasionată ca a coman- 
dantului său şi dotat cu sensibilitate prea ascuţită pentru 

a suporta la nesfîrşit brutalitățile şi insultele ce i se 
aruncau în față, a fost, desigur, unicul instigator al rebe- 
liunii şi Bligh nu putea spera nici un ajutor (şi nici nu a 
primit) de la ceilalți ofițeri. 

Din pasajul următor al jurnalului lui Morrison rezultă 
şi mai categoric că unicul instigator al rebeliunii a fost 
Christian : 

„Cînd Bligh a înțeles că trebuia să coboare în șalupă, 
l-a rugat pe Christian să renunțe la cele plănuite şi i-a 
spus : 

— Îi dau cuvîntul de onoare că voi uita totul dacă 
revii asupra celor puse la cale! 

Pentru a-l îndupleca, Bligh s-a plins că, lansat astiel 
în mijlocul oceanului, soţia și familia lui îşi vor pierde 
singurul lor sprijin ; la care Christian a răspuns : 

— Nu,.căpitane Bligh ; dacă ai fi avut puţină inimă, 
lucrurile nu ar fi ajuns aici. Acum ești îngrijorat de soţie 
şi familie, dar era mai bine să te fi gindit la ei mai demult 
şi să nu te comporți ca un ticălos. 

Locotenentul Bligh a încercat să mai insiste, dar a fost 
împiedicat. Şi şeful de echipaj a căutat să-l îmbuneze pe 
Christian, care i-a replicat : 

— E prea tîrziu. Trăiesc în infern de cincisprezece zile 
şi m-am hotărît să scap din el. Ştii foarte bine, Cole, că 


în tot cursul călătoriei am fost tratat cu brutalitate !“ 


Rezultă evident că, spre deosebire de ceea ce declară 
Bligh în relatarea lui, rebeliunea nu a fost urmarea unui 
complot. Se va vedea mai departe din minutele Curţii 

marţiale că evenimentele au fost plănuite şi executate la 
28 aprilie, între orele 4 şi 8 dimineaţa, în timp ce Chris- 
tian era de cart pe punte. Se va mai vedea că acesta, ne- 
mai putînd suporta insultele, se gindise în ajun să fugă 
singur de pe navă, preferind să înfrunte pericolele 
oceanului decît să mai sufere reproșurile continue de 
care se săturase. Dar, nefericita întîmplare cu nucile 
de cocos l-a împins la actul de rebeliune, care, ca în majo- 
ritatea acţiunilor criminale, s-a terminat cu propria lui 
nimicire şi a multor altora, dintre care unii complet nevi- 
novaţi. 

Ca toţi impulsivii cărora li se întunecă raţiunea, loco- 
tenentul Bligh şi-a manifestat violent furia din cauza nu- 
cilor de cocos dispărute, apoi s-a calmat; se vede aceasta 
din faptul că l-a invitat pe Christian să ia cina cu el, 
desigur dorind să reia relaţiile cordiale. Ce păcat că Chris- 
tian nu a acceptat invitaţia ; ar fi fost mult mai bine pen- 
tru toată lumea ! 

În cursul aceleași seri, către ora zece, în timp ce secun- 
dul era de cart, Bligh s-a urcat pe punte, ca totdeauna 
înainte de culcare. Era una din acele nopți liniștite şi mi- 
nunate, frecvente la tropice, a cărei influenţă calmantă nu 
poate fi apreciată decît de cei care au încercat-o vreodată, 
cînd, după o zi de căldură înăbușşitoare, aerul capătă o 
răcoare binetăcătoare... Pe o astfel de noapte, a urcat Bligh 
pentru ultima oară pe puntea lui Bounty cu toate prero- 
gativele gradului său. O briză plăcută abia învălura supra- 
faţa apei și luna, la primul ei pătrar, împrăștia pe ocean 
o lumină plăcută. După potolirea furtunii verbale din 
dimineața aceleași zile şi înaintea exploziei ororilor rebe- 
liunii şi pirateriei, această conversaţia scurtă și pașnică 

amintește pasajul din Shakespeare: în seara omorului, 
apropiindu-se de castelul lui Macbeth, Duncan îi sopteşte 
lui Banco : 


„Aerul 
Agreabil şi delicat reflectă 
Gîndurile noastre bune..." 


Pasaj pe care Sir Joshua Reynolds îl consideră ca un 
exemplu de ceea ce în critică se numeşte „o pauză“: 
„Subiectul acestei conversații, pașnică și simplă, procură 
spiritului o pauză foarte necesară după frămintările sce- 
nelor precedente şi contrastează teribil cu scena de te- 
roare care îi urmează imediat,“ 


Cînd în admirabila noapte, Bligh şi secundul său co- 
mentau plăcuta perspectivă a unei luni pline, semn de 
vreme bună, Christian, frămîntat sufletește, probabil își 
rememora nedreptăţile suferite şi medita asupra actului 
criminal pe care urma să-l comită a doua zi dimineaţă; 
după propria lui declaraţie, a adormit abia către ora trei 
şi jumătate din cauză că era foarte agitat. 

Martorii care s-au perindat în faţa Curţii marţiale au 
arătat în amănunt cum s-a petrecut actul de piraterie. 
Pentru relatarea faptelor ne vom referi la jurnalul lui 
James Morrison, în care sînt arătate spusele lui Christian 
către cei doi aspiranţi Heywood şi Stewart (ambii reţi- 
nuţi sub punte în momentul rebeliunii), cînd aceștia au 
fost autorizaţi să urce din nou pe punte, după ce şalupa cu 
Bligh și însoțitorii lui a fost abandonată în derivă pe ocean. 
Iată ce spune Morrison că a declarat atunci Christian : 

„„Teribil de jignit de modul cum îl trata de atita vreme 
Bligh, el luase hotărîrea ca în seara ajunului rebeliunii să 
părăsească nava şi îi informase de intenţiile sale pe șeful 

de echipaj şi pe cei doi aspiranţi Stewart și Hayward, care 
chiar i-au pregătit provizii în acest scop: o bucată de 
friptură de porc, cuie, obiecte de sticlă şi diverse fleacuri 
pentru troc cu indigenii. Christian le adunase într-un sac 
dat de Hayward, sac pe care l-a ascuns în hamacul lui 
Tinkler ; cînd acesta a venit să se culce, l-a descoperit, 
dar n-a divulgat faptul nimănui. 

Christian a explicat că fixase cîteva scînduri pe un 
butuc solid de lemn, alcătuind astfel o plută cu care să 
îugă. Dar n-a ţinut seama că nu putea părăsi nava în 
timpul primelor două carturi de noapte: nava înainta 
foarte încet şi multă lume se plimba pe punte, pe o vreme 
atit de frumoasă. Așa că a coborit ca să se odihnească în 
cabină. Cînd Stewart a venit să-l trezească pentru a pre- 
lui ultimul cart de ora patru, Christian abia adormise şi 
era foarte agitat ; văzindu-l în această stare, Stewart l-a 
sfătuit cu insistenţă să renunţe la planul său. Christian 
și-a luat în primire cartul și a văzut că ajutorul său se 
întindea pe o ladă cu arme pentru a trage un pui de somn ; 
apoi a constatat că Hallet, celălalt aspirant, n-a venit să 
preia schimbul. Atunci şi-a schimbat pe dată planul și 
a decis să pună stăpinire pe navă. 

A împărtăşit această intenţie mai întii lui Matthew 
Quintal şi lui Isaac Martin; ambii fuseseră biciuiţi din 
ordinul lui Bligh, aşa că au fost de acord și l-au pus în 
cunoştinţă pe Charles Churchill, care şi el gustase mîn- 
giierile pisicii cu nouă cozi, precum şi pe Matthew 'Thomp- 
son ; toţi s-au raliat la cele plănuite. Alexander Smith 
(alias John Adams), John Williams și William M'Koy s-au 
declarat și ei de acord şi, însoţiţi de Churchill, s-au dus 
la armurier şi i-au cerut cheile de la lada cu arme, pre- 
textind că au văzut un rechin ce urmărea nava și aveau 
nevoie de o muschetă; armurierul le-a dat cheile. L-au 

trezit pe Hallet care dormea pe lada cu arme şi l-au expe- 
diat pe punte. În acest timp, neştiutor de cele ce se petre- 
ceau, Charles Norman l-a trezit pe Hayward ca să meargă. 
împreună să vadă rechinul. Tocmai urmăreau evoluţiile 
acestuia, cînd Christian şi tovarăşii lui s-au urcat pe punte 
prin tambuchiul din provă, după ce distribuiseră arme 
mai multor oameni care nu erau la curent cu cele urzite. 
Matthew 'Thompson a fost pus de pază lîngă lada cu arme 
şi a împărţit din ele lui Thomas Burkitt și lui Robert 
Lamb. Atunci Christian s-a dus să-i facă prizonieri pe 
locotenentul Bligh, pe secundul Fryer, pe șeful tunar și 
pe botanist.“ 

Morrison adaugă următoarea remarcă în jurnalul lui: 

„Cînd am aflat că Christian îi pusese la curent pe cei 
doi aspiranți cu planul lui de fugă, mi-am amintit că, 
într-adevăr îl văzusem fixind scînduri de un butuc de 
lemn aflat pe puntea de la prova din babord şi l-am auzit 
pe șeful de echipaj spunînd dulgherului : «Nimic de făcut 
astă seară». Îmi mai amintesc că seara, Christian s-a dus 
de mai multe ori să vorbească cu cei doi, cu toate că nu 
avea obiceiul să intre în cabinele ofiţerilor.“ 

Dacă declaraţia lui Morrison este conformă cu faptele 
(şi, în cea mai mare parte, a fost confirmată în cursul 
dezbaterilor Curţii marţiale), ea înlătură îndoielile în pri- 
vinţa a trei puncte importante : 1) Christian a fost unicul 
instigator al rebeliunii ; 2) nu a existat un complot sau 
plan stabilit dinainte ; 3) ideea rebeliunii s-a născut subit 
în mintea lui Christian, tinăr cu sînge iute, foarte agitat 
(ceea ce i-a provocat o rătăcire mintală temporară) din 
cauza comportării prea deseori ofensatoare a superiorului 
său ierarhic. 

Trezit după un somn agitat de numai o jumătate de 
oră pentru a lua comanda navei în ultimul cart de noapte, 

a găsit adormiţi pe Hayward şi Hallet, cei doi secunzi ai 
echipei de cart (şi care ar fi meritat o pedeapsă exem- 
plară), tentat de ocazia ivită, simțind nava în întregime 
în stăpînirea lui, Christian a cedat unei impulsii necuge- 
tate, a coborit în fugă prin tambuchiul din provă, a ob- 
ținut cheile lăzii cu arme, a înarmat oamenii în care știa 
că se poate încrede şi s-a lansat în îndeplinirea planului 
său. 


În raportul pe care mult mai tirziu l-a tăcut căpitanul 
Beechey după vizita sa în insula Pitcairn * găsim un pa- 
saj care, dacă este conform faptelor, umbrește memoria 
nefericitului Stewart ; dar totul lasă să se creadă că dacă 
pe Bounty exista un inocent, tocmai acesta era ! Vorbind 
de Christian, căpitanul Beechey povestește : 

„Iniţial, a conceput un plan destul de straniu pentru 
un tînăr ofiţer care nu era la începuturile unei cariere: 
voia să lanseze pe mare o plută, să părăsească singur nava 
pentru a ajunge în insula Tofoa, care se vedea la orizont. 
Prompt în execuţie, nu numai în concepţie, a pregătit 
curînd pluta, a adunat diverse obiecte utile ; era pe punctul 
de a-și lansa ambarcaţia improvizată cînd, un tînăr ofi- 
ter, aspirantul Stewart, mai tîrziu pierit în naufragiul 
Pandorei, căruia Christian i-a împărtășit planul l-a sfă- 
tuit să încerce mai bine să pună stăpînire pe navă, decît 
să-și riște viaţa într-o expediţie aventuroasă ; a adăugat 
că acțiunea nu i se părea greu de realizat, dat fiind că 
numeroșii mateloţi nu vedeau cu ochi buni pe comandant 
și ar fi fost foarte fericiţi să se întoarcă în Tahiti și să se 
stabilească la prietenii ce-i aveau în acea insulă. Această 
sugestie îndrăzneață era mai extraordinară decit proiectul 
premeditat al lui Christian ; dacă ar fi fost într-adevăr, 


— 


* Vezi capitolul VIII, „Miracolul din insula Pitcairn“, — N.T, 

realizată, fără îndoială ar fi scutit pe Christian de vinovă- 
ţia de instigator unic al rebeliunii.“ 

L-ar fi scutit? Nicidecum ! Dealtminteri, dacă ţinem 
seama de o declaraţie a unui martor foarte important, su- 
gestia nici nu a fost făcută; martorul este tocmai fostul 
amic și camarad al lui Stewart, anume, Heywood. 

Urmărind să relateze numai adevărul, căpitanul 
Beechey a prezentat lui Heywood capitolul despre insula 
Pitcairn pentru ca acesta să facă observaţiile considerate 
necesare în legătură cu relatarea rebeliunii. 

Intr-o notă alăturată capitolului, căpitanul Beechey 
sublinia că relatarea, dictată de John Adams, prezenta, în 
legătură cu faptele, diferenţe faţă de o notă existentă în 
josul unei pagini din lucrarea lui Marshall, Naval Bio- 
graphy. Heywood i-a răspuns tu următoarea scrisoare: 


5 aprilie 1830 


„Stimate domn, am citit cu atenţie relatarea pe care 
aţi auzit-o chiar din gura lui Adâms despre rebeliunea de 
la bordul lui Bounty; într-adevăr, ea diferă foarte mult 
de o notă apărută în Naval Biography a lui Marshall, 
căruia i-am comunicat verbal amănunte absolut conforme 
cu adevărul asupra modului cum au decurs întimplările. 

Este sigur că Christian a informat pe șeful de echipaj 
şi pe dulgher, precum și pe Hayward și Stewart despre 
hotărîrea de a părăsi nava cu o plută, în cursul nopţii 
precedente rebeliunii. Dar că vreunul dintre ei, și mai 
ales Stewart, ar fi sugerat ca «în loc de a-și risca viața 
într-o expediţie aventuroasă, mai bine să pună stăpinire 
pe navă» etc. este o afirmaţie cu totul în contradicţie cu 
caracterul și comportarea lui Stewart astfel cum s-a ma- 
nifestat înainte și după rebeliune, în contradicţie cu afir- 
maţia lui Christian însuși care, după rebeliune, cînd a pă- 

răsit Tahiti, a declarat că încercarea de a pune stăpinire 
pe navă nu-i trecuse prin minte niciodată şi i-a venit nu- 
mai cînd, cu mintea în dezordine, a părăsit puntea în di- 
mineaţa aceea şi i-a găsit adormiți pe cei doi secunzi de 
cart *. 

În cursul ultimei convorbiri avută cu Christian, acesta 
mi-a împărtăşit şi alte amănunte despre nefericitul eve- 
niment, amănunte care nu pun în cauză pe nimeni dintre 
cei morţi sau supraviețuitori şi se referă doar la Christian 
însuși ; ele atenuează oarecum vinovăția crimei comise 
contra legilor ţării, dar Christian nu a pronunţat vreun 
cuvînt direct care să-i justifice fapta. 

Rămiîn al dumneavoastră, 

P. Heywood“ 

Căpitanul Beechey a raportat ce i-a spus mai tîrziu 
bătrinul Adams, la Pitcairn, dar care nu a relatat vizita- 
torilor insulei totdeauna la fel cele întimplate. Dar această 
parte a relatărilor lui a afectat profund pe Heywood care, 
chiar pe patul de moarte, şi-a exprimat dorința ca, pen- 
tru memoria lui Stewart și a altor supraviețuitori să se 
dezmintă public afirmațiile lui Adams ; pentru aceste mo- 
tive credem necesar să inseräm aici scrisoarea lui Hey- 
wood către Beechey. 


Să vedem acum altceva; amintirea vieții plăcute din 
Tahiti, despre care s-a pretins că a rămas atît de vie în 
mintea echipajului de pe Bounty, nu a fost niçi ea deter- 
minantă pentru izbucnirea rebeliunii ; foarte probabil, fai- 
mosul strigăt: „Ura! spre Tahiti!“ nici n-a existat vre- 
odată, 


* Este vorba de Hayward şi Hallet care, deci, ar i conside- 
rați drept cauză pasivă a rebeliunii. — N.A. 

Dacă Tahiti ar fi fost obiectivul urmărit de Christian 
de ce echipajul, ar fi procedat la rebeliune abia după ce 
se depărtaseră cu trei sute de mile de ea? Apoi, odată 
crima comisă, nu ar fi fost natural să-și orienteze spe- 
ranţele spre insula fericită şi spre locuitorii ei atit de 
binevoitori ? Să admitem chiar că, într-un moment de 
exaltare, poate cîțiva au strigăt într-adevăr : „Ura ! spre 
Tahiti !“ ; în orice caz, Bligh este singurul care i-a auzit. 

Apoi, să admitem că amintirile despre „Insula Soare- 
lui” și respectivele „femei surizătoare“ i-au tentat într-a- 
devăr pe oameni să se răzvrătească ; ar fi prin aceasta 
Bligh complet spălat de orice vină ? Desigur că nu, căci 
el le-a permis să trăiască timp -de şase luni în mijlocul 
unei populaţii voluptoase și seducătoare. 

Bligh era socotit printre comandanții de navă cei mai 
activi și mai atenţi din acele vremuri ; dar, așa cum re- 
marcă un ofiţer de marină, „serviciul se executa atunci 
după reguli foarte deosebite de cele de astăzi ; acum, nu 
s-ar permite ca Bounty să petreacă șase luni de-a rindul 
lingă o insulă pentru a colecta plante, șase luni în timpul 
cărora ofițerii şi mateloţii au avut acces liber la țărm. În 
prezent, în circumstanţe asemănătoare, dacă plantele nu 
erau gata pentru îmbarcare, nava ar fi pornit din nou în 
larg după zece zile, fie pentru a vizita alte insule, fie 
pentru a studia recifurile de corali, fie pentru a face di- 
verse observaţii astronomice ; „adică, pentru a goni prin 
orice mijloace diavolul din spiritele oamenilor.“ 

Se pare că şi Bligh şi-a dat seama de greşeala comisă, 
căci într-o următoare expediţie la bordul lui Providence 
a strîns mai mulţi puieţi de arbori de piine, dar a staţio- 
nat în apele tahitiene de două ori mai puțin timp. 

În orice caz, Bligh avea dreptate cînd declara că ma- 
rinari de pe Bounty „aruncau înapoi priviri pline de dor“ 

spre Tahiti. Cu ani în urmă, Forster, unul din insoţitorii 
lui Cook, scria : f 
„Comparind cinstit situaţiile respective : a unui sim- 
plu matelot la bordul lui Resolution şi a unui tahitian pe 
insula sa, nu avem dreptul să blamăm pe matelot dacă 
încearcă să scape de multiplele neplăceri ale unei cã à- 
torii în jurul lumii şi preferă o existenţă uşoară. lipsită 
de griji, în cel mai fericit climat din lume şi renunţă la 
nenumăratele vicisitudini inerente vieţii de marinar la 
bord. La întoarcerea lui în Anglia, perspectivele cee mai 
favorabile la care ar putea aspira sînt palide faţă de spe- 
ranţa de a trăi ca cel mai modest dintre tahitieni. Să pre- 
supunem că va scăpa de pericolele care pîndesc neincetat 
pe «un lup de mare», reîntors în Anglia însă, va trebui 
să-și asigure existenţa muncind din greu «cu sudoarea 
frunţii», în timp ce biblicul blestem adresat umanităţii nu 
atinge pe tahitieni. Doi sau trei arbori de pîine care cresc 
fără a cere vreo muncă şi produc fructe tot timpul îi fur- 
nizează pe. toată viaţa o hrană abundentă. Duzii şi ma- 
joritatea leguminoaselor nu „cer mai multă îngrijire 
decit varza sau verdeţurile noastre. Bananierii, palmie- 
rii, merii se dezvoltă din abundență și necesită atît’ 
de puţine îngrijiri, încît sînt tentat să afirm că sint o 
adevărată vegetaţie spontană. Așa că tahitienii petrec 
cea mai mare parte a timpului distrindu-se într-un 
loc pe care natura l-a copleșit cu daruri, unde tempera- 
tura culdă a aerului este continuu răcorită de o briză ma- 
rină binelăcătoare, sub un cer aproape totdeauna senin. 
Viaţa indigenilor decurge parcă într-o unitormitate a feri- 
cirii ; ei se trezesc din somn odată cu răsăritul soarelui 
şi se îndreaptă grăbiţi spre riuri sau fîntîni pentru a se 
deda la abluţiuni revigorante. Dimineaţa o petrec lucrînd 
cîte ceva sau plimbiîndu-se, dar numai pînă începe a fi 
prea cald; atunci se retrag în locuințe sau sub frunzișul 

des de arbori, pentru a se odihni. Îşi piaptănă părul. un- 
giîndu-l cu uleiuri parfumate sau cîntă din flaut sau în 
mici coruri, sau, simplu, ascultă cintecul păsărilor. Spre 
amiază sau ceva mai tirziu, prinzesc, după prinz, reiau pe- 
trecerile familiale în timpul cărora în inimi se răspîn- 
deşte flacăra afecțiunii mutuale şi se nasc legături tandre 
între cei tineri. Spre seară, se dedau la glume pline de 
animaţie, dar fără răutate, ascultă poveşti naive, dan- 
sează voioşi şi se mulţumesc cu o cină frugală. Alte vizite 
la rîuri pentru abluţiuni încheie programul zilei. Mulţu- 
miţi de modul lor simplu de viaţă, trăiesc într-o ţară a 
deliciilor, nu au deloc griji, sînt fericiţi în ignoranţa lor.“ 

Această descriere a vieţii din Tahiti este opera unui 
doctor german, Spirit metodic, logic, fără entuziasme ne- 
întemeiate ; descrierea era încă valabilă în epoca călă- 
toriei lui Bounty. 

Revenind la rebeliunea echipajului, este categoric ca- 
zul să renunţăm la ipoteza pusă în circulaţie de Bligh, 
anume că tentaţiile vieţii din Tahiti au jucat un rol în 
declanșarea revoltei. Dealtminteri, un om perspicace cum 
era Christian şi-ar fi dat seama că, văzindu-i revenind 
atit de curînd, fără comandant, fără puieţii de arbori de 
piine şi doar cu jumătate din echipaj, tahitienii le-ar fi 
pus fel de fel de întrebări la care, ce ar fi putut răs- 
punde ? Este adevărat că, mai tirziu, el a revenit de două 
ori în insulă, dar numai pentru că nu putea face altfel: 
urmărea să găsească un ascunziş unde, uitat şi în liniște, 
să-şi petreacă restul zilelor şi să aibă, poate, timp ca să-și 
aline remuşcările, singura iertare ce putea obţine pentru 
o crimă care a adus atîta nenorocire multor fiinţe oine- 
nești, iar unora o moarte prematură... Dar despre aceasta, 
vom vorbi mai departe. 


IV. O CALATORIE EXTRAORDINARĂ 


Cruzimea lui Christian. — La Tofoa, prima decepţie şi un 
mort. — Vremea se strică. — Sporeşte mizeria oamenilor din 
șalupă. — În largul insulelor Fidji. — Cîntărirea raţiilor şi o şe- 
dinţă de informare. — Din nou furtuni. — Furia cerului şi a mā- 
rii. — Sporesc chinurile, — Aproape morţi. — În fine acalmie! 
— Bligh reduce iarăşi rațiile. — Metoda „A cui să fie?“ — Şi 
acum, supliciul căldurii! — Marea Barieră de corali. Stridii! 
Apă potabilă ! — Insula Restauraţiei. — Insula Duminicii. — Ulti- 
mele zile la adăpostul Marii Bariere. — Din nou în plină 
mare. — Oare este începutul sfirșitului? — Oribilul coșmar se 
termină — Reîntoarcerea în Anglia. — Meritele puţin obişnuite 
ale locotenentului Bligh. — Nu mai aveau provizii decit pentru 
cinci zile — Un loch de meşteşugar. Dificultăţi cu dulghe- 
rul... — ...Apoi cu secundul, — Severitatea fără rost a lui Bligh. — 
Din fericire, o soră iubitoare... — Un comandor înțelegător. 


„Şalupa n fost lansată cu graba urii 
Și curînd, o Bligh! nu vei mai avea decit o scîndură 
fragilă între tine și moarte.“ 
Lord Byron 


Iniţial, Christian a avut intenţia să coboare pe coman- 
dant şi însoțitorii lui în mica barcă de salvare existentă 
la bord şi dăduse chiar ordin să fie dezlegată și lansată la 
apă. Era o ambarcaţie nenorocită, pe care se puteau în- 

ghesui maximum opt pînă la zece oameni cu foarte puţine 
bagaje ; apoi, era atit de miîncată de carii, atit de putre- 
zită (mai ales fundul), că aproape sigur se va scufunda 
înainte de a fi parcurs citeva mile. Carcasa putrezită a 
bărcii, la fel cu cea în care au fost imbarcaţi Prospero şi 
frumoasa lui fiică. 


„n-avea greemeni, 
N-avea nici un instrument, nici velă, nica catarg ; 
Îndemnaţi de instinct, și șobolanii o părăsiseră.“ * 


Aceasta era ambarcaţia în care Christian voia să lan- 
seze în derivă pe comandant şi alţi optsprezece nevino- 
vaţi, dacă ar fi putut încăpea ; în mod sigur, nu-i aștepta 
decît moartea în fundul oceanului. 

Secundul, șeful de echipaj şi dulgherul i-au adus re- 
proşuri cars au sfîrşit totuşi prin a-l impresiona şi s-a 
hotărît să le dea nefericiţilor şalupa, în care s-au înghe- 
suit nouăsprezece înși. Greutatea lor şi a celor citeva obi- 
ecte pe care au fost autorizaţi să le ia cu ei a coborit am- 
barcaţia atât de adînc în apă, încît cea mai mică hulă risca 
s-o' scufunde. Atit cît omeneşte se putea prevedea, nici 
şalupa nu era în stare să străbată lungul drum pe care 
cej nouăsprezece oameni erau obligați să-l parcurgă în 
plină mare; contrar oricărei speranţe, prin minune, au 
reuşit. 

a 

Abandonaţi în voia soartei, după ce Bounty a dispărut 
la orizont, locotenentul Bligh şi cei optsprezece însoțitori 
au avut prima grijă să facă inventarul proviziilor arun- 
cate de câțiva camarazi îndurători, şi anume : o sută cinci- 
zeci livre de piine, șaisprezece bucăţi de carne de porc 


* Versuri din „Furtuna“, de Shakespeare. — N.T. 


conservată de cite două livre fiecare, doisprezece pinte 
de rom, şase sticle de vin, vreo două sute cincizeci de 
pinte de apă potabilă şi patru butoiașe goale. 

Insula Tofoa nu era departe; Bligh a hotărit să se 
îndrepte imediat spre ea pentru a căuta apă şi fructe ale 
arborelui de piine, păstrind astfel intact, cît mai mult 
timp, stocul de provizii menţionat. Navigiînd însă de-a 
lungul coastei, nu au zărit decit cîțiva cocotieri pe creasta 
unei faleze abrupte ; cu tot pericolul resacului, au acos- 
tat, au escaladat cu greu faleza şi au reuşit să adune vreo 
douăzeci de nuci de cocos. 

A doua zi s-au aventurat spre interiorul insulei, dar 
fără vreun rezultat mai grozav; au întîlnit cîţiva indi- 
geni, care i-au însoţit pînă la golfuleţul unde acostaseră. 
Au mai apărut şi alţi indigeni, toţi întrebînd ce devenise 
Bounty. Bligh a avut inspiraţia nefericită şi a recomandat 
însoţitorilor săi să spună că nava naufragiase, că erau sin- 
gurii supraviețuitori. Era o minciună inocentă, dar Bligh 
a greșit spunînd indigenilor că se aflau în asemenea situa- 
ție de slăbiciune. Au îmbarcat ceva provizii, citeva fructe 
de arbori de piine, nuci de cocos, banane sălbatice, dar 
apă de băut nu au putut procura decit foarte puţină. 

Chiar aşa redus, suplimentul de provizii a ridicat mo- 
ralul oamenilor ; Bligh relatează : 

„Nu mă mai priveau cu ochii aceia înspăimintaţi, cu 
care mă fixau de cînd pierise din vedere Bounty. Le reve- 
nise ceva din buna dispoziţie, toţi păreau mai încrezători 
că o vom scoate la capăt.“ 

Numărul indigenilor a crescut; formau acum un ade- 
vărat briu de oameni pe plajă şi curînd au început să 
lovească pietre între ele, ceea ce, de obicei, constituie 
semnalul precedent unui atac. Cu toate dificultăţile resa- 
cului, englezii au reuşit să îmbarce proviziile colectate şi 

să se refugieze pe șalupă, cu excepţia caporalului de ma- 
rină John Norton, ocupat să desprindă ancora cu gheare 
de pe plajă. Indigenii l-au atacat şi i-au zdrobit capul cu 
pietre. Apoi au aruncat o ploaie de pietre în direcţia 
șalupei şi toţi ocupanţii au fost mai puţin sau mai grav 
răniți. 

Ostilitatea manifestată a hotărît pe englezi să se 
îndrepte cît mai repede spre largul mării ; dar curînd au 
observat cu consternare că indigenii lansau în urmărirea 
lor pirogi încărcate cu pietre ; fiind mai uşoare, pirogile 
i-au ajuns din urmă şi au suportat un nou atac. 

Cum puteau riposta, fără arme? Doar adunînd pie- 
irele aruncate şi trimiţindu-le înapoi ; dar în această acti- 
vitate, neobişnuită pentru ei, indigenii le erau mult supe- 
riori. 

Ultima resursă pentru a face pe inamici să abando- 
neze urmărirea consta în a arunca peste bord citeva veş- 
minte ; pirogile s-au oprit pentru ca indigenii să pescuiască 
aceste comori, apoi, înoptiîndu-se, atacatorii s-au înapoiat 
pe insulă cu prada, lăsînd pe cei optsprezece ocupanţi ai 
şalupei să mediteze asupra situaţiei lor dramatice. 

Toţi au cerut comandantului să-i conducă în direcţia 
Angliei ; acesta le-a răspuns că nu puteau spera nici un 
fel de ajutor înainte de a fi atins insula Timor la o dis- 
tanţă de cel puţin o mie două sute de leghe. Cu toţii s-au 
declarat de acord să se mulțumească cu raţia zilnică fixată 
de Bligh, după calculul proviziilor, anume, o uncie de 
piine şi un sfert de pintă de apă potabilă. 

' Cu toată solemnitatea, Bligh i-a pus să jure că vor 
respecta hotărirea. 

„Ne-am depărtat de coastă, spune Bligh, spre a stră- 
bate un ocean aproape necunoscut, pe o mică ambarcaţie 
de treizeci şi trei de picioare de la provă pînă la pupă, 

greu încărcată cu optsprezece oameni. Am constatat totuşi, 
cu satisfacţie că fiecare, mai mult chiar decit mine, se 
împăca cu soarta. Erau aproape orele opt seara, în ziua 
de 2 mai, cînd, cu vela cit mai redusă am pornit spre larg. 
Am repartizat oamenii în schimburi, am făcut puţină or- 
dine în șalupă. Apoi i-am mulţumit lui Dumnezeu de a 
ne fi scăpat ca prin minune; am recăpătat încredere, 
mi-am simţit sufletul mai liniştit.“ 


La 3 mai, în zorii zilei, cei din șalupă au constatat cu 
o descurajare vecină cu disperarea că soarele se ridica de- 
asupra orizontului ca un glob roşu de foc: semn al unei 
puternice furtuni în pregătire. 

Într-adevăr, la ora opt, vintul a început să sufle cu 
violenţă şi marea să se agite ; valurile erau atît de înalte, 
încît vela cădea inertă de fiecare dată cînd şalupa se afla 
între două valuri, apoi se umfla brusc, oricit era de 
redusă, cînd se escalada o creastă ; Bligh arată că nu putea 
să reducă complet vela, fiecare clipă reprezenta un pe- 
ricol : valurile treceau peste pupă şi îi obligau să go- 
lească apa fără întrerupere, cît mai grabnic posibil. „Fără 
îndoială, declară locotenentul Bligh, rareori oamenii au 
trăit ore mai înspăimîntătoare.“ ' 

Piinea se afla în saci, expusă pericolului de a fi udată 
şi de a mucegăi; dacă nu se luau măsuri, consecinţele 
puteau fi fatale căci, dacă cei optsprezece aveau norocul 
să scape de furtună, ar fi murit de foame. Bligh a decis 
atunci să arunce peste bord veşmintele mai puţin folo- 
sitoare, majoritatea rolelor de parime și vela de schimb ; 
şalupa a fost sensibil ușurată. Pe de altă parte, dulgherul 
şi-a golit lada cu scule pe care le-a aranjat pe fundul 
ambarcaţiei, în santină, ceea ce a permis ca pîinea să fie 
pusă la adăpost în ladă. Toţi erau înţepeniţi de frig şi uzi 

pina a pieje astiel ca la dejun Hiign a ordonat să se dea 
fiecăruia o linguriţă de rom şi un sfert de fruct al arbo- 
relui de pîine care abia se putea mesteca. Chiar cu peri- 
colul vieţii sale, comandantul era hotărit să facă respectat 
angajamentul la care echipajul consimţise liber: dorea 
ca mica rezervă de hrană să dureze opt săptămîni și ştia 
că nu putea realiza aceasta decît impunînd săraca raţie 
zilnică pe care o calculase. 

După dejun, valurile au devenit și mai înalte; munca 
pentru golirea apei epuiza oamenii ; iar pilotul trebuia 
cu orice preţ să evite ca șalupa să vină la traversul valului. 
Noaptea a fost rece, ceața a dăinuit fără încetare ; în zori, 
oamenii aveau membrele atit de amorţite, încit numai cu 
mari dificultăţi le puteau folosi. I-a reanimat încă o lin- 
guriţă de rom distribuită tuturor. La dejun, au împărţit 
cele cinci mici nuci de cocos; seara, au primit citeva 
fărîme din fructul arborelui de piine. După care, s-au 
pregătit să doarmă. 


În noaptea de patru spre cinci, intensitatea furtunii 
s-a micșorat. În dimineaţa de 5 mai, Bligh a verificat 
situaţia proviziei de piine: o mare parte era stricată şi 
mucegăită, dar nu a aruncat-o, a păstrat-o. 

Șalupa naviga acum printre cîteva insule ; dar amin- 
tirea primirii de către indigenii din Tofoa era încă prea 
vie pentru a fi tentaţi să se mai aventureze pe țărm. La 
6 mai, au văzut de departe multe alte insule. Pentru 
prima dată, au prins cu undiţa un pește, dar bucuria a 
fost scurtă : „Am fost foarte decepţionaţi, spune coman- 
dantul, căci l-am scăpat încercînd să-l ridicăm la bord.“ 
Seara, fiecare a primit drept cină o uncie de piine stricată 
şi sfertul de pintă de apă. 

„de poale uşor unăgina, NUitază 1UtULENCuULUL DHI, 
cît sufeream de lipsă de spaţiu, cît eram de înghesuiți.“ 
A căutat să remedieze situația, repartizind oamenii în 
schimburi : jumătate din ei erau aşezaţi, ceilalți se în- 
tindeau pe fundul ambarcaţiei ; dar drept acoperiș, nu 
aveau decit cerul. 

Bligh mai arată că sufereau teribil de cîrcei din cauză 
că nu-și puteau întinde suficient membrele ; nopţile erau 
foarte reci şi, din cauza umezelii, după o oră-două de 
somn, abia se mai mișcau. În zorii zilei de 7 mai, toţi 
erau într-o stare de mizerie fizică atit de mare încît, 
spune Bligh : „le-am acordat un mic dejun compus din- 
tr-o linguriţă de rom și o bucată de piine.“ 


În cursul zilei de 7 mai, au trecut pe lingă un şir de 
citeva insule stîncoase, din care au pornit în urmărirea 
lor două mari pirogi cu pînze, dar curînd s-au lăsat pă- 
gubaşe. Păreau a fi construite la fel ca cele din arhipe- 
lagul Amicilor şi Bligh a presupus, cu dreptate, că insu- 
lele pe care le vedeau mereu de două zile aparţineau 
arhipelagului Fidji. Dar cum vizibilitatea era mereu îm- 
piedicată de ceaţă, el adaugă: „Cu mare dificultate am 
putut deschide un carnet pentru a scrie, și regret că nu 
am putut decît să însemnez poziţia acelor insule și să 
dau o idee aproximativă de întinderea lor.“ 

În după-amiaza aceleiași zile, s-a pornit o ploaie vio- 
lentă. Toţi cei din barcă au căutat să stringă apă: au 
umplut butoaiele și butoiașele goale și, pentru prima dată 
de cînd părăsiseră pe Bounty, şi-au potolit setea după 
poftă. Dar ploaia torențială a fost urmată de o noapte 
tristă : muiaţi pînă la oase, nu aveau nimic uscat pentru 
a se acoperi sau schimba; au tremurat tot timpul, pradă 
unor frisoane îiigrozitoare. l 

La 8 mai, raţia individuală a lost de o zecime de livră 
de carne de porc, o linguriţă de rom, o uncie de piine 
și o optime de pintă de lapte de nucă de cocos; acordat 
cu zgircenie, romul aducea totuși multă inviorare. 

Au folosit după-amiaza pentru curățirea generală a 
șalupei ; și-au pus lucrurile la uscat și le-au mai reparat. 
„Pînă acum, spune Bligh, am distribuit rațiile după apre- 
ciere. Azi am fabricat o balanţă din două jumătăţi de 
coajă de nucă de cocos. Am descoperit din întimplare 
cîteva gloanţe de pistol în fundul navei şi am calculat 
că douăzeci și cinci de gloanţe realizau greutatea unei 
livre. Am hotărît să adopt greutatea unui glonţ pentru 
determinarea fiecărei raţii de piine distribuită. Apoi, am 
făcut o conferinţă cu toată lumea, spuniîndu-le ce ştiam 
despre Noua Guinee şi Noua Olandă, arătindu-le, pe cit 
cunoșteam, situaţia noastră în acest ocean atît de puţin 
frecventat de navigatori. Le-am dat aceste informaţii pen- 
tru cazul cînd personal mi s-ar întîmpla o nenorocire, 
astfel ca supraviețuitorii să aibă o anumită idee despre 
calea spre Timor. Unii nici nu cunoșteau denumirea Ti- 
mor. Seara, le-am distribuit raţia stabilită de piine şi 
un sfert de pintă de apă.“ 

În dimineaţa de 9 mai, micul dejun s-a compus din- 
tr-un sfert de pintă de lapte de nucă de cocos și fări- 
mituri de piine stricată. La dejun, Bligh a distribuit mie- 
zurile de la patru nuci de cocos și restul de piine 
mucegăită care, afirmă el, nu putea fi înghițită decît de 
oameni foarte înfometați. S-a pornit din nou o furtună, 
însoţită de tunete și fulgere ; dar cel puţin, şi-au putut 
procura o nouă provizie de apă. 

„Disperaţi din cauza frigului şi a umidității, am dis- 
tribuit fiecăruia o linguriţă de rom; numai astfel se 
puteau suporta condiţiile atit de groaznice. Vremea a de- 

venit tot mai rea, vintul sufla tot mai tare. Incapabili de 
a închide ochii, am petrecut o noapte îngrozitoare sub 
ploaia torențială.“ 


Ziua următoare nu a adus altă ameliorare decît lumina 
zilei. Valurile se rostogoleau cu atita furie peste șalupă, 
încât Bligh a ordonat ca oamenii în schimburi de cîte doi 
să golească apa fără încetare ; a manevrat evitînd pe cît 
posibil ca valurile să nu umple şalupa cu apă. Raţia dis- 
tribuită acum regulat de trei ori pe zi, dimineaţa, la prînz 
şi la apusul soarelui, se compunea dintr-un sfert de livră 
de piine şi un sfert de pintă de apă. În ziua aceea, Bligh 
a mai adăugat la dejun cite a douăzeci şi cincea parte din- 
tr-o livră de carne de porc pentru fiecare ; în mod normal, 
această cantitate nu constituia decît o înghiţitură, dar pe 
șalupă, oamenii o împărțeau ca să aibă trei sau patru 
înghiţituri,. 

În dimineaţa de 11 mai, marea era tot agitată. 

„În zori, am distribuit fiecăruia o linguriţă de rom; 
miinile și picioarele ne erau atît de îndurerate, încît abia 
le mişcam. Situaţia devenise extrem de periculoasă : can- 
tități mari de apă inundau frecvent ambarcaţia, obligîn- 
du-ne să o golim mereu. La amiază, a apărut soarele; 
ne-a făcut tot atita plăcere, ca într-o zi de iarnă în 
Anglia. | 

În seara de 12 mai, a reînceput să plouă, cu o violenţă 
neobișnuită. A fost încă o noapte atroce. În sfirșit, zorile 
au luminat un grup de oameni mizerabili, torturați de tot 
felul de lipsuri și suferinţe. Unii se plingeau de dureri 
mari în pîntece ; aproape toţi pierduseră putinţa de a fo- 
losi membrele. Somnul puţin de care avusesem parte nu 
ne odihnise, căci tot timpul am fost inundaţi de valuri 
şi de ploaie, 

ViCauica LCa LUIILLIIIUA ȘI, Lila SUALE, lu puledlil sptră 
să ne uscăm veșmintele ; așa că i-am slătuit pe toţi să se 
dezbrace şi să-și înmoaie veșmintele în apa de mare; 
mi-au urmat sfatul și au beneficiat de o încălzire pe care 
ruiăria udă de ploaie nu le-o mai procura.“ * 

Cantități mari de apă de ploaie amenințau să cufunde 
șalupa ; trebuia deci neîncetat golită. Deşi oamenii erau 
scuturaţi de teribile frisoane provocate de frig şi umidi- 
tate, Bligh a fost obligat să-i anunţe că nu le putea oferi 
linguriţa de rom cu care, pînă atunci, îi reconfortase în 
mod regulat. 


Furia mării şi a cerului nu s-a liniştit nici în ziua de 13, 
nici în 14 mai; au zărit ţărmuri în depărtare, au trecut 
pe lingă mai multe insule. Uşor de înţeles, vederea acestor 
țărmuri nu a făcut decît să le sporească simţămintul mi- 
zeriei şi lipsurilor îndurate. Păreau condamnaţi să moară 
de foame, în faţa unui peisaj de abundență. Dar tentativa 
de procurare a unui supliment de alimente era legată de 
pericole atît de mari, încît au judecat că era mai înţelept 
să renunţe : preferau să-și prelungească existenţa, chiar în 
condiţii îngrozitoare, atit timp cît mai păstrau speranţa 
să posede forţe ca să ajungă la un liman. 

Toată ziua de 15 mai și noaptea următoare a plouat 
cu găleata. Nu se vedeau stele, întunericul era opac, şi 
Bligh a trebuit să conducă fără vizibilitate, luptind cu va- 
urile rostogolite continuu peste șalupă. A doua zi, la 
16 mai, locotenentul Bligh a distribuit fiecăruia la dejun 
cîte două uncii de carne de porc conservată, supliment la 
minuscula rație de a douăzeci şi cincea parte dintr-o livră 
de piine. Noaptea următoare le-a oferit o adevărată vi- 


+» Într-adevăr, apa de mare se evaporă mai lent decit apa 
dulce şi, la aceste latitudini, oceanul era relativ călduţ. N.F. 

ziune a infernului, cu tunete, fulgere, ploaie, fără nici o 
stea. Bligh a manevrat bara complet orbeste. 


În dimineaţa de 17 mai, chiar din zori, „toată lumea, 
relatează comandantul, se plingea şi gemea; mulţi m-au 
rugat să le acord o raţie suplimentară, dar am refuzat cu 
hotărire. Situaţia era îngrozitoare : veșnic uzi, noaptea 
îngheţaţi de frig, nu aveam nici cel mai mic adăpost la 
bordul micii ambarcaţii nepuntate pentru a ne proteja 
de intemperii. Puţinul rom pe care îl mai posedam ne 
aducea imense servicii, distribuiam fiecăruia o linguriţă, 
citeodată două şi cînd anunţam distribuirea, toţi se bucu- 
rau ca de o veste foarte bună. 

Noaptea de 17 spre 18 mai a fost tot atit de îngrozi- 
toare : cantităţi mari de apă sărată se rostogoleau con- 
tinuu peste şalupă, greu de condus din cauza vinturilor 
şi a valurilor. Aveam de gind să ajungem, dacă era posi- 
bil, la coasta Noii Olande şi să navigăm de-a lungul ei 
spre sudul strîmtorii Endeavour ; știam că puteam găsi 
un vînt prielnic din sud. Speram că, navigind de-a lungul 
Marii Bariere de corali, vom ajunge să descoperim o des- 
chidere care să ne permită să trecem în ape mai calme 
unde ne vom putea odihni şi reaproviziona cu hrană“. 

La 18 mai. ploaia a încetat. Din nou, Bligh a reco- 
mandat oamenilor să se dezbrace și să-şi înmoaie rufele 
în apă de mare; ca și prima dată, operaţia a fost bine- 
făcătoare, s-au simţit încăiziţi Si mai odihniţi. Dar toți 
se plîngeau de violente dureri în oase. 

Cînd s-a lăsat seara, ploaia a reînceput : o ploaie tro- 
picală, pe care europenii nu și-o pot imagina, însoţită de 
fulgere și tunete. Au reînceput să golească apa din şa- 
lupă, fără răgaz. 

Vremea rea a dăinuit în zilele de 19 și 20 mai : uneori, 
părea un adevărat potop. Toată lumea a lucrat la golirea 

apei, aar 1UCUTENENtUuI DUN a consiaerat ca pentru dejun, 
nu putea acorda decit o uncie de carne de porc. 

Cind au apărut zorile zilei de 20 mai, declară coman- 

dantul, unii păreau pe jumătate morţi ; spectacolul oame- 
nilor livizi, slabi, în zdrenţe era oribil. 
__ „Oriunde îmi îndreptam privirea, spune el, nu vedeam 
decit suferinţă, groază, tortură morală, epuizare fizică. 
Chinurile foamei ne turmentau pe toţi. Din contra, aproape 
ignoram setea, nu aveam deloc poftă să bem apă: pro- 
babil, corpul își primea cantitatea necesară prin piele. 
Dormeam aproape în apă, astfel că ne deșteptam cu crampe 
și dureri intolerabile în oase. La amiază, a apărut soarele 
și ne-am mai înviorat. 

În toată după-amiaza zilei de 21 mai am fost astfel 
inundaţi de ploaie şi apă de mare, încît torentele de apă 
transformate în mici picături ne împiedicau vizibilitatea şi 
abia ne distingeam unul de celălalt. Frigul devenea tot 
mai pătrunzător și toți ne temeam de apropierea nopții. 
Doream să dormim, dar somnul nu ne aducea vreo ușu- 
rare. În ce mă privește, pot spune că nu am dormit deloc 
în acele teribile zile. 

La 22 mai, ne găseam în preajma catastrofei finale ; 
eram obligaţi să urmăm direcţia valurilor şi, cu orice preț, 
trebuia să evităm a ne așeza la travers: cea mai mică 
eroare la manevrarea cîrmei ar fi provocat instantaneu 
distrugerea noastră. Toată ziua, cețurile s-au abătut fără 
încetare asupra şalupei. 

Supliciul îndurat în noaptea următoare a depășit în 
oroare pe cel din noaptea precedentă. Valurile se succe- 
dau şi ne submersau cu o brutalitate de neînchipuit, con- 
damnindu-ne să executăm continuu operaţia de golire 
într-o stare de neliniște vecină cu groaza. În zori, am 
constatat că 'toată lumea era extenuată ; mizeria fizică a 


105 


unora era atit de mare, încit mă temeam că o noapte la 
fel de grea să nu le fie fatală: păreau a fi devenit inca- 
pabili să mai suporte suferinţele. Am servit o raţie gene- 
rală de cîte două linguriţe de rom. După ce au băut-o, şi 
și-au înmuiat veșmintele în mare au luat micul dejun 
compus din piine şi apă, și s-au simţit ceva mai bine, 
b 

În seara de 24 mai, vintul s-a mai potolit şi cerul s-a 
înseninat, spre satisfacția generală ; am mîncat sărăcă- 
cioasa noastră rație cu mai multă plăcere. Și noaptea a 
fost vreme bună, dar uzi încă de apa mării, am suferit 
îngrozitor de frig. Totuşi, am fost fericit să văd că di- 
mineaţa însorită reînvia bună dispoziție și curajul. Pentru 
prima dată, după cincisprezece zile, am cunoscut plăcerea 
soarelui cald. Ne-am dezbrăcat şi am întins rufăria la 
uscat ; dar rufăria, ca și veșmintele, erau uzate atît de 
mult, încît nu mai ofereau nici o protecţie contra frigului 
și umidității. În după-amiaza zilei, au început să se în- 
vîrtească în jurul şalupei numeroase păsări : giște de mare 
şi rindunici de mare, care nu se aventurează niciodată 
departe de țărm.“ 
, . ; 
S-a liniştit şi marea şi în șalupă pătrundea mai puţină 
apă ; Bligh a profitat pentru a examina în ce stare se afla 
piinea și a verificat ce cantitate mai aveau. Pe baza ra- 
ţiilor din zilele precedente, a calculat că le mai ajungea 
douăzeci şi nouă de zile. Era îndreptăţit să creadă că în 
acest răstimp ajungeau la Timor, dar nu putea fi sigur de 
nimic și nu trebuia să respingă aprioric ipoteza unu: ocol 
pînă la Java. A decis deci să mai reducă rațiile pentru ca 
provizia de piine să dureze şase săptămîni. 

„Îmi era frică, explică el, că această decizie va fi rău 
primită și o să trebuiască să fac apel la întreaga mea 

energie cu s-o impun ; într-adevăr, oricît de mică era can- 
titatea pe care aveam intenţia să o sustrag fiecăruia pen- 
tru securitatea colectivă viitoare, gestul meu putea îi in- 
terpretat ca o încercare de scurtare a vieților. Ştiam că 
unii era la capătul răbdării și mă aşteptam să primească 
foarte rău hotărîrea. 

Totuși, cind am arătat oamenilor necesitatea în care 
ne aflam de a face faţă unor întîrzieri provocate de vin- 
turi contrare sau alte motive, cind le-am promis să spo- 
resc rațiile pe măsură ce ne apropiam de ţintă, s-au 
declarat toţi, spontan, de acord cu propunerea.“ 

În consecinţă, s-a decis că fiecare va primi mai de- 
parte a douăzeci și cincea parte dintr-o livră de piine la 
micul dejun și tot atita la dejun dar să fie suprimată raţia 
de seară. Prin acest aranjament, provizia de piine ajun- 
gea pentru patruzeci şi trei de zile. 


La 25 mai, spre amiază, cîteva rindunici de mare au 
zburat atît de aproape de şalupă, încit una a fost captu- 
rată cu mina ; era de mărimea unui porumbel mic. 

„Am împărţit-o, povestește Bligh, inclusiv maţele în 
optsprezece porţii. Apoi am distribuit-o, pe lingă raţia 
de piine şi apă de la prinz, după metoda binecunoscută 
pe mare : «a cui să fie ?» * 

Rindunica de mare a fost miîncată cu oase cu tot, ase- 
zonată cu apă de mare. Seara s-au apropiat mai multe 
giște de mare, am avut norocul să prindem una de 


* O persoană se așează cu spatele faţă de obiectul care tre- 
buie repartizat: alta prezintă separat fiecare porțiune și întreabă 
cu voce tare: „a cui să fie ?“. Persoana cu spatele la obiect nu- 
meşte pe beneficiar. Metoda este imparţială căci acordă fiecăruia 
o şansă egală de a i se atribui cea mai bună porţiune. Bligh a 
povestit că bieţii lui însoțitori rideau cînd lui i-au revenit cio- 
cul şi labele. — N.A, 

mărimea unei rațe. Era o dovadă sigură că ne aflam în 
apropierea unei coaste. Am ordonat ca pasărea să fie pre- 
gătită pentru cină şi sîngele a fost distribuit la trei oa- 
meni, cei mai slăbiţi din lipsă de hrană. Corpul păsării, cu 
maţele, ciocul şi labele a fost împărţit în optsprezece por- 
ţii ; şi cu o raţie de piine pe care mi-am permis s-o acord, 
toţi am avut parte de o cină excelentă în comparaţie cu 
mesele din ultimul timp. 

A doua zi, la 26 mai, am capturat o altă rindunică de 
mare. Oare Providența începea să aibă grijă de noi? 
Oamenii au fost încîntaţi de noul supliment la prînz. Rin- 
dunica de mare a fost împărţită la fel ca în seara prece- 
dentă, adică am dat sîngele celor mai slăbiţi. Pentru a 
ameliora gustul pîinii, majoritatea însoţitorilor mei o in- 
muiau în apă sărată; eu însă preferam s-o tai în mici 
bucățele şi s-o mănînc cu cite o linguriţă de apă dulce 
aflată într-o coajă de nucă de cocos ; din motive de eco- 
nomie, nu mîncam o bucată mare deodată şi pînă la sfirşit 
dedicam atita timp miîncatului ca şi cum aș fi consumat 
o masă copioasă.“ 


1! Vremea devenise frumoasă, dar, oricît de ciudat ar 
părea, au apărut şi inconveniente, oamenii din șalupă au 
cunoscut un supliciu nou, foarte diferit de cele suferite 
pînă atunci : soarele a răspîndit o căldură toridă, atît de 
greu de suportat, incit mulţi au căzut victimele unei apatii 
bolnăvicioase, un fel de slăbiciune, de indiferenţă dacă 
mai trăiau sau ba. l 

Din fericire, seara au fost prinse încă două rîndunici 
de mare şi această captură le-a remontat moralul. Stoma- 
cul păsărilor conținea mici peşti zburători şi mici sepii 
care au fost păstrate cu grijă pentru prînzul de a doua zi. 
Păsările, inclusiv mațele, au fost împărţite în optsprezece 

porţii. Suplimentul era important şi Bligh l-a repartizat 
după regula : „a cui să fie ?* și face următorul comenta- 
riu : „Astăzi, cu toată raţia mică de piine la micul dejun 
şi la prînz, am constatat cu bucurie că oamenii aveau im- 
presia că benchetuiseră“. 

Pe cer se adunau nori și Bligh a anunţat că, sigur, se 
aflau în apropierea unei coaste, așa că însoțitorii au pe- 
trecut agreabil seara, cu gindul că în curînd vor scăpa de 
suferinţe. 

i 

Bligh nu se înșela: în dimneața de 28 mai, omul de 
la cîrmă a auzit zgomotul brizanţilor ; era „Marea Barieră 
de corali“ care se întinde de-a lungul coastei orientale a 
Noii Olande. Se punea problema, destul de îngrijoră- 
toare de a găsi o trecere ; Bligh a hotărît să încerce ime- 
diat, fără să piardă un minut. 

Perspectiva de a ajunge într-o zonă de ape calme și 

de a găsi cele necesare pentru mincat şi băut le-a reani- 
mat curajul. Pretutindeni, valurile se rostogoleau cu furie 
peste recife ; dar dincolo de ei, apa părea atit de calmă, 
de netedă, încit fiecare savura în imaginaţie recompensele 
pe care urmau să le culeagă îndată ce treceau Marea 
Barieră. 

După lungi explorări, au descoperit în fine o trecere 
lată de un sfert de milă în care șalupa s-a angajat graţie 
unui curent puternic ce o împingea spre vest şi au pă- 
truns îndată în zona de apă calmă : grelele încercări ale 
trecutului au fost repede uitate. 

Dar nu au omis să mulţumească lui Dumnezeu pentru 
protecţia generoasă acordată. După care s-au mulțumit să 
înghită mizerabila lor raţie de a douăzeci şi cincea parte 
dintr-o livră de piine și un sfert de pintă de apă care 
formau prînzul. 

Acum se vedea limpede coasta. În seara zilei de 28 mai 
au debarcat pe promontoriul nisipos al unei insule şi după 
scurt timp au descoperit existenţa a numeroase stridii 
prinse de stinci căci era perioada refluxului. O echipă 
trimisă în recunoaştere a revenit în stare euforică : găsi- 
seră multe stridii şi apă potabilă! 

Cu ajutorul unei lupe au aprins focul. Printre obiectele 
aruncate în ultimul moment în şalupă se afla o brichetă 
cu cremene şi o bucată de iască; erau deci asiguraţi că 
puteau face foc. Unul dintre oameni, destul de prevăză- 
tor, luase cu el o mică oală de aramă. Au amestecat stri- 
dii, piine şi carne de porc, pregătind astfel o tocană din 
care au primit fiecare cite o pintă. Stridiile erau aşa de 
bine prinse de stinci, încît numai cu mare greutate le-au 
desprins ; pînă la sfîrşit, le-au deschis pe locul de prin- 
dere, pentru a le extrage carnea. 

Dar toţi se plingeau de cite ceva. Sufereau mai ales 
de amețeli şi slăbiciune, dar simptomele nu erau alar- 
mante. Cu tot frigul şi foamea suferite, mai aveau încă o 
oarecare rezervă de vigoare. i 

Bligh le-a recomandat să nu se atingă de fructele pe 
care`întîmplător le găseau ; dar ca nişte copii, îndată ce 
n-au mai fost observați s-au precipitat asupra celor trei 
feluri de fructe care se găseau în abundență pe insulă şi 
s-au ghiftuit. Rezultatul a fost o gravă indispoziție care 
i-a făcut să creadă că fructele fuseseră veninoase. Din fe- 
ricire, a fost o indispoziție trecătoare, frucțele fuseseră 
sănătoase. 


„În ziua de 29 mai, aniversarea restaurării pe tron a 
regelui Carol al II-lea, notează locotenentul Bligh, am 
botezat insula pe care debarcasem Insula Restaurării, 

ceea ce era şi în legătură cu situaţia noastră, căci şi noi 
ne +restaurasem» fizic şi moral; am gindit că probabil 
nu fusese semnalată de căpitanul Cook.“ 

Din stridii fierte împreună cu măduvă de palmier, 
oamenii au pregătit excelente prinzuri și nu se mai atin- 
geau de rațiile de piine. 

În dimineaţa zilei de 30 mai, Bligh notează cu mare 
bucurie o ameliorare vizibilă în sănătatea însoțitorilor săi. 
A trimis o echipă să colecteze o provizie bogată de stridii, 
de luat cu ei pe mare, căci a decis plecarea chiar în seara 
aceea. Oamenii au adus şi apă dulce cu care au umplut 
butoaiele disponibile. Comandantul a calculat că mai 
aveau suficientă piine pentru treizeci și opt de zile, con- 
form raţiilor stabilite mai înainte. 

Chiar înainte de plecare, Bligh a reunit toţi oamenii 
pe mal și a rostit o rugăciune de mulţumire. Dar în mo- 
mentul cind se îmbarcau, au apărut alergind vreo două- 
zeci de sălbatici făcindu-le semn să-i aștepte. Erau înar- 
maţi cu lăncii şi Bligh a considerat mai prudent să nu ia 
contact cu ei. S-au îndepărtat deci de Insula Restauraţiei, 
punînd capul spre nord : la stinga aveau continentul aus- 
tralian și la dreapta, numeroase insule de corali aparți- 
nind Marii Bariere, 


La 31 mai au debarcat pe una din aceste insule şi au 
botezat-o Insula Duminicii. Bligh relatează : „Am hotărit 
să trimit două echipe în recunoaștere, una spre nord, alta 
spre sud, în căutare de alimente, restul oamenilor rămi- 
nînd pe plajă, în dreptul şalupei. De astă dată, epuizarea 
fizică a fost mai targ decit simţul datoriei : cîţiva oameni 
și-au manifestat nemulţumirea de a fi muncit mai mult 
ca alţii şi au declarat că preferau să se lipsească de prinz 

decît să meargă să-l procure. În special unul din ei a 
ajuns să strige pe ton de revoltă că nu mă recunoştea de 
şef şi nu se va mişca. Momentul era critic: cine putea 
prevedea cum vor decurge lucrurile dacă criza nu era re- 
zolvată scurt ? Hotărit să curm pe viitor asemenea inci- 
dente, am decis să rezolv problema fundamental : ori îmi 
păstram autoritatea intactă, ori muream încercind să mi-o 
păstrez. Am luat două săbii scurte cu un singur tăiș, i-am 
oferit una și i-am ordonat să se apere. Îndată, a început 
să strige că voiam să-l omor şi a sfîrşit prin a cere scuze. 
Cum urmăream o bună înţelegere cu tot echipajul, nu am 
mai insistat şi totul a redevenit calm”. 

„Pe insula unde debarcaseră au cules stridii, scoici co- 
mestibile, cîini de mare şi un soi de mici boabe pe care 
botanistul Nelson le-a recunoscut ca fiind o specie de le- 
guminoasă din zonele calde, înrudită cu fasolea. , 


La 1 iunie, şalupa s-a oprit în mijlocul unor insule ni- 
sipoase cunoscute sub numele de bancuri de corali, unde 
am făcut o nouă provizie de scoici comestibile şi boabe ca 
de fasole. 

Acolo, Nelson a simţit brusc o durere, manifestată prin 
căldură și arsuri intolerabile în intestine, pierderea aproape 
completă a vederii, sete intensă, însoţită de o incapa- 
citate totală de a umbla. Din fericire, Bligh economisise 
puţin vin pe care i l-a dat cu bucățele de piine muiate; 
absorbit în mici doze, remediul a permis botanistului să-şi 
revină. Şeful de echipaj şi dulgherul s-au plins şi ei de 
dureri de cap şi de stomac. Alţii sufereau atroce de hemo- 
roizi. În sfîrşit, puţini erau cei care nu aveau motive să se 
vaite. 

Seara, Bligh a ales o grupă de oameni cărora le-a în- 
credinţat misiunea să prindă păsări ; s-au întors numai cu 
douăsprezece rîndunici de mare, din cauza unuia dintre 


„vinători“ care a pretins că se rătăcise şi speriase păsă- 
rile. Cel în cauză se numea Robert Lamb ; cind au ajuns 
la Java, a mărturisit că, de fapt, se izolase de camarazi şi 
devorase singur nouă păsări crude. În afară de rindunici 
de mare şi scoici comestibile, bancurile de corali nu le-au 
mai oferit alte alimente. 


La 3 iunie, au părăsit bancurile de corali şi alte 
insule, au ocolit capul York, punctul cel mai de nord-est 
al Noii Olande. Seara i-a găsit, din nou în larg, în plină 
mare. 

„Cit de mizerabilă era situaţia noastră ! scrie locote- 
nentul Bligh ; dar am constatat cu surprindere că situaţia 
îi îngrijora mai puţin pe cei din echipaj, decit pe mine. 
Oamenii parcă se iîmbarcaseră pentru Timor la bordul 
unei nave în care se bucurau de confort şi securitate. Ase- 
menea încredere mi-a făcut mare bucurie şi pot să afirm 
că mai ales acestei încrederi se datorește salvarea noastră. 
I-am lăsat să spere că În opt sau zece zile vom de- 
barca într-un loc sigur. După ce m-am rugat lui Dum- 
nezeu să ne acorde mai departe protecţia lui îndurătoare, 
am distribuit fiecăruia o raţie de apă pentru cină și am 
pus capul spre vest-sud-vest. 

Nu am stat decît șase zile pe coasta Noii Olande ; acolo 
am găsit stridii, scoici comestibile, păsări şi apă. Dar am 
mai găsit ceva care ne-a folosit tot atît de mult ca şi su- 
plimentul de alimente : faptul că nu mai eram obligaţi să 
stăm înghesuiți în barcă şi ne-am bucurat de binefacerea 
unei adevărate odihne. Aceste ameliorări ale vieţii noastre, 
cert, ne-au salvat ; oricît erau de mărunte, ele au transfor- 
mat complet dispoziţia noastră. Natura sfirşise prin a ceda 
în faţa extremei oboseli şi foametei prelungite. Starea 
noastră fizică era încă înspăimîntătoare, dar moralul ni s-a 


ridicat cu speranţa că ne apropiam de sfîrşitul neno- 
rocirilor. 

În ce mă priveşte, şi ştiu că lucrul va părea de necre- 
zut, nu am simţit niciodată chinurile foamei şi setei. Îmi 
ajungea raţia mea, știam că nu puteam avea mai mult...“ 

În manuscrisul jurnalului lui Bligh se mai citesc urmă- 
toarele comentarii : ,,...Acesta este motivul pentru care, 
poate, ezit să emit o judecată despre comportarea unor 
oameni ajunşi într-un hal ca al nostru, dar pe care nece- 
sitatea i-a îndemnat să se întredistrugă pentru a se hrăni. 
Dar mă îndoiesc de veracitatea unor asemenea întimplări. 
Într-adevăr, nu pot crede că aşa ceva ni s-ar fi putut 
întîmpla ; cred că moartea prin foamete ar fi fost acceptată, 
fără murmur, ca sfirşitul unei maladii mortale.“ * 

La 5 iunie au prins o giscă sălbatică şi sîngele ei a fost 
îndată distribuit celor trei oameni care, vizibil, erau cei 
mai slăbiţi, iar corpul a fost păstrat pentru prînzul de a 
doua zi ; la 6 iunie, Bligh şi-a respectat promisiunea de a 
restabili raţia de cină, de citva timp suprimată. 

La 7 iunie, după o noapte îngrozitor de rece, oamenii 
uzi din cauza ceţii n-au primit la micul dejun decît raţia 
obişnuită ; în schimb, au avut un supliment la prînz : câte 


*Dacă Bligh vrea să spună că nu crede că oameni, ajunşi la 
disperare, să se fi omorît între ei pentru a-și potoli foamea, el 
comite o mare eroare. Faptul este sigur stabilit, și la scară mare, 
pe pluta de salvare a fregatei franceze La Mâduse, după nau- 
fragiul suferit în largul coastei africane, precum şi atunci cînd 
fregata engleză Nautilus s-a ciocnit de o stîincă în Mediterana 
Dealtminteri, nu se pot compara oameni ajunşi în mare pericol 
de a muri de foame în timp ce se bucură încă de sănătate ro- 
bustă cu cei izgoniți de pe Bounty, treptat aduși în stare de sche- 
lete de o foamete prelungită, care îi făcea indiferenți dacă mai 
trăiesc sau mor. —N.A. 

două uncii de carne de scoică de mare uscată, dar astfel 
s-a epuizat toată provizia din acest aliment. 

Valurile erau mari, toată ziua s-au abătut asupra şalu- 
pei. Din oră.în oră, starea lui Ledward, care îndeplinea 
funcțiunea de medic, și a lui Lawrence Lebogue, un mate- 
lot mai în vîrstă, destul de oţelit, părea că se înrăută- 
ţeşte ; nu li se putea da alt ajutor decit o linguriţă-două 
de vin, special păstrat de Blhgh pentru asemenea împre- 
jurări care, vai! erau foarte previzibile. 


La 8 iunie, vremea s-a mai ameliorat. A fost capturat 
un mic delfin pe care l-au împărțit în bucăţi de cite patru 
uncii. Dar noaptea următoare, vintul a suflat cu furie și 
şalupa a luat multă apă; frigul şi umiditatea au devenit 
atroce, intolerabile. Doctorul şi Lebogue se simțeau încă 
foarte rău ; îi mențineau linguriţele de vin şi speranţa că, 
dată fiind viteza cu care navigau, vor ajunge la Timor în 
cîteva zile. 

„În dimineaţa de 10 iunie, după o noapte îngrozitoare, 
scrie Bligh, am observat o sensibilă schimbare în rău a 
înfățișării majorităţii oamenilor, fapt ce m-a îngrijorat. 
Simţeau o slăbiciune de neînvins, picioarele le erau um- 
flate, faţa palidă și fantomatică, manifestau o irezistibilă 
poftă de somn, o greutate crescindă a perceperii. Erau 
toate acestea.prevestiri sinistre ale începutului sfirşitului ? 
Cei mai atinşi erau doctorul şi Lebogue: păreau muri- 
bunzi ; din timp în timp le mai dădeam citeva linguriţe 
de vin, care îi mai înviorau. Nu mai trăiam decît cu spe- 
ranţa că teribila noastră călătorie se va termina curînd. 
Plin de candoare, șeful de echipaj mi-a mărturisit că, după 
părerea lui, eu arătam cel mai rău; m-a amuzat părerea 
lui şi i-am răspuns complimentindu-l de modul cum 
arăta el.“ 

La 11 iunie, locotenentul Bligh a împărtășit însoţito- 
rilor săi convingerea că nu mai erau departe de extremi- 
tatea estică a insulei Timor, veste care i-a mai încurajat pe 
bieţii oameni ; a avut dreptate: a doua zi, către orele 
trei dimineaţa, coasta insulei Timor s-a profilat la ori- 
zont, la mai puţin de două leghe de şalupă. 


„Nu este posibil, scrie mai departe Bligh, acest pri- 
ceput navigator, să descriu bucuria ce ne-a cuprins la 
vederea țărmului atit de mult dorit. Nu ne venea să cre- 
dem că, la bordul unei ambarcaţii nepuntate, cu atit de 
puţine provizii, am reuşit să ajungem în insula Timor, la 
patruzeci şi una de zile după părăsirea insulei Tofoa, par- 
curgind în acest timp, după înregistrările lochului nostru, 
o distanţă de trei mii şase sute optsprezece mile marine 
şi, cu toată mizeria îndurată, nici unul din noi nu a pierit 
În cursul acestei extraordinare călătorii.“ 

Duminică, 14 iunie, au acostat în golful unde se află 
localitatea Coupang ; au fost primiţi cum nu se poate mai 
bine, cu ospitalitate şi omenie. Casele căpeteniilor locale 
s-au deschis larg ca să-i adăpostească. Bieţii supraviețui- 
tori erau într-o condiţie fizică lamentabilă, cind au debar- 
cat, abia se ţineau pe picioare. 

„Ar fi fost demn de pana unui mare maestru să prindă 
momentul cind cele două grupe de oameni, localnicii şi 
supraviețuitorii, înaintau una către cealaltă. Un spectator. 
indiferent (admiţind că ar fi rămas indiferent !) greu și-ar 
fi ales obiectul admiraţiei sale : ochii strălucitori ai înfo- 
metaţilor în momentul salvării, sau oroarea gazdelor la ve- 
derea spectrelor al căror aspect scheletic, dacă nu i-ar fi 
ghicit cauza, le-ar fi provocat mai multă groază decît milă. 
Eram doar piei şi oase, membrele ne erau pline de răni, 
îmbrăcămintea ne era în zdrenţe ; în timp ce lacrimi de 

bucurie ne curgeau pe obraji, populaţia din Timor ne pri- 
vea cu un amestec de oroare, stupefacţie și compătimire. 

Cind mă gindesc, urmează Bligh, la modul providen- 
ţial în care am scăpat de pericol la Tofoa, atunci cînd in- 
digenii au renunţat să ne atace, precum şi la călătoria 
noastră de peste o mie două sute de leghe în plin ocean, 
aproape fără provizii pentru o subzistență vitală şi fără un 
pic de adăpost care să ne protejeze de lipsa de clemenţă a 
vremii, cînd reflectez că, într-o simplă șalupă, înfruntind 
atitea violente furtuni, am scăpat fără naufragiu, că nici 
unu) din noi n-a pierit din cauză de boală, că am avut 
norocul de a naviga fără accidente pe lingă ţărmuri locu- 
ite de indigeni ostili şi că, în sfîrșit, am găsit o călduroasă 
primire şi o frăţească prietenie la capătul imensei noastre 
mizerii, cînd îmi dau seama de miracolele care ne-au păs- 
trat în viaţă, pot afirma că acest rezultat extraordinar 
îmi permite să suport cu resemnare şi seninătate eșecul 
unei expediţii al cărei succes îl aveam atit de mult la 
inimă, eşec care a apărut tocmai cînd mă legănam cu spe- 
ranţa unei reușite corespunzătoare intenţiilor Maiestăţii 
Sale şi se îndeplinea proiectul atit de generos al expedi- 
ţiei Bounty !“ 


După ce şi-au restabilit sănătatea prin îngrijirile bine- 
voitoare, timp de două luni, ale locuitorilor din Coupang, 
izgoniţii de pe Bounty au pornit spre vest la 20 august 
11789, la bordul unei mici goelete ; au ajuns în rada Bata- 
viei la 1 octombrie, unde Bligh s-a îmbarcat pe un vas 
poștal olandez şi a debarcat în insula Wight la 14 martie 
1790. 

Însoţitorii lui s-au îmbarcat şi ei treptat pe navele 
Companiei olandeze a Indiilor orientale, pe măsură ce 
acestea aveau locuri şi se îndreptau spre Europa. 

Dar nu toţi au reușit să ajungă în patrie : Nelson, bo- 
tanistul, a murit la Coupang ; Elphinstone, al doilea se- 
cund, Peter Lenkletter şi Thomas Hall, mateloţi, au dece- 
dat la Batavia. Robert Lamb, cel ce devorase pe furiș 
rîndunici de mare crude, a murit în timpul călătoriei de 
întoarcere în Anglia. Ledward, care nu se înzdrăvenise 
ca să poată suporta drumul spre Anglia, a rămas la Bata- 
via și nu a mai dat veşti despre el. 

Ținind socoteală de cazul lui John Norton, omorît cu 
pietre la Tofoa, din cei nouăsprezece oameni obligaţi de 
rebeli să se îmbarce în şalupă, doisprezece inşi au scăpat 
de dificultăţile şi pericolele acestei călătorii fără prece-- 
dent şi s-au reîntors în ţara natală. Bligh avea dreptul să 
exclame, ca Lord Byron : 

„Îmi revine mie să vă povestesc lamentabila lor 
întîmplare, 


Pericolele continue, rarele lor speranţe, 
Zilele de spaimă și nopţile de suţerinţă, 


Foamea ce le săpa voinţa, făcîndu-i de nerecunoscut, 

. Lă Li . ` Li - . s Ei Lă . « 

Toanele perpetue ale vastului ocean, 

. . . . . - . . z 5 

Neîncetata febră a setei devorante, 

Aversele îngheţate ale nopților de furtună. 

Sint spectre palide, descărnate, scăpate parcă din 

morminte 

Pentru a povesti veridic pericolele înfruntate, 

Cele mai oribile pericole pe care analele mării 

Le-au povestit vreodată, îngrozind bărbaţii și storcînd 
lacrămi femeilor.“ 

Ais Asd Tna a 


Are dreptate Bligh cînd spune : „Astfel s-a terminat 
cu bine, mulțumită unui noroc providenţial, o călătorie 
cum n-a mai fost alta în lume, atît în ce privește durata 
sau numărul de mile parcurse, cît şi prin lipsa aproape 
totală a celor necesare traiului.“ 

Putem să afirmăm că nimeni nu poate citi relatarea 
acestei călătorii fără să nu admire. pe comandantul Bligh. 
Prin reușita un6i realizări atît de extraordinare, Bligh de- 
vine egalul unor navigatori renumiţi ca Parry, Franklin 
și Richardson. Este sigur că puţini oameni s-au găsit vre- 
odată, timp atît de îndelungat într-o situaţie atît de epui- 
zantă, înspăimîntătoare şi periculoasă. Adevărul ne im- 
pune să afirmăm că optsprezece suflete au fost salvate de 
la moarte datorită înţeleptului său talent de conducere a 
oamenilor şi de repartizare a resurselor sărace avute 
la dispoziţie, precum şi cunoștințelor sale în privinţa navi- 
gaţiei pe mare. A combătut viclenia unui ocean în plină 
furie, într-o șalupă supraîncărcată, în condiţii care au pus 
în evidenţă calităţile sale de excelent navigator şi a știut 
să facă faţă consecinţelor morale inerente unei situaţii 
dezastruoase, adică murmurelor şi capriciilor unor oa- 
meni care își dădeau mai puţin seama ca el de pericolele 
teribile prin. care treceau. 

Experienţa de la Tofoa, unde indigenii şi-au dat curs 
liber sălbăticiei lor naturale faţă de echipajul unei mici 
ambarcaţii, i-a servit drept lecţie : europenii nu trebuie 
să acorde încredere nici celor mai aparent blinde popoare 
de indigeni, cînd aceștia posedă superioritatea forței! O 
dovadă flagrantă a acestei stări de spirit a constat în fap- 
tul că însăşi tahitienii, fără a fi provocaţi, au atacat nava 
căpitanului Wallis, subestimîndu-i posibilităţile şi forţa ; 
cînd însă şi-au dat seama de ce mijloace dispunea, s-au 
lăsat păgubași. Stăpîn pe propriile sale slăbiciuni, locote- 

nentul Bligh a socotit mai prudent să reziste tentaţiei de a 
se opri în diferitele insule pe lingă care a trecut în cursul 
călătoriei sale ; îşi dădea seama că un mic grup dezarmat, 
incapabil de apărare nu putea conta pe bunăvoința săl-i 
baticilor. 


Pentru oamenii murind de foame, de frig şi de ume- 
zeală, a fost desigur un chin de Tantal să treacă pe lingă 
un țărm împodobit cu o eternă mantie de verdeață şi să 
li se interzică să debarce. Bligh a şi avut de înfruntat 
grave dificultăţi din partea echipajului său. 

„Necazurile cele mai crude şi dureroase, notează el, au 
constat în aceea că mereu eram asaltat de plingeri şi re- 
clamaţii ale oamenilor, care cereau sporirea raţiilor pe 
care eram obligat să le refuz.“ 

Ştia bine că degeaba încerca să-i facă înțelegători, pe 
oamenii ajunşi în ultimul stadiu al foametei, refuzindu-le 
alimente pe care, dealtminteri, ușor puteau să şi le însu- 
şească căci nu erau încuiate, ci la îndemina oricăruia. 
Ştia că era necesar să facă totul ca să-i ferească de efectele 
propriei lor imprudenţe. Iată de ce, chiar de la început a 
inventariat proviziile, constatind că nu ajungeau, decit 
pentru cinci zile de consumuri normale, cînd în realitate 
putea să se aştepte la cel puţin cincizeci de zile de 
călătorie ! 

Aşa că locotenentul Bligh le-a spus pe șleau oameni- 
lor care era adevărata situaţie ; a obţinut de la toţi con- 
simțămîntul formal şi promisiunea solemnă că nu vor re- 
veni sub nici un pretext asupra celor hotărite, 'că rațiile 
astfel reglementate vor fi respectate ; a ştiut să-i convingă 
că salvarea lor depindea de stricta observare a acestui 
acord. Le-a explicat totul, le-a demonstrat atit de clar ne- 
cesitatea de a respecta cele convenite, încit, la început, 
nimeni nu l-a contrazis. 

Mai tirziu, de fiecare dată cînd oamenii cereau mai 
mult, le-a amintit pactul încheiat şi a fost atît de ferm 
hotărit să nu se abată de la cele aprobate de toţi, încît a 
reușit să facă faţă tuturor încercărilor de a modifica cele 
stabilite. 

„În ce priveşte sănătatea noastră, în cursul celor 
şaisprezece zile de ploaie torențială aproape continuă, 
spune locotenentul Bligh, recomand oricui, în situaţie: 
asemănătoare, metoda pe care am practicat-o : înmuierea 
rufăriei și veșmintelor în apă sărată cînd erau îmbibute 
cu apă de ploaie, apoi stoarcerea lor ; era singura noastră 
posibilitate de a lupta contra frigului şi umidității şi cred 
că ne-a adus un imens serviciu; este greu de imaginat 
fără a fi pus metoda în aplicare, dar aveam impresia că ne 
schimbam veșmintele umede cu altele uscate. Este ade- 
vărat că am recurs atit de des la această operaţie, încît la 
sfirșitul călătoriei ajunsesem a purta numai zdrențe.“ 


Esenţialul consta însă în a abate atenţia oamenilor de 
la situaţia disperată care îi obseda şi a-i împiedica să cadă 
pradă neurasteniei. În acest scop, locotenentul Bligh le-a 
încredinţat diverse ocupaţii ; în special, a avut ideea de 
a-i pune să confecţioneze o stinghie de lemn pentru loch ; 
toată lumea a fost interesată, şi și-au dat silinţa ca stinghia 
să fie cît mai bine divizată şi cifrată. Oamenii s-au obiş- 
nuit să numere corect secundele, astfel că distanţa par- 
cursă în fiecare zi a fost calculată cu destulă exactitate, 
mai precis decit printr-o simplă estimaţie aproximativă. 
Pe de altă parte, aceste mici activităţi au fost prilej de 
preocupări : stinghia lochului fiind divizată în zile şi ore, 
supravegherea ei îi distrăgea de la necazurile prezentului. 

De fiecare dată cînd soarele era vizibil sau noaptea 
cînd apăreau stelele, locotenentul Bligh a efectuat perso- 

nal observaţiile necesare pentru calculul latitudinii, a re- 
capitulat datele obţinute zilnic şi a stabilit poziţiile cu 
destulă exactitate. 

În mod firesc, toată lumea de la bord ţinea să fie pusă 
la curent cu progresele navigaţie! şi cu situaţia în care se 
aflau pe imensul ocean. Această curiozitate foarte legi- 
timă şi răspunsurile care o satisfăceau alungau, cel puţin 
pentru cîtva timp, gîndurile negre care ii năpădeau des- 
tul de des. 

Observațiile executate de Bligh erau făcute cu multă 
grijă ; se realizau în condiţii destul de dificile, mai ales 
că deseori un val se abătea asupra observatorului sau 
şalupa era expusă la tangaj sau ruliu, încît era obligat să 
se sprijine de umerii celor mai zdraveni dintre oameni în 
timp ce executa determinările. 

Cu intermitenţele datorate cîte unui pui de somn, re- 
pede întrerupt, au trecut cele o mie de ore de suferinţe 
și pericole şi au parcurs pe mare o distanţă de patru mii 
cinci sute de mile marine, cu o viteză medie de patru mile 
şi o cincime pe oră, adică o sută de mile pe zi. 


Locotenentul Bligh și-a exprimat convingerea că cele 
şase zile petrecute pe insulele de corali în largul coastei 
Noii Olande au fost salvatoare pentru cei din şalupă ; au 
avut parte de un somn reparator, plimbările le-au dez- 
morţit picioarele și, mai ales, au fost binefăcătoare ali- 
mentele suplimentare (stridii, scoici comestibile, niște 
fructe cărnoase cu seminţe şi un fel de fasole) pe care şi 
le-au procurat în timp ce au stat acolo. La sosirea în apro- 
pierea Marii Bariere de corali, gradul de epuizare fizică 
era atît de avansat, încît mulţi nu ar mai fi suportat alte 
citeva zile de plină mare. Dar pauza pe insulă a fost cît 

pe aici să aibă consecinţe fatale pentru întregul grup! 
puţin a lipsit să nu izbucnească o nouă rebeliune ; dacă 
Bligh nu ar fi curmat-o de îndată, s-ar fi terminat poate 
printr-o tragedie care, în acele circumstanţe ar fi pro- 
vocat pieirea sigură a tuturor. În relatarea publicată, 
Bligh vorbeşte de purtarea nedisciplinată a unuia din 
însoțitori, căruia i-a aruncat un cuţit cu invitaţia de 
a se apăra. Dar dacă ne referim la originalul manuscris al 
jurnalului său, constatăm că incidentul a fost mult mai 
grav : 

„Dulgherul Purcell a început prin a se manifesta 
obraznic față de mine şi pînă la sfîrşit mi-a declarat cu un 
ton de revoltă că nu mă recunoștea drept șef. Momentan, 
nu mi-am dat seama cum să pun capăt incidentului. Am 
voit deci să marchez un punct decisiv : sau îmi păstram 
toată autoritatea, sau muream, încercînd s-o păstrez. Am 
luat un cuţit şi am ordonat canaliei să ia şi el unul ca 
să-şi apere pielea. Atunci el a început să strige după aju- 
tor, pretinzind că voiam să-l omor, şi s-a supus. În cursul 
incidentului, doar Nelson, botanistul, a fost de partea 
mea. Iar secundul Fryer, care a comandat cu răceală şefu- 
lui de echipaj să mă aresteze, fără îndoială, ar fi provocat 
dezordini și mai grave, dacă nu-i declaram hotărit că da- 
toria îmi impunea să fac să domnească ordinea şi disci- 
plina şi că, în caz de rebeliune, îl omoram imediat 
chiar pe el. 

Atitudinea mea a produs efectul aşteptat : secundul a 
venit să mă asigure că, din contra, puteam conta pe el, 
că îşi va da toată silinţa să-mi execute ordinele şi 
directivele. 

Totul s-a rezumat deci la o discuţie tumultuoasă care 
nu a durat mai mult de un sfert de oră...“ 

Şi locotenentul Bligh adaugă : „Dealtminteri, mi s-a 
mai spus că secundul şi dulgherul au încercat, la ultima 
noastră escală, să întărite pe ceilalţi să: se răzvrătească 
contra mea şi că în tot timpul călătoriei cu şalupa, ei au 
fost cei doi principali responsabili ai murmurelor cărora 
trebuia mereu să mă opun.“ 

La sosirea în Anglia, Bligh a cerut ca dulgherul să fie 
judecat de Curtea marţială, acuzîndu-l de diverse culpe ; 
declarat parţial culpabil. Purcell a primit un blam public. 
În prezent, se pare că este închis într-un spital de bol- 
pavi mintali, 

Altă dată s-a distribuit oamenilor o tocană de stridii și 
locotenentul Bligh face următoarea observaţie în jurnalul 
său de bord: 

„În timpul acestei împărţeli am putut compara vora- 
citatea unora cu cumpătarea altora. Secundul şi-a mani- 
festat primul nemulțumirea, pretinzînd că nu-i ajunge 
rația de apă. A încercat să meargă mai departe cu subor- 
donarea. dar cu un ordin hotărit l-am convins să tacă.“ 

Altă dată a refuzat să mai împartă pîine, pe motivul 
că au stridii destule la dispoziţie ; Bligh notează : 

„Refuzul a fost întîmpinat cu murmure de secund şi 
de dulgher. Secundul căuta cu orice preţ să-mi demon- 
sireze că tăierea raţiei de piine nu era justificată : cu o 
penibilă ignoranță, încerca vizibil să îndemne la dezor- 
dine, sperind să găsească urechi ascultătoare pentru re- 
vendicările sale.” 

__ După cum relatează Bligh faptele, reiese că uneori în- 
soțitorii lui erau în stare să scoată din sărite pe un om, 
oricît de puţin irascibil ar fi. lată ce spune despre com- 
portarea dulgherului în momentele de rebeliune la bordul 
lui Bounty: 

„Şeful echipajului şi dulgherul erau complet liberi. 
Este adevărat că primul a fost obligat să lanseze ambar- 
-aţiile pe mare, cu ameninţarea de a fi imediat executat 
jacă nu ascultă ordinele. Pe dulgher însă, l-am văzut că 
nu se ocupa de nimic, afişa un aer obraznic şi răutăcios, 
incît credeam că făcea parte dintre răzvrătiți, pînă în mo- 
mentul cînd am constatat că era ales printre cei obligaţi 
să părăsească nava. Am impresia că Christian a ezitat 
cîtva timp dacă să păstreze pe navă pe dulgherul Purcell 
sau pe Norman, ajutorul lui, dar a ajuns la concluzia că 
Purcell avea un caracter urit şi acesta a fost motivul pen- 
tru care, pînă la sfîrşit, a optat pentru Norman.“ 

Jurnalul iniţial al lui Bligh mai cuprinde și relatarea 
următoare, datată în ziua rebeliunii, dar care nu mai figu- 
rează în versiunea publicată : 

„Cabina secundului Fryer era vizavi de a mea ; el i-a 
văzut pe răzvrătiți năvălind în cabina mea, căci ni s-au 
încrucișat privirile prin geamul ușii de la cabina sa. Avea 
in cabină o pereche de pistoale încărcate, și muniții de re- 
zervă ; cu puţin curaj, s-ar fi putut servi de ele! Mai pe: 
urmă, de dauă sau trei ori a cerut lui Christian autoriza- 
ţia să urce pe punte ; cînd i s-a acordat, el a întrebat : „Mă 
laşi la bordul lui Bounty?“ Răspunsul a fost: „Nu!“ 
Atunci mi s-a adresat mie : „Vedeţi vreun inconvenient, 
sir ?* Ca răspuns, i-am şoptit să încerce să doboare pe 
Christian, adăugind că Martin era foarte dispus s-o facă 
(era matelotul care, pus de pază lingă mine, îmi dăduse 
un grep și încă nu fusese schimbat). Dar Christian m-a 
tras înapoi şi l-a expediat pe Fryer, ordonîndu-i să se în- 
toarcă în cabina sa ; nu l-am mai văzut decît cînd a fost și 
el obligat să coboare în șalupă cu mine. Ulterior, m-a asi- 
gurat că n-a găsit pe nimeni" care să mă elibereze împre- 


ună cu el, că încercase să rămină la bordul navei cu spe- 
ranţa s-o recucerească din stăpînirea răzvrătiţilor şi că, în 
legătură cu pistoalele pe care le avea în cabină, nici nu şi-a 
amintit de existenţa lor.“ 

Secundul Fryer a prezentat însă o cu totul altă versi- 
une despre acele pistoale, cînd mai tirziu a apărut ca 
martor înaintea Curţii marţiale. 


Pe scurt, oricare a fost purtarea lui Bligh faţă de ofi- 
teri, de multe ori comportarea unora dintre ei a fost sus- 
ceptibilă să exaspereze şi să provoace reacția caracterului 
irascibil al unui om care nu dădea înapoi cînd trebuia 
să-şi îndeplinească datoria. Pot fi scuzate calificativele 
usturătoare pronunţate într-un moment de mînie, cînd 
pasiunea iîntunecă raţiunea. Dar ce scuză poate invoca 
cineva care, fără provocare, cu sînge rece, cu nesimţire 
monstruoasă, înfige un pumnal în inima unei mame sfi- 
şiate de teamă, torturată de incertitudinea soartei unui 
fiu iubit, a cărui viaţă se află în mare pericol ? 

Cine s-a purtat atit de neîndurător ? Răspuns: Wil- 
liam Bligh ! 

Nu este o acuzare făcută cu uşurinţă; se bazează pe 
un document scris de propria lui mînă. Într-adevăr, după 
moartea căpitanului Heywood, fost aspirant pe Bounty, 
din sertarele familiei sale au fost sustrase citeva docu- 
mente ; este sigur că acestea aruncau o lumină extrem 
de nefavorabilă asupra caracterelor comandanților Bligh 
şi Edwards *. Niciodată nu s-au publicat acuzaţii atît de 
grave pe seama lor, totuşi, de cîte ori numele le-au fost 


citate în public, nici unul, nici celălalt nu au fost cruţaţi 
de critici. 


* După cum se va vedea în capitolul următor, Edwards a fost 
comandantul Pandorei, la bordul căreia au fost aduși în patrie 
o parte din fostul echipaj de pe Bounty. — N.T. 

În declaraţiile sale iniţiale, Bligh nu a menţionat pe 
tînărul Heywood decît atunci cînd a arătat lista echipaju- 
lui rămas pe Bounty, şi nicăieri nu-l acuză că a luat parte 
la rebeliune. Sint multe motive care îndreptăţesc să se 
creadă că, în dimineaţa rebeliunii, Bligh nici nu l-a văzut 
pe punte ; de exemplu, aspirantul Peter Heywood nu s-a 
aflat niciodată la mai puţin de treizeci de picioare distanţă 
de comandantul imobilizat şi tot timpul au fost despărțiți 
de ceata răzvrătiţilor. 

La sfişitul lunii martie 1790, la două luni după ce 
doamna Heywood, mama aspirantului cu acelaşi nume, 
pierduse pe soţul ei, nefericita văduvă a auzit colportîn- 
du-se zvonul că la bordul lui Bounty izbucnise o rebeliune. 
Cînd, în august 1787, Peter Heywood părăsise căminul 
părintesc îmbarcîndu-se pe Bounty, el nu avea decît cinci- 
sprezece ani ; era un tînăr iubit și admirat de toţi cei care 
îl cunoşteau, şi pe bună dreptate adorat de propria sa 
familie pentru inteligenţa şi sensibilitatea lui. 

Trista veste a îndurerat profund pe doamna Heywood, 
mai ales că colportorii o agravau cu tot felu! de amănunte 
pe care calomnia și răutatea le acumulau contra acestui 
nefericit tinăr. Se afirma că făcea parte din instigatori, 
că forțase cu armele cabina comandantului... Aşa că, la 
revenirea lui Bligh in ţară, doamna Heywood i-a adresat 
o scrisoare dictată de iubirea maternă şi reflectind în 
mod firesc profunda dezolare care o copleşea ; iată răs- 
punsul lui Bligh : 


Londra, 2 aprilie 1790 
„Doamnă, am primit astăzi scrisoarea dumneavoastră 
şi vă pling din toată inima; înţeleg perfect suferinţa ce 
vă produce comportarea fiului dumneavoastră Peter. 
Josnicia lui depășește tot ce se poate imagina. Sper însă 

că, oricit de mare vă este durerea, pierderea lui nu vă va 
afecta prea crud. Bănuiesc că, împreună cu ceilalți răzvră- 
tiţi, el se va fi întors la Tahiti. Al dumneavoastră, doamnă, 


Wm. Bligh“ 


Unchiul tinărului Heywood, colonelul Holwell, se adre- 
sase şi el lui Bligh, cu aceiaşi cerere de informaţii şi pri- 
mise următorul răspuns : , 
26 martie, 1790 

„Domnule, am primit scrisoarea dumneavoastră ; cu 
vie tristețe, vă informez că nepotul dumneavoastră, Peter 
Heywood, a făcut parte din rebeli. Este cu atît mai mare 
ingratitudinea lui față de mine, căci i-am fost ca un pă- 
rinte şi, în tot timpul călătoriei, nu a primit niciodată vreun 
reproş din partea mea, deoarece comportarea lui a fost 
satisfăcătoare. Regret enorm că o asemenea josnicie a pus 
stăpinire pe caracteru) acestui tinăr pentru care aveam o 
reală considerație și sper că cei apropiați lui îi vor putea 
suporta pierderea fără prea mare durere. Rămîn, dom- 
nule. etc. 


Wm. Bligh“ 


Singura explicaţie a ferocelor sentimente nutrite faţă 
de un tînăr care n-a fost deloc amestecat în rebeliune tre- 
buie căutată în anumite declaraţii făcute de Hayward, 
Hallet şi Purcell în faţa Curţii marţiale, declaraţii care 
nu corespundeau faptelor. Este sigur că în timpul petre- 
cut în șalupă, izgoniţii de pe Bounty au comentat în fel și 
chip comportarea foștilor camarazi rămași la bord ; spu- 
sele cu totul nefondate ale unora din ei au creat în mintea 
lui Bligh o prejudecată defavorabilă asupra tinărului 
Heywood, dar aceasta nu scuză deloc răutatea cu care 

Bligh a înfipt un adevărat pumnal în inimile mamei şi 
unchiului. 

În contrast cu cele două serisori acuzatoare, este recon- 
fortant să dăm atenţie corespondenţei schimbate, în acele 
dramatice circumstanţe, între nefericitul Peter Heywood 
şi familia lui. Astfel, multe din misivele adresate de sora 
sa Nessy fratelui ei merită să fie inserate în relatarea de 
față : sînt dovada unei afecțiuni vii și arzătoare pentru 
fratele aflat în culmea dizgraţiei ; sint dictate de un sen- 
timent pur şi foarte nobil de onoare și manifestă încrede- 
rea de nezdruncinat în inocenţa tinărului Peter, ale cărui 
răspunsuri se situează la un nivel tot atît de înalt. Așa că 
nu este cazul să cerem scuze că redăm aici aceste scrisori, 
mai ales că ele se referă şi la multe din aventurile rebeli- 
lor de pe Bounty. 

După ce a trecut multă vreme fără a primi veşti de la 
fratele ei, iată ce-i scrie tinăra şi sensibila fată : 


Insula Man, 2 iunie 1792 


„Sint într-o stare de spirit care numai ea mă poate 
ajuta să suport interminabila şi dureroasa suferință pro- 
vocată de nenorocirile care s-au abătut asupra ta, scumpul 
şi iubitul meu frate! Nu pot să descriu neliniştea crudă 
simțită din cauza acestei separări lungi şi penibile, deve- 
nită și mai teribilă prin circumstanţe ! Ah, scumpul meu 
frate, îmi amintesc de ziua teribilă în care am primit ves- 
tea oribilă că ai rămas la bordul lui Bounty după izgoni- 
rea lui Bligh şi că acesta te consideră ca făcînd parte din- 
tre rebeli !... Cind compar acele ore teribile cu speranţa 
pe care acum o nutresc de a te revedea, mă întreb ce sen- 
timente predomină în sufletul meu: mila, compasiunea, 
groaza ce-mi produc suferinţele tale sau bucuria şi liniştea 
certitudinii că ai ajuns la capătul încercărilor suportate şi 

că în curînd te vom putea îmbrăţişa cu întreaga afecţiune 
ce-ţi purtăm. 

Iubitul meu frate, nu te întreb dacă eşti vinovat de 
oribila crimă de rebeliune și dacă evenimentele acelei zile 
blestemate s-au petrecut astfel cum le relatează domnul 
Bligh ; sint atît de convinsă de onorabilitatea ta, încît, 
fără cea mai mică ezitare îmi pun chezăşie capul că esti 
nevinovat. Iară dacă, din contra, eşti amestecat în com- 
plot, sint tot atît de convinsă că numai purtarea neome- 
noasă a comandantului a fost cauza. Mă întreb ce ar pu- 
tea justifica actul de rebeliune şi ar trebui să aud din 
propria ta gură cele întîmplate care te-au adus să comiţi 
un act contrar onoarei și datoriei! Dealtminteri, faptul 
că te-ai grăbit înotind să te refugiezi pe Pandora, îndată ce 
această navă a ajuns la Tahiti (cuvintele sînt neputin- 
cioase pentru a-ţi descrie bucuria ce ne-a cuprins cînd am 
aflat de această acţiune a ta), este suficient pentru a con- 
vinge pe toţi cei care te cunosc că nu ai rămas la bordul 
lui Bounty decît constriîns, sau cu scopul de a salva nava. 

Cit mi se pare de minunat că acum mă ocup cu plă- 
cuta sarcină de a-ţi scrie! Acum doi ani, credeam că nu 
voi avea niciodată o asemenea fericire ! Astăzi încă, mă în- 
treb, și aproape nu-mi vine să cred că într-adevăr eşti în 
viață. Poate că, îndurătoare, soarta va decide ca, în fine, 
să ne bucurăm de reîntoarcerea ta! Dar, vai, au trecut 
citeva săptămîni de cînd tot așteptăm să sosească Pandora. 
Dacă a mai intervenit și un accident după toate necazurile 
care te-au copleșit, mizerabila rază de speranţă:de care ne 
agăţăm de cîtăva vreme ne-ar face să suferim intolerabil, 
după ce atita vreme te-am crezut pierdut. Expiediez pre- 
zenta scrisoare domnului Hayward ; este tatăl tinărului al 
cărui nume a revenit atit de des în scrisorile tale, la 
început, cînd ai plecat pe Bounty și care ulterior s-a îm- 

barcat ca al treilea locotenent la bordul Pandorei, fapt ce 
ne-a produs o mare bucurie căci ştiam că aveai în el un 
bun prieten în timpul cît ai fost la bordul acestei nave. 
Îndată ce am descoperit unde locuieşte domnul Hayward, 
i-am scris cu speranţa că voi afla veşti despre data sasirii 
Pandorei în Anglia ; mi-a răspuns plin de cordialitate şi 
mi-a promis că prezenta scrisoare îţi va fi înmînată îndată 
ce te vei întoarce în patrie. Desigur, esti nerăbdător să ai 
veşti despre noi şi sînt bucuroasă că vei primi scrisoarea 
de îndată ce sosești. Scumpe Peter, te rugăm să ne răs- 
punzi imediat, cu prima poștă ; o scrisoare cit de scurtă, 
numai să aflăm că eşti sănătos. Să-ţi mai spun cit de mult 
ne eşti drag! Gindeşte cu cîtă nerăbdare așteptăm vești 
de la tine: eşti singura noastră bucurie şi fericire ; dacă 
printr-o nenorocire te-am pierde, am rămîne fără nici o 
speranţă de fericire. 

Încercăm să folosim toată influenţa și încrederea care o 
avem pe lingă prietenii şi relaţiile noastre ca să-ţi asigurăm 
un sprijin eficient în vederea procesului tău. În nici un 
caz, nu se va putea evita un proces: chiar dacă nu ar fi 
decit pentru a convinge lumea de nevinovăția ta, de care 
nu se iîndoieşte nimeni din cei ce te cunosc. Dar cit timp 
aparențele sînt contra ta, lumea, în general, te va judeca 
cu severitate. După cîte mi s-a spus, rapoartele lui Bligh 
către Amiralitate îţi sint foarte defavorabile şi, pînă în 
prezent, opinia publică s-a manifestat ferm, cu simpatie 
pentru Bligh. 

În prezent, mama este sănătoasă, mai ales în compa- 
raţie cu suferinţa ce a încercat de cînd ne-ai părăsit ; căci, 
iubite frate am cunoscut o perioadă de diferite necazuri, 
dar care, în comparaţie cu durerea ce ne-a copleşit din 
cauza ta, nu erau decit fleacuri. 

Acum, îți spun rămas bun, prea iubite frate! Sper că 
prezenta scrisoare să-ţi parvină cît mai curind; poate 
chiar în acest moment ajungi în Anglia şi voi avea ne- 
spusa bucurie să te revăd. Mama, fraţii, surorile mi se 
alătură, exprimindu-ţi toată afecțiunea şi tandreţea lor. 
Răspunde-mi imediat ce primeşti această scrisoare şi 
soarta să-ţi fie binevoitoare ca să ne aduci bucuria pre- 
zenţei tale în sînul familiei noastre iubitoare: Prietena și 
sora ta cea mai fidelă, 


Nessy Heywood“ 


La început, nelericita familie a lui Peter a fost foarte 
bucuroasă de unele veşti după care tînărul ar fi înotat pre- 
cipitat din Tahiti, pentru a ajunge la bordul Pandorei, 
îndată ce aceasta a apărut. Dar lucrurile au fost puse mai 
exact la punct printr-o scrisoare pe care chiar aspirantul 
a scris-o mamei sale, la puţin timp după sosirea lui în An- 
glia. lată pasajul esenţial : 

„Scumpa mea mamă, afirmaţia din scrisoarea primită 
de la voi că m-aș fi precipitat înot spre Pandora îndată ce 
a sosit în largul coastei insulei Tahiti nu corespunde în- 
tocmai cu realitatea. Deseori am voit să vă spun adevărul 
şi tot adesea am uitat. lată cum s-au petrecut faptele: 

În dimineața sosirii Pandorei, mă îndreptam spre 
munte însoţit de doi prieteni indigeni. Mă depărtasem la 
vreo sută de yarzi de casă, cînd un alt prieten al meu 
(eram foarte iubit de toţi indigenii, a căror limbă o vor- 
beam curent) ne-a ajuns în fugă şi m-a anunţat că se 
apropia o navă. M-am urcat îndată pe o movilă şi, cu o 
bucurie indescriptibilă, am zărit o navă îndreptindu-se 
spre țărm. Tocmai se lumina de zi. Am crezut că Coleman 
mai dormea încă şi nu cunoștea vestea, așa că am trimis 

pe unul din însoțitorii mei să-l înştiințeze ; îndată ce a 
aflat, el s-a repezit pe plajă, a sărit intr-o pirogă şi s-a 
îndreptat spre navă, vislind din răsputeri. Din cauza bri- 
zei, nava înainta încet spre interiorul golfului. Tocmai 
cînd Coleman s-a apropiat de navă, hula a răsturnat pi- 
roga ; el a lăsat pe însoțitori s-o redreseze și s-a îndreptat 
înot spre pupă, a fost pescuit şi ridicat la bordul Pando- 
rei; aşa că el a fost primul dintre noi care a ajuns pe 
navă. În acest timp, împreună cu camaradul Stewart aş- 
teptam pe plajă ; era gata de pornire o pirogă dublă, cu 
douăsprezece visle. Am aşteptat ca Pandora să fie aproape 
amarată (nu vedeam utilitatea să pornim mai repede), 
apoi am pornit şi noi şi am oprit lingă navă în momentul 
cînd ancora. Purtam veşminte după moda indigenă şi 
eram tot atit de bronzaţi ca localnicii, iar eu însumi eram 
tatuat într-un mod bătător la ochi, aşa că am fost luaţi 
drept indigeni. În realitate, nu mă tatuasem decit pentru 
a face plăcere indigenilor ; am căutat să mă pretez la tvate 
obiceiurile pe care le practicau ; tatuarea a fost destul de 
penibil de suportat, dar mi-a adus prietenia şi încrederea 
localnicilor, ceea ce nu era de disprețuit, după cum uşor 
vă închipuiţi. Acolo, un om cu cit este mai tatuat, cu atît 
este mai respectat. Cel care nu are un tatuaj vizibil este 
considerat un dizgraţiat al naturii, rebut al societăţii.“ 
t 
Printre numeroșii prieteni şi rude ale familiei Hey- 
wood se afla şi comandorul Pasley ; sora lui Peter Hey- 
wood i-a cerut veşti ṣi a primit următorul răspuns : 


Sheerness, 8 iunie 1792 


„Cred, scumpă Nessy, că mă pot bucura cu voi de apro- 
piata sosire în Anglia a fratelui tău. O parte din oamenii 
de pe Pandora au și sosit; se găsesc acum la bordul lui 

Li . 

Vengeance (navă pe care o comand eu). Căpitanul Ed- 
wards, cu restul echipajului si toți prizonierii proveniţi 
de pe Bounty (din aceştia au mai rămas zece, căci patru 
s-au înecat cu ocazia naufragiului Pandorei), sînt aşteptaţi 
de la o zi la alta. 

De cînd au fost prinşi, prizonieri! sînt ţinuţi la secret 
şi bine păziţi ; aceasta va fi, probabil, situaţia, pină la so- 
sirea lui Bligh. Nu pot fi vizitaţi şi nu se va admite de- 
punerea unei cauţiuni pentru punerea în libertate a vre- 
unui prizonier. Informaţia că Peter ar îi înotat primul 
către Pandora este inexactă. De fapt, un altul, cu numele 
Coleman, a ajuns la navă, chiar înainte de a fi ancorată. 
Fratele tău și Stewart au sosit pe navă a doua zi. Cînd 
Pandora a naufragiat, Stewart a refuzat să i se scoată 
cătușele, preferînd să-şi piardă viaţa. 

Nu sînt în stare să-ţi ascund ceva, draga mea Nessy, şi 
nu ar fi omeneşte s-o fac: sînt mărturisiri că fratele tău 
pare a fi, după Christian, cel mai mare vinovat. Poţi fi 
sigură că nu mă voi da înapoi de la nici un demers pentru 
a-i salva viața, dar la proces, va fi neapărat condamnat. 
Dintre cei . zece prizonieri pe care îi așteptăm, în relatarea 
lui Bligh se spune că numai trei au fost reținuți la bordul 
lui Bounty contra voinţei lor. Ce bine ar fi fost dacă fra- 
tele tău ar fi făcut parte dintre ei! Nu vreau să-ți mai 
sporesc suferinţa, insistind asupra acestor fapte. Îndată ce 
voi fi informat că sosesc, te voi preveni. Al tău unchi, 


Thos Pasley“ 
Cît de diferită este această scrisoare de cea a lui 
Bligh ! în timp ce aduce la cunoştinţă, cu sinceritate, cele 


aflate despre evenimente (cel puţin, după cum rezulta din 
rapoartele lui Bligh), autorul scrisorii declară că va în- 

cerca totul pentru a salva viaţa lui Peter Heywood. Orice 
cititor va înţelege sentimentele exprimate în răspunsul 
domnişoarei Heywood : 


Insula Man, 22 iunie 1792 


„Am fost crud rănită sufletește, dragul meu unchi, la 
primirea ultimei dumitale scrisori. Dar ieri dimineaţă am 
simţit o profundă bucurie căci am primit o scrisoare de la 
prea iubitul nostru Peter, după care îţi trimit alăturat o 
copie. Desigur, vei gîndi ca şi mine că este o probă a ino- 
cenţei şi demnităţii sale şi poate influenţa în favoarea lui 
pe toţi cei care o vor citi. În împrejurări mai puţin teribile 
decit acelea în care. a scris, sint convinsă că o asemenea 
scrisoare ar face cinste chiar unei persoane mai virstnice 
decit bietul meu frate. Ținind seama de extrema sa tine- 
rețe (nu avea decit şaisprezece ani în momentul rebeliu- 
nii şi azi are nouăsprezece), de puterea sa sufletească, 
răbdarea, resemnarea bărbătească față de suferinţe şi ne- 
norociri fără precedent, dificil de suportat la orice vîrstă 
fără sprijinul a ceea ce pare cel mai important temei al 
iubitului meu frate, adică o conştiinţă curată şi o profundă 
convingere a nevinovăţiei sale, dacă mai adaug, cu reală 
satisfacţie, că relatarea sa despre evenimente corespunde 
în numeroase puncte cu dările de seamă asupra acelei de- 
zastruoase rebeliuni şi dacă mai adaug încă cu mindrie şi 
bucurie inexprimabilă că dragul meu Peter nu a pronunţat 
niciodată o silabă în contrazicere cu adevărul și onoarea, 
dacă toate acestea sînt reunite, ce om de pe pămînt s-ar 
mai putea indoi de nevinovăția autorului unei asemenea 
scrisori ? Pe scurt, scrisoarea pledează pentru el : o lectură 
a relatării sale, fără prefăcătorie şi patetism, va fi, sînt 

convinsă, un puternic sprijin în favoarea lui, mai puternic 
decit orice aş putea eu scrie *. ‘ 


Dragul meu unchi, nu mai abuzez de răbdarea dumi- 
tale insistînd asupra acestui subiect, cu toate că-l am la 
inimă. Te conjur să citeşti scrisoarea alăturată, să reflec- 
tezi la nevinovăția şi situația nenorocitului ei semnatar, 
incapabil de a se apăra ; toate acestea, sînt sigură, reclamă 
şi merită toată mila şi ajutorul pe care prietenii i-l pot 
aduce ; sînt sigură că bunăvoința și generozitatea inimii 
dumitale te vor îndemna să acțjonezi în acest sens. După 
neliniștea pe care o simt şi greu o pot exprima, mi se pare 
de prisos să mai adaug că orice bine mi s-ar face, 
l-aş primi numai cu jumătate din recunoştinţa pe care o 
voi simţi pentru cel mai mic semn de bunătate în favoarea 
scumpului meu frate Peter. La revedere, dragă unchiule. 
Sint încrezătoare în generoasa dumitale promisiune şi ră- 
min, cu cea mai sinceră recunoștință a dumitale afectuoasă 
nepoată, 

Nessy Heywood.“ 


* Respectiva scrisoare. foarte interesantă, va fi reprodusă în 
capitolul următor, locul ei fiind mai potrivit acolo. — N.A. 


V. DEZASTRUOASA ODISEE A PANDOREI 


Pandora primeşte misiunea de a captura pe răzvrătiți. — So- 
sirea Pandorei la Tahiti. —  Prizonieri pe Pandora. — „Cutia 
Pandorei.“ — Sfirşitul lamentabil al lui Peggy Stewart. — Moar- 
tea violentă a doi dintre răzvrătiți. — Ce devenise oare Bounty ? 
— Aventura epică a goeletei. — Trei luni de căutări în zadar. 
— Pandora eșuează şi se scufundă. —Dar prizonierii ? — Cu am- 
barcaţiile de pe Pandora. — Comportarea căpitanului Edwards. 
— Scurtă digresiune istorică. — Patetica aventură a lui Peter Hey- 
wood. — Răzvrătit fără voia lui. — Cum să evadeze? — În că- 
tuşe. — Nautragiul. — Îngropaţi în nisip cald. — Aventuri pe dru- 


mul de întoarcere. — Scrisoarea unei mame către fiul ei... ...şi a, 
unei surori către fratele ei. — Treburi serioase. — Invocare câtre 
speranță. — Vizite interzise. — Procesul se apropie. 
“e 
ea E E E dara Oh! cît am suferit 


Cu cei ce i-am văzut chinuindu-se ! O frumoasă navă 
Complet distrusă 1...“ 


LORD BYRON 


Datorită încercărilor suferite şi din cauza reușitei în- 
drăzneței călătorii într-o mică șalupă, opinia publică s-a 
declarat cu totul în favoarea lui Bligh, provocind o indig- 
nare generală împotriva  feloniei criminale comise de 
Christian şi complicii lui. Bligh a fost înaintat la gradul 

de căpitan de fregată şi a primit misiunea de a organiza 
un nou transport de arbori de piine din Tahiti în Antile, 
misiune pe care a îndeplinit-o cu succes, fără nici un in- 
cident. Urma să se decidă situaţia autorilor rebeliunii. În- 
dată ce a fost informat de actul de piraterie, guvernul 
Majestății Sale a decis să facă tot posibilul pentru prin- 
derea şi pedepsirea în mod exemplar a răzvrătiţilor. 

S-a hotărît ca în acest scop să pornească fregata Pan- 
dora cu un echipaj de o sută șaizeci de oameni, sub co- 
manda căpitanului Edwards ; instrucţiunile prevedeau să 
meargă mai întîi în Tahiti şi, în cazul cînd nu găsea acolo 
pe răzvrătiți, să viziteze toate insulele arhipelagurilor So- 
cietăţii şi Amicilor precum și alte insule din Pacific, sta- 
bilite nominal ; pe scurt, să facă totul pentru a captura și 
a aduce sub arest măcar o parte din răzvrătiți. 

Ulterior, expediţia s-a dovedit tot atît de dezastruoasă 
ca cea întreprinsă de Bounty, dar din cauze diferite: a 
costat mult mai multe vieţi omenești, căci Pandora a nau- 
fragiat şi echipajul a îndurat tot atîtea suferinţe ca cei 
din șalupa cu Bligh, din cauza foamei și setei pe care le-au 
suportat la bordul ambarcaţiilor de salvare nepuntate, pe 
parcursul unei călătorii de o mie o sută de mile. Dar că- 
pitanul Edwardş, și-a îndeplinit parţial misiunea, prinzînd 
paisprezece din răzvrătiți, din care zece au fost aduși în 
Anglia, restul de patru înecîndu-se cu ocazia naufragiului 
Pandorei. 

Singura dare de seamă publicată cu referire la această 
călătorie este cea a lui George Hamilton, medic la bordul 
Pandorei, o brută vulgară, incultă, după cum reiese chiar 
din lucrarea sa : e mai dispus să povestească scene inde- 
cente sau aventuri fără interes, în loc să arate cum s-a 
desfășurat expediţia. În consecinţă, nu prea avem ce lua 
din ea ca informaţii interesante şi veridice. 

O altă publicaţie, mai recentă, îndreaptă multe săgeți 
înveninate împatriva căpitanului Edwards, cu comentarii 
care ating grav reputaţia acestui ofiţer, reproșindu-i tra- 
tamentul inuman, cruzimea cu care a tratat prizonierii..Din 
nefericire, se pare că acuzaţiile sint justificate. 

Raportul de activitate înaintat Amiralității este confuz, 
vag şi incomplet. În afară de jurnalul lui Morrison şi o 
scrisoare amănunţită a tînărului Heywood către mama sa 
nu a rămas nici o mărturie despre comportarea neome- 
noasă a căpitanului Edwards. Nenorociţii captivi au fost 
trataţi pe nava lui cu o asprime nejustificată nici ca ne- 
cesitate, nici ca priidenţă. 


Pandora a acostat în golful Matavai din Tahiti la 
23 martie 1791. În raportul său, căpitanul Edwards declară 
că Joseph Coleman, armurier pe Bounty, a încercat să se 
urce la bordul Pandorei chiar înainte ca aceasta să fi an- 
corat ; cînd a ajuns la bord, i s-au pus de îndată nume- 
roase întrebări despre Bounty şi echipajul ei. Coleman a 
părut dispus să dea toate informaţiile pe care le cunoștea, 
apoi, mai tîrziu, s-au mai urcat la bord Peter Heywood și 
Stewart, înainte ca nava să fi trimis vreo ambarcaţie la 
țărm. Cei doi au fost aduși în cabina lui Edwards și, după 
ce au schimbat cîteva cuvinte, Heywood a întrebat dacâ 
pe Pandora se găsea şi Hayward, fost aspirant pe Bounty 
și acum, după cite aflase, locotenent la bordul Pandorei. 
Chemat imediat, Hayward l-a tratat pe Heywaod cu un 
dispreţ nedisimulat şi a început să-l interogheze despre 
cele întîmplate pe Bounty după rebeliune. 

Edwards i-a ordonat lui Hayward să se retragă și a 
chemat matelotul de gardă ca să aresteze pe cei trei şi 
să-i pună în lanţuri. Peste scurt timp. s-au mai prezentat 
încă alţi patru rebeli şi cîţiva indigeni ; Edwards a aflat că 

restul celor rămași în Tahiti din echipajul de pa Bounty 
construiseră o goeletă cu care în ajun porniseră, din gol- 
tul Matavai spre regiunea nord-vestică a insulei. 

Edwards mai relatează că, pe baza acestei informații, a 
trimis pe cei doi locotenenţi ai săi, Corner și Hayward, 
cu cele două bărci, cea mare şi cea mică, de la bord, să 
încerce să-i prindă. Curînd ei au ajuns din urmă goeleta, 
dar aceasta naviga cu viteză mai mare şi fiindcă se înnopta, 
au fost obligaţi să renunţe la urmărire și s-au reîntors la 
bordul Pandorei. 

După citva timp, Edwards a reușit să afle că goeleta 
acostase la Paparre ; a trimis din nou pe locotenenţii săi 
în urmărire. Corner a reușit să mai captureze trei din re- 
beli ; sosind la Paparre, Hayward a găsit goeleta abando- 
nată de rebeli, care se refugiaseră în munţi. A luat goeleta 
la remorcă şi a doua zi a mers din nou la Paparră, căci 
aflase că rebelii nu se depărtaseră prea mult de coastă. 
Prevenit că vor cobori din munți, a treia zi dimineaţa 
Și-a plasat oamenii ca să-i prindă ; cînd rebelii s-au apro- 
piat, i-a somat să depună armele și să se predea; au ac- 
ceptat, Hayward i-a adus pe fregată și au fost reuniți cu 
ceilalți puşi deja în lanţuri. 


Iată numele rebelilor deţinuţi iniţial la bordul Pandorei: 
Peter Heywood, aspirant ; George Stewart, aspirant ; Ja- 
mes Morrison, ajutor de şef de echipaj; Charles Norman, 
ajutor de dulgher ; Thomas M'Intosh, dulgher pentru ca- 
binele echipajului ; Joseph Coleman, armurier ; Richard 
Skinner, matelot ; Thomas Ellison, matelot ; Henry Hill- 
brant, matelot ; Thomas Burkitt, matelot ; John Millward, 
matelot ; John Sumner, matelot ; William Muspratt, ma- 
telot ; Michael Byrne, matelot. 

În total, paisprezece inşi. Alţi doi, din cei şaisprezece 
care iniţial se instalaseră în insulă, fuseseră asasinați, după 
cum se va arăta mai departe. 

Căpitanul Edward spune el însuși cum s-a purtat cu 
deţinuţii : T 

„l-am pus pe pirați într-un fel de cușcă rotundă care 
am ordonat să fie construită pe partea posterioară a pupei. 
Se obțineau astfel mai multe avantaje : mai întîi, sănă- 
tatea şi siguranța deținuților erau mai bine asigurate, în- 
tr-un loc aerisit ; apoi, erau complet izolați de echipajul 
navei, nu puteau comunica cu cineva și nici nu incomodau 
echipajul în activitatea lui.“ 

Doctorul Hamilton consideră locul ales ca foarte po- 
trivit şi adaugă: 

„Au fost date ordine stricte : deţinuţii trebuiau să pri- 
mească hrană la fel cu echipajul, adică aceleaşi cantităţi 
de carne, băuturi și suplimente ; au fost hrăniţi abundent, 
cu toate că regulamentele limitează raţia deţinuţilor la 
două treimi din cea normală. Căpitanul Edwards a arătat 
multă umanitate în timpul cît au fost deţinuţi, timp care 
urma să fie foarte lung.“ 


Unul dintre deţinuţi, Morrison, dă însă o versiune cu 
totul diferită despre tratamentul la care au fost supuşi; 
el declară că Edwards ordonase ca aspiranţii deţinuţi să 
fie înlănţuiţi de ambele picioare, calificindu-i drept „pirați 
sceleraţi“ şi, ca și celorlalți, mîinile le-au fost prinse în 
cătușe foarte strînse ; în fine, toţi deţinuţii au fost închiși 
într-un fel de cușcă rotundă, cu dimensiunea de unsprezece 
picioare, construită ca să servească drept închisoare și pe 
drept denumită „Cutia Pandorei“ ; se pătrundea înăuntru 
printr-un hublou tăiat în acoperișul care avea o suprafaţă 
de optsprezece inci pătraţi. 

Scopul acestui aranjament era, desigur, ca deţinuţii să 
[ie ţinuţi separat de echipaj ; căpitanul Edwards, care se 
gindea la toate, dorea mai întîi să-i împiedice a comunica 
cu indigenii ; cînd unii din aceştia, fideli amicilor închişi, 
riscau să arunce o privire compătimitoare în direcţia cuştii- 
închisoare, erau îndată expulzați de la bord şi nu li se 
mai permitea să mai vină pe navă. Dealtminteri, pe aco- 
perişul închisorii păzeau două santinele cu schimbul; 
aveau ordin să ucidă pe captivul care ar încerca să con- 
verseze în limba lor cu indigenii. 

Pare fără îndoială că Edwards a luat toate precauţiile 
ca să nu evadeze deţinuţii și i-a ţinut închişi așa cum pre- 
vedeau instrucţiunile primite *. Dar probabil că Morrison 
depăşeşte realitatea cînd declară că s-au dat ordine „să 
fie ucis captivul care...“, ţinind seama că aceştia erau în 
lanţuri. Căpitanul Edwards trebuia să știe că un asemenea 
ordin l-ar fi costat brevetul de comandant de navă și chiar 
mai mult ! 

Fapt este că Edwards, cel puțin după cîte afirmă el, 
a fost înștiințat de fratele regelui din Tahiti, un şei foarte 
viclean, că indigenii aveau de gînd să taie cablurile navei, 
îndată ce un vint puternic va sufla spre țărm, astfel că 
nava să eşueze. Informaţia a fost considerată demnă de 
incredere, căci mulţi dintre deţinuţi erau căsătoriţi cu 
fiice de șefi foarte respectabili din zona situată în faţa 
locului de acostare, mai ales aspirantul Stewart se însurase 
cu fiica unui mare proprietar de pămint care locuia în 
apropierea golfului Matavai. Aceste indicaţii: l-au făcut 
pe căpitan să vegheze mai strict la separarea completă a 


* Instrucţiunile erau următoarele :; „Veţi închide pe rebeli 
astfel ca să nu aibă nici o posibilitate de evadare; dar veți ve- 
ghea să fie păstraţi în viaţă, ca toţi să fie aduşi în Anglia pentru 
a-și primi pedeapsa meritată.* — N.A. 

deţinuţilor şi mai ales să restringă vizitele indigenilor la 
bord. Cităm în această privinţă, pe Hamilton : 

„Soţiile deţinuţilor veneau în fiecare zi la bordul Pan- 
dorei, aducindu-şi cu ele copiii care au fost autorizaţi să 
stea înaintea cuştii nefericiţilor taţi. Trebuia să fii foarte 
iasensibil ca să nu te emoţioneze spectacolul bieţilor cap- 
tivi în lanţuri, vărsînd lacrămi la vederea fragedei lor pro- 
genituri. Soţiile le aduceau mari cantităţi din cele mai de- 
licioase alimente ale ținutului, tot timpul cît am stat 
acolo, manifestind o fidelitate şi o dragoste exemplară.* 


Ataşamentul nezdruncinat al acestor creaturi naive ne 
mai este confirmat şi într-o tristă povestire publicată de 
un grup de misionari care au călătorit şi ei prin acele 
locuri. Eroina este nefericita soţie a rebelului binecunoscut 
Stewart. Dealtminteri, „povestirea infirmă o parte din 
acuzaţiile ce i s-au adus lui Edwards: 

„Povestea lui Peggy Stewart pune în evidenţă o deli- 
cateţe sufletească şi o dragoste de care nu se poate vorbi 
fără emoție. Fiica unui şef indigen, ea a devenit soţia lui 
Stewart, unul din rebelii de pe Bounty. Legaţi printr-o 
dragoste reciprocă, cei doi au trăit în casa bătrinului şef, 
cînd fostul aspirant a debarcat de pe Bounty şi a rămas 
acolo. Fructul căsătoriei lor a fost o foarte frumoasă fetiţă, 
încă alăptată cînd a sosit Pandora, şi cînd rebelii au fost 
prinși şi puşi în lanţuri la bordul navei. Nebună de durere, 
nefericita Peggy s-a îmbarcat cu copilul într-o pirogă și 
S-a dus să-și îmmbrăţişeze soţul. Conversaţia lor a fost sf?- 
şietoare și ofiţerii de pe Pandora au fost impresionați ; 
incapabil de a mai suporta scena atroce, chiar Stewart a 
cerut ca Peggy să nu mai fie autorizată să urce la bord. 
A fost necesar un act de violenţă pentru a o separa de soţ 
şi ea a fost condusă la țărm într-o stare indescriptibilă de 

disperare şi durere. Despărţită de soţ, oprită de a mai re- 
veni pe navă, ea a căzut într-o stare de profundă descu- 
rajare ; distrusă de tristeţe, şi-a pierdut pofta de mincare 
şi de a mai trăi; nu se mai bucura de nimic, s-a stins 
treptat şi după două luni a murit cu inima îrîntă, în 
sensul propriu al cuvîntului, victima sentimentelor sale. 
Fiica ei mai trăieşte și este obiectul întregii noastre solici- 
tudini ; a fost crescută de o soră a nefericitei mame, care 
a îngrijit-o ca pe propria ei fiică, îndeplinind toate înda- 
toririle materne faţă de acest copil orfan.“ 

Nu se ştie dacă tînărul Heywood va fi încheiat vreo 
legătură matrimonială în timpul cît a stat în Tahiti ; to- 
iuşi a fost sensibil la farmecele indigenelor : în cîteva 
poeme pe care le-a scris despre viaţa pe insulă, el se ex- 
primă elogios despre numeroasele lor calităţi. 

Îndată ce toţi rebelii aflaţi în Tahiti au fost „adăpos- 
titi“ la bordul Pandorei, căpitanul Edwards a început cer- 
cetări în privinţa celor plecaţi spre necunoscut cu 
Bounty. 

Trebuie să menţionăm că doi din mateloţii care lua- 
seră parte foarte activă la rebeliune, Churchill şi Thomp- 
son, au pierit de moarte violentă înainte de sosirea Pan- 
dorei: ambii primiseră ospitalitatea unui notabil local 
care era tayo, adică prieten pe viaţă și pe moarte al lui 
Churchill ; gazda a decedat fără copii, iar Churchill, con- 
form obiceiului locului, i-a moştenit bunurile şi rangul. 
Pretinzind că a fost insultat de Churchill, Thompson l-a 
omorît cu ocazia unei certe. ÎIndigenii s-au adunat, au 
decis să răzbune victima şi l-au lapidat pe: Thompson ; 
mai tîrziu, în timp ce Pandora staţiona acolo, i-au dus 
craniul la bordul navei. Cu cîtva timp înainte, acest mi- 
zerabil de Thompson, fără motiv serios, omorise un om 
şi un copil; :scăpase de pedeapsă în urma unei greșeli 
care ar fi putut deveni fatală tinărului Peter Heywood ; 

ANUME, SE UUVUVCUISE Ca UcIBazul ăvta un anumit tatuaj 
vizibil şi cum Heywood era tatuat la fel ca Thompson, 
s-a crezut că el este ucigașul; indigenii tocmai se pre- 
găteau să-l pedepsească zdrobindu-i capul cu bita, cînd, 
din fericire, un bătrîn notabil, care era prieten cu Hey- 
wood, a prins de veste şi l-a salvat. 

Căpitanul Edwards nu știa nimic despre ruta urmată 
de Bounty după rebeliune. Dar din scrisorile descoperite 
în Tahiti, în lăzile lăsate de rebeli, a aflat multe amănunte 
despre comportarea lui Christian şi a însoţitorilor săi 
după ce au abandonat în plină mare pe locotenentul Bligh 
şi ceilalți optsprezece membri ai echipajului. 

Conform informaţiilor culese, mai întii piraţii s-au 
îndreptat spre insulele Toubouai, situate la 20° 13 minute 
latitudine sud şi 149° 35 minute longitudine vest, unde au 
acostat la 25 mai 1789. Aruncaseră peste bord majoritatea 
puieţilor de arbori de piine şi își împărţiseră lucrurile ofi- 
țerilor și mateloţilor părăsiţi atit de neomenos în derivă. 

Prima lor intenţie a fost să înfiinţeze o colonie pe una 
din acele insule, dar ostilitatea indigefiilor, lipsa de ma- 
teriale necesare şt certurile dintre ei i-au făcut să-și 
schimbe planul; au decis să revină la Tahiti ca să-şi 
procure cele necesare. 

Au părăsit insula Toubouai în ultima zi a lunii mai 
și au ajuns la Tahiti la 6 iunie. Regele Otoo şi ceilalţi no- 
bili ai insulei i-au asaltat cu întrebări pentru a afla ce 
se întîmplase cu locotenentul Bligh, cu restul echipajului 
şi ce deveniseră puieţii de arbori de piine. 

Rebelii au minţit, afirmînd că, printr-o fericită întîm- 
plare, au întîlnit pe căpitanul Cook lingă o insulă pe care 
o descoperise unde dorea să îritemeieze o colonie şi ar- 
borii de piine au fost debarcaţi acolo. Au adăugat că Bligh 
şi ceilalţi au rămas pentru a ajuta pe căpitanul Cook și 

Christian fusese avansat comandant pe Bounty. Au mai 
afirmat că noul comandant revenea din ordin la Tahiti ca 
să facă o nouă provizie de purcei, capre, păsări, fructe ale 
arborelui de piine şi diverse alte obiecte pe care le-ar pu- 
tea furniza indigenii. 

Povestea vicleană i-a impresionat pe indigeni, foarte 
fericiți să afle că vechiul lor prieten, căpitanul Cook, mai 
era în viaţă şi urma să se stabilească în apropiere şi au 
declarat că vor face tot posibilul ca să le procure cele so- 
licitate. În cîteva zile, au adus la bordul lui Bounty trei 
sute doisprezece porci, treizeci şi opt de capre, opt duzini 
de păsări, un taur şi o vacă, plus o mare cantitate de 
tructe ale arborelui de piine, banane sălbatice şi dulci, 
diferite fructe. S-au mai îmbarcat pe Bounty cîțiva indi- 
geni : opt bărbaţi, nouă femei și șapte tineri celibatari, 
toţi din Tahiti. 

Rebelii au părăsit insula la 19 iunie, şi la 26 iunie au 
ajuns din nou la Toubouai. Au acostat nava în port, au 
debarcat vitele şi au început să construiască o mică for- 
tăreață care avea o suprafaţă de cincizeci yarzi pătraţi. 

În timp ce se ocupau cu construcția, zilnic izbucneau 
certuri între ei ; pe de altă parte, luptau continuu cu in- 
digenii localnici care erau îngroziţi de violențele la care 
se dedau intrușii, precum şi de prădăciunile ce le comi- 
teau pe terenurile lor. Au fost alungaţi de rebeli, care, 
cu armele lor de foc au omorît un mare număr de indigeni. 

Dar situaţia rebelilor devenea din ce în ce mai grea şi 
construcţia fortăreței avansa atît de încet, încît, de comun 
acord, au întrerupt lucrările. De fapt, Christian şi-a dat 
curind seama că autoritatea îi scădea şi că nu va fi posibil 
să înjghebeze o colonie pașnică la Toubouai. A convocat 
toată lumea ca să discute ce era de făcut. Discuţiile au fost 
furtunoase, dar s-a realizat totuși o majoritate asupra ur- 

mătoarelor hotărîri : 1) să părăsească Toubouai ; 2) să se 
reîntoarcă pe: Bounty la Tahiti ; 3) să se lase la alegerea 
fiecăruia dacă să debarce la Tahiti sau preferă să rămînă 
mai departe pe mare, nava urmînd să se deplaseze apoi 
pînă la un loc ales de echipajul rămas la bord. 

În consecinţă, rebelii au părăsit Toubouai la 15 sep- 
tembrie 1789, îndreptindu-se spre Tahiti unde au ajuns 
la 20 ale aceleiași luni şi au acostat în golful Matavai. 
Şaisprezece inși şi-au manifestat dorinţa de a cobori pe 
uscat și, după cum am arătat, dintre aceştia, paisprezece 
au devenit ulterior prizonieri la bordul Pandorei, iar doi 
au avut parte de moarte violentă. Restul de nouă rebeli au 
decis să continue călătoria ; înaintea plecării, Christian 
a împărţit între membrii echipajului armele ușoare, praful 
de pușcă, textilele şi alte mici provizii aflate la bord. 

În fine, în seara zilei de 21 septembrie au pornit, și la 
22 dimineaţa au fost pentru ultima oară zăriţi la nord-vest 
de capul Venus al insulei Tahiti. La bord se aflau acum 
nouă englezi, șapte tahitieni şi douăsprezece tahitiene, dar 
cei rămași la Tahiti nu știau încotro s-au îndreptat cei 
plecaţi. Edwards a reușit să afle doar că Christian se ex- 
primase de mai multe ori că urmărea să descopere o insulă 
necunoscută şi nelocuită, fără port pentru acostarea nave- 
lor ; apoi să provoace eşuarea lui Bounty și să se servească 
de carcasa acesteia pentru a construi o reședință durabilă. 
Informaţiile erau destul de vagi... 


Am arătat că rebelii rămaşi la Tahiti au construit o 
goeletă ; cînd a fost gata, s-au îmbarcat pe ea șase din cei 
paisprezece foști marinari de pe Bounty ; sperau să ajungă 
în Indiile Orientale, dar călătoria lor a fost scurtă: mai 
întii au avut parte de vreme foarte rea, apoi, nu aveau 
încredere în capacitatea de navigator a lui Morrison pe 

care îl aleseseră căpitan ca să-i ducă cu bine la destinaţie ; 
aşa că au hotărît să se întoarcă la Tahiti. 

Se pare că ideea construcţiei goeletei a fost a lui Mor- 
rison, care era un lucrător îndeminatic și se pricepea la 
multe ; a fost ajutat de cei doi dulgheri și de cîţiva rebeli. 
Faţă de mica echipă de constructori, Morrison se purta ca 
şef antreprenor. dar şi ca preot: duminica le citea slujba 
după ritul anglican şi înălța pavilionul britanic pe un stilp 
de lingă șantier. Morrison se considera complet nevinovat 
şi avea o singură dorinţă : să ajungă la Batavia, de unde 
să se întoarcă în Anglia la bordul unei nave ce se îndrepta 
spre Europa. După spusele sale, goeleta s-a întors în Ta- 
hiti nu din cauza neîncrederii echipajului în capacitatea 
lui, ci din cauza refuzului indigenilor de a le furniza cele 
necesare pentru o lungă călătorie ; se pare că tahitienii 
preferau să-i rețină în insula lor. 

Stewart şi tinărul Heywood n-au figurat în echipa. 
goeletei lui Morrison ; ei au decis să rămînă la Tahiti, aṣ- 
teptind sosirea unui vas britanic, convinși că guvernul din 
Londra nu va întirzia să trimită în acele locuri o navă în 
căutare, indiferent de soarta lui Bligh și a însoţitorilor lui. 
Dealtminteri, intenţia lor a fost confirmată prin graba de 
a se urca la bordul Pandorei, îndată ce aceasta a sosit. 

La 8 mai 1791, Pandora a părăsit Tahiti, urmată de 
mica goeletă construită de rebeli, despre care merită să 
vorbim mai pe larg: | 

Dimensiunile ei nu erau mai mari decit cele ale şa- 
lupei lui Bligh ; măsura treizeci de picioare lungime de 
chilă, treizeci și cinci picioare lungime a punţii, nouă pi- 
cioare şi jumătate lărgimea cea mai mare şi cinci picioare 
în adîncimea calei. 

Goeleta s-a despărţit de fregată în apropierea insulelor 
Palmerston, pe care căpitanul Edwards voia să le cerceteze 
metodic ca să afle urma lui Bounty. Echipajul de pe Pan- 

dora nu a mai avut nici o veste despre goeletă, decit cînd 
au ajuns la Samarang, în Java, unde au găsit-o ancorată. 
La bordul goeletei, oamenii suferiseră atit de crud de 
foame şi de lipsa apei potabile, încît unul din cei mai ti- 
neri din echipaj își pierduse mintea. 

Goeleta era un velier remarcabil de rapid şi mai tirziu 
a fost afectată vinătorii și comerţului de lutrii de mare; 
la activul său, goeleta a înscris un record de viteză între 
China şi insulele Sandwich, în sfîrșit, a fost cumpărată de 
un căpitan, pe nume Broughton, din Canton, care a folo- 
sit-o pentru a studia coasta Tartariei și a participat la sal- 
varea echipajului de pe Providence, cînd această navă a 
Majestății Sale cu o mie doisprezece oameni la bord s-a 
scufundat în 1797, la est de Formosa. 


Să revenim acum la cele ce s-au întimplat cu Pandora. 
A făcut escale, fără succes, în numeroase insule. Dar, pe 
un atol aparţinind arhipelagului Palmerston, locotenentul 
Corner a descoperit o vergă purtind menţiunea „traversieră 
de artimon“ de pe Bounty. Faptul a îndemnat pe căpitanul 
Edwards să stăruiască în cercetarea acelor locuri și în 
cursul lor, în timpul unei furtuni pe mare, -a pierdut în 
ceață o ambarcaţie pentru adus provizii la bord şi o barcă, 
despre care nu s-a mai auzit vreodată ceva. 

Incidentul a dat ocazie unui ziarist să-şi arate umorul 
negru într-un articol apărut într-un periodic din acele 
vremuri în care afirmă că: 

„Atunci cînd barca a fost lansată neomeneşte, cu un 
aspirant și patru mateloţi la bord, nu aveau ca provizii 
decit o bucată de cârne sărată de vită, aruncată de un ma- 
telot compătimitor. Cu toate că soarta acelor oameni a 
fost oribilă, medicul bordului, cu seninătate, comentează 
actul inuman astfel: «lată cum s-a populat pămîntul...» 

sau ceva asemănător, căci cităm din memorie. Voia să 
spună că respectivii au dezertat, răminind şi ei pe vreo 
insulă. şi însoţindu-se cu indigene. 

De fapt. pasajul citat se referă la o declaraţie a docto- 
rului Hamilton care a spus textual următoarele : 

„Este greu să [aci presupuneri despre soarta pe care 
fatalitatea a rezervat-o acestor nenorociţi. La părăsirea 
navei, cineva de la bord le-a aruncat o bucată de carne 
sărată de vită, care a căzut în barcă. În noaptea aceea a 
plouat mult, la fel şi a doua zi, ceea ce le-au permis cel 
puţin să-şi astimpere setea ; prin astfel de accidente, di- 
vinul regizor al universului a populat emisfera sudică.“ 

În orice caz, alineatul nu poate fi considerat ca un re- 
proş adresat căpitanului Edwards. 

După zadarnice cercetări timp de trei luni, la 29 au- 
gust Pandora a ajuns în apropierea Marii Bariere de corali 
care se întinde de-a lungul celei mai mari părţi a coastei 
Noii Olande, la o distanţă destul de mare. 


Căpitanul Edwards a trimis o barcă în explorare pentru 
a găsi o trecere prin Marea Barieră ; au găsit-o curind, dar 
în cursul nopţii Pandora a derivat şi s-a îndepărtat. lată 
explicaţiile date de căpitanul Edwards în faţa Curţii mar- 
ţiale, cînd a trebuit să se disculpe de pierderea navei : 

„În timp ce executam sondaje, s-a abătut asupra noas- 
tră o grindină de mari dimensiuni ; înainte de a avea timp 
să virăm de bord şi să manevrăm velele, nava s-a lovit 
de un recif; am manipulat velele în fel şi chip pentru a 
degaja nava, dar fără succes ; degeaba le-am strîns şi des- 
fășurat, degeaba am coborit vela superioară cît mai jos 
pe catarg. Am dat ordin să se lanseze la apă ambarcaţii 
pentru a fixa un ancorot, dar înainte de a termina ope- 
raţia, nava s-a izbit violent de un recif şi dulgherul a venit 
să mă prevină că Pandora lua apă, aceasta inundind inte- 

riorul cu optsprezece inci în cinci minute. Peste alte cinci 
minute, mi s-a raportat că în cală apa se ridicase cu patru 
picioare. Nivelul sporea cu asemenea rupiditate, încit am 
dat ordin să se înceapă pomparen şi să se incerce a se 
etanșa diferite panouri. Dar apa ne depăşea eforturile: 
la mai puţin de o oră și un sfert de la eşuare, în cală apa 
ajunsese la o adincime de opt picioare şi jumătate. 

Către orele zece seara, am constatat că nava nu mai 
atingea reciful şi că plutea în zece fathomi adincime de apă. 
Am coborit atunci” mica ancoră de post, am desfăşurat un 
cablu şi am lăsat ancora mare pînă la cincisprezece fa- 
thomi şi jumătate adincime pentru a menține echilibrul 
navei. 

Am pus să se arunce peste bord citeva tunuri ; apa pă- 
trundea mai încet şi am sperat s-6 putem opri cu ajutorul 
unei vele mari întinsă și fixată în santină. Dar speranţa 
ne-a fost repede spulberată, căci nivelul apei a reînceput 
să crească în asemenea ritm, încît ne-am temut că Pan- 
dora se va scufunda înaintea zorilor. 

Printr-o coincidenţă nefericită, în timpul nopţii s-au 
stricat două pompe ; am reuşit să reparăm una dintre ele: 
şi am continuat să încercăm a evacua apa şi a etanşa 
locurile de pătrundere. N-am precupeţit nici un efort 
pentru a menţine nava în stare de plutire şi s-o salvăm. 
În fine, cînd s-a făcut ziuă am putut să ne dăm seama 
mai precis de situaţia în care ne aflam, de pericolele care 
ne amenințau. Am constatat că nava se deplasase spre 
nord din cauza hulei sau a unui curent. 

M-am sfătuit cu ofițerii; toţi au fost de părere că nu 
mai era posibil să salvăm nava. Rămiînea doar să găsim 
mijloacele pentru a salva oamenii şi să începem fără în- 
tîrziere operaţia. Dispuneam de patru ambarcaţii.: o barcă 
mai mare, una ceva mai mică cu opt rame şi două iole 
cu cîte şase rame. Am îmbarcat în ele pe oamenii cei mai 

pricepuţi şi le-am lansat la apă. Am îmbarcat pe ele ceva 
piine, apă potabilă şi diverse obiecte de primă necesitate. 
Mai aveam la bord două pirogi ; am dat ordin să fie ata- 
sate între ele și lansate la apă ; am mai confecţionat două 
plute și am aruncat peste bord toate obiectele de la bord 
care puteau pluti. 

In ziua de 29 august, la șase şi jumătate dimineaţa, 
cala era complet inundată, apa pătrunsese între punți şi 
curgea prin sabordurile punţii superioare. Era evident că 
nava era pe punctul de a se scufunda. Am început să să- 
rim peste bord, dar nava s-a scufundat mai înainte ca 
toţi oamenii s-o fi părăsit. Ambarcaţiile s-au îndepărtat 
de pupa navei pentru a se feri de unduirile pe care le 
provoca și au cules pe cei care se agăţaseră de plute şi de 
celelalte obiecte plutitoare lăsate la apă în acest scop. 
Dubla pirogă putea ea singură să transporte un mare nu- 
măr de oameni, dar a pornit în derivă cu un singur om la 
bord şi s-a Sfărimat de un recif, aşa că nu ne-a mai fost 
de vreun folos, cînd noi tocmai contam foarte mult pe 
ea. Două din ambarcaţii, încărcate cu oameni, s-au în- 
dreptat spre o mică insulă nisipoasă puţin ieşită peste 
suprafaţa apei, aflată la patru mile de locul naufragiului. 

Personal, am rămas lingă navă într-una din cele două 
ambarcaţii pentru a salva pe cei aflaţi în apă ; apoi m-am 
indreptat şi eu spre aceeași insuliţă nisipoasă. Acolo am 
debarcat oamenii și am trimis ambarcațţiile înapoi la locul 
sinistrului pentru a continua salvările ; dar s-au întors 
fără a mai găsi pe cineva. Am reunit pe cei salvaţi și am 
constatat că răspundeau la apel optzeci şi nouă de oameni 
din echipaj şi zece din rebelii deţinuţi la bord. Dar trei- 
zeci şi unu din oamenii echipajului şi patru deţinuţi au 
pierit odată cu nava.“ 

Este foarte interesant că, în relatarea sa, căpitanul 
Pandorei nu pomeneşte decit foarte puţin de rebelii de- 

ţinuţi la bord. Vom reproduce acum un alt raport, după 
cîte se pare, intocmit de locotenentul Corner, al trei:ea 
ofiţer de pe Pandora : care este însă o relatare autentică 
a întîmplărilor. Raportul conlirmă categoric lipsa de cea 
mai elementară umanitate a comandantului Edwards : 

„Trei din deţinuţii proveniţi de pe Bounty: Coleman, 
Norman şi M'Intosh au fost eliberaţi din lanţuri şi au 
primit ordin să lucreze la pompe. Ceilalţi și-au oferit şi 
ei ajutorul, și au rugat să li se lase o șansă de a-și salva 
vieţile. În loc să le dea ascultare, comandantul a mai pus 
încă două santinele pe acoperişul încăperii rotunde în care 
deţinuţii erau închiși, cu ordinul să ucidă pe oricare din- 
tre deținuți care ar încerca să se elibereze din lanţuri. 
Deţinuţii nu mai întrevedeau vreo posibilitate de a scăpa 
de pieire, așa că au început să se roage și să se pregătească 
a înfrunta destinul, aşteptîind momentul cînd nava se va 
sfărima în bucăţi;  cîrma și o parte din etambou erau 
deja smulse.“ 

Pandora s-a scufundat şi se pare că s-a încercat totul 
pentru a salva echipajul; dar raportul atribuit locote- 
nentului Corner precizează : 

„Contrar afirmațiilor din lucrarea «Călătoria Pandorei», 
nimeni nu s-a ocupat de deţinuţi, deși Heywood l-a im- 
plorat pe căpitanul Edwards să aibă milă de ei, cînd acesta, 
în ultimul moment, a trecut peste acoperișul încăperii în 
care erau închişi, pentru a sări în mare; nava era deja 
culcată pe o parte, babordul era complet sub apă. Din fe- 
ricire întîmplător sau voluntar, instructorul de luptă a lă- 
sat să cadă cheile cătușelor prin hubloul de intrare în 
cușca deţinuţilor, hublou pe care l-a întredeschis înainte 
de a sări peste bord, astfel că deţinuţii au putut și ei, în 
ultimul moment, să se ocupe de propria lor salvare. Au 
primit îndată ajutorul omenos al șelului adjunct de echi- 

paj, William Moulter, care, cu pericolul propriei sale vieţi, 
s-a sprijinit de parapetul punţii şi a smuls lungile bare 
care fixau cuşca de punte, strigînd: «Sau vă eliberez, 
sau merg la fund odată cu voi !» 

Era tocmai la timp ; îndată, nava s-a scufundat, ne mai 
rămînînd vizibil decît virful arborelui mare. Instructorul 
de luptă, santinelele care făceau paza au fost antrenate 
cu nava şi au dispărut în adincuri. Se auzeau strigăte dis- 
perate şi chemări ale celor ce se înecau. A trecut o ju- 
mătate de oră pînă cînd ambareaţiile de salvare au pescuit 
pe supraviețuitori. Stewart, John Sumner, Richard Skin- 
ner şi Henry Hillbrant s-au inecat, pierind cu mîinile 
prinse în cătuşe. 

Heywood a fost ultimul din cei trei scăpaţi din cușca 
rotundă în care apa deja pătrunsese prin hublou; s-a 
strecurat prin hublou, a sărit peste bord şi s-a agăţat deo 
scîndură, îndreptindu-se înot spre o mică insulă nisipoasă 
aflată la vreo trei mile distanță; l-a pescuit o barcă, 
aproape în pielea goală. James Morrison a incercat să ur- 
meze exemplul lui, cu toate că avea miinile încă în că- 
tuşe şi a reușit să se menţină la suprafaţă pină la sosirea 
unei ambarcaţii de salvare.“ 

Evident, la o primă vedere, acest raport pare de necre- 
zut. Într-adevăr, sînt citeodată împrejurări în care oamenii 
se comportă ca nişte monştri, mai ales cînd se află în stă- 
pînirea unei porniri de ură înverșunată. Dar starea neno- 
rociţilor captivi nu putea stirni decit mila şi umanitatea 
temnicerilor. Într-o relatare a naufragiului, medicul bor- 
dului declară că îndată ce s-au lăsat libere toate scîndurile, 
ghiurile, cuștile de găini şi alte obiecte plutitoare, „s-a dat 
ordin ca deţinuţii să fie eliberaţi din lanţuri.” Ce bine ar 
îi fost, dacă ofiţerii de pe Pandora s-ar fi opus ca nenoro- 
ciţii să mai fie menţinuţi în lanţuri atunci cînd a fost evi- 
dent că nava se scufunda ! Dar, după cum se va vedea din 

declaraţiile lui Heywood, deţinuţii au fost pur şi simplu 
menţinuţi mai departe, aproape toţi, în interiorul cuştii 
rotunde şi căpitanul Edwards a avut o comportare com- 
plet neomeneoasă. 

Este îngrezitor momentul cînd o navă se înclină pen- 
tru ultima dată, înainte de a pieri în valuri. În momentul 
scufundării, medicul bordului scrie că: „echipajul abia 
a avut timp să sară peste bord, cu un teribil strigăt comun 
de teroare. S-au mai auzit cîtva timp urlete, dar pe mă- 
sură ce oamenii dispăreau sub apă, strigătele încetau.“ 

Cit de sugestiv descrie Byron ultimele momente ale 
navei ! Parcă ar fi asistat la naufragiul Pandorei : 


„Nava se înclină, apoi se răstoarnă pe babord, 

Și începînd cu prova, se scufundă... 

Atunci, dinspre mare spre cer, se ridică o teribilă clamoareţ 
Atunci timidul strigă şi bravul tace. 

Unii, vociferînd, au sărit peste bord, 

Vrînd, parcă, să-şi grăbească moartea. 


. . . . . . . ° . , Li 
A răsunat apoi un strigăt general, 

Mai puternic decît urletul mării, 

S-ar fi zis un tunet ; apoi s-a așternut liniște... 

Doar vintul vuia sălbatic şi fără remuşcări.“ 


Mateloţii salvaţi au tras ambarcaţiile pe ţărmul insulei 
nisipoase ; multe dintre ele erau stricate, aveau nevoie de 
reparaţii ; au întins vele peste borduri pentru a împiedica 
pătrunderea valurilor în interior. A început tortura arșiţii 
soarelui reflectată de nisip. Sufereau ‘de o sete îngrozi- 
toare, aveau stomacurile pline cu apa sărată băută în timp 
ce înotau, înainte de a fi salvaţi. Hamilton relatează că 
noaptea a fost îngrozitoare din cauza comportării nedis- 

ciplinate a matelotului Connell, bănuit că se îmbătase cu 
vinul salvat ; dar şi-au dat seama că adevărul era altul: 
torturat de sete, băuse apă de mare, „din care cauză a 
înebunit şi mai tirziu a murit nebun în cursul călătoriei.“ 

Înainte de naufragiu, se lansase într-una din ambar- 
caţii un butoiaş cu apă și ceva pesmeţi ; căpitanul Edwards 
a calculat că le ajungeau pentru șaisprezece zile dacă raţio- 
nau apa la două pahare pe zi și pesmeţii, la greutatea unui 
glonţ de muschetă. 

Echipajul şi prizonierii au fost repartizaţi în cele pa- 
tru ambarcațţii şi au pornit pe mare. Trecind de-a lungul 
unei insule botezată de Bligh „Insula Muntelui“, au pă- 
truns într-un „golf ; numeroși indigeni adunaţi pe plajă 
i-au invitat stăruitor să debarce ; dar căpitanul Edwards 
a refuzat să âcosteze şi unul din indigeni a tras o săgeată 
care a ajuns pînă la o barcă. Observind că și alţi indigeni 
îşi pregăteau arcurile și săgețile, Edwards a ordonat să 
fie intimidaţi cu o salvă trasă cu puţinele muschete aflate 
în bărci ; indigenii au fugit. 

Cît timp au navigat printre insule, naufragiaţii de pe 
Pandora s-au oprit de mai multe ori pe coaste pentru a 
strînge stridii şi a-şi procura apă potabilă. 

La 2 septembrie au trecut în largul capului nord-vest 
al Noii Olande şi s-au lansat în vastul Ocean Indian : mai 
aveau de parcurs o mie de mile. 

Se amintește că însoțitorii căpitanului Bligh. au luptat 
cu frigul muindu-și veșmintele şi rufăria în apă sărată. 
După cum arată doctorul Hamilton, cei de pe Pandora 
au folosit aceeaşi metodă : 

„A-şi umezi trupurile cu apă sărată nu este o operaţie 
recomandată să se prelungească mai mult de trei sau patru 
zile ; dacă se depășește acest termen, absorbţia realizată 
prin piele dăunează echilibrului lichidelor din corp din 

cauza sărurilor acide din apa de mare, de exemplu, făcînd 
intolerabilă saliva din gură.“ 

Mai adaugă că gurile oamenilor deveniseră atit de us- 
cate, încit nu mai aveau poftă nici să măniînce mica lor 
raţie de piine. 

Doctorul Hamilton mai face observaţia că, pe măsură 
ce li se prelungeau suferinţele, starea sufletească a oame- 
nilor se înrăutăţea : deveneau iritabili și răi, „adevăraţi 
sălbatici“, spune el. La bordul ambarcaţiei în care se afla 
și comandantul, unul din răzvrătiți a început să se roage; 
dar căpitanului Edwards i-a fost teamă să nu capete prea 
mare influenţă asupra celorlalţi, aşa că a hotărît să recite 
chiar el însuși rugăciunile. 

La 13 mai au ajuns în apropierea insulelor Timor; a 
doua zi de dimineaţă au acostat, au făcut provizie de apă 
şi au obținut cîţiva pești mici de la indigeni. În cursul 
nopții de 15 mai, au acostat în faţa fortului de la Coupang, 
unde guvernatorul și alte personagii oficiale din această 
colonie olandeză i-au primit cu extremă generozitate, 
căutînd prin toate mijloacele să-i ajute în greaua situație 
în care se aflau. 

La Coupang au stat trei săptămîni, apoi, la 6 octombrie, 
s-au îmbarcat la bordul vasului Rambang al Companiei 
olandeze a Indiilor orientale. La 30 ale lunii au ajuns la 
Samarang, unde au avut surpriza să reîntilnească mica am- 
barcaţie de aprovizionare a Pandorei, despre care pier- 
duseră speranţa s-o mai revadă. 

La 7 noiembrie au ajuns la Batavia ; acolo, căpitanul 
Edwards a aranjat cu Compania olandeză a Indiilor orien- 
tale ca tot echipajul şi deţinuţii să fie îmbarcaţi pe patru 
vase ce plecau spre Europa. Prizonierii au fost mai întîi 
imbarcaţi pe vasul Vreedenburgh, dar la Capetown au în- 
tilnit vasul englez Gorgon şi i-a transferat pe acesta. Gor- 
gon a ajuns la destinaţie la Spithead, la 19 iunie 1792. 

În scurta sa relatare, căpitanul [Edwards se referă 
foarte puţin la modul cum s-a comportat cu prizonierii 
săi la Coupang și la Batavia, sau cu ocazia naulragiului 

' Pandorei ; devine aproape mut în privinţa lor, după ce au 

fost închişi în „Cutia Pandorei“. Indiferenţa lui totală 
față de acești nenorociţi, insensibilitatea la suferințele lor 
îngrozitoare și fără precedent demonstrează în mod evi- 
dent că Edwards nu urmărea decît un singur lucru: să 
respecte întocmai, cu severitate neîndurătoare, instrucţiu- 
nile primite în legătură cu ei, considerind că singura lui 
datorie era aplicarea lor rigidă. 

Era un om rece din fire, flegmatic, nu se emoţiona de 
nenorocirea cuiva şi- sufletul îi era complet insensibil la 
suferinţele semenilor săi. 

Se pare că și mai înainte, dar mai ales, în cursul dez- 
baterilor în faţa Curţii marţiale, s-a manifestat un senti- 
ment general de reprobare a severităţii brutale și excesive 
a căpitanului Edwards față de prizonierii săi. 

Este adevărat că un obicei de multă vreme practicat 
cere ca cei ce se fac vinovaţi de răzvrătire la bordul unei 
nave militare să fie puşi în lanţuri. Necesitatea unei atari 
practici este evidentă : este foarte important să se împie- 
dice orice contact între rebeli și restul echipajului pentru 
a evita riscul contaminării de la asemenea criminali in- 
veteraţi. Cei declaraţi vinovaţi de crima răzvrătirii au pu- 
ţine speranţe să scape de pedeapsa capitală, obligatorie 
conform codului naval ; în cazurile de rebeliune, Curtea 
marţială nu poate pronunţa decit un verdict de achitare 
sau unul de pedeapsă cu moartea. 

În cazul de faţă, majoritatea prizonierilor se predaseră 
spontan ; mulţi nici nu luaseră parte activă la rebeliune, 
iar alţii au fost obligaţi, contrar voinței lor, să rămînă la 
bordul lui Bounty. Se risca oare ceva dacă li se permitea 

ca. pe rind, să respire din cînd în cind cîteva ore de aer 
liber pe punte ? Desigur că nu! Și era puţin probabil ca 
ei să incerce să fugă : incotro să se îndrepte ? Nici nu se 
punea o asemenea problemă, mai ales cînd Pandora se 
afla pe punctul de a naufragia foarte departe de vreo 
coastă. Aproape toţi prizonierii, ba chiar toţi, nu doreau 
decit un singur lucru : să se întoarcă în Anglia și acolo 
aveau încredere în soarta pe care patria le-o hărăzea. 

Dar căpitanul Edwards nu avea nici un scrupul ; s-a 
comportat nemilos şi cu un singur scop: să menţină pe 
prizonieri în lanţuri pe toată durata călătoriei şi in această 
stare să-i predea guvernului britanic. 


Probabil că acuzaţia de piraterie însoţită de răzvrătire 
îi impresiona {irea lui natural rigidă şi-l îndemna să aplice 
un regim mai sever decit prevedeau litera şi spiritul in- 
strucţiunilor. Poate că a gîndit că în toate epocile și la toate 
popoarele (cu excepţia unor antice aşezări grecești, ca 
Phoceea, din Asia Mică, ai cărei locuitori practicau obișnuit 
pirateria, considerată ca o profesiune onorabilă) pirateria 
a fost socotită ca o crimă foarte odioasă şi cei vinovaţi de 
ea au fost trataţi cu severitate barbară. Întocmite sub în- 
drumarea personală a regelui Richard I şi adoptate de 
majoritatea puterilor ale căror vase străbat mările, legiui- 
rile lui Oleron sint concepute într-un spirit de cruzime 
îngrozitoare *. Astfel, un biet pilot care, din întîmplare, 


+ O carte veche, denumită Cartea neagră a Amiralității, cu- 
prinde prevederile arătate, imprimate pe hirtie velină, cu carac- 
tere vechi. Pe vremuri. lucrarea a aparţinut Biroului de înre- 
gistrare al Înaltei Curți a Amiralității. În 1808, fiind întrebată 
Academia juriștilor englezi, funcţionarii respectivi au declarat că 
n-au văzut-o niciodată şi nu ştiau unde există. De fapt, un pro- 
curor general a avut-o în mină şi n-a mai înapoiat-o. Există însă 
un exemplar la Amiralitate. — N.A. 

provoca pierderea unei nave, avea de ales între a despă- 
gubi pe armator de pierderile suferite sau a i se tăia capul. 

În cazuri de naufragii, dacă se dovedea că Lordul gu- 
vernator al coastei respective era complice cu piloţii şi 
favoriza eşuări pentru a obţine prima de salvare, atit lor- 
dul, cît şi salvatorii şi ceilalţi complici erau declaraţi în 
afara legii, excomunicați şi pedepsiţi ca hoţi şi tilhari. Pi- 
lotul era condamnat să fie spînzurat de un stilp înalt care 
răminea multă vreme pe locul unde a fost ridicat, ca 
exemplu pentru toate navele care treceau prin acele locuri. 
Lordul era supus unei pedepse tot atit de barbare: i se 
confiscau bunurile, el însuşi era legat de un stilp în curtea 
locuinţei sale, căreia i se dădea foc din patru părți, aşa 
că locuinţa ardea cu lord cu tot, după care pereţii erau 
dărîmaţi și locul era destinat să devină piaţă pentru vin- 
zarea porcilor. 

Aceste prevederi barbare și altele la fel sint incluse 
într-o colecţie de legiuiri care multă vreme au constituit 
jus mercatorum (codul comercial) și protejau siguranţa na- 
velor contra rebeliunii echipajului. Cităm cîteva din arti- 
colele cuprinse : 

„Cine ridică sabia contra căpitanului sau falsifică în- 
registrările busolei i se va bate în cuie mina de catarg; 
cine îndeamnă la revoltă, va fi închis în cala umedă; 
vinovatul de rebeliune va fi aruncat peste bord.“ 

Pentru a stirpi cazurile de piraterie, în timpul primelor 
călătorii spre Indii, portughezii aplicau o pedeapsă su- 
mară, asociată cu o exemplificare oribilă care să descu- 
rajeze pe eventualii amatori : de fiecare dată cînd captu- 
rau un vas pirat, spinzurau imediat pe toţi membri 
echipajului, confiscau aparaturile, velele, tot ce era de 
valoare la bord, apoi lăsau nava în voia valurilor, cu sche- 
letele criminalilor balansindu-se agăţate de vergi; era un 

spectacol oribil pentru toţi cei ce întilneau o asemenea 
navă. 

Chiar în epoca noastră *, în codul maritim al naţiunilor 
europene mai persistă rămăşiţe ale legiuirilor lui Oleron, 
cel puţin în ceea ce priveşte răzvrătirile şi pirateria. Poate 
că aceste prevederi ale legiuirilor au îndemnat pe căpitanul 
Edwards să pună în lanţuri pe prizionieri, aşa cum se 
stipulează în instrucţiunile pentru rebelii de la bordul unei 
nave militare. Dealtminteri, tratamentul aplicat lui Bligh 
de rebelii de pe Bounty a provocat culmea indignării po- 
porului englez contra lui Christian şi a complicilor lui, 
indignare pe care. fără îndoială, o împărtăşea şi Ed- 
wards. 


Vom transcrie aici scrisoarea pe care Heywood a tri- 
mis-o mamei sale, cu descrierea veridică a comportării că- 
pitanului Edwards. Este o povestire patetică, dar realistă, 
care, după cum se exprimă sensibila soră a autorului, „nu 
conține nici o silabă în contradicție cu adevărul și 
onoarea“. 

Batavia, 20 noiembrie 1791 


„Scumpă şi nepreţuită mamă, iată în fine, că a venit 
momentul să primeşti din nou veşti de la nefericitul tău 
fiu. După cite am auzit, mă tem că purtarea mea cu ocazia 
capturării de către rebeli a navei Bounty, la bordul căreia 
soarta a făcut să fiu îmbarcat, a fost rău interpretată de 
locotenentul Bligh, după răspunsul ce ţi-a trimis la seri- 
soarea ta ; necunoscînd motivul real pentru care am rămas 
la bordul lui Bounty, în mod firesc și spre nefericirea 
mea, locotenentul Bligh m-a acuzat că am luat parte la 
revoltă. După cite ştiu, cît timp am fost sub comanda 
lui am corespuns încrederii arătate. La rîndul meu, nu 


* Începutul veacului al XIX-lea. —-N.T, 

m-am îndoit niciodată de onorabilitatea lui Bligh. Nu am 
comis nici un fapt care să justifice opinia lui despre 
mine, atît de puţin generoasă şi cu totul nemeritată. Sint 
convins că, tot timpul cît am fost sub ordinele lui, nu am 
dat otazia să mi se judece atit de sever comportarea. 
Scumpa mea mamă, cred că nu ţi-ai recunoscut fiul în por- 
tretul pe care mi l-a făcut Bligh ! Lasă-mă să-mi justific 
purtarea şi să arăt adevăratul motiv pentru care am ră- 
mas la bord ; vei vedea cît de puţin merit să fiu blamat 
şi vei înţelege cît de grav m-au rănit sufletește calomniile. 
Voi povesti pe scurt şi concis tot ce mi s-a întîmplat. Dar 
mă tem că nu voi spune decit a suta parte din ce am pe 
suflet, căci, nefiind autorizat să scriu prezenta scrisoare, 
o fac pe ascuns. Doresc din tot sufletul să-ţi parvie această 
scrisoare ; sper din toată inima că ea va împrăștia even- 
tualele tale îndoieli în privința mea, căci jur că sînt nevi- 
novat de crima ce mi se impută. lată de ce am rămas la 
bord : 

În dimineaţa! cînd s-a pus stăpinire pe navă, eu dor- 
meam jos în cabină ; m-am deșteptat îndată după apariţia 
zorilor, am privit în jurul hamacului și am ieşit pe punte. 
Am văzut un om stind pe lada cu arme, ţiniînd în mînă o 
sabie de abordaj şi, fiindcă nu înţelegeam de ce, am în- 
trebat ce se întimplă. Omul mi-a răspuns că, cu sprijinul 
unei părți din echipaj, Christian arestase pe comandant, 
luase comanda navei şi voia să-l ducă pe Bligh prizonier 
în Anglia pentru a-l acuza în faţa Curţii marțiale de crima 
tiranizării echipajului. 

Complet zăpăcit, m-am întors în cabină, am trezit pe 
un camarad și l-am pus la curent cu cele aflate. Apoi, 
m-am îmbrăcat, am urcat pe punte la pravă şi am consta- 
tat că informatorul meu avea dreptate. Am întrebat pe 
cîţiva mateloţi înarmați ce aveau de gind să facă cu coman- 

dantul care în acel moment se afla la pupă de partea ba- 
bord, cu mîinile legate la spate. Christian se afla lingă el, 
cu un pistol într-o mînă şi cu o baionetă in celaltă. Mi 
s-a dat o versiune diferită : căpitanul urma să fie imbar- 
cat într-o barcă, lăsat să se îndrepte spre Tofoa şi toţi cei 
ce nu voiau să se alieze cu Christian aveau de ajes să fie 
îmbarcaţi cu Bligh sau, puşi în lanţuri, să fie duşi pină 
la Tahiti şi abandonaţi acolo. Nu puteam să-mi dau seama 
care versiune era adevărată, dar m-am lămurit cînd am 
văzut marinarii lansînd la apă ambarcaţia pregătită pentru 
Bligh. 


În această penibilă situaţie, tinăr şi fără experienţă, 
fără un sfătuitor (toţi păreau mai mult sau mai puţin 
zăpăciţi, nu ştiau ce să facă), am stat un timp ca specta- 
tor tăcut al dramei ce se desfăşura sub ochii mei. După 
ce am mai reflectat, m-am decis să optez pentru ceea ce 
mi se părea a fi calea cea mai bună, adică să rămin la 
bordul lui Bounty: eram Sigur că cei ce vor merge cu 
Bligh la Tofoa vor fi masacrați acolo de sălbatici, pe cînd 
tahitienii, generoşi şi sensibili, speram că vor da ospi- 
talitate celor abandonaţi acolo, pînă la venirea unei nave 
engleze. Complet deconcertat. şi derutat, această soluţie 
mi s-a părut conformă raţiunii şi onoarei. 

În timp ce tot reflectam la calea ce aveam de urmat, 
am ajutat la lansarea ambarcaţiei ; la bord, domnea con- 
fuzie şi dezordine. Am socotit că planul meu era just şi 
nu mi-a dat prin gind să mai cer sfatul locotenentului 
Bligh. În plus, am avut confirmarea justiţiei intenţiilor 
mele prin faptul că doi ofiţeri mai vechi în serviciu ca 
mine, destinaţi de Christian să se îmbarce cu Bligh, au 
cerut autorizația să rămînă pe navă (unul dintre ei, era 
camaradul meu de careu, Hayward). În timp ce descăr- 


163 


cam ignamele din şalupa destinată lui Bligh, Hayward 
m-a întrebat ce aveam de gind să fac; i-am răspuns că 
nu voi părăsi nava. Presupun că, mai tirziu, el i-a rapor- 
tat lui Bligh răspunsul şi, întrucît nu-i mai adresasem 
vreun cuvint în acea dimineaţă, Bligh s-a îndoit de loia- 
litatea mea şi a interpretat comportarea mea într-un fel 
care nu corespundea deloc cu caracterul meu. 

Astfel, dragă mamă, totul a fost consecinţa tinereţii 
şi lipsei mele de experienţă, precum și absenței unui bun 
slătuitor ; mai tirziu, faptele mele au fost interpretate ca 
nelegiuiri şi indiferenţă față de legile ţării mele, din care 
cauză în prezent, şi pentru încă citeva luni, voi avea de 
suferit un tratament foarte penibil. Dar acum sînt în mă- 
sură să îmi restabilesc reputaţia calomniată, să redobin- 
desc afecțiunea celei mai blinde dintre mame și să fiu 
considerat de ea ca un fiu care niciodată nu s-a abătut de 
la datorie. l 

Doar mai tîrziu mi-am dat seama că nu luasem o de- 
cizie justă ; comandantul Bligh era deja coborit în şalupa 
destinată lui. În timp ce discutam cu instructorul de arme 
(unul din principalii autori ai rebeliunii), un alt camarad, 
Stewart, pe care îl lăsasem în hamacul din cabină, m-a 
căutat şi m-a întrebat dacă plecam cu Bligh ; i-am răs- 
puns că nu. A insistat să nu persist în intenţia de a ră- 
mine pe navă, mai bine să urmez sfatul lui şi să coborim 
împreună în cabină ca să luăm citeva obiecte de primă ne- 
cesitate, apoi să ne grăbim a ne alătura grupului lui Bligh. 
A adăugat că dacă rămineam la bord, deveneam culpabili 
la fel ca ceilalţi răzvrătiți. L-am ascultat cu neincredere, 
repet „cu neîncredere“, căci eram lipsit de discernămint 
și complet zăpăcit. Vedeam șalupa lui Bligh plină pînă la 
refuz, intrată adînc în apă, ştiam că ţărmul era departe 
Şi gindeam că indigenii îi vor masacra pe cei ce vor cobori 

pe uscat şi am ajuns la concluzia că hotărîrea mea era 
totuși cea mai bună. După astfel de ezitări, am incercat 
însă să urmez sfatul camaradului, în loc de a mă încrede 
propriei mele inspiraţii ; am coborit în cabină ca să luăm 
ceva lucruri, dar cînd am ajuns acolo, instructorul de 
arme a postat o santinelă în faţa uşii noastre cu ordinul 
de a nu ne permite să mai ieşim. Am rugat pe instructor 
să încunoştinţeze pe Bligh de intenţia noastră de a-l în- 
soţi, dar bănuiesc că nu i-a transmis nimic şi nu am mai 
fost autorizaţi să urcăm pe punte decit atunci cînd şalupa 
cu Bligh se indepărtase. Am înţeles atunci, prea tirziu, 
eroarea comisă. 


La finele lunii mai, am ajuns cu Bounty la o insulă 
situată la sud de Tahiti, denumită 'Toubouai ; rebelii plă- 
nuiuu să înfiinţeze acolo o colonie, dar pe insulă nu exis- 
tau nici animale şi nici un alt fel de posibilităţi de apro- 
vizionare, astfel că ne-am îndreptat spre Tahiti pentru a 
procura păsări şi purcei, după care rebelii intenționau să 
se întoarcă la Toubouai pentru instalare definitivă. Așa 
că la 6 iunie am acostat la ţărmul insulei Tahiti; nu- 
tream speranţa să găsesc o ocazie de a fugi de pe navă şi 
a rămîne acolo, dar nu am reuşit, căci totdeauna eram 
supraveghiat să nu mă depărtez ; răzvrătiţii juraseră că 
dacă vreunul din ei evada, vor obliga pe indigeni să-l 
aducă înapoi și-l vor ucide, ca exemplu. Știau că dacă 
unul de pe navă răminea în Tahiti, putea indica primei 
nave engleze venite Jocul unde rebelii proiectaseră să se 
instaleze. 

Încercarea de fugă dovedindu-se irealizabilă, nu aveam 
altă soluţie decit să stau liniştit, să mă reintorc la Tou- 
bouai, apoi să aştept ca Bounty să fie scoasă din funcțiune 
ci să iau pe furiș singura barcă existentă cu care să ajung 

in Tahiti, privind pe ceilalţi de orice mijloc de urmă- 
rire *. Dar soarta a decis altfel: nu am avut ocazia ca să 
încerc aventura. Reîntorşi la Toubouai, am rămas acolo 
pină la finele lunii august ; în acest răstimp, aproape am 
terminat construcţia unei mici fortărețe, dar la ce bun ? 
Indigenii ne erau cu totul ostili, în fiecare zi aveam încă- 
ierări cu ei, de multe ori abia am scăpat cu viaţă. Apoi, 
între noi creştea nemulţumirea, dispute infernale se suc- 
cedau continuu... Cu majoritate de voturi, s-a decis să pă- 
răsim Toubouai şi să revenim la Tahiti. 

Am ajuns acolo la 22 septembrie ; am acostat în golful 
Matavai şi, a doua zi de dimineaţă, împreună cu Stewart, 
am coborit la uscat şi ne-am dus la un proprietar de pă- 
mint care ne era prieten. Cum acum eram eliberaţi de 
supravegherea echipajului răzvrătit, ne-am ţinut cît mai 
deoparte şi aşteptam cu răbdare sosirea unei nave elibe- 
ratoare. Alţi paisprezece membri ai echipajului de pe 
Bounty s-au instalat şi ei pe insulă, iar Christian şi opt 
oameni au pornit din nou cu nava, nu se ştia încotro! 
Cît timp am stat în Tahiti, bunii noştri prieteni indigeni 
ne-au tratat cu multă generozitate ; nu am fi putut spera 
mai mult, nici de la cel mai civilizat puvpor. 

Am rămas la Tahiti pînă la finele lunii martie 1791, 
cînd a sosit acolo nava Majestății Sale, Pandora ; îndută 
ce a ancorat, împreună cu Stewart ne-am urcat la bord 
şi am declarat cine eram. Un indigen care, cu piroga sa, 
ne precedase la bordul Pandorei, ne-a anunţat că fostul 
nostru camarad, Hayward, avansat între timp locotenent, 
se afla şi el la bord. Am cerut să luăm contact cu el, gîn- 

* În jurnalul său. Morrison relatează un astfel de plan, pus 
la cale impreună cu Heywood şi Stewart, dar menţionează că 


„tentativa era, de o. îndrăzneală nebunească, căci dacă se dezlăa- 
tuia o furtună, mica barcă ar fi devenit sicriul nostru". — N.A, 

dindu-ne că putea da mărturie de buna noastră credinţă și 
nevinovăție. Dar vai! ca toţi cei ce ajung în viaţă la o 
situaţie mai bună, ne-a primit foarte rece şi a declarat că 
nu ştie nimic despre întimplările noastre ; deşi, odinioară 
am fost foarte buni prieteni, legaţi prin afecţiune reci- 
procă ! Aparenţele fiind contra noastră, s-a dat ordin să 
fim puşi în lanţuri şi trataţi ca pirați bandiți (oribile cu- 
vinte !). Asemenea severitate ar fi fost insuportabilă pen- 
iru un om neobișnuit cu încercările soartei ; dar în urma 
întimplărilor prin care trecusem, mă resemnasem şi mă 
susținea convingerea că nu meritam tratamentul ce mi se 
aplicase, aşa că am înfruntat totul cu cel mai desăvirșit 
calm şi cu hotărîrea fermă de a fi răbdător. 


Sînt totuşi incapabil să descriu suferinţele pe care 
le-am îndurat ; au fost imense, dar am reușit să le suport 
fără să mă pling. Trei au fost motivele pentru care am 
putut să le suport: primul, că fiind nevinovat, nu le 
meritam ; al doilea, că nu puteau dura prea mult; al 
treilea, că soarta mi se va schimba în bine. Primul motiv 
mi-a întreţinut speranţele, al doilea, răbdarea, și al trei- 
lea, curajul. Sint tînăr ca număr de ani, dar adversităţile 
mi-au copt mintea ; am considerat că la virsta mea, pri- 
meam o lecţie care îmi va fi mai tirziu de mare folos. Am 
învăţat trei lucruri, destul de puţin cunoscute şi puse la 
îndoială de cei ce nu le-au resimțit consecinţele: mai 
întîi, că există ticăloși totdeauna porniţi să critice pe 
alții ; apoi, vanitatea speranţelor umane, şi, în fine, re- 
semnare față de ceea ce îţi aduce soarta. Pot să spun că 
mi-am însuşit mai multă filozofie decit dacă aş fi trăit 
ani îndelungaţi o viaţă ușoară şi de desfătări. 

Probabil că voi fi aspru criticat şi acuzat, mai ales din 
două cauze : mai intii, fiindcă sînt singurul ofiţer supra- 

vieţuitor, apoi, fiindcă totdeauna are crezare ceea ce a mai 
fost spus odată. Poate că tot ce voi susţine în apărarea 
mea va fi considerat ca minciună şi născocire. Dacă, în 
cea mai rea alternativă, tribunalul mă va condamna la 
pedeapsa supremă, ca exemplu pentru posteritate, sper 
să fiu capabil să-mi suport destinul cu forţa sufletească 
a omului conştient de a fi victima nenorocului şi nu con- 
secința unei comportări nedemne. Aveam încredere că 
providenţa îmi va atesta inocenţa şi nu trebuia să-mi pierd 
curajul. Providența, sper. îmi este încă binevoitoare și 
m-a ajutat în cele mai teribile încercări ; în ea îmi pun 
încrederea salvării mele. Cu astfel de ginduri am reuşit 
să străbat o perioadă de grele încercări, păstrîndu-mi cu- 
getul liber şi inima împăcată. 

Alţi doisprezece englezi aflaţi în Tahiti s-au predat. şi 
ei. Comandantul Pandorei a pus să se construiască la pupă 
o închisoare unde am fost toţi înghesuiți, cu lanţuri la 
picioare şi la miini. Eram trataţi cu extremă asprime și 
nu am fost lăsaţi deloc să ieşim la aer. Vă puteţi închipui 
în ce situaţie oribilă ne aflam, obligați să mincăm, să 
bem, să dormim şi să ne satisfacem nevoile naturale în 
această cuşcă ! Cu toate că am fost privat de folosirea 
liberă a miîinilor şi picioarelor, am reuşit totuşi să mă 
adaptez situaţiei. 


La 9 mai am părăsit Tahiti pe Pandora, îndreptîn- 
du-ne spre Arhipelagul Amicilor. La începutul lunii au- 
gust ne-am angajat printre recifele de corali pentru a des- 
coperi o trecere prin Marea Barieră ; dar nu am. reuşit. 
Mereu nenorocoasă şi parcă hărăzită distrugerii, Pandora 
a fost împinsă de un curent pe un recif; resacul era vio- 
lent și fregata a fost serios deteriorată; s-a produs o 
spărtură prin care pătrundea apa, o parte din tunuri a 

fost aruncată peste bord şi, cum tocmai începea mareea, 
Pandora s-a eliberat, aflîndu-se într-un fel de bazin natu- 
ral unde apa avea o adincime de paisprezece sau cincispre- 
zece fathomi. Dar cit stătuse eşuată pe recif, nava a fost 
avariată şi aşteptam dintr-un moment într-altul să se 
scufunde. Am rugat pe comandant să-i fie milă de noi, să 
ne elibereze din lanţuri, lăsindu-ne o şansă să ne salvăm 
vieţile. Dar totul a fost inutil: comandantul a manifes- 
tat o totală lipsă de omenie şi a dat ordin să fim mai 
departe ţinuţi în lanţuri, cu toate că nava era pe punctul 
de a se scufunda ; toate pompele funcționau din plin pen- 
tru a goli apa ce pătrundea tot mai puternic. 

Am petrecut noaptea cu perspectiva unei morţi imi- 
nente, fără speranţa vreunui ajutor de undeva, pradă unei 
spaime atroce. A fost un noroc că nava a mai plutit pînă 
în zori, permiţind echipajului să pregătească mijloacele 
de salvare. Cînd comandantul şi ofiţerii au trecut peste 
acoperişul închisorii noastre, în momentul abandonării 
Pandorei (apa ajunsese la carlinga punţii), am cerut încă 
o dată să le fie milă de noi; comandantul a dat, în fine, 
ordin unui caporal şi armurierului să elibereze din închi- 
soare pe unii dintre noi, dar numai trei au beneficiat de 
această graţie, căci hubloul a fost din nou închis, cu 
instructorul de arme stind deasupra, de pază mai departe. 
Din cei rămaşi în închisoare, numai la doi li se scoseseră 
lanţurile, alţii s-au eliberat şi ei cum au putut, dar trei 
au rămas cu cătușele la mîini : doi s-au înecat, iar al trei- 
lea s-a putut menţine înot, chiar așa cu cătușe, pînă a 
fost pescuit din apă. 

Cum Pandora se înclina tot mai mult de babord, 
instructorul de arme a alunecat peste bord; hubloul a 
rămas degajat şi toţi cei dinăuntru am încercat să ieşim. 
Am fost printre ultimii trei care am reuşit. tocmai cînd 

apa umpluse nava şi abia am ajuns să sar peste bord. În- 
dată nu s-a mai văzut din navă decit virful catargului şi în 
jurul meu se petreceau scene îngroziloare. Gol puşcă, am 
reuşit să apuc o scîndură şi să mă 'îndrept înot către o 
insulă aflată la vreo trei mile distanţă; pe parcurs, am 
fost preluat de una din ambarcaţii. Cînd am sosit pe plaja 
micii insule, s-a făcut socoteala celor dispăruţi : treizeci şi 
patru se înecaseră, dintre care patru prizonieri, unul din 
ei fiind nefericitul meu camarad Stewart ; au fost salvaţi 
optzeci şi nouă de membri ai echipajului Pandorei şi 
zece prizonieri. 

S-a făcut un inventar al proviziilor scăpute de nau- 
fragiu : doi sau trei saci cu piine, cîteva butoiaşe cu apă 
și unul cu vin. Timp de trei zile am trăit cu cite două 
pahare de apă şi patru uncii de piine. 

La 1 septembrie am părăsit mica insulă ; la 16 septem- 
brie am ajuns la Coupang, în insula Timor. Optsprezece 
zile ne-am hrănit doar cu raţii extrem de mici de apă şi 
pîine. Ajunşi la Coupang, noi deținuții am fost puși în în- 
chisoare, unde am stat pînă la 5 octombrie cînd am fost 
îmbarcați la bordul unei nave olandeze ce mergea la Ba- 
tavia. 

Cu toate că am stat opt luni închis ṣi în climat umed, 
mi-am păstrat sănătatea intactă ; n-am suferit de nici o 
boală, mă simt foarte bine fizic, şi moral ; dar nu mai am 
lingă mine nici un prieten, n-am alt bagaj decit o cămaşă 
și un pantalon, pînă la întoarcerea în Anglia. Totuși, nu 
sînt nefericit, mă supun în întregime soartei care mi-a 
dat puterea de a fi deasupra tuturor nenorocirilor.“ 


Într-o scrisoare următoare, adresată surorii sale, 
Heywood scrie : 

„Îţi trimit două mici desene în care se arată cum a 
naufragiat nava Majestății Sale, Pandora, la 29 august şi 

starea în care se aflau supraviețuitori de pe mica insulă 
nisipoasă, măsurînd nouăzeci de yarzi lungime și şaizeci 
lăţime, pe care se înghesuiau nouăzeci şi nouă de oameni. 
Am stat acolo trei zile, singura noastră hrană fiind alcă- 
tuită dintr-o raţie zilnică de un pahar de apă sau de vin și 
patru uncii de piine, fără nici o apărare față de soarele 
arzător de amiază. Pentru căpitanul Edwards şi pentru 
echipaj s-au instalat corturi. Noi, prizonierii, am cerut o 
veche velă neutilizabilă şi nefolosită, epavă a nauiragiului, 
dar ne-a fost refuzată. Ştii cum ne apăram de arşiţa soa- 
relui ? Ne îngropam pină la git în nisipul cald ! Trupurile 
ni s-au umplut de băşici şi pielea ni s-a jupuit căci eram 
pur și simplu în pielea goală ; parcă am fi fost muiaţi în 
mari bazine cu apă fierbinte. Apoi, am mai îndurat nouă- 
sprezece zile îngrozitoare la bordul ambarcaţiilor, pină am 
ajuns la Coupang. Pe Pandora trăisem vreme îndelungată 
în lanţuri, cu cătușe la mîini și piedici la picioare, pînă 
la naufragiul pe care ţi-l arăt în desenul alăturat. Precum 
vezi : doar pupa a mai rămas deasupra mării şi apa îmi 
ajunsese pînă la genunchi, cînd am reușit să mă desfac 
de lanţuri şi să scap.“ 


Ajunşi la Batavia, nenorociţii prizonieri au fost şi acolo 
maltrataţi la fel ca la bordul Pandorei : închişi, tot în lan- 
turi, şi foarte prost hrăniţi. 

Şi în cursul transportului pe nave olandeze pînă în 
Anglia au fost supuşi la încercări penibile : şaptesprezece 
luni au dormit pe scinduri acoperite cu o pinză veşnic 
umedă ; ca hrană, au primit mici raţii de alimente dez- 
gustătoare. Pînă în ziua cînd la doi tineri de la bordul 
navei li s-a făcut milă şi i-au dat o cămașă şi un pantalon, 
Peter Heywood a fost gol puşcă. În timpul cît au stat la 
Batavia, cu cătuşe la miini, Peter a învăţat să confecţio- 
neze pălării de paie şi a vindut citeva cu cîte o jumătate 

de coroană; cu banii rezultați și-a procurat veșmintele 
groase cu care a ajuns la Portsmouth, bucuros şi cu inima 
uşoară, cu toate suferinţele îndurate. A fost un miracol 
că s-a menţinut sănătos ! 

A doua zi după sosirea navei Gorgon la Spithead, pri- 
zonierii au fost transferați pe vasul Hector, comandat de 
căpitanul (mai tîrziu, amiralul Sir -George) Montague. 
Acolo au fost, în fine, trataţi cu omenie şi s-au bucurat 
de un oarecare confort, în limitele ce puteau fi acor- 
date unor oameni în trista lor situaţie. Apoi, au fost duşi 
în faţa autorităţii competente pentru a fi judecaţi de re- 
voltă şi piraterie; dar procesul nu a început decit la 
12 septembrie 1792. 


În cursul perioadei de aşteptare îngrijorătoare, între 
acest nefericit tînăr şi mulţi prieteni ai săi s-a purtat o 
corespondenţă emoţionantă și interesantă, din care rezultă, 
în culori delicate şi nobile, personalitatea lui Peter Hey- 
wood și a celor din familia lui, în special a admirabilei 
sale surori Nessy care, într-una din scrisori explică ataşa- 
mentul lor reciproc prin aceea că fiind aproape de aceeași 
vîrstă, se jucaseră împreună în tot timpul copilăriei. 

Îndată ce a aflat de sosirea fiului său în Anglia, 
doamna Heywood i-a trimis următoarea scrisoare : 


Insula Man, 29 iunie 1792 


„Scumpul meu fiu, atit de drag inimii mele.și atît timp 
considerat pierdut, cu cîtă nerăbdare am așteptat o veste 
de la tine! Am numărat zilele, orele, şi chiar minutele 
din momentul cînd am auzit prima dată de acea oribilă 
revoltă, care m-a privat atita timp de prezenţa ta, fiul 
meu scump ! lată însă că a venit momentul cind, deşi nu 
pot încă să te văd și să te îmbrăţișez, sper că voi obţine 

măcar permisiunea de a coresponda cu tine. Nu văd de ce 
nu S-ar permite corespondenţa între o mamă și fiul ei, 
care, sint convinsă, nu este vinovat de crima de care este 
acuzat de cei care nu i-au cunoscut niciodată calităţile și 
lealitatea. Nu am nici o îndoială că Providența, care te-a 
protejat atita timp şi te-a ajutat să treci cu bine prin ati- 
tea pericole şi încercări, te va proteja şi de acum înainte 
și va face, ca la proces, să apară la lumina zilei întreaga 
ta nevinovăție. 

Am primit, şi eu şi Nessy, toate scrisorile tale ; ce feri- 
cite am fost la primirea lor ! Şi ce bucuroase sintem că te 
ştim acum ajuns cu bine în Anglia! Dragul meu fiu, nu 
vom precupeţi nici un efort pentru a-ţi ameliora, pe cit 
posibil, situaţia, căci meriţi toată solicitudinea. Nessy'a 
scris rudei noastre Heywood din Plymouth, întrebindu-l 
dacă, fiind soră, poate primi autorizaţia să te vadă ; dacă 
o va obţine, va pleca imediat. Cit voi fi de fericită să vă 
ştiu împreună ! Ai o soră, Peter, de o inestimabilă cali- 
tate...“ 


În aceeași zi, Nessy îi scria fratelui său : 

„Dragul meu frate, slavă Domnului care te-a păzit 
prin toate cîte ai trecut, un adevărat miracol! În fine, 
nefericita ta soră Nessy are permisiunea să-ţi scrie în 
Anglia ! Minunatul meu erou, cit am suferit din cauza 
ta ! Dar suferinţele noastre nu contează pe lingă nenoro- 
cirile tale. Sper acum că Providența, care te-a protejat 
atita vreme, va siirşi prin a scoate în evidenţă tăria ta 
sufletească şi pioasa ta resemnare, acordindu-ţi pacea şi 
fericirea pe care le meriţi cu prisosinţă. Nici nu-ţi închi- 
pui ce liniştire ne-a adus scrisoarea ta din Batavia, deși 
era teribilă prin cele relatate. Scumpul meu frate, cre- 
deam că nu ţi-ai închipuit nici un moment că te-am con- 

siderat capabil de crima de răzvrătire. Nu, nu! Nici o 
putere Immească nu ne-ar fi putut convinge că ești in 
stare să comiţi un act contrar onoarei şi datoriei. Cunoaș- 
tem prea bine fermitatea şi calitatea principiilor tale şi 
am fost sigure că af avut motive valabile (pe care ni le-ai 
expus în scrisoare) ca să rămii la bordul lui Bounty și 
sperăm că vei fi redat tuturor acelora care te iubim și 
care aşteptăm să revii printre -noi. Ai grijă de sănătatea 
ta. Am scris domnului Heywood (rudă, dar şi excelent 
amic şi protector al tău şi al nostru), rugîndu-l să inter- 
vină ca să obţim cît mai curind autorizaţia să te văd; 
căci unchiul Holwell nu vrea să viu să te văd înainte de 
a obţine autorizaţia necesară ; se teme că demensurile pre- 
cipitate pot să-ţi dăuneze, deocamdată. Aştept, deci să 
zbor să te îmbrăţișez ! Anticipez de pe acum fericirea ace- 
lei clipe. Căci nu cunosc mici bucurie, nici liniște, decit 
în prezenţa ta şi toate speranţele și urările mele de bine 
se îndreptă spre tine.“ 

Tot cu aceeași afecţiune i-au scris şi celelalte surori: 
ale lui Peter. O bătrină femeie de serviciu a familiei, pe 
nume Birket, îşi manifestă şi ea sentimentele pline de 
afecţiune, dovedind ce fericită armonie domnea în fami- 
lia Heywood înainte de penibila întimplare în care a fost 
implicat fiul cel mai vîrstnic. În această privimţă, doamna 
Heywood serie : 

„Brava şi credincioasa Birket este bine ; ea ne asigură 
că întoarcerea ta i-a produs cea mai mare bucurie din 
cursul celor patruzeci şi doi de ani petrecuţi în familia 
noastră.“ 

Şi Nessy adaugă ı 

„Fidelă și minunată, biata Birket imi spune să-ţi scriu 
că a fost eît pe-aci să moară de bucurie cînd: a auzit că ai 
sosit cu bine în Anglia. Cît a mai suferit şi ea, gindin- 

du-se la tine! Te iubește nespus de mult și durerea ei 
a fost nemărginită : acum mu trăieşte decit pentru a-ţi 
lăuda calitățile tale sufleteşti.” 

De la bordul lui Hector, prizonierul răspunde „tuturor 
dragilor surori“ : 

„Azi a fost o zi de imensă bucurie, căci am primit scri- 
sorile voastre atit de dorite şi nu vă puteţi închipui feri- 
cirea ce mi-au adus. Cind mi-au fast predate, treceam 
printr-o perioadă de descurajare şi tristeţe ; sosirea lor 
mi-a redat îndată optimism şi încredere. De atita vreme 
aşteptam veşti de la voi, cele mai dragi fiinţe ale mele; 
îmi făceam tot felul de gînduri despre viitor. Scrisorile 
voastre mi-au împrăștiat îngrijorările şi sufletul meu şi-a 
regăsit calmul şi seninătatea ; credeţi-mă, nu eram numai 
chinuit de nenorocirile mele, dar şi de faptul că nu ştiam 
nimic despre voi. j 

Fiți sigure că merit sentimentele ce-mi purtați. 

Scumpă Nessy, mi se fringe inima, dar trebuie să te 
rog să renunţi deocamdată la gindul de a vemi să mă vezi ; 
este © călătorie prea lungă, prea wbositoare și dacă ai în- 
treprinde-c, la sosire ţi se va refuza bucuria, atit de do- 
rită de mine, ca și de tine, de a vedea pe nefericitul tău 
frate, şi mai ales de a vorbi cu el. Regulamentele sint 
foarte stricte, prizonierii nu sînt autorizaţi să „primească 
vizitatori. Aşa că, pentru moment, trebuie să renunţ la a 
vedea pe scumpa mea sară. Bucuria unei convarbiri ne va 
fi acordată doar atunci când (sper, în curind) vom putea 
fi împreună fără a fi observați de alți achi la pindă, ceea 
ce nu este posibil in situaţia mea prezentă. 

Sint tare fericit că bătrina Birket este încă în viaţă, 
spuneţi-i că mă gîndesc cu drag la ea şi au cumva să ri- 
dice ancora înainte de a o revedea. 

Scumpă Nessy, nu te mai gindi deocamdată la reve- 
derea noastră ; mai întîi trebuie ca libertatea să mă scape 
de lanţurile nedemne pe care le port încă la picioare. 


Al tău frate iubitor, 
PH“ 


Într-o scrisoare următoare, el adaugă : 

„Să ne resemnăm în fața soartei, să ne mulțumim deo- 
camdată că putem comunica prin scris, ceea ce aduce o 
mare alinare ; detenţiunea mea actuală este acum apr oape 
libertate, în comparaţie cu cele îndurate în ultimele cinci- 
sprezece luni“, 


La 15 iulie, comandorul Pasley adresează domnişoarei 
Heywood o scrisoare foarte lămuritoare : 

„Am primit misiva ta, draga mea Nessy, împreună cu 
relatarea fratelui tău ; dar înainte de a-ţi răspunde, am 
făcut investigaţii serioase, am reuşit să văd personal pe 
toți principalii martori ai celor întimplate. Am primit și 
de la Peter citeva scrisori ; cu toate că este incă deţinut 
la secret, se bucură de toate atenţiile și favorurile posi- 
bile din partea căpitanului Mantague, comandantul navei 
Hector, care este un amic personal al meu. Nu mă îndo- 
iesc de veracitatea relatării fratelui tău. Am văzut pe 
secund, pe şeful echipajului, pe tunarul şef și pe dulghe- 
rul de pe Bounty şi sînt bucuros să-ţi comunic că toţi 
mi-au vorbit favorabil despre Peter şi spusele lor con- 
cordă. Am văzut şi pe căpitanul Edwards, cărula nu-i voi 
ierta niciodată cruzimea manifestată faţă de prizonieri ; 
el nu va putea nega că, în mod spontan, din proprie por- 
nire, Peter s-a urcat la bordul Pandorei şi şi-a declarat 
adevărata sa identitate, ceea ce pledează în favoarea lui. 
Am fost la Amiralitate și am citit toate depoziţiile făcute 

la Batavia de Bligh şi ofițerii săi; am citit şi ceea ce a 
declarat Bligh în faţa Curţii marţiale care l-a judecat *. 
Din toate, nu apare ceva impotriva lui Peter. Curtea mar- 
ţială se va reuni îndată ce Hayward şi restul echipajului 
de pe Pandora se vor întoarce. Fără îndoială, voi asista 
la dezbateri, dar va fi necesar să avem un avocat abil 
căci, scumpă Nessy, nu vreau să te înşel: cu toate că 
există circumstanţe favorabile, legea marţială este severă, 
ea stabileşte că, într-o rebeliune, cel ce nu ia parte şi ră- 
mine neutru este tot atit de vinovat ca cel ce ridică braţul 
impotriva comandantului. Argumentele cele mai solide ale 
apărării lui Peter, sînt, pe de o parte, extrema sa tinereţe, 
pe de alta, faptul că s-a predat spontan. Bun rămas, draga 
mea Nessy ; transmite mamei şi surorilor tale întreaga 
mea afecțiune şi fii sigură că nu voi precupeţi nici un 
efort pentru a scoate din nenorocire pe fratele tău. Al tău 
unchi, 

T. Pasley“ 

Acest admirabil om nu s-a rezumat numai la atît. 
Știind că ofițerii de marină au mare aversiune față de 
avocați, i-a scris lui Peter: 

„Un prieten al meu, domnul Graham, care a fost secre- 
tarul mai multor amirali în ultimii doisprezece ani și, în 
consecinţă, a asistat în calitate de procuror la numeroase 
procese în fața Curţii marţiale, s-a oferit să-ţi acorde 
asistență ca- apărător. Cunoașşte bine problemele juridice 
marinăreșşti și este un jurist foarte priceput. A şi luat o 
parte din dosarul tău pentru a studia cazul. Bun rămas, 
tinere prieten ! Păstrează moralul ridicat şi fii sigur că 


* După cum s-a mai spus. comandantul care își pierde nava 
este automat tradus în fața Curţii marţiale ; în cazul lui Bounty, 
locotenentul Bligh a fost achitat, şi foarte curînd, a fost avansat 
căpitan. — N.T. 

voi face tot posibilul ca procesul să se termine cu bine. 
Mărturisesc că voi fi însă mai liniştit, dacă avem con- 
cursul prietenului Graham, decit dacă am angaja pe cel 
mai bun avocat din Anglia.“ 

Într-adevăr, Graham a apărat ca avocat pe Peter Hey- 
wood şi asistenţa lui s-a dovedit extrem de prețioasă. 


Evident, pină la proces, Nessy Heywood nu a încetat 
a se preocupa de soarta fratelui ei, după cum reiese şi 
dintr-o serie de versuri pe care le-a compus în acea peri- 
oadă de crudă aşteptare, versuri în care își exprimă ere- 
dinţa în nevinovăția fratelui și speranţa că adevărul va 
ieşi la iveală în cursul procesului. 


După cum am mai arătat, Nessy îşi exprimase dorinţa 
să-şi viziteze fratele încarcerat, dar regulamentele se opu- 
neau ; i s-a mai obiectat că revederea va provoca agitaţie 
prevenitului, tocmai cînd, în preajma procesului, acesta 
avea nevoie de calm şi sînge rece. 

Acest argument a convins-o pe Nessy. „În ceea ce mă 
priveşte, scrie ea fratelui, nu m-aş da înapoi de la peri- 
col, oboseală sau obstacol. Sînt tînără, sănătoasă, curajoasă 
din fire ; aşa că, adăugind toate acestea la afecțiunea ce-ţi 
port, mi-ar permite să suport revederea fără rele conse- 
cințe. Chiar dacă nu mi s-ar permite să te văd, simpla 
mea preztmţă sub același acoperiş mi-ar da o bucurie de 
nespus. Dar îmi înfrinez dorul, luînd ca exemplu tăria 
sufletească şi răbdarea ta.“ A A 

Alte rude ale familiei, doamna Heywood şi fiica ei 
Bertie, locuind la Maristow, i-au recomandat lui Nessy 
să se abțină de a vizita pe Peter, căruia, de la sosirea 
lui în Anglia i-au arătat multă bunătate, trimiţindu-i bani 
şi, lucru mai preţios, punîndu-l în contact cu prieteni 

capabili să-i dea sfaturi foarte bune. Iată cum se exprimă 
Nessy într-o scrisoare adresată lui Bertie : 

„Mama a fost foarte emoţionată de veştile primite de 
la dumneavoastră și nu este în stare să vă descrie ea în- 
săşi sentimentele sale de gratitudine. De aceea mi-a dat în 
seamă să vă adresez cele mai sincere mulţumiri pentru 
minunata serisoare primită ieri de la dumneavoastră. O 
scrisoare purtind aceeași dată, primită de la fratele meu, 
ne informează că domnul Larkham (fără îndoială, per- 
soana despre care ne scrieţi că a-ţi trimis-o să-l viziteze 
pe Peter) a venit la bordul navei Hector şi i-a dat cele 
mai utile sfaturi în legătură cu actuala sa situaţie ; vă rog 
să-i prezentaţi acestui domn cele mai calde mulţumiri. De 
asemenea, cu multă recunoştinţă, Peter ne scrie despre 
bunătatea tatălui dumneavoastră care are deosebită grijă 
de el și a început să-l ajute chiar înainte ca noi să-i fi 
cerut concursul. 

Este o dovadă caracteristică a sentimentelor deosebite 
care totdeauna au onorat legăturile noăstre familiare ! 
Dar Peter nu știe că domnul Heywood are o fiică tot atit 
de generoasă ca şi tatăl, a cărei compasiune va rămine 
veşnic în memoria noastră şi nu găsim cuvinte cum să-i 
mulţumim. Nici nu este cazul să mai adăugăm că bunăta- 
tea dumneavoastră a făcut inutile multe din preocupările 
noastre de a fi de folos fratelui meu ; vă rugăm să-i acor- 
dați mai departe aceeaşi asistenţă, pentru eventuale do- 
rinţe ce el vi le va adresa, convinsă însă că nu va cere 
nimic abuziv. 

într-una din scrisorile recente primite, fratele meu ne 
scrie că nu va fi autorizat să vadă pe cineva din familie, 
înainte de proces. Totuşi, ne adresăm domnului Heywood, 
tatăl dumneavoastră, rugindu-l să-mi obţină permisiunea 
de-al vedea. Dacă este imposibil să-l văd (chiar în pre- 


179 


zenţa altor persoane), aş suporta cu mai multă răbdare 
interdicția, dacă cel puţin s-ar permite să văd măcar nava 
la bordul căreia trăiește. 

Dorinţa de a fi cît mai aproape de fratele meu reflectă 
afecțiunea pe care o absenţă de cinci ani, devenită mai 
penibilă din cauza suferințelor pe care știm că Peter le-a 
îndurat, au adus-o la nivelul unei adevărate adoraţii. 

Vá rog să-mi permiteţi să alătur şi o scrisoare pentru 
fratele meu, deschisă ca să puteţi cunoaște conţinutul; 
vă rog să-mi ierlaţi termenii exaltaţi în care vorbesc 
despre generozitatea dumneavoastră ; dar consider necesar 
ca fratele meu să cunoască cît de prețioasă este protecţia 
pe care i-o acordaţi. 

Rămiîn a dumneavoastră recunoscătoare, 


Nessy Heywood“ 


Printre cei numeroși care se interesau de soarta nefe- 
ricitului tînăr, unchiul lui, colonelul Holwell, își exprimă 
precum urmează stima faţă de el, stimă împărtăşită de toţi 
cei care l-au cunoscut de cînd era copil; scrisoarea este 
datată cu cincisprezece zile înainte de proces : 


21 august, 1792 


„Dragul meu Peter, am primit azi scrisoarea ta din 18 
şi sînt bucuros să constat din conţinutul ei că, cu toată 
lunga şi cruda perioadă de recluziune, te menţii în bună 
sănătate trupească şi sufletească. Perseverează cu curaj pe 
această cale, dragul meu, oricît de atroce ar fi această 
perioadă de aşteptare, chiar pentru cel mai nevinovat din- 
tre oameni. Fii încredinţat că toţi cei ce te cunosc nu se 
îndoiesc că vei ieşi din acest proces alb ca zăpada şi pur 
ca un nou născut. 

Te cunosc de cind erai în leagăn ; cu plăcere şi mirare, 
în numeroase cazuri am remarcat că din fragedă virstă 
manifestai pietate filială și afecţiune pentru fraţi şi surori, 
formînd o familie strîns unită de reciproce sentimente. 

Ai primit o educaţie desăvirșită ; aşa că, fără a mă re- 
feri la clara evidenţă a evenimentelor relatate în declara- 
tia ta, sînt mai dispus să cred că arhiepiscopul de Canter- 
bury ar da foc Romei, decit că tu, de aproape sau de 
departe, ai fost amestecat în absurda întîmplare petrecută 
pe Bounty. 

Sint mihnit că sănătatea nu-mi permite să viu la Port- 
smouth să prezint mărturie publică în faţa respectabilului 
tribunal care, conform legiuirilor noastre te va judeca. 
Consideră cele ce ţi s-au întîmplat ca o piatră de încer- 
care a calităţilor tale. Eu însumi am servit şase ani în 
marină şi douăzeci şi opt de ani în armata terestră şi sint 
sigur că opiniile mele vor fi confirmate. Providența nu 
te va abandona nedreptăţii. Soţia mea este şi ea foarte 
afectată de situaţia ta actuală dar nu se îndoiește deloc 
de cele ce vor urma.“ 

Încurajat de mărturii și pronosticuri foarte favorabile 
exprimate de comandorul Pasley, de reverendul dcctor 
Scott din Insula Man şi de alte persoane, tînărul Heywood 
s-a prezentat inaintea judecătorilor la 12 septembrie; 
procesul, aşteptat de atita vreme și cu atîta îngrijorare, a 
durat pînă la 18 septembrie. Peter a fost apărat și de alţi 
avocaţi, dar domnul Graham, călduros recomandat de co- 
mandorul Pasley, a pledat cu cel mai bun efect. Tinărul 
Heywood a intervenit pe lingă ai săi să nu angajeze prea 
mulţi avocaţi, motivînd astfel într-o scrisoare adresată su- 
rorii sale Mary : 

„ „Nu este vorba de un proces obișnuit ; pentru fapte 
petrecute pe uscat, concursul avocaţilor ar îi necesar. Dar 

pentru cele petrecute pe o navă militară, eu singur tre- 
buie să lupt ; sint convins că dacă spun tot adevărul sim- 
plu, scurt și concis, voi obţine victoria ca şi cum aș dis- 
pune de resursele oratorice ale lui Cicero.“ 

Din numeroasa corespondenţă schimbată cu familia, 
reținem următoarele rînduri primite de la Nessy, chiar 
înainte de începerea procesului : 

„Am credinţa că inimile judecătorilor posedă toate 
sentimentele de justiţie, generozitate şi compasiune ; că 
nevinovăția şi integritatea faptelor tale te vor susţine pină 
la capăt ! Şi că libertatea şi onoarea vor fi recompensa !... 
Cred, în fine, că vei fi redat celor care te iubesc, pentru 
fericirea inimii mele de soră fidelă şi afectuoasă. 


Nessy Heywood“ 


VI. CURTEA MARȚIALA 


Actul de acuzare. — Depoziţia secundului Fryer. — Depozi- 
tiile şefului de echipaj și dulgherului. — Depoziţiile locotenenţilor 
Hayward şi Hallet. — Căpitanul Edwards. — Prizonierii intero- 
ghează pe martori. — Heywood ia cuvintul în apărare. — Scri- 
soare către Lordul Hood. — Sentința. 


„Dacă un marinar sau alt membru al flotei participă sau 
încearcă să participe la acţiunea rebelilor, indiferent din ce 
motive, orice individ care contravine în această privinţă regula- 
mentului şi este recunoscut ca vinovat de acest delict, va fi 
pedepsit cu moartea“. 


(Codul Marinei militare, art. 19) 


La 12 septembrie 1792, Curtea s-a reunit la bordul 
navei Majestății Sale, Duke, pentru a judeca pe acuzaţi ; 
şedinţele au avut loc în fiecare zi, afară de duminică, pină 
la 18 ale lunii. 

Compoziţia Curţii a fost următoarea : Preşedinte : Vi- 
ce-amiralul Lord Hood ; judecători, căpitanii : Sir Andrew 
Snape Hamond, baronet; John Colpoys; Sir George 
Montague ; Sir Roger Curtis ; John Bazeley ; Sir Andrew 
Snape Douglas ; John Thomas Duckworth ; Jonh Nichol- 
son Ingleiield ; John Knight ; Albemarle Bertie ; Richard 
Goodwin Keats. 


Actul de acuzare arată că Fletcher Christian, locote- 
nent la bordul navei Bounty, împreună cu alţi ofiţeri şi 
oameni din echipaj înarmaţi cu muschete şi baionete au 
sustras nava folosind violenţa şi forţa contra comandan- 
tului, locotenentul Bligh ; că acesta. împreună cu secun- 
dul, şeful de echipaj. dulgherul și alţii, în număr de nouă- 
sprezece inși. au fost obligați să coboare într-o șalupă și 
abandonaţi în derivă. Ulterior, căpitanul Edwards, co- 
mandantul navei Pandora, a primit ordin să meargă în 
Tahiti şi alte insule din mările Sudului, să facă tot posi- 
bilul să reia în posesie nava Bounty şi să aducă arestaţi 
pe sus-fumitul Fletcher Christian şi complicii lui, atiţi cît 
va putea captura, pentru a fi supuşi pedepsei cuvenite 
pentru crima comisă. Că Peter Heywood, James Morrison, 
Charles Norman. Joseph Coleman. Thomas Ellison, Tho- 
mas M'Intosh, Thomas Burkitt, John Millward, William 
Muspratt și Michael Byrne au fost aduși în Anglia și tra- 
duşi în faţa judecății. 


Primul martor invitat să depună jurămiînt a fost se- 
cundul de pe Bounty, Fryer. Acesta a început prin a re- 
lata că era de serviciu în primul cart, că între orele 10 
şi 11 seara comandantul Bligh urcase pe punte ca de obi- 
cei, că, după o scurtă conversaţie, înainte de a se duce la 
culcare, Bligh i-a dat ordinele pentru noapte, că la mie- 
zul nopţii a fost schimbat de tunarul şef și s-a coborit în 
cabină, lăsînd totul calm şi în ordine. Brusc trezit în zori 
de un zgomot neobişnuit, a vrut să coboare: din hamac, 
dar John Sumner şi Matthew Quintal l-au forțat să ră- 
mină culcat, ordonîndu-i să stea liniștit şi declarîndu-l 
prizonier. El le-a făcut morală dar i s-a răspuns : „Tine-i 
gura, altminteri eşti mort ! Dacă stai liniștit, nu vei pâţi 
nimic !* 

Apoi a povestit că, ridicîndu-se, l-a văzut pe Bligh în. 
cămaşă urcînd scara spre punte, cu mîinile legate la spate 
cu o îringhie, urmat de Christian care ţinea Iringhia. In- 
structorul de arme Churchill a intrat atunci în cabină, i-a 
luat o pereche de pistoale şi o muschetă, spunindu-i: 
„Voi avea grijă de ele!* Cum îl văzuse pe Bligh legat, 
martorul l-a întrebat pe instructor ce aveau de gind să 
facă cu comandantul. Sumner i-a răspuns : „Blestematul, 
să fie pus într-o barcă şi să vadă ticălosul, cum se poate 
trăi cu trei sferturi de livră de igname pe zi !“ Martorul 
le-a reproșat comportarea, dar fără rezultat şi i s-a repetat 
că sigur, Bligh va fi coborit la apă într-o mică barcă ; la 
care, Fryer a exclamat: „Barca aceea mică! Dar fundul 
ei este mîncat de carii şi intră apă ca printr-un ciur!“ La 
care, Sumner şi Quintal i-au replicat : „Să-i fie de bine! 
Nu merită ceva mai bun !“ 

Martorul a adăugat că a insistat să i se acorde permi- 
siunea să urce pe punte ; permisiunea i s-a acordat numai 
după multe ezitări. 

„Cind am ajuns pe punte, continuă Fryer, Bligh se 
afla lingă arborele artimon, cu miinile legate la spate; 
Christian ţinea friînghia cu o mină şi în cealaltă avea o 
baionetă. I-am strigat : „Christian, gindeşte-te la ce esti 
pe cale să comiţi !“* Răspunsul a fost: „Taci! De săptă- 
mini întregi duc o viaţă de iad ; căpitanul Bligh, prin pur- 
tarea lui, este vinovat de ceea ce se întîmplă“. I-am repli- 
cat că o neînțelegere între el şi Bligh nu era un motiv 
suficient pentru a lua nava în stăpiînire. „Ţine-ţi gura !“ 
mi-a răspuns. Apoi. mi-a mai spus: „În tot cursul călă- 
toriei nu a fost nici o neînțelegere între noi, deci pot să 
vorbesc ! Lasă-l pe Bligh să coboare în cabina lui și sînt 
sigur că împreună noi doi vom găsi o soluţie“, Atunci 

mi-a repetat : „Taci ! E prea tirziu !” Și m-a ameninţat că 
nu-mi va fi bine dacă mai insist asupra subiectului.“ 

Ceriîndu-i să lase la apă o ambarcaţiune mai bună decît 
mica barcă, Fryer a primit răspunsul: „Nu, barca asta 
este destul de bună“. În acel moment, Bligh i-a spus lui 
Fryer că matelotul Isaac Martin, care se afla, în spatele 
cușştii cu găini, era de partea lui şi. i-a cerut lui Fryer să 
încerce să-l atace și aresteze pe Christian; probabil că 

“acesta a auzit, dar n-a avut aerul să ţină seamă de îndem- 

nul comandantului. Fryer a încercat să treacă pe lingă 
Christian pentru a merge să vorbească cu matelotul Mar- 
tin, dar Christian i-a pus virful baionetei în: piept şi i-a 
spus: „De mai faci un pas, te străpung cu baioneta !“ 
apoi a ordonat ca Fryer să fie dus de doi oameni jos în 
cabină. 

Ceva mai tirziu, Fryer a fost chemat pe punte : Chris- 
tian i-a ordonat să coboare în șalupa pregătită pentru 
Bligh. Fryer i-a spus : „Dacă nu vezi vreun inconvenient, 
aş prefera să rămîn pe navă.“ „Nu, i s-a răspuns, coboară 
imediat în șalupă.“ De pe scară, Bligh i-a strigat: „Fryer, 
rămii la bord!“ Dar Christian a ordonat: „La dracu, co- 
boară în șalupă sau te omor !“ 

Fryer a mai declarat că în tot acest timp, răzvrătiți îl 
apostrofau foarte grosolan pe Bligh ; cei destinaţi să-l în- 
soţească, cu greu au obţinut de la Christian să li se per- 
mită a lua cu ei citeva obiecte personale şi cîteva provi- 
zii. Atunci cînd cei nouăsprezece inşi au fost înghesuiți în 
șalupă, au continuat înjurăturile și amenințările la adresa 
lor ; s-au auzit chiar strigăte: „Doboară-l! Omoară-l !“ 
Așa că şeful de echipaj Cole l-a sfătuit pe Bligh să taie 
parîma care îi lega de navă, fiind singura cale de scăpare, 
adăugînd că „răzvrătiţii vor face sigur o nenorocire“, dacă 
mai rămîneau lîngă navă. 

Apoi Fryer a comunicat Curţii numele celor înarmaţi 
şi a conlirmat că preveniţii Joseph Coleman, Thomas 
M'Intosh, Charles Norman și Michael Byrne ar fi voit să 
coboare în șalupă, declarînd că nu erau amestecați în re- 
beliune. În fine, a mai spus că în momentul capturării 
navei, nu l-a văzut pe Peter Heywood pe punte. 

Curtea l-a întrebat ce sens atribuie cuvintelor lui 
Christian că trăia de cinsprezece zile în iad. 

Fryer a răspuns că, după părerea lui, Christian s-a 
referit la frecventele certuri şi la înjurăturile cu care îl 
hărţuia Bligh. A mai relatat incidentul din ajunul răzvră- 
tirii, cînd Bligh acuzase pe toţi tinerii ofiţeri şi pe mem- 
brii echipajului că i-au furat nucile de cocos. 


A urmat depoziţia şefului de echipaj Cole, care a rela- 
tat la fel cele întimplate. Curtea l-a întrebat dacă unii au 
fost reţinuţi la bord fără voia lor. Răspunsul: „Cred că 
acesta este cazul lui Heywood. Bănuiesc că a avut tot 
timpul intenţia să părăsească nava ; nu era înarmat şi a 
ajutat la lansarea şalupei lui Bligh, apoi a coborit de pe 
punte. Am auzit pe Churchill strigind: „„Țineţi-i acolo 
jos !* Curtea a întrebat dacă această recomandare privea 
şi pe Heywood. Răspuns : „Nu am nici un motiv să cred 
altfel“. 

A urmat interogarea dulgherului Purcell ; după ce a 
relatat şi el cum s-au petrecut lucrurile, Curtea l-a între- 
bat : „L-ai văzut pe Heywood în apropierea vergilor ?“ 
Răspuns : „Da, avea în mină o “sabie de abordaj. Am ex- 
clamat : „Ce ai de gînd să faci, Peter ?* Îndată, a lăsat 
sabia din mină şi a ajutat la lansarea şalupei lui Bligh. 
precum şi la îmbarcarea celor citorva obiecte ce am fost 
autorizaţi să le luăm cu noi ; apoi, a coborit de pe punte și 
am auzit pe Churchill ordonind lui Thompson să-i pă- 

zească pe cei de jos, dar nu pot preciza la cine se relerea. 
Tot ce pot spune, este că, după aceea, nu l-am mai văzut 
pe Heywood“. 

— Ce impresie ţi-a lăcut Heywood cind, după inter- 
venţia dumitale, l-ai văzut că a lăsat din mină sabia de 
abordaj ? 

— Avea un aer confuz, ca şi cum nici nu-și dăduse 
seama ce ţinea în mînă. Mi-a părut surprins, foarte emo- 
ţionat şi a început să ajute la lansarea șalupei. În forul 
meu interior, am fost convins că nu avea deloc de a face 
cu complotul. Cred că atunci cînd a coborit de pe punte, 
a făcut-o tocmai pentru a-și lua citeva obiecte personale 
ca să-l însoţească pe Bligh în șalupă. 

— 'Ținind seama că ai jurat să spui numai adevărul, 
crezi că atunci cînd luase în mină sabia de abordaj, sau 
după vreun alt amănunt în legătură cu faptele şi spusele 
lui Heywood, acesta avea intenţii ostile faţă de cineva care 
s-ar fi opus rebeliunii ? 

— Nu. 

— În timp ce Heywood ajuta la pregătirea şalupei, a 
manifestat în vreun mod oarecare sentimente favorabile 
rebeliunii ? 

— Nu. K] 

— Cind se desfăşurau acele evenimente, îşi păstrase 
calmul sau era îngrozit, şi cum s-a comportat ? 

— Nu l-am putut observa tot timpul, căci eu însumi 
eram foarte ocupat cu pregătirea șalupei. Nu pot deci sä 
răspund. i 

— Pe scurt, declară Curții, sub jurămint, dacă consi- 
deri că Heywood s-a comportat ca părtaş la rebeliune, sau 
ca binevoitor față de Bligh. 

— Niciodată nu l-am considerat pe Heywood ca jm- 
plicat în rebeliune sau la complotarea ei. 

A 10st apoi cnemat ia para iocotenentul 1nomas Hay- 
ward, fost locotenent secund pe Pandora şi fost aspirant 
pe Bouniy ; acesta a declarat : 

„Am fost de cart de dimineaţă. La ora 4, Fletcher 
Christian a preluat schimbul, ca de obicei. Întrucît eram 
adjunctul lui, la ora 5 mi-a dat ordin să supraveghez sin- 
gur mersul navei, el pretextind că coboară ca să-și pregă- 
tească hamacul. În timp ce-observam evoluţiile unui re- 
chin în urma vasului, am văzut cu surprindere pe Flet- 
cher Christian, Charles Churchill], Thomas Burkitt, John 
Sumner, Mathew Quintal, William M'Koy. Isaac Martin, 
Henry Hillbrand și Alexander Smith apărînd la pupă, 
înarmaţi cu muschete şi baionete. Le-am ieșit înainte şi 
l-am întrebat pe Christian ce rost avea acea punere în 
scenă. Mi-a ordonat să tac şi, după cea lăsat pe Isaac 
Martin de pază pe punte, a coborit cu ceilalţi spre cabina 
lui Bligh. În acel moment, în afară de mine, se mai allau 
pe punte John Hallet, Robert Lamb, Thomas Ellison la 
cîrmă și John Mills la manevrarea velelor. L-am întrebat 
pe Mills ce anume se întimpla ; mi-a răspuns că nu știa 
nimic. Apoi Ellison a abandonat cîrma și s-â înarmat cu 
o baionetă. După care, punţile s-au umplut cu oameni 
înarmaţi. Peter Heywood, James Morrison şi George Ste- 
wart se aflau, fără arme, lingă vergi. Puțin timp după co- 
borirea lui Christian şi a bandei sale, am auzit pe locote- 
nentul Bligh strigind că este ameninţat cu moartea. Chur- 
chill s-a urcat din nou pe punte, a cerut o fringhie şi Mills, 
ascultînd ordinele şi insistenţele ce i se adresau, a tăiat 
saula mare de sondă şi i-a adus o parte din ea. Citeva 
minute mai tîrziu, Bligh a fost adus pe punte cu miinile 
legate la spate și a fost îndată înconjurat de majoritatea 
celor veniţi pe punte.“ 

Heyward a relatat apoi sosirea Pandorei în golful 
Matavai : 

„Primul urcat la bord a fost Coleman ; a venit cu o 
pirogă care s-a răsturnat lingă navă, dar indigenii l-au 
ajutat să se urce la bordul Pandorei. Cînd vasul a fost 
ancorat, au venit George Stewart şi Peter Heywood. S-au 
prezentat comandantului Edwards, exprimînd bucuria 
cauzată de sosirea Pandorei. I-am întrebat de ce au rămas 
la bordul lui Bounty : George Stewart. mi-a spus că voia 
să povestească totul, dar comandantul Edwards l-a între- 
rupt şi a dat ordin să fie încarcerați“. 

Apoi, martorul a relatat cum au fost capturați, în 
insulă, ceilalți răzvrătiți. La declaraţia lui că, la bordul 
lui Bounty, cînd a coborit să-şi ia unele lucruri din cabină 
l-a îndemnat pe Heywood să se îmbarce cu Bligh, Curtea 
l-a întrebat : 

— Heywood a fost împiedicat cu forța să urce pe 
punte ? 

— Nu. 

— După cum s-a comportat, l-ai considerat ca om al 
datoriei sau ca participant la rebeliune ? 

— 'Ţinind: seama că i-am spus să coboare în şalupă şi 
nu a făcut-o, presupun că era de partea rebelilor; dar 
aceasta este doar o părere, căci nu l-am văzut luînd parte 
aetivă la rebeliune. 

— Ai remarcat pe figura lui sau în comportarea lui 
semne de bucurie sau de tristeţe? ` 

— De tristețe. 


Locotenentul Hallet, fost aspirant pe Baunty, a confir- 
mat relatarea lui Hayward în legtăură cu modul cuin s-au 
petrecut evenimentele. 

Curtea l-a întrebat dacă în acele momente l-a văzut 
pe Heywood ; răspunsul: . 

— O singură dată, pe punte ; stătea imobil şi privea 
atent spre comandantul Bligh. Nu l-am văzut purtind 
arme. 

— [I-ai vorbit ? 

— Nu. 

La o altă întrebare a Curții, Hallet a declarat că nu 
ştie dacă i s-a propus lui Heywood să plece cu Bligh ; în 
schimb, ştie că Bligh a încercat să-i spuie: ceva, dar mar- 
torul declară că nu a înțeles despre ce era vorba; Hey- 
wood asista la scenă, a început să ridă, s-a întors cu spa- 
tele şi s-a îndepărtat. 


A fost apoi audiat căpitanul Edwards ; după ce a depus 
jurămîntul, Curtea i-a cerut să relateze cele discutate cu 
Coleman, Heywood şi Stewart cînd aceștia s-au prezentat 
la bordul Pandorei : 

„Joseph Coleman a încercat să se urce la bord înainte 
ca nava să fi fost ancorată, dar piroga cu care se apropiase 
s-a răsturnat şi a fost pescuit din apă înainte ca mane- 
vrele de ancorare să fie terminate. L-am interogat despre 
soarta navei Bounty și a echipajului ei. Apoi s-au pre- 
zentat Stewart şi Heywood ; au sosit după ce terminasem 
manevrele, dar mai înainte de a fi trimis vreo ambarca- 
ție la țărm. Am cerut locotenentului Larkin să-i aducă 
imediat la mine. Peter Heywood a început prin a spune 
că presupunea că am cunoștință despre cele întîmplate 
pe Bounty. Nu-mi amintesc cum a Gecurs exact convor- 
birea ; din cînd în cînd Heywood mă întrerupea, întrebînd 
dacă locotenentul Hayward se afla și el ta bord ; auzise că 
se afla. Pină la sfîrşit i-am răspuns afirmativ și l-am 
chemat pe Hayward. Acesta l-a privit dispreţuitor pe 

Heywood şi a început îndată să-l întrebe despre eveni- 
mentele petrecute pe Bounty după izgonirea lui Bligh. 
Atunci am intervenit, am chemat santinela şi i-am dat 
ordin să întemniţeze pe cei doi noi sosiți şi să fie puşi în 
lanţuri. În cele cîteva cuvinte schimbate, Peter Heywood 
a declarat că va fi în stare să justifice comportarea sa pe 
Bounty, în timpul şi după rebeliune“. 


După aceste dispoziţii, martorii au fost din ncu intro- 
duși pentru a răspunde la întrebările acuzaților, în vede- 
rea apărării lor. 

Secundul Fryer a fost primul întrebat de Heywood : 

— Dacă aţi fi fost liber să alegeţi, ce aţi fi preferat: 
să rămineţi pe navă sau să vă imbarcaţi cu Bligh ? 

Fryer. — Să rămîn pe navă. 

Heywood. — Dacă rămineaţi pe navă pentru a aştepta 
o ocazie favorabilă spre a relua nava în stăpinire, com- 
portarea mea, aşa cum o apreciaţi din primul moment 
cînd ne-am cunoscut v-ar fi îndemnat să vă încredeţi în 
mine pentru a realiza un asemenea plan ? Și credeţi că 
aș fi fost de acord cu planul și că v-aş fi dat tot ajutorul 
de care eram capabil ? 

Fryer (către Curte). — Cred că așa ar fi făcut. Nu aş 
fi ezitat nici un moment să-i cer concursul dacă aş fi avut 
ocazia să mă destăinuesc lui. 

Aceeași întrebare a fost pusă pe rînd lui Cole, şeful 
echipajului, Peckover, şeful tunar şi lui Purtell, dulghe- 
rul. Toţi trei au răspurs afirmativ. Heywood i-a mai 
întrebat : 

— Care a fost în general comportarea şi cum m-am 
manifestat in relaţiile cu camarazii și superiorii, în timp 
ce am fost la bordul lui Bounty ? 

Fryer. — După cite îmi amintesc, toată lumea vă 
iubea. 


Cole. — Totdeauna v-aţi purtat bine cu toată lumea. 

Peckover. — Extrem de serviabil, aţi meritat stima 
tuturora. 

Purcell. — În toate privinţele, v-aţi purtat ca un om 


cumsecade, ciștigind simpatia tuturora. 

A urmat apoi depoziţia lui Cole la bară. La întrebările 
puse de Heywood și Morrison, a declarat că nu l-a văzut 
niciodată pe Heywood purtiînd vreo armă ; că nu l-a auzit 
niciodată exprimîndu-se în favoarea rebelilor, că n-a ob- 
servat în comportarea lui o lipsă de seriozitate sau că ar 
îi părut bucuros de cele ce se întimplau ; că, in timp ce 
Heywood se afla jos cu Stewart, l-a auzit pe Churchill 
strigind : „Păziţi-i bine pe cei de jos!“; că era convins 
că printre cei astfel vizaţi se afla şi Heywood ; că Bligh nu 
ar fi putut să-i adreseze vreun cuvint cit timp Heywood 
se afla lingă vergi, căci erau prea departe unul de celă- 
lalt; că Hayward era mort de frică și Hallet la fel; în 
fine, că nu considera ca rebeli nici pe Heywood, nici pe 
Morrison. 

În cursul declaraţiilor sale, Purcell a adus cîteva pre- 
cizări : mai întîi, faptul că Heywood a pus mina pe o sabie 
de abordaj nu a însemnat deloc că voia să se înarmeze, să 
ia parte la rebeliune ; apoi, n-a auzit pe Bligh adresind 
vreo vorbă lui Heywood care, fiind prea departe, nici nu 
ar fi auzit. În nici un moment nu i s-a părut că Heywood 
era bucuros de cele ce se întimplau. De asemenea, con- 
firmă că instructorul de arme a dat ordin să fie „păziţi 
“acolo jos“, referindu-se şi la Heywood. A încheiat, recu- 
'noscînd că şi el şi Hallet erau morţi de frică și Hayward 
era cuprins de o panică asemănătoare. 

Curtea. — Dacă nu consideraţi pe acuzat că urmărea 
să se înarmeze cu sabia de aborduj, de ce aţi exclamat: 
„La naiba, Peter, ce faci cu sabia ceea ?* 

Purcell. — Cred că nu avea intenții agresive, din în- 
tîimplare a luat sabia în mînă. 

Între căpitanul Edwards şi Peter Heywood are loc ur- 
mătorul dialog : 

Heywood. — M-am predat la Tahiti îndată ce a sosit 
Pandora ? 

Edwards. — Nu am asistat la predare, căci întii ați luat 
contact cu locotenentul meu. Am aflat câ s-a predat din 
proprie inițiativă, noi nu lansasem încă vreo ambarcapie 
pe mare. 

Heywood. — Relațiile pe care vi le-am dat, despre 
mine şi despre Bounty, nu s-au dovedit a fi exacte ? 

Edwards. — Mi-aţi dat citeva informații despre fuga- 
rii care se mai găseau în insulă, confirmînd ceea ce Cole- 
man îmi spusese mai înainte. Nu-mi amintesc toate amă- 
nuntele convorbirii noastre, dar, în general spusele Jui 
Heywood concordau cu declaraţiile lui Coleman. - 

Heywood. — Cînd v-am spus că pornisem prima dată 
de la Tahiti cu piraţii, nu v-am declarat totodată că nu 
m-am putut despărţi de Christian, care, atunci, nu voia ca 
vreun însoțitor al lu; să rămînă pe insulă, de teamă că 
rebelii de pe Bounty vor fi descoperiți wade s-au refugiat, 
după plecarea din Tahiti ? 

Edwards. — Mi-aţi spus că nu aţi rămas la Tahiti, dar 
nu mi-aţi arătat teama lui Christian că se puteau da in- 
formaţii încotro au luat-o. 

Apoi, Fryer şi Cole au fost interogaţi de acuzatul Mer- 
rison ; de asemenea a fost interogat tocotenentul Hay- 
ward care a declarat că i s-a părut că acuzatul ara bucures 

de cele ce se întinmplau și a dedus că făcea parte din 
rebeli. 


Morrison. — Poate martorul să jure că deciaraţia sa 
au este rezultatul unei antipatii personale ? 
Hayward. — Nu este rezultatul unei antipatii perso- 


nale, ci opinia care mi-am făcut-o după părăsirea navei 
Bounty din cauză că acuzatul a rămas la bord, cînd ar fi 
putut pleea eu œ altă ambarcatie care se mai afla pe 
navă... 

Curtea cerîndu-i o precizare, Hayward a răspuns : 

— Nu vreau să spun eğ unii din cei rămași la bord ar 
fi putut plecă cu mica barcă destinată la început lui Bligh. 

Martorul a căutat să nu-şi amintească nimic favorabil 
acuzatului. 

Der deelaraţii favorabile acuzatului Morrison au mai 
depus Hallet, Pryer, Cole, Purcell şi chiar Edwards. 

Şi pentru aeuzatul Muspratt au depus favorabil Cole 
şi Peckover ; din contra, Hayward a declarat că l-a ea 
tit pe Morrison ea făcînd parte dintre rebeli. 

În privința acuzaților Ellison, Burkitt şi Millward, taţi 
martorii au declarat categoric că i-au văzut înarmaţi de 
la începutul rebeliunii şi au manifestat o vie animozitate 
contra lui Bligh. 


Curtea a invitat pe acuzaţi să-și susție pe rind apăra- 
rea şi primul a luat cuvintul Heywood : 

„Cred că atenţia onorabilei Curți a fost destul de mult 
pusă la încercare pină acum de impresionantele dezba- 
teri ale procesului ; voi căuta deci să nu mai abuzez prea 
mult de această atenţie. 

Crima de rebeliune pentru care apar înaintea dumnea-; 
voastră este atît de gravă în consecinţe, încît opinia gene=: 
rală consideră că făptaşul trebuie pedepsit exemplar.: 

Din nefericire aceasta este lumina în care apar înain- 
tea Curţii ; lără îndoială, s-a considerat că am instigat și 
luai parte la rebeliune și sînt unele circumstanţe care ar 
pleda să apar ca răzvrătit. Sint, poate, aparenţe contra 
mea; dar sînt numai aparenţe şi jur înaintea Curţii că 
sint nevinovat. 

Nu am cunoscut acuzaţiile în totalitatea lor decît după 
ce au fost formulate de procuror, la începutul procesului. 
Apoi, depoziţiile martorilor mi-au dat ocazia să cunosc 
multe amănunte în legătură cu cele întimplate şi felul 
cum s-au reflectat faptele în opinia celor prezenţi la ele. 
Mi-am dat seama că, în confuzia ce domnea pe navă în 


timpul rebeliunii am putut comite erori şi imperfecţia. 


amintirilor mele a trădat uneori intenţia mea de a spune 
numai adevărul. Este deci momentul să precizez unele lu- 
cruri, mai mult de ordin general, şi cred că nu mi se va 
putea reproşa că încerc să mă salvez, înşelind pe ju- 
decători.“ 

Apoi Heywood a rezumat încă o dată evenimentele, 
arătind în ce stare îl adusese dezordinea de la bordul 
lui Bounty. Tinereţea și lipsa de experienţă, precum şi 
absenţa unui sfătuitor l-au făcut să ezite mult timp pînă 
să ia o hotărire. A mai fost şi influenţat de atitudinea 
camarazilor : Hallet era foarte emoţionat, iar Hayward, 
deşi avea la activ mulţi ani de mare, cind Christian i-a 
ordonat să coboare în șalupa lui Bligh, probabil că şi-a 
dat seama de pericolul la care se expunea şi, copleşit de 
brutalitatea ordinului, a început să plingă. ' 

Într-adevăr. alternativa era teribilă: un om în plus, 
în șalupa deja iînghesuită, sporea șansele unui naufragiu. 

Novice fără experienţă (era prima lui călătorie pe 
mare), Heywood nici nu cunoștea regulamentele mari- 
nei şi a declarat Curţii cu naivitate caracteristică : „nici 

nu mi-am putut închipui că decizia mea putea fi conside- 
rată drept crimă ; în primul rînd, m-am gindit să-mi sal- 
vez viaţa“. 

De fapt, Bligh dăduse ordin ofiţerilor, prin secundul 
Fryer, să rămină la bord, în speranţa unei recuperări a 
navei. aşa cum chiar secundul și alţii au declarat în faţa 
Curţii. „Acest ordin coincidea cu propria mea pornire in- 
stinctivă de conservare şi m-am considerat justificat să 
rămîn la bord, aşteptind o ocazie ca să ajut la realizarea 
dorinţei comandantului“. 

Mai departe, Heywood adaugă : 

„În relatarea sa, comandantul Bligh recunoaşte că a 
lăsat cîțiva oameni care erau de partea lui la bordul lui 
Bounty ; nici un moment în trecut, compertarea mea nu-i 
dăduse prilej să mă considere că nu fac parte dintre aceș- 
tia. Într-adevăr, ţinind seama de bunătatea ce Bligh imi 
„arătase, aş fi fost un monstru dacă l-aș fi trădat. Cred că. 
totdeauna mi s-au recunoscut sentimentele de gratitudine 
şi umanitate care m-au animat ; domnul Hallet a declarat 
că m-a văzut rizînd, într-un moment în care, indepen- 
dent de situaţia comandantului, conflictul ce se desfășura 
în mintea mea mă făcea complet incapabil! de o asemenea 
lipsă de decenţă. 

Acuzaţia ce mi se aduce este atroce; și, cu toate că 
ferma convingere a nevinovăţiei mele mi-a permis să su- 
port suferinţele ultimelor șaisprezece luni, declar că dacă 
povara unei acuzaţii atît de grave mi-ar fi apăsat con- 
ştiinţa, nu aş mai fi trăit. Îmi amintesc un alt pasaj din 
declaraţia comandantului Bligh : „Eram ţinut izolat și tot 
ce am putut face, a fost să mă adresez, cu glas tare, tu- 
turor ; dar eforturile mi-au fost inutile, eram legat cobză 
şi nimeni, în afară de cei ce mă păzeau, nu se puteau 


apropia de mine“. 

În legătură cu alte acuzaţii cuprinse în depoziţiile mar- 
toriler, Heywood adaugă : 

„Cred că este mai bine să păcătuie:c prin lipsă de cer- 
titudine în ceea ce declar, decit prin exces. Şi dacă în 
cursul obișnuit al vieţii, nu este prea uşor ca cineva să-şi 
explice propriile sale acţiuni, ce dificultăţi şi ce riscuri 
înfruntă cel ce judecă comportarea altuia, mai ales în 
împrejurări atît de extraordinare, cind toate spiritele erau 
răvășşite și frămîntate de pasiuni contradictorii ! Iată deci 
că doi oameni destul de tineri, mai ales primul, Hallet şi 
Hayward, după patru ani, într-o situaţie cînd viaţa mea 
este în joc, judecă fără ezitare unele aeţiuni ale mele făp- 
tuite în împrejurări cînd alţi ofiţeri foarte experimentați, 
mărturisesc Sincer, au fost covirşiţi de dezordinea provo- 
cată de rebeliune şi sînt incapabili să-şi amintească mutte 
din propriile lor fapte din acele momente. 

Cit despre sfatul care se pretinde că mi s-a dat de a 
cobori în șşalupa comandantului Bligh, tot ce-mi amintesc - 
este o vagă conversaţie foarte scurtă avută poate cu Ste- 
wart. Conversaţia a avut lac pe punte, nu jos : căci îndată 
ce mi s-a atras atenţia că aş putea fi considerat vinovat 
dacă rămin pe navă, am coborit şi trecind prin faţa lui 
Cole, i-am spus pe şaptite că merg să-mi iau citeva lucruri 
şi merg împreună cu el în şalupa comandantului ; am avut 
cert această intenţie, dar am fost împiedicat să o aduc la 
îndeplinire. 

Nu pot crede că mi se aplică calificativul de criminal 
fiindcă am ezitat să cobor intr-o ambarcaţie care ieşea din 
apă cu numâi opt inci. Confruntat cu o situaţie atit de 
neaşteptată, spaima şi confuzia mi-au întunecat raţiunea, 
așa că răminerea mea pe navă a avut aparenţa unei rene- 
gări a comandantului, cînd de fapt n-a fost decit o lipsă de 

jadecată: a unei minţi prea tinere, nu e faptă oribilă co- 
misă din josnieie. 

Eroarea comisă a fost consecinţa unui amestec de igno- 
ranță şi teamă ; trezit brusc din somn, nu m-am dezmetieit 
complet, ca să judec la rece. Sint sigur că, în timpul rebe- 
Hunii, comandantul Bligh nici nu m-a văzut, căci eram de- 
parte de el, pradă dureroaselor mele ezitări ; speranţa și 
teama: işi. disputau sufletul meu și nu ştiam ce să fac. Mă 
teroriza ideea că Christian sau Bligh îmi puteau da ordin 
să cobor în șalupă, dar mă îngrozea și o altă eventualitate, 
mai rea Încă : să nu mă invite Christian să mă alătur re- 
belilor. Mi-era: teamă să dau ochi cu ei și m-am ţinut cit 
mai la: distanţă, pină cînd am fost pentru a doua oară în- 
chis. în cabină şi: n-am mai. putut lua vreo decizie. 

Vreau să mai amintesc un amănunt în: legătură cu com- 
portarea. mea, amănunt care a fost menţionat ca blamabil, 
în timp ce, din. contra, eu Îl consider lăudabil. Este ajutorul 
pe care l-am dat la pregătirea şaluptei lui Bligh ; șeful de 
echipaj a folosit expresia : concurs voluntar, adică nu am 
refuzat cînd am fost solicitat să iau parte la operaţie. Mi-e 
teamă că onorata Curte a interpretat acest concurs ca un 
ajutor dat rebelilor, nu comandantului. Dar pot da o ex- 
plicaţie eare să pună lucrurile: în adevărata lor lumină. În 
acest scop, mă voi referi la o mărturie a domnului Hay- 
ward, care probabil că şi-a cîntărit spusele cînd a răspuns 
la o întrebare a Curţii că, deși mă considera mai mult ca 
partizan al lui Christian, a declarat că ultimele cuvinte pe 
care mi le-a adresat au fost: „Peter, coboară în șalupa 
lui Bligh !“ Așa ar fi vorbit el unui părtaş la rebeliune ? 
Dealiminteri, după cum el însuși a recunoscut, caracteris- 
tiea înfățișării mele în acele momente era tristețea și 
teama, ceea ce nu corespunde deloe imaginii unui rebel. 

Apoi, încrezător în nevinovăția mea, nu m-am ascuns 
deloc, niciodată, cum ar fi făcut un vinovat. Din contra, 
am salutat cu bucurie sosirea Pandorei la Tahiti şi ime- 
diat, din proprie iniţiativă, m-am predat comandantului 
acesteia. 

La ordinul comandantului, am fost pus în lanţuri și 
menţinut astfel chiar cînd nava era în prejama unui imi- 
nent naufragiu. Toţi cei de la bord tremurau de frică şi în 
van, de repetate ori, am rugat să ni se scoată lanţurile să 
avem mîinile libere ca eventual să ne putem salva. 

Aș putea să mai spun multe pentru a răscoli sentimen- 
tele de umanitate ale Curţii şi uşor aş stîrni compasiune 
pentru suferinţele îndurate. Dar nu cred că severitatea 
exagerată a căpitanului Edwards a fost inspirată de rău- 
tate personală ; căpitanul Edwards este foarte stimat în 
cadrele Marinei militare britanice atit pentru calităţile sale 
de ofiţer, cît şi pentru simţul său de echitate și cred mai 
curînd că severa lui comportare i-a fost impusă de preve- 
derile riguroase ale legiuirilor marinărești. 

Am încredere în dreapta judecată a Curţii. 

Reputația și viaţa mea sînt în mîinile dumneavoastră şi 
verdictul va aduce mamei mele şi celor două surori con- 
solare sau o ireparabilă nefericire. 

Dacă mă veţi socoti demn de a trăi, voi profita de lec- 
ţiile trecutului. Dar dacă nefericita mea imprudenţă me- 
rită a fi pedepsită cu moartea, mă voi inclina cu supunere 
și respect sentinţei. 

În nici un caz, nu mă voi plinge că nu-mi merit soarta; 
o asemenea atitudine ar fi un afront adus justiţiei şi com- 
portarea atentă şi imparţială a judecătorilor acestei onora- 
bile Curți merită o reacţie corespunzătoare din partea mea. 

Ducă voi fi declarat vinovat, cred că nu se va considera 
o lipsă de respect dacă declar totuşi că, în adincul sufle- 
tului, voi rămîne mai departe convins de nevinovăția mea.“ 


După încheierea dezbaterilor, Heywood a adresat Lor- 
dului Hood, președintele Curţii, următoarea scrisoare : 

„Curtea a ascultat martorii citați şi nu cred că ar mai 
îi ceva de adăugat asupra faptelor expuse sau alte obser- 
vaţii pentru lămurirea lor. Cred că au fost înlăturate toate 
bănuielile cu care am fost împovărat. 

Este drept că prezenţa unor martori importanţi, care 
nu s-au prezentat, ca Bligh, Simpson și Tinkler, mi-ar fi 
dat argumente suplimentare în susținerea apărării mele. 
Comandantul lui Bounty ar fi trebuit să vină la bară și să 
recunoască comportarea mea totdeauna respectuoasă ; cei- 
lalți doi ar fi recunoscut, fără posibilitate de contrazicere. 
că am fost pe nedrept acuzat. Regret că am fost judecat 
în absenţa lor ; dar consider că au fost ascultați destui alţi 
martori ale căror depoziţii mi-au permis să lămuresc tot 
ceea ce era susceptibil de îndoieli. 

S-a stabilit cu certitudine că atunci cind a izbucnit 
rebeliunea dormeam şi că, la trezire, m-am pomenit în 
plină confuzie şi spaimă. S-a dovedit, este drept, că am 
rămas la bordul navei, dar s-a stabilit că am fost reţinut 
cu forţa. Se mai adaugă apoi faptul că, îndată ce a fost 
posibil, am părăsit pe cei care mă reţinuseră fără voia mea 
şi că m-am predat fără ezitare comandantului Pandorei 
cînd aceasta a apărut la Tahiti. Nu numai că m-am predat, 
dar i-am înminat şi un jurnal pe care l-am ţinut cu con- 
ştiincioziţate tot timpul, pînă în ajunul predării mele, jur- 
nal care a dispărut în naufragiul Pandorei; am dat ast- 

fel toate informaţiile pe: care le posedam 1n Jegatura cu 
evenimentele. 

Nu puteam. face mai mult; prima dată, cind. Bounty: 
după rebeliune, a revenit Ja Tahiti, nu m-am putut separa 
de ecltipaj, căei eram strict supravegheat, suspectat de re- 
beli. Informaţiile date căpitanului: Edwards au fest spen- 
tane, sincere și: obiective. Aşteptam. orice mijloe pentru a 
reveni în Anglia. Dacă o. altă navă sosea: mai înainte, aş 
fi profitat de ocazie cu. aneeași grabă, căci nu bănuiam că: 
atitudinea mea avea caracter de vinovăţie: Soarta a dis- 
pus altfel. Vietimă: a: suspieiuniler, sînt pe cale de'a fi. sa- 
crificat pentru o imprudență Pînă acum, am rezistat la: 
toate încercările suferite şi Curtea. are dreptul de a. decide 
dacă cele îndurate nu eonstitţuie o pedeapsă suficientă pen- 
tru imprudenţa: comisă. 

Verdictul va fi cuvintul oncarei ; trebuie deci să-l ac- 
cept fără a-l discuta. 


P. Heywood“ 


După Heywood, Curtea a ascultat în apărare pe ceilalţi: 
acuzaţi şi, după şase zile de dezbateri, la 18 septembrie 
1792. s-a reunit în ultima ședință. Au fost introduşi acu- 
zaţii, o asistenţă numeroasă: umplea sala, Președintele a în- 
trebat pe acuzaţi. dacă. mai. au ceva de adăugat în apărarea 
ler, apoi sala a fost evacuată şi, cu ceremonialul cuvenit, 
Curtea. a dat următorul! verdict. : 

„S-a stabilit că sînb juste acuzaţiile duse lui Peter 
Heywood,. James Morrison, Thomas. Ellison, Thomas Bur- 
kitt, Jobn Millward şi Wiliam. Muspratt ; în. consecinţă, 
Curtea decide că fiecare dintre eb va fi spînzurat la. bordul 
unei nave a Majestății Sale, la ora şi loeul pe care cei trei 

Comisari îndeplinind luacţia de Lord Mare Amiral al Ma- 
rii Britanii şi Irlandei, sau unu! dintre ei îl va stabili şi 
desemna în scris cu propria mină. Ținînd însă seama de 
anumite circumstanţe, în mod umil şi foarte grabnic 
„Curtea recomandă clemenţei Majestății Sale pe Peter 
Heywood şi James Morrison. Pe de altă parte, Curtea de- 
cide că acuzaţiile aduse lui Charles Norman, Joseph Cole- 
man, Thomas M'Intosh şi Michael Byrne sînt neînte-. 
meiate și decide achitarea lor“. 


— 


VII. SE FACE TOTUȘI DREPTATE! 


Familia Heywood află funesta veste. — Dureroasă confirmare. 
— Scrisoarea unui condamnat la moarte. — „Adio Nessy“. — Alte 
scrisori. — Un vocabular de expresii în limba tahitiană. — Patru 
puncte capitale. — Motivele lui Christian şi tăcerea lui Bligh. 
— Scrisoare către Primul Lord a! Amiralității. — „Fericită, prea 
fericită familie !* — George al III-lea hotărăște... — „Ore de feri- 
cire“. — „L-am văzul !* — Un om și un creștin. — Onorabila ca- 
rieră a lui Peter Heywood. 


„Și să mă credeți: 

Nimic nu împodobește pe un om importani : 

Nici coroana de rege, nici sabia de conducător, 
Nici bastonul de mareşal, nici roba de judecător 
Nu-i dau măreția pe care 

l-o acordă compasiunea pentru cei în suferință.“ 


LORD BYRON 


În general, opinia publică a considerat ca prea aspră 
sentinţa prin care Heywood şi Morrison, în special pri- 
mul, erau condamnaţi la moarte, cu toate că cruzimea ei 
era atenuată prin recomandare la clemenţa regelui. Tre- 
buie însă ţinut seama că, pentru curte, nu exista decit al- 
ternativa : condamnare la moarte sau achitare. Desigur 
că însăşi Curtea inclina pentru achitare, dar nu se putea 

trece peste regulile şi tradiţia Marinei militare. După 
cum s-a mai arătat, în caz de rebeliune (agravată pe 
Bounty şi de capturarea piruterească a unei nave a Majes- 
tăţii Sale) nu este suficient ca unii ofițeri sau mateloţi să 
nu fi luat parte activă la rebeliune: neutralitatea, pasi- 
vitatea sînt considerate ca participare şi complicitate. Apoi, 
în cazul respectiv, răminerea pe navă impreună cu răz- 
vrătiţii şi faptul că n-au întreprins nimic pentru a se se- 
para de ei putea duce la presupunerea unei adeziuni la 
acţiunea rebelilor. 

În fond, Heywood nu a comis decit o greseulă expli- 
cabilă prin tinereţea şi lipsa de experienţă, anume, el n-a 
cerut formal lui Christian să i se permită a urma pe Bligh, 
nu, s-a străduit la timp să plece împreună cu ceilalţi înso- 
ţitori ai lui Bligh. M'Intosh, Norman, Byrne şi Coleman 
au fost achitaţi tocmai fiindcă îşi exprimaseră dorința 
evidentă de a urma pe Bligh şi au fost constrînşi să ră- 
mină la bord, așa cum au arătat martorii la proces; în 
plus, mai posedau o recunoaştere scrisă de mina lui Bligh. 
Poate că şi tînărul Heywood ar îi beneficiat de o aseme- 
nea recunoaștere dacă Bligh, în cursul lungii sale călă- 
torii în derivă, nu s-ar fi lăsat influențat de părerile și 
spusele unora dintre însoțitorii lui, deşi știa că aspirantul 
fusese consemnat jos, în cabină. 

Din nefericire, nu au existat circumstanţe atenuante în 
favoarea celorlalţi patru condamnaţi la moarte fără reco- 
mandare la clemenţă: Millward, Burkitt şi Ellison s-a 
stabilit precis că au fost tot timpul înarmaţi, iar ultimul 
a părăsit cirma pentru a merge să-şi caute arme și s-a re- 
pezit la Bligh, stripind : „Eu am să-i vin de hac bleste- 
matului acestuia !“ Muspratt, al patrulea condamnat fără 
recomandare la clemenţă a fost victiina mărturiei duşmă- 
noase a locotenentului llayward, fapt recunoscut pină la 

sfirşit de Lorzii comisari ai Amiralității, care au mane- 
varat astfel că nenorocitul a fost scăpat de fa o moarte 
dezonorantă. 


În timpul procesului, familia tinărului Heywood nu a 
părăsit deloc domiciliul din Insula Man. Mulţi impăr- 
tăşeau cu ei credinţa că Peter va beneficia cert de un ver- 
diet de achitare, fapt care le-a susținut moralul în acele 
momente de grea încercare. Între 72 şi 24 septembrie 
n-au primit nici o veste : puternice furtuni au împiedicat 
comunicațiile cu Anglia. : 

Sperau un rezultat fericit, dar într-o seară, un băiat, 
fiul unor prieteni a venit în fugă și a anunţat pe doamna 
Heywood şi fiicele ei că procesul s-a terminat şi toţi acw- 
zaţii au fost condamnaţi, dar Peter benefica de recoman- 
dare la clemenţa regelui ; băiatul spunea că deținea şti- 
rea de la o persoană care, imediat căutată şi întrebată, a 
declarat că citise vestea într-un ziar din Liverpool, de unde 
venise la bordul unei mici ambarcaţii de pescari, dar nu 
se gindise să aducă ziarul cu el. 

Nefericita familie a trăit în această: dureroasă incerti- 
tudine încă o săptămînă ; greu de găsit cuvinte pentru a 
descrie cruda Jor aşteptare îngrijorată. 

Nessy a decis îndată să plece la Liverpool, apoi la Lon- 
dra şi a rugat pe fratele ei James, de la Liverpool], să se 
ducă imediat la Portsmouth. 

„N-ai grijă de mine, i-a scris Nessy, voi putea călători 
singură, teama și disperarea mă vor susține pe drum. 
Gindeşte-te numai la nefericitul nostru frate, nu-ţi pierde 
timpul ocupîndu-te de mine. 

Dacă aş mai fi eapabilă să ascult voeea raţiunii, ceea 
ce este foarte dificil, mi-aş spune că e puţin probabil să 
se fi produs iremediabilu]. căci am fi primit cu siguranță 
e depeșă“. i 

Nessy a petrecut patruzeci şi nouă de ore pe mare, pe 
o vreme îngrozitoare : bintuia o furtună teribilă, dar pen- 
tru a cîştiga două ore, s-a îmbarcat pe o barcă de pescari 
nepuntată. la gura fluviului Mersey ; marea era dezlăn- 
ţuită, valurile treceau continuu peste mica ambarcaţie. 
Totuşi, ea notează : „cît timp mai dăinuieşte o reconfor- 
tantă speranță, am curaj să întreprind orice“. 

În aceeaşi seară, de la Liverpool a luat diligenţa pen- 
tru Londra ; la 5 octombrie, a sosit la avocatul Graham 
care a primit-o cu mare bunăvoință, făcind-o să se simtă 
ca acasă. 


Pentru restul familiei rămas pe Insula Man, agonizanta 
aşteptare s-a terminat în seara de 29 septembrie cînd a 
sosit. în fine. poşta, anume, o scrisoare de la Graham 
către reverendul doctor Scott şi pe care acesta a adus-o 
imediat la cunoştinţa doamnei Heywood : 


Portsmouth, marţi 18 septembrie 


„Sir, deşi nu mă cunoaşteţi, îmi iau permisiunea să vă 
scriu. Am asistat la procesul lui Peter Heywood (pe care 
l-am ajutat pe cit mi-a fost în putinţă). Procesul s-a ter- 
minat, cu o jumătate de oră înainte s-a dat sentinţa. 
Înainte de a vă spune verdictul, vreau să vă asigur că a 
scăpat cu viaţă, dar așteaptă graţierea regală, căci Curteá 
a recomandat să i se acorde clemenţa Majestății Sale. 

Pentru a vă evita temeri inutile, ţin să vă arăt că Pro- 
curorul general regal care a asistat la proces mi-a dat 
asigurări că Peter este salvat, ca şi cum nici n-ar fi fost 
condamnat. Aș fi preferat să nu fiu obligat să scriu teri- 
bilele cuvinte „condamnat la moarte“, dar probabil că 
le-aţi auzit deja, cu comentariile respective. 

Pentru ca vestea să nu fie prea brutal comunicată 
doamnei Heywood şi fiicelor sale, am preferat să vă co- 

munic vestea dumneavoastră. Las la aprecierea duinnea- 
voastră modalitatea de a face vestea cunoscută familiei. 
Mă rezum a adâuga : deși sentinţa, ca atare, este teribilă, 
pot însă să vă asigur că cei ce au asistat la proces sint 
perfect convinşi că Peter a fost, după unele aparenţe, vi- 
novat, dar că intenţiile lui au fost cu totul nevinovate. 

Voi scrie şi comandorului Pasley care, desigur, a fost 
foarte impresionat de o primă scrisoare ce i-am trimis-o 
ieri, şi-i voi cere sfat în privinţa celor ce vor trebui în- 
treprinse cînd Peter Heywood va fi pus în libertate. Ră- 
min aici pînă la acest eveniment și am de gînd să-l ţin 
la mine la Portsmouth, unde cred că se va simţi cel mai 
bine pînă va sosi cineva din familia lui. După toate su- 
ferinţele îndurate, va avea nevoie de multă îngrijire și 
tandreţe şi ar fi foarte util să se pregătească de pe acum 
prima lui întrevedere cu doamna Heywood care va fi 
necesar să lie asistată de fiicele ei într-un moment atit 
de emoţionant“. 

A doua zi, Graham a mai adresat o scrisoare docto- 
rului Scott ; între altele, el scrie: 

„Familia lui Peter va simţi o mare satisfacţie aflind 
că declaraţiile altor acuzaţi, în timpul procesului, au spul- 
berat orice îndoială asupra nevinovăţiei sale. El a fost 
condamnat doar pe baza unei depoziţii care, spre a nu c 
califica mai grav, a fost o părere nefericită a martorului. 
bazată pe amănunte care n-au existat niciodată sau care 
se refereau la alte persoane rămase la bord şi nu erau în 
legătură cu atitudinea lui Peter *.“ 


La 20 septembrie, Peter Heywood a scris prima se 
scrisoare după verdict, adresată doctorului Scott : 


* Probabil că Graham face aluzie la depoziția”lui Hallet. - 
N.A. 

„Scumpe și stimate domn, miercuri la 12 ale lunii în 
curs a început atrocele proces şi in aceeaşi zi, pe cind 
mă aflam in faţa Curţii, am avut plăcerea să primesc 
scrisoarea dumneavoastră, caldă şi paternă. Ca răs- 
puns, trebuie să vă fac cunoscut tristul sfirşit al dezba- 
terilor ; am rugat pe domnul Graham să vă informeze 
imediat, aşa că vestea nu va fi o lovitură neprevăzută 
pentru dumneavoastră. Dimineaţa vieţii mele încă nu s-a 
terminat şi toate bucuriile lumii acesteia s-au spulberat. 
Marţi la 18 septembrie s-a dat teribila sentinţă prin care 
sînt condamnat la moarte ; fiind o decizie a soartei, care 
tot ea mi-a dat mai întii viaţă, mă înclin supus în fața 
sentinței cu întreaga putere a sufletului meu, cu re- 
semnare.. 

S-a recunoscut că nu mi se poate imputa nicidecum 
cel mai mic act de participare la oribila crimă de rebe- 
liune, dar sînt condamnat pentru că n-am acţionat vizibil 
la reprimarea revoltei. Dacă martorii care au depus în 
faţa Curţii ar fi fost și ei judecaţi, ar fi răspuns şi ei ca 
vinovaţi de aceeaşi crimă. Sint o victimă ispășşitoare. Ne- 
norocirile abătute asupra mea sint însă consecinţa inex- 
perienţei şi tinereţii mele, nu reflectă o josnicie morală. 
Departe de a mă lamenta asupra destinului meu, îl ac- 
cept aproape cu uşurare, cu calm şi seninătate, încrezător 
că sînt doar un instrument al Providenţei pentru reali- 
zarea unui scop util (deocamdată, imprevizibil), spre bi- 
nele patriei. De ce atunci să mă pling dacă sînt sacrifi- 
cat pentru binele compatrioţilor ? De ce să fiu trist că 
părăsesc o lume în care am cunoscut mai mult nenorociri 


„* Este vorba de o scrisoare foarte călduroasă și plină de încu- 
rajare a reverendului Scott, care îl cunoștea pe Peter din copilărie 
şi avea o deosebită stimă pentru caracterul lui. — N.A. 

şi un cortegiu întreg de mizerii ? Voi încerca să înăbuș 
orice dorinţă de ușurutice p.ăceri lumeşti şi să-mi pre- 
gătesc sufletul pentru suprema încercare. Căci, deşi bene- 
ficiez de recomandarea Curţii la clemenţa Majestății Sale, 
soarta mea ţine de un singur tir ; conștient de această ia- 
certitudine. să mai clădesc speranţe ? Alta este certitu- 
dinea la care orice muritor se aşteaptă, mai devreme sau 
mai tirziu ; pentru salvarea sufletului meu, sînt necesare 
eforturi susţinute în scurta perioadă de timp pe care o 
mai am de trăit pe pămint. 

Subiectul este prea dureros ca să-l aduc eu insumi la 
cunoştinţa nefericitei mele mame și surorilor ; de aceea, 
vă rog pe dumneavoastră să le arătaţi această scrisoare 
sau să le comunicaţi groaznica veste cu menajumente, ca 
să poată fi mai ușor suportată. Nu mă interesează pe lume 
decit fericirea lor, dar în situaţia în care mă aflu, tre- 
buie să-mi smulg şi acest sentiment din inimă, oricît de 
penibil mi-ar fi. Trebuie să lupt contra tendinţelor mele 
Aumeşti de afecţiune. 

Vă rog deci, căutaţi să atenuaţi durerea bietei mele 
mame. Transmiteţi-i expresiunea respectului meu pro- 
fund, împărtăşiţi fraţilor şi surorilor mele îndurerate con- 
stanta mea tandreţe, precum şi celorlalţi membrii ai fa- 
miliei. Încurajaţi-i să-mi urmeze exemplul, adică să se 
supună sorții cu răbdare şi resemnare, sub povara unor 
nenorociri a căror greutate depăşeşte mai ales puterile 
slabe ale femeilor. Arătaţi-le zădărnicia tuturor speran- 
elor de fericire pămintească. Cît mă priveşte, suport te- 
tul cu perfectă seninătate. 

Rămin, scumpe domn, pentru totdeauna recunoscător 
şi respectuos, dar nefericit. l 

Peter Heywood“ 


Condamnatul la moarte a mai scris o scrisoare şi st- 
rorii sale : 

„Am curaj să-ţi scriu prezentele rînduri, convins că ai 
aflat de la respectabilul reverend Scott concluzia pro- 
cesuhri. 

Iatä-mă sacrificat de regulamente prea rigide și încă 
e dată cu coasa morții deasupra capului. Dar, ca totdea- 
una, nici de astă dată nu voi ceda unei spaime nedemne. 
Conștient că nu am greşit, nu am nici o grijă în privința 
sufletului meu ; din contra, am speranța că, peste citeva 
zile poate, voi fi definitiv eliberat de povara nenorocirilor 
de care am avut parte în ultima perioadă a existenței mele 
şi că voi obține linişte, eliberat de jugul umilitor al tira- 
niei şi opresiunii. 

Poate că Majestatea Sa, la a cărei clemenţă Curtea m-a 
recomandat, va refuza să-mi acorde izbăvire și să mă scu- 
tească de o moarte care, pe nedrept, va fi considerată ne- 
demnă. Mă las cu totul în voia soartei, conştient că sînt 
nevinovat şi că am făcut totul ca s-o demonstrez. 

Dar, scumpă Nessy, mi se sfişie inima cind mă gîndesc 
la durerea, indescriptibila durere a respectatei mele 
rame, cînd va afla trista veste ! Numai tu poți să veghezi 
asupra durerii ei şi să i-o ușurezi. De fapt, cred că nici nu 
este necesar să insist, căci principiile vieţii noastre fami- 
Hale, implantate în inimile noastre, sînt sigur că-ţi vor 
inspira ţie şi întregii familii forţa spirituală și răbdarea 
ce ni se cer în asemenea situaţii şi nu vă veţi revolta-con- 
tra Providenței. 

Am primit toate scrisorile tale, azi dimineață pe ul- 
tima, din 17. Ce imi pot însă ajuta acum ? Conţinutul lor 
pune în evidenţă instabilitatea speranţelor, prevederilor 
emenești. Scumpă soră, îmi închipui durerea cu care ei- 
teşti frazele prezentei scrisori, atît de descurajantă. Nu 

mai insist, căci mi-e teamă că inima ta nu va rezista. Ce 
contrast între scrisoarea mea de săptămîna trecută si to- 
nul celei de azi! De ce oare? Aveam atunci numai spe- 
ranţă. Nu o am și acum? Desigur că da! Caută deci, 
scumpa nea, să trăieşti cu această speranţă și cu încre- 
dere în mizericordia Providenţei care acţionează doar spre 
binele nostru, biete creaturi ! 

Suportă deci încercarea cu răbdare şi, prin exemplul 
tău, încurajează pe celelalte surori ; mai ales, nu lăsa în 
nici un caz ca disperarea să cuprindă sufletul scumpei 
noastre mame! Caută, prin toate eforturile, să-i insufli 
curaj. Mă opresc aici. Adio, scumpa mea Nessy! Gindeş- 
te-te Ja nefericitul tău frate, care te va iubi totdeauna. 

P.S. Sint plin de curaj, nu este deci cazul ca suferin- 
tele mele să dăuneze sănătăţii tale. care îmi este mai pre- 
țioasă ca viaţa !* 


Într-o scrisoare adresată mamei sale, o asigură de per- 
fecta sa liniște sufletească ; îi recomandă să nu nutrească 
un optimism excesiv, dar nici să nu se îngrijoreze peste 
măsură. 

La o scrisoare a surorii sale, care îl încurajează să aibă 
speranțe, îi răspunde : 

„Speranţa mea este ca un toiag uzat pe care, cind m-am 
sprijinit, s-a rupt. Am avut atitea decepţii, încît greu mai 
pot avea speranță ; mă mărginesc a aștepta, cu răbdare şi 
liniște sufletească, împlinirea sorții. Doamna „Speranţă“ 
este o prietenă neloială și ingrată cu care am. rupt rela- 
ţiile. Caut să cultiv o prietenie mai puţin frivolă ṣi mai 
sigură, cu „Răbdarea“, care, sper, Îmi va fi mai fidelă“. 

Își exprimă apoi dorința ca Nessy să-i scrie numai prin 
intermediul fratelui lor James care se află la Portsmouth 
şi vine în fiecare zi să-l vadă. Îi explică de ce i-a cerut să 

nu-i scrie prea des : se teme că prin aceasta ea își spo- 
reşte suferința. Și adaugă : 

„Apoi, pentru că sînt de părere că sentimentele tale 
atît de exaltate nu trebuie să fie cunoscute de închizitorii 
care îmi controlează corespondenţa. Dar tu procedează 
cum crezi de cuvinţă ; sînt sigur că bunul tău simţ îţi va 
dicta atitudinea justă“. 

La care, Nessy îi răspunde cu următoarele rînduri ce 
îi reflectă caracterul : 

„Dragul meu, îţi scriu pentru că, lipsită de prezenţa 
ta, aceasta constituie singura mea bucurie. Şi de ce să nu 
las să apară sentimentele mele, indiferent de ochii inchi- 
zitori ce le-ar citi. Scrisorile mele exprimă tandreţea şi 
afecțiunea frăţească ce-ţi port. Şi de ce să nu le proclam ? 
De ce să-mi ascund sentimentele, al căror obiect este o 
persoană care, sint sigură, le merită şi toţi cei ce mă în- 
conjoară și te cunosc mă asigură că ţi se cuvin. Sint mîn- 
dră că ţin la tine şi laudele tale îmi măgulesc vanitatea. 
În consecinţă, dragul meu frate, nu-ţi scriu din datorie, 
nu consider că este o datorie şi urăsc orice pretăcătorie; 
ştiu că și tu ești de aceeași părere“. 

Tot Nessy scrie surorii sale Mary : 

„A fost uimitoare îndrăzneala acelui mizerabil de Hal- 
let în faţa Curţii. Înaintea lui, mulţi martori se declaraseră 
categoric în favoarea lui Peter și arătaseră atit de evi- 
dent nevinovăția lui, că toată lumea era convinsă că va 
fi achitat; dar cînd i-a venit rîndul, Hallet a declarat, 
chiar fără să i se ceară aşa ceva, că în timp ce Bligh se 
afla pe puncte, l-a văzut privind spre Peter și vorbindu-i. 
Ce i-a spus? Hallet pretinde că n-a putut auzi, căci se 
găsea la douăzeci de picioare distanță de Bligh, şi Peter, 
la încă douăzeci de picioare mai departe, deci, în total, 
patruzeci de picioare separau pe Bligh de Peter. Ba încă, 

‘Hallet pretinde că, auzind ce-i spune Bligh, Peter a ia- 
ceput să ridă şi i-a întors spatele cu dispreţ. În afară de 
Hallet, nici un alt martor nu l-a văzut rizind pe Peter. 
Dimpotrivă, toţi ceilalţi martori au declarat că Peter era 
foarte trist în acea zi. Această depoziţie răutăcioasă a 
avut însă o influenţă extraordinară asupra Curţii; de 
aceea s-a pronunţat teribila sentinţă, însoțită totuși :de 
recomandarea ca regele să acorde graţierea. Fiţi siguri, 
voi toţi cei de acasă, că onoarea lui Peter n-a fost „cituşi 
de puţin pătată (deţin această apreciere chiar din partea 
domnului Graham), că toţi cei ce cred în justiţie, toţi cei. 
dotați cu bun simţ și sensibilitate îi păstrează lui Peter 
întreaga lor stimă, că unchiul Pasley (aflat aici din aju- 
nul sosirii mele) îi recunoaște toate calităţile şi că, pe 
scurt, avem toate motivele să așteptăm cu încredere 
viitorul“. 

Începînd din acel moment, s-a stabilit-o corespondență 
zilnică între Peter şi sora sa Nessy : ea plină de speranţă” 
şi cu credinţa că nu va fi dezamăgită ; el, plin de răbdare 
Şi resemnare, pe deplin încrezător în nevinovăția și drep- 
tatea sa. 

„Sus inima, dragă Nessy ! îi scrie el; leagănă-ţi spe- 
ranțele, eu îmi întreţin răbdarea“. 

Cu toată teribila ameninţare ce plana asupra capului 
său, tînărul era atît de calm, încît, la cîteva zile după con- 
damnare, James, fratele lui, putea scrie surorilor : 

„În timp ce scriu prezenta, Peter șade lingă mine şi 
lucrează la un vecabular al graiului tahitian ; pare atît: 
de antrenat şi interesat, încît abia mă lasă să pronunt un 
cuvint ; are moralul excelent şi sînt convins că i se ame- 
liorează zilnic“. 

Vocabularul era: o lucrare foarte interesantă: o. sută 
de pagini cu scris îndesat, cuvintele plasate alfabetic şi: 
silabele prevăzute cu accentele respective. Mai tirziu, în 
lăerarea „Călătoria navei Duff“ se menţionează că un 
exemplar din acel vocabular a [ost foarte util pentru mi- 
sienarii pe care numita navă i-a dus. la Tahiti. 


În perioada: imediat următoare sentinţei, comandorul 
Pasley, Graham şi alţi amici ai: condammnatului au fost 
neobosiţi. în demersuri ; au verificat progresele realizate 
pentru obținerea unui deznodământ fericit, atit de dorit şi 
in: concordanță cu reromandarea. Curţii. Nessy Heywood. 
nu a fost mai puţin. activă ; Graħam i-a arătat care au fost 
principalele elemente: ale depoziţiilor care au dus la con- 
damnare ; ea a transmis lui Peter patru capete de acuzare 
care, după părerea lui Graham; motivau: hotărîrea Curţii, 
rezumate astfel: Peter a ajutat la pregătirea șalupei lui 
Bligh ; dulgherul l-a văzut cu sabia de abordaj în mină; 
cînd: Bligh l-a chemat, Peter a început să ridă ; a rămas pe 
Bounty în loc de a însoți: pe Bligh _. 

Luind cunoștință, Peter a redactat următoarele obser- 
vaţii în legătură cu cele patru: puncte: 

1) Am ajutat la pregătirea șalupei lui Bligh: acea 
șalupă a fost cerută chiar de Bligh şi ofițerii care au 
participat la lansarea ei erau prieteni de-ai lui ; dacă co- 
mandantul: ar fi fost obligat să plece în mica barcă ce 
Christian; iniţial i-o destinase, nu ar fi: putut lua cu el decit 
nouă sau: zece însoțitori, în. timp ce în şalupă au încăput 
nouăsprezece. După depoziţiile secundului, şefului de 
echipaj, şefului tunar şi dulgherului, prin. această acţiune 
am adus un. important ajutor: comandantului ; 

2) Dulgherul m-a: văzut cw o sabie de abordaj în mînă * 
singuv. dulgherul m-a văzut în. această postură, nimeni 

aitul nu a fost intimidat de gestul meu. Dulgherul a fost 
oare intimidat ? Nu ; în loc să-i fie frică, nici nu m-a con- 
siderat ca om înarmat, mi-a semnalat numai pericolul ca 
alții să mă considere astfel ; pentru care, imediat am lăsat 
sabia din mină, pe care o luasem în mod mecanic, fără 
să-mi dau seama de gest, în starea de confuzie în care mă 
aflam. Curtea a lost ioarte circumspectă în întrebările 
puse relativ la acest incident ; a somat pe dulgher să de- 
clare sub jurămint si după matură gindire dacă în acel 
moment, şi în toate împrejurările rebeliunii, puteam fi 
considerat ca un om înarmat. Fără ezitare, martorul a răs- 
puns : nu şi a arătat motivele (se găsesc in depoziţie) pen- 
tru care consideră că, în tiinpul rebeliunii, nu am căutat 
deloc să mă înarmez. Secundul Fryer, șeful echipajului, 
tunarul şef, Hayward, Hallet şi John Smith (adică toţi 
martorii care, împreună cu dulgherul se aflau la bordul 
lui Bounty) au declarat că nici un moment nu m-au văzut 
înarmat. Şeful echipajului şi dulgherul au mers şi mai 
departe : au spus categoric că mă considerat ca partizan 
al comandantului şi deloc partizan al răzvrătiţilor. În fine, 
secundul, şeful de echipaj, dulgherul, tunarul șel, toţi au 
declarat că, după comportarea mea în cursul revoltei și 
după cum mă purtasem de la începutul călătoriei, erau 
convinşi că le-as [i dat tot ajutorul dacă se ivea o ocazie 
pentru recuperarea navei ; 

3) Am ris cînd m-a chemat comandantul : dacă Curtea 
ar fi luat drept adevărată această mărturie, faptul ar fi 
fost decisiv în judecala ce şi-a format despre mine. În- 
tr-adevăr, dacă mărturia ar fi fost considerată ca serioasă, 
pe baza ei ar fi clădit un ansamblu de amănunte care, luate 
izolat, puteau duce la anumite capete de acuzare. Nu mă 
îndoiesc că depoziția a fost ascultată cu prudenţă şi apre- 
ciată fără părtinire. Sint convins că în unele cazuri, un joc 


216 


de fizionomie poate constitui un temei pentru a deosebi 
binele sau răul ce există în sullet. Dar cînd e vorba de 
viaţă şi de moarte, nu se poate da importanţă unui lucru 
atit de imprecis şi inconsistent ca jocul de fizionomie. 
Diversele moduri de a exprima sentimente sînt diferite, 
după figurile prin care se produce jocul lizionomiei. De- 
scori lacrămile reflectă un exces de bucurie ; din contra, 
de multe ori descurajarea se ascunde sub un suris. Și 
foarte des se întîmplă că un ris convulsiv reflectă dispe- 
rarea unei inimi pe punctul de a se fringe. În consecinţă, 
este eronat şi absurd a judeca o stare sufletească prin 
barometrul fizionomiei. 

Dar se mai poate discuta şi dintr-un alt punct de ve- 
dere : Hallet spune că, fiind chemat de comandant, am 
început să rîd ; or, acesta se afla în spatele arborelui arti- 
mon, în timp ce eu eram pe punte aproape de tambuchiul 
din prova, cu alte cuvinte ne separa o distanţă de cel puţin. 
treizeci de picioare. Dacă comandantul dorea să-l aud, si 
fără îndoială că dorea, şi dacă mi s-ar fi adresat, ar fi 
ridicat tonul, ar fi strigat din toate puterile, dat fiind îm- 
prejurările şi situaţiile respective. Hallet, care se afla pe 
puntea pupa, deci la jumătate distanţă între comandant 
și mine, totuşi nu a auzit ce-mi spunea comandantul ! 
Cum ar fi fost deci posibil să-l aud eu, în mijlocul 
acelei confuzii zgomotoase ce domnea pe navă ? Și dacă nu 
l-am auzit (ceea ce jur solemn că este adevărul), chiar 
udmiţînd că am ris (ceea ce poate inconștient am făcut, în 
teribilele frămîntări în care mă zbăteam), nu am făcut-o 
ca răspuns la ceea ce comandantul mi-ar fi spus. 

Aş mai putea întreba pe Hallet, de ce nu m-a avertizat 
că comandantul dorea să-mi vorbească ? Din datorie faţă 
de comandant, dacă nu din prietenie pentru mine, ar fi 
trebuit s-o facă, în împrejurările cu totul neobișnuite în 

eare ne aflam *. Mă voi limita la a observa că șeful de 
echipaj, dulgherul și Hayward, care au avut mai multe 
ocazii să mă vadă în timpul răscoalei, au declarat că părearr 
trist și abătut ; 

4) Am rămas lu bordul lui Bounty, în loc de a însoți pe 
comandant : nu neg că la început, am fost îngrozit de pers- 
pectiva de a cobori în șalupa lui Bligh. Dar din depoziţiile 
mai multor martori a reieșşit clar că mai tirziu am vrut sè 
însoțesc pe comandant și aş îi făcut-o, dacă nu eram împie- 
dicat de Thompson. la ordinul lui Churcill. 

Ce a declarat șeful de echipaj ? Că înainte ca el să pără- 
sească nava, am coborit de pe punte și, în trecere, i-ar 
şoptit ceva despre un sac ; de fapt, i-am spus că voi băge 
unele obiecte personale într-un sac și îl voi urma. Ce de- 
clară dulgherul ? Că m-a văzut coborind jos, chiar în ace 
moment ; şi amîndoi martorii afirmă că au auzit pe instruc. 
torul de arme ordonind lui Thompson : „Ţine-i acolo jos“ 


* Bligh arată în jurnalul său că tot timpul cît a fost menţinu 
prizonier de Christian, niciunul din ofiţerii săi nu au fost lăsajţ 
să se apropie de el. Fără îndoială, Hallet a comis o eroare; e 
povestise la bordul şalupei în derivă această întîmplare și n-i 
vrut să se dezică în faţa Curţii. 

Se spune că, mai tirziu, cind se afla la bordul navei Pene 
lope, într-o călătorie în cursul căreia a murit, Hallet a exprima 
un profund regret cu privire la depoziţia sa la proces, afirmînd ce: 
s-a înșelat asupra celor întimplate în realitate. 

Autorul prezentei lucrări a întreprins o anchetă personală, în 
trebînd pe un distins amiral al Marinei militare britanice, fos 
prim locotenent pe Penelope ; acesta a confirmat că, în nume 
roase ocazii, Hallet și-a manifestat regretul în privinţa depoziţie 
sale, spunînd că, ulterior, şi-a dat seama că relatarea sa era inex 
actă, atribuind faptul emoţiei simţite în faţa Curţii apoi, a ma 
spus că ka confundat pe Heywood cu altcineva, din cauza dezor 
dinei și confuziei ce domneau la bord. în timpul rebeliunii. — N.A 

Întrebarea este la cine se referea acest ordin ; șeful de 
echipaj şi dulgherul răspund că, fără îndoială, după păre- 
rea lor eram inclus şi eu printre cei la care ordinul se refe- 
rea. Voi demonstra că, logic, ei nu se înşeală : 

După separarea șalupei de navă, rămineau la bordul lui 
Bounty douăzeci şi cinci de oameni, dintre care optsprezece 
înarmaţi : Christian, Hillbrant, Millward, Burkitt, Mus- 
pratt, Ellison, Sumner, Smith, Young, Skinner, Churchill, 
M'Koy. Quintal, Morrison, Williams, Thompson, Mills şi 
Brown. Conform declaraţiei secundului Fryer şi celor afir- 
mate în relatarea scrisă a lui Bligh, la aceştia se mai adaugă 
şi Martin, ridicind numărul celor înarmaţi la nouăsprezece. 
-Nu se poate presupune că ordinul de „a-i ţine acolo jos“ 
se referea la unu sau mai mulţi dintre acești nouăsprezece. 
După spusele lui Hayward, se aflau pe punte cel puţin opt- 
sprezece oameni înarmaţi cînd a coborit în şalupa lui 
Bligh ; dacă se mai adaugă şi Thompson care sta de pază 
pe lada cu arme, totalul corespunde exact. Rămin deci şase 
oameni cărora li se poate aplica ordinul „ţine-i acolo jos“, 
şi anume : Heywood, Stewart, Coleman, Norman, M'Intosh 
şi Byrne. 

Byrne putea fi unul dintre ei ? Nu, căci se afla într-o 
barcă, alături de navă ; dar Coleman ? Nu, căci se afla pe 
puntea de comandă cînd comandantul şi însoțitorii lui au 
coborit în șalupă, apoi se găsea la pupă cind şalupa a fost 
dirijată într-acolo. Norman putea fi printre ei ? Nu, căci 
tocmai vorbea cu ofiţerii. Dar M'Intosh ? Nu, căci se afla 
cu Coleman şi Norman şi insista ca ofiţerii şi comandantul 
izgonit să ştie că el nu participase la rebeliune. 

Evident, ordinul nu se putea referi decit la Stewart şi 
la mine. Și din cauza acestui ordin al lui Churchill, n-am 
putut însoţi pe comandantul Bligh. 

Cred că prin cele de mai sus sint lămurite punctele pe 
baza cărora s-a întemeiat sentinţa Curţii. Apărarea mea 
este, cred, completă, depoziţiile in favoarea mea sint prea 
numeroase ca să mă refer la fiecare în parte şi dacă cineva 
doreşte să-şi facă o opinie obiectivă, găseşte destul mate- 
rial în procesele verbale ale sedinţelor curţii. 


P. Heywood“ 


În lucrarea Naval Biography de Marshall se află o notă 
a căpitanului Heywood referitoare la motivele pentru care 
Stewart şi el au fost menţinuţi la bordul lui Bounty: 

„Îndată ce a fost liber s-o facă, după ce șalupa lui Bligh 
s-a îndepărtat, Stewart a întrebat pe Christian de ce a fost 
reţinut jos sub punte. Christian i-a răspuns că nu dăduse 
nici un ordin în acest sens. 

Faptul a fost confirmat de Churchill care a declarat că 
îl menţinuse jos, ca şi pe Heywood, pentru că ştia că ambii 
aveau intenţia să plece cu Bligh. „Și, în acest caz, adăuga 
rebelul instructor de arme, ce deveneam, dacă plecau? 
În afară de cei desemnaţi deja să însoţească pe Bligh în 
șalupă, Stewart și Heywood erau singurii care se pricepeau 
să manevreze nava !“ 

Nu este sigur că Christian și Churchill s-ar fi pronunţat 
astfel. Dar dosarul întocmit pentru dezbaterile Curţii, în 
legătură cu comportarea lui Heywood în timpul rebeliunii, 
îi era mult mai consistent favorabil acestuia şi dacă Bligh 
nu se manifesta ca un om necinstit, plin de ranchiună 
contra lui, Curtea l-ar fi achitat şi pe Heywood, la fel ca 
pe Coleman, Norman, M'Intosh şi Byrne, pe considerentul 
că a fost reţinut pe navă contra voinţei lui. 

Am mai avut ocazia să amintim că jurnalul manuscris 
al lui Bligh conţinea multe lucruri care n-au mai figurat 
în relatarea publicată de același autor. Astfel, asupra 


220 


acestei probleme precise şi capitale, găsim în jurnal un 
pasaj care, surprinzător, a fost omis în rapourtele şi rela- 
tările publicate de Bligh ; iată-l: 

— „Cit despre ofiţerii aflaţi în cocpit, nu puteam conta 
pe ei : au încercat să-mi vină în ajutor, dur nu li S-a per- 
mis să scoată capul prin tambuchi“. 

În consecinţă, ar fi o apreciere prea indulgentă să spu- 
nem, simplu, că Bligh a cedat ranchiunelor sale și a supri- 
mat în mod intenţionat acest pasaj. „Omisiunea“ lui sea- 
mănă mai mult cu o manifestare de pură răutate calculată, 
deoarece, prin aceasta doi nevinovaţi riscau să sufere o 
moarte dezonorantă, de care, dealtfel, unul a fost ame- 
nințat prin proces, în timp ce celălalt a scăpat numai pen- 
tru că a pierit anterior procesului. 

Se naşte însă o întrebare ; cum putea şti Bligh că Ste- 
wart şi Heywood au încercat să-i vină în ajutor dar au 
icst împiedicaţi ? Izolat cum era la pupă, cum putea şti ce 
se petrecea jos sub punte ? Nu este decit un singur răs- 
puns : cunoştea faptele chiar de la Christian. Fără nici o 
îndoială, Churchill a acţionat după ordinele lui Christian 
ca să reţină pe céi doi sub punte şi Christian nu putea da 
ordine decit în prezenţa lui Bligh, căci nu l-a părăsit nici 
un moment, ținind capătul fringhiei cu care Bligh era legat 
tot timpul, pină cind acesta a fost obligat să coboare în 
șalupă. Explicaţia dată de Churchill era firească, pentru 
că astfel justifica de ce a ţinut jos pe cei doi tineri. Dar 
Christian mai avea un alt motiv imperios să procedeze 
astfel] : era conştient că va trebui să realizeze un fel de 
barieră între el şi banda de rebeli ; şi era prea inteligent 
pentru a nu simţi că marinarii ar asculta mai repede și 
cu mai multă tragere de inimă de ofițeri de viţă nobilă, 
decit de ofiţeri ieşiţi din rîndul mateloţilor. Este răspîn- 
dită opinia că în Marina regală britanică ofiţerii proveniţi 

dintre mateloți se comportă ca adevăraţi tirani *. Dim 
păcate, Bligh nu-şi făcuse educaţia profesională printre 
tineri gentlemeni în cocpitul unei nave de război, care, 
pentru marină, este universitatea celor ce vor evolua spre 
vîriul piramidei sociale. Ce penibile suferințe ar fi fost 
evitate lui Peter Heywood, de cite disperări ar fi fost seu- 
tită familia lui, crud încercată, dacă Bligh nu ar fi supri- 
mat acest. pasaj din jurnalul manuscris și l-ar fi lăsat in- 
şerat în raportul către Amiralitate ! 


„Observațiile“ mai înainte arătate, redactate de tînărul 
Heywood, au fost primite de sera lui, Nessy, care îndată 
le-a. transmis contelui Chatham, pe atunci Prim Lord 
al Amiralității. însoţite de următoarea scrisoare : 


Great Russell Street, 11 oet. 1792 


„My Lord, îndrăznesc să sper că înaintea nobilei per- 
soane cu inimă, generoasă care este Senioria Voastră, un 
nefericit nu pledează în van. Profund emoționat şi cu cel 
mai mare respect pentru personalitatea Voastră, sper că 
mi se va ierta îndrăzneala de a supune atenţiei Voastre 
imparțiale „Observațiile“ alăturate. Sint redactate de ne- 
fericitul și dragul meu frate Peter Heywood şi prin ele 
încearcă să elucideze unele puncte din depoziţiile înre- 
gistrate de Curtea marţială recent întrunită la Portsmouth 
pentru a-l judeca, pe el şi alţi acuzaţi, care au aparţinut 
navei Majestății Sale, Bounty. 


* Cunose unii comandanți care aveau obiceiul să predea spre 
judecată pe un delievent camarazilor lui de careu; dacă acuzatul 
era recunoscut vinovat, pedeapsa pronunţată de camarazi era mult 
mai severă decit ar fi fost pe căi normale. Această practică, foarte 
blamabilă, prin care se acorda un vot deliberativ echipajului, a 
fest, sper, pentru totdeauna abolită. — N.A. 


222 


Aa 


Vă rog să credeţi, my Lord, că fratele meu imi este mai 
drag ca orice pe această lume și că a-l pierde ar fi pentru 
mine şi familie o lovitură insuportabilă, mai ales pentru 
biata noastră mamă. Sint deci încredinţată că nu veţi fi 
surprins, şi nici nu veţi lua în nume de rău îndrăzneala de 
a conjura pe Senioria Voastră să vă aplecaţi cu toată obiş- 
nuita Voastră imparţialitate şi bunăvoință asupra „Obser- 
vaţiilor pe care le fac să vă parvină, precum şi asupra 
penibilei condiţii a nefericitului meu frate. 

Cu tot respectul, 

Nessy Heywood“ 


A produs oare această scrisoare un efect asupra con- 
telui de Chatham ? Nu se poate răspunde nici afirmativ, 
nici negativ. În orice caz, Nessy Heywood nu a primit răs= 
puns şi nu s-a luat o decizie imediată. Încă cincisprezece 
zile, sensibila fată, familia şi prietenii au trecut printr-o 
teribilă stare de tensiune. 


Cu patruzeci şi opt de ore înainte de apariţia decretu- 
lui de aplicare a sentinței, excelentul domn Graham a 
adresat doamnei Heywood următoarea scrisoare : 


„Mult stimată doamnă, inima mea a luat atit de mult 
parte la nenorocirile dumneavoastră şi acum se bucură 
atit de mult de perspectiva fericirii dumneavoastră, încît 
vă rog să consideraţi aceste rînduri ca o expresie a prie- 
teniei ce vă port şi'-care mă obligă să vă comunic cît mai 
curînd că, deși oficial nu s-a publicat incă nimic, rezol- 
varea cu bine a problemei care vă frămintă este certă; 
ieri, încă mai aveam îndoieli, dar azi am obţinut o asigu- 
rare formală, în privinţa celor hotărite. Fericită, prea feri- 
dită familie ! Primiţi, vă reg, urările mele de bine și per- 

miteţi să împărtăşesc şi eu ceea ce ştiu că veţi simţi cind 
veţi afla că iubitul dumneavoastră Peter vă va fi în curind 
redat. complet reabilitat“. 

La finele scrisorii, Nessy a adăugat: 

„Domnul Graham are dreptate să ne califice ca familie 
fericită ; într-adevăr, nici o altă bucurie lumească nu o 
poate egala pe a noastră! Să nu aştepţi azi de la mine 
fraze frumos ticluite, nu sînt în stare, căci aproape inne- 
bunesc de bucurie !“ 


La 24 octombrie, prin grija Amiralității, a fost expe- 
diat decretul regal : acorda grațiere totală lui Heywood și 
Morrison, o amînare a executării pedepsei lui Muspratt 
(curînd a fost și el grațiat) dar confirma sentinţele pronun- 
tate pentru Burkitt, Ellison și Millward. 

Execuția acestor trei a avut loc la 29 octombrie la bor- 
dul navei Majestății Sale, Brunswick, în rada portului Port- 
smouth. Se relatează că „criminalii au manifestat o pro- 
fundă căinţă şi s-au comportat destul de demn, recunoscînd 
că au fost just condamnaţi pentru crima de care erau în- 
vinuiţi şi au îndemnat pe camarazii lor să mediteze şi să 
nu uite niciodată, indiferent de încercările prin care trec, 
că trebuie să asculte de superiori, ceea ce constituie o dato- 
rie faţă de rege şi patrie“. Delegaţi din toate echipajele 
navelor militare aflate în port au fost prezente la execuţie ; 
se pare că exemplul a produs o profundă impresie asupra 
asistenţei. l 

Acelaşi decret care aducea durere pentru rudele și prie- 
“tenii nefericiților executați a fost un mesaj de bucurie pen- 
tru familia și prietenii tinărului Heywood. La 26 octombrie, 
Nessy a și comunicat buna veste într-o scrisoare adresată 
mamei sale la care s-a asociat şi domnul Graham cu cîteva 
'îraze emoţionante. Dealtminteri, el s-a şi hotărît să meargă 

la Portsmouth, de unde s-a întors cu nevinovata victimă, 
la 29 octombrie dimineaţa. 
Iată cum a fost anunţat mamei evenimentul, din ini- 
ţiativa lui Nessy ; 
„Great Russel Street, luni dimineaţa, 
29 octombrie, ora zece şi jumătate, cel 
mai frumos moment al vieţii noastre! 


„Dragă mamă, l-am văzut, l-am îmbrățișat şi nu-mi 
găsesc cuvinte pentru a-mi exprima fericirea ! Fiziceşte, 
se prezintă destul de bine, iar sufleteşte este un înger! 
Nu mai pot scrie decit că, în acest moment cele mai feri- 
cite fiinţe de pe lume sînt copiii tăi respectuoşi şi plini de 
afecţiune, 


Nessy Heywood 
Peter Heywood 
James Heywood“ 


Tinăra Nessy, cu inima atît de sensibilă, au a mai trăit 
mult după întoarcerea fratelui său; suflet pasionat şi 
afectuos, a fost victima excesului său de sensibilitate. În 
acele luni groaznice de frămintări, fragila ei minte a fost 
brutal încercată, o crudă boală de piept a secerat-o la mai 
puţin timp de un an de la eliberarea fratelui. 


Cînd căpitanul Montague a citit decretul de grațiere 
totală şi l-a însoţit de sfaturile şi bunele cuvinte cuvenite, 
Peter Heywood s-a adresat comandantului navei Hector 
în termeni demni de noblețea sufletească pe care a mani- 
festat-o de-a lungul numeroaselor luni de suferinţe 
îndurate : 

„Sir, am primit vestea condamnării mele de Curte ca 
un adevărat bărbat. Dacă aş fi fost exeeutat, cred că aș fi 

făcut faţă ca un adevărat creştin. Sfaturile dumneavoastră 
îmi vor rămîne gravate în memorie. Primesc cu recunGţ- 
tință iertarea Suveranului şi mă voi dedica fidel ser- 
virii Lui“. 


Şi Peter Heywood s-a ţinut de cuvîntul dat căpita- 
nului Montague. Debuturile sale nu prevestiseră o fru- 
moasă carieră : doi ani petrecuţi împreună cu răzvrătiţii 
şi sălbaticii, apoi optsprezece luni închis, în lanţuri, pe- 
rioadă în care a naufragiat şi s-a aflat la doi paşi de 
moarte ! După grațiere a fost reintegrat în Marina Regală, 
cu sprijinul unchiului său, comandorul Pasley şi a Lor- 
dului Hood care a prezidat Curtea marţială ; ambii l-au 
sfătuit să se îmbrace fără întirziere ca aspirant. Lord Hood 
i-a oferit un asemenea post chiar sub ordinele sale, la 
bordul navei Victory. 

Reluind serviciul pentru a-şi deschide calea către pro- 
inovarea la gradul de locotenent, Heywood a navigat sub 
ordinele a trei sau patru ofiţeri foarte reputați dintre cei 
care făcuseră parte din juriul Curţii marţiale ; toţi i-au 
acordat cele mai bune calificative, precum şi stima şi în- 
curajarea lor. Sir Thomas Pasley l-a recomandat pentru 
avansare printr-o scrisoare adresată Lordului Spencer, 
personaj foarte circumspect în privinţa onoarei şi intere- 
selor Marinii regale, dar şi atent la drepturile fiecăruia. 
Răspunsul a fost de mare reconfortare pentru Heywood 
şi familia sa : 

Amiralitatea, 13 ianuarie 1797 

„Sir, aş fi răspuns mai curînd la scrisoarea dumnea- 
voastră din 6 ale acestei luni, dar am dorit mai întîi să 


examinez procesele verbale ale şedinţelor Curţii marţiale 
ținute în 1792, cind a condamnat pe Peter Heywood pen- 

iru participare la revolta de pe Bounty. Doream neapărat, 
deoarece mă întrebam dacă era just ca o persoană în ase- 
menea situaţie să fie promovată la posturi importante în 
Marina Regală. Dar după ce, cu multă atenţie, am citit 
documentele, am satisfacția de a vă exprima părerea că, 
date fiind circumstanţele, nu văd vreun obstacol la avan- 
sarea lui Heywood, mai ales că, după sentinţă, excelenta 
sa comportare merită toate elogiile. Nu văd deci nici o 
dificultate să-l semnalez comandantului şef al unităţii de 
care depinde ca ofiţer, cu recomandarea de a fi promovat, 
la prima ocazie ivită, ceea ce îmi este foarte agreabil, nai 
ales că dumneavoastră îi sînteţi rudă destul de apropiată. 
Rămin al dumneavoastră, 
Spencer“ 


Nu vom mai urmări aici desfășurarea onorabilei ca- 
riere a lui Heywood în cursul aprigului război dus vcu 
Franța* şi în diversele comandamente ce i-au fost încre-, 
dinţate. Cind nava Montague a fost dezarmată în iulie 
1816, Heywood a părăsit activitatea după un serviciu de 
douăzeci şi şapte de ani, o săptămînă și cinci zile petre- 
cute chiar pe mare, dintr-un total de douăzeci şi nouă de 
ani, șapte luni şi o zi servite în Marina Regală. Devenise 
unul din cei mai consideraţi comandanţi din marina en- 
pleză şi a murit în 1831, lăsind amintirea unui ofiţer: 
foarte stimat, inteligent şi distins. ii 


“jtăzboaiele napoleoniene. — N.T. 


VIII. MIRACOLUL DIN INSULA PITCAIRN 


O descoperire extraordinară. — Război !... — „O insulă care 
nu este menționată pe nici o hartă“. — „Nu vreţi să ne aruncaţi 
o parimă ca să urcăm la bord ?“ — Joi Octombrie Christian. — O 
capră mare sau un porc cu coarne? — Bătrinul Adams, alias 
Alexander Smith. — Nefericitul destin al lui Christian. — Pä- 
truzeci şi şase de suflete. — Virtute și bună înțelegere. — Satul 
de pe Pitcairn. — Moda la Pitcairn. — O insulă fortificată. — Dar 
au așteptat pînă în 1825... — Primele contacte ale navei Blossom 
cu pitcairnienii. —: Adams povesteşte. — O experienţă de viață 
colectivă care nu sfirșeşte bine. — Singeroasa revoltă a indigeni- 
lor. — Tristul sfîrşit al lui M 'Koy şi Quintal. — Young moare în 
pocăință. — Adams se bucură de indulgenţa generală, totuşi !... 
— Adams nu are o părere certă despre Christian. — Pot fi invo- 
cate circumstanţe atenuante pentru o crimă de rebeliune ? — Cum 
l-au primit pitcairnienii pe căpitanul Beechey. — Moravuri la 
Pitcairn. — Locuinţa, hrana și animalele domestice. — Exerciţi: 
de pietate. — Dansul este suspect. — Căsătoriile la Pitcairn. 
— Guvernul britanic decide să se intereseze de 'mica colonie. 
— Predica capelanului. — Calitățile fizice şi morale ale pitcairnie- 
nilor. — Medicină şi sănătate. — Au apărut trei englezi... — Cine 
va succeda lui Adams ? — Codul lui Adams. — Rapida sporire a . 
populaţiei. — Să fie deportați pitcairnienii ? — Climatul. — „Adio, 
Pitcairn 1* Sei E Sine mă 

Au trecut aproape douăzeci de ani şi de multă vreme 
Bounty, Fletcher Christian şi echipajul de rebeli care l-au . 
urmat nu mai preocupau opinia publică. În această pe- 
rioadă, fertilă în evenimente, atenţiunea Europei a fost 
acaparată de spectacolul marilor schimbări intervenite : 
apar noi imperii şi se prăbuşesc altele; pretutindeni se 
fac preparative de război ; armate inamice se înfruntă ; 
se dau bătălii pe mare și pe uscat, cu „toată măreţia și 
laptele războaielor glorioase“. 

Doar din cînd în cînd se mai menţiona în conversații 
numele lui Bounty, einiţindu-se, simplu, părerea că nava 
se scufundase cu toţi cei de pe ea sau că sălbaticii din 
insule aplicaseră rebelilor pedeapsa cuvenită pentru crima 
lor. Hazardul însă a condus o navă comercială americană 
la o descoperire pe cit de neașteptată, pe atit de intere- 
santă. Vasul a acostat în preajma uneia din nenumăratele 
insule ale Pacificului, insulă ale cărei coaste abrupte sint 
continuu lovite de brizanţii care se izbesc cu extremă vio- 
lenţă, ca și cum ar vroi să facă imposibilă orice debarcare. 

Prima veste despre această extraordinară descoperire 
a fost transmisă de Sir Sydney Smith, din Rio de Janeiro 
şi primită de Amiralitatea britanică la 14 mai 1809 ; vestea 
îi fusese comunicată din Valparaiso de locotenentul Fitz- 
maurice în termenii următori : 

„Căpitanul Folger, de pe nava americană Topaz, din 
Boston, raportează că, debarcind pe insula Pitcairn (lati- 
tudine 25° 2' sud, longitudine 130° vest), a găsit acolo pe 
un englez, pe nume Alexander Smith, singur supraviețui- 
tor din cei nouă oameni despre care nu se mai ştia nimic, 
de cînd dispăruseră cu nava Majestății Sale, Bounty, co- 

mandată de locotenentul Bligh. Acest Smith a povestit că 
după ce s-au debarasat de Bligh, expediindu-l cu o şa- 
lupă în derivă, Christian, şeful rebeliunii. a luat comanda 
răavei şi a dirijat-o spre Tahiti unde a coborit majoritatea 
echipajului : iar Christian. Smith şi alţi şapte au pornit 
însoţiţi de femei tahitiene şi de şase servitori indigeni și 
au ajuns la. sus-numita insulă Pitcairn ; acolo au eşuat 
nava şi au demontat-o ; acestea se petreceau în 1790. 

După patru ani de la sosire (ani plini de dispute între 
membrii micii comunităţi), tahitienii s-au revoltat şi au 
exterminat pe englezi, scăpind cu viaţă doar Alexander 
Smith şi el grav rănit la git de un glonţ de pistol. În 
noaptea următoare evenimentului, văduvele indigene ale 
englezilor masacrați s-au revoltat şi au omorît pe toţi ta- 
hitienii. Smith a rămas singurul bărbat în viață pe insulă, 
cu opt sau nouă femei şi mai mulţi copii. După ce Smith 
s-a însănătoşit, a început să cultive pămintul care azi pro- 
duce o mare cantitate de igname, nuci de cocos, banane 
dulci şi sălbatice ; se cresc din abundență porci şi păsări. 
Pe insulă mai trăiesc cîţiva bărbaţi şi femei, copii de-ai 
rebelilor ; populaţia numără treizeci și cinci de suflete, 
toţi recunoscînd pe Smith drept părinte şi șef ; toţi vorbesc 
engleza şi (după spusele căpitanului Folger) Smith le-a 
dat o educaţie religioasă şi morală. 

Locotenentul secund de pe Topaz certifică cum că Chris- 
tian, instigatorul revoltei, a înnebunit la scurt timp după 
sosirea în insulă și s-a aruncat de pe stînci în mare. A'tul 
dintre rebeli murise de friguri înainte de masacrul sus- 
pomenit al celor şase supraviețuitori. Pe insulă se află 
doar atita apă potabilă cît au nevoie actualii locuitori şi nu 
există loc de acostare pentru nave. f 

Smith a predat căpitanului Folger un cronometru Ken- 

dall, dar guvernatorul din Juan Fernandez şi l-a însuşit. 

Extras din jurnalul de bord al navei Topaz, la 29 sep- 
tembrie 1808. 

William Fitzmaurice, locotenent, 

Valparaiso, 10 octombrie 1808.“ 


Raportul conţinea două elemente care confirmau auten- 
ticitatea celor expuse: 1) numele lui Alexander Smith 
care, într-adevăr, era al unuia dintre rebeli; 2) numele 
fabricantului cronometrului cu care într-adevăr Bounty 
fusese dotată. 

Este lesne de înţeles ce interes a stirnit această desco- 
perire în Anglia ; se pare că nu s-au luat măsuri imediate. 
La acea epocă, guvernul era probabil prea absorbit de des- 
făşurările războiului cu Napoleon. 

Așa că nu s-a mai auzit vorbindu-se de acea mică 
comunitate descoperită (totuși demnă de interes), decit 
spre finele lui 1814 ; contra-amiralul Hothman, care con- 
ducea o croazieră în largul coastelor americane, a transmis 
o misivă scrisă chiar de Folger, datată mai 1813, prin 
care se confirma extrasul citat din jurnalul de bord. 

În cursul anului 1814, două fregate engleze au efec- 
tuat călătorii în Pacific : Briton, comandat de Sir Thomas 
Staines, şi Tagus, comandat de căpitanul Pipon. 


La începutul lui 1815, Amiralitatea a primit următod- 
rea scrisoare de la Sir Thomas Staines : 
„Briton, Valparaiso, 18 oct. 1814 


„Am onoare a vă informa că în cursul călătoriei de la 
Insulele Marchize pină la Valparaiso, în dimineața zilei de 
17 septembrie am ajuns în preajma unei insule, într-un 
punct unde, pe hărţile Amiralității şi pe nici o altă hartă, 

nu figurează vreo insulă. Am stopat deci la răsăritul soa- 
relui şi ne-am apropiat pentru a cerceta dacă era locuită ; 
am aflat că existau oameni acolo, dar spre marea mea 
surpriză am constatat că toţi locuitorii insulei (vreo pa- 
truzeci) vorbeau foarte bine engleza. Întrebindu-i, m-am 
convins că erau descendenţii echipajului rebel de pe 
Bounty, sau cel puţin ai celor care plecaseră de la Tahiti 
şi s-au ascuns în insula sus-menţionată, unde au distrus 
nava capturată.” 

Se pare că Christian a fost şeful şi unul dintre instiga- 
torii revoltei. Un bătrin venerabil, pe nume John Adams, 
este singurul supravieţuitor din grupul celor care au pă- 
răsit Tahiti la bordul navei capturate, Bounty; acestaa 
avut în insulă o comportare exemplară, acordind micii 
comunităţi o solicitudine paternă care nu poate stirni decit 
admiraţie. Toţi cei născuţi pe insulă au crescut în pietate, 
bătrînul Christian insuflind tinerelor spirite sentimente 
religioase, așa că amintirea lui Christian a rămas nepri- 
hănită. 

Primul născut pe insulă din căsătoria cu o tahitiană 
venită împreună cu rebelii, a fost un fiu al lui Christian 
şi se numește Joi Octombrie Christian. Tatăl său a căzut 
victima geloziei unui tahitian, la trei sau patru ani după 
ce s-au stabilit pe insulă. Cînd au sosit iniţial, rebelii erau 
însoţiţi de șase tahitieni și douăsprezece tahitiene ; tahi- 
tienii au fost pe rînd suprimați în cursul disputelor ìn- 
verşunate dintre ei şi englezi ; dintre coloniștii iniţiali nu 
a mai rămas acum decit Adams și şapte femei. 

Fără îndoială, insula este cea denumită Pitcairn, cu 
toate că amplasarea ei pe hărţile noastre nu corespunde 
cu realitatea. Am determinat înălțimea maximă a soarelui 
foarte aproape de insulă şi am aflat, cu cronometrele de 

pe Briton şi Tagus, că se eo la 25° a latitudigie sud 
şi 130° 25' longitudine west. 4+- a la : 

Pe insulă sînt din abundență igname, bananieri săl- 
batici, purcei, capre și păsări. Dar litoralul nu oferă nici 
un loc pentru acostarea unei nave, chiar de categorie mică. 
Şi aprovizionarea cu apă este foarte dificilă. 

| Nu mă pot totuşi opri de a exprima o părere: descope- 
rirea merită să fie semnalată atenţiei organizaţiilor reli- 
gioase, în special acelora care au drept scop propagarea 
religiei. Toţi locuitorii vorbesc dialectul tahitian, precum 
şi limba engleză. 

În cursul multor ani de cînd coloniştii se află pe insulă, 
o singură navă a mai intrat în comunicaţie cu ei, acum 
şase ani: nava americană Topaz, din Boston, comandant 
Mayhew Folger. 

Insula este în întregime mărginită de stinci înalte şi de o 
coastă abruptă ; debarcarea cu bărci este dificilă în orice 
epocă, dar navele se pot apropia fără dificultate, pină la 
o distanță destul de mică. 


T. Staines“ 


Acesta a fost primul raport oficial primit în Anglia, 
cu privire la mica comunitate. Cum era foarte de dorit 
să se obțină mai multe amănunte despre această neobiş- 
nuită aşezare, s-a cerut căpitanului Pipon să redacteze o 
dare de seamă mai precisă ; relatarea sa, din care vom 
da extrase, reflectă curiozitatea și interesul stirnit de des- 
coperirea unei lumi noi. 

Căpitanul Pipon începe cu observaţia că atunci cînd 
omul de veghe a semnalat prima dată insula, locaţia cal- 
culată de Tagus a fost de 24° 40’ latitudine sud şi 130° 24 
longitudine vest, navele se aflau între ele la o distanţă de 
cinci sau șase leghe marine. Cum pe nici o hartă nu se 
semnala existenţa unei insule cu aceste coordonate şi nici 
în apropiere, foarte nedumeriți, ofiţerii nu. știau cum s-o 

identifice ; pe hărţi, cea mai apropiată insulă semnalată 
era cea denumită Pitcairn, dar aceasta figura la 130° 24 
longitudine vest *. 

Bineînțeles, descoperirea a stiîrnit curiozitatea echipa- 
jelor celor două nave engleze. Dar ceea ce a surprins și 
mai mult, a fost faptul că, a doua zi, cînd au ancorat în 
apropierea țărmului, au observat cîteva locuinţe destul de 
bine construite şi nu fără gust, în mijlocul unor plantaţii 
ce păreau bine întreţinute. Cum să creadă că se aflau în 
fața insulei Pitcairn, pe care navigatorii o semnalaseră ca 
nelocuită ? 

Apoi, s-au arătat cîţiva localnici care au coborit curînd 
o pantă foarte abruptă purtind pe umeri pirogi ; una din 
acestea a fost lansată la traversul resacului și s-a dirijat 
propulsată cu rame către cele două nave britanice. Vă în- 


+ Pină la acea epocă, singura determinare a poziției insulei 
Pitcairn fusese stabilită de căpitanul Carteret, care primul o des- 
coperise în 1767. „Este atit de înaltă, spune el, încît a fost obser- 
vată de la o distanţă de peste cincisprezece leghe marine; în- 
trucît primul care a observat-o a fost un tînăr, fiul maiorului de 
marină Pitcairn, pierit din nefericire în naufragiul navei Aurora, 
am hotărit să o denumim insula Pitcairn“. Căpitanul Carteret a 
situat-o la 25° 2' latitudine sud şi 130° 30 longitudine vest, adică 
cu o diferenţă de 3° faţă de longitudinea reală. Astăzi, o eroare 
de 3 minute ar fi considerată enormă... Acesta este rezultatul pro- 
greselor realizate în arta navigației. 

Multă vreme s-a crezut că insula.Pitcairn ar fi aceeași cu 
insula Encarnacion, situată de navigatorul spaniol Quiros la 24” 30 
latitudine şi la o mie de leghe marine de la coasta Perului; dar 
cum acesta o descrisese ca „insulă joasă, nisipoasă, aproape de 
nivelul mării, pe care se văd cîţiva arbori“, probabil că Encarna- 
tion a lui Quiros este în altă parte. Poate că este vorba de insula 
Ducies, situată cam la acea latitudine, foarte joasă, la mai puţin 
de 5° longitudine ialăge insula Pitcairn şi a cărei topografie sea- 
mănă destul de mult cu cea descrisă pentru insula Encarnacion. 
N.A. ace 

chipuiţi stupoarea echipajului cind, acostînd la flancul lui 
Tagus, cei din pirogă au strigat în engleză: „Nu vreți să 
ne lansați o parimă ca să urcăm la bord ?“* 


Primul urcat cu multă agilitate la bord a fost un tînăr 
care s-a prezentat ofiţerilor adunaţi pe punte; căpitanul 
Pipon l-a întrebat: 

— Cine ești ? 

— Mă numesc Joi Octombrie Christian. 

Au continuat alte întrebări la care a răspuns cu ama- 
bilitate surizătoare. $ 

Era fiul răposatului Fletcher Christian şi al unei tahi- 
tiene, primul născut pe insulă; primise acest prenume, 
deoarece se născuse într-o joi din luna octombrie. 

Spusele lui au părut foarte stranii pentru Sir Thomas 
Staines şi căpitanul Pipon ; dar au fost obligaţi să recu- 
noască adevărul celor declarate : tinărul nu putea fi decit 
cel ce pretindea că este şi cunoştea în amănunte eveni- 
mentele de pe Bounty. 

Fiul lui Fletcher Christian avea atunci douăzeci şi patru 
de ani; zvelt, inalt de cinci picioare, avea părul brun, 
aproape negru, o figură sinceră, foarte interesantă. Drept 
veșmint, avea o bucată de stofă înfăşurată în jurul mijlo- 
cului, iar pe cap o pălărie de paie ornamentată cu pene ne- 
gre de cocoş. Silueta lui fină şi membrele musculoase au 
făcut admiraţia tuturora. Pielea îi era frumos bronzată prin 
cxpunere la aer liber, faţa îi era brună, dar fără nuanțele 
arămii caracteristice de obicei la indigenii din insulele 
Pacificului. 

„Am fost foarte bucuroşi, spune căpitanul Pipon, să 
regăsim acolo, departe, trăsăturile unei veritabile figuri 
engleze, ca şi o bună doză de umor naţional“. 

Tînărul le-a spus că era însurat ; soţia era mult mai în 
vîrstă ca el, una din indigenele care plecaseră cu rebelii 

din Tahiti. Sinceritatea cu care a răspuns la toate între- 
bările puse, precum şi atitudinea lui faţă de ofiţeri au 
produs un sentiment de extremă bunăvoință ; ìl admirau, 
dar încercau și o oarecare compasiune. Tinărul se exprima 
într-o engleză agreabilă, cu pronunție foarte corectă şi 
fără greșeli de gramatică. Era însoţit de un frumos băiat 
de șaptesprezece sau optsprezece ani, pe nume George 
Young; era fiul lui Young, unul din aspiranţii de pe 
Bounty. 


Ofițerii de pe cele două nave au fost convinşi că ei erau 
primii care făceau această senzațională descoperire (igno- 
rau raportul locotenentului Fitzmaurice) şi au fost impre- 
sionați auzind pe progenitura rebelului vorbind atit de 
corect, dar şi mai surprinşi au fost cînd Sir Thomas Stai- 
nes a invitat pe cei doi tineri la o masă îmbelşugată: 
înainte de a se așeza, cu devoțiune şi solemnitate cei doi 
au mulţumit Domnului. 

La rîndul lor, tinerii au fost foarte minunaţi de multe 
obiecte noi pentru ei: nava atît de mare, aparatele de la 
bord etc. Cind au văzut o vacă, la început s-au speriat şi 
au întrebat dacă era o capră mare sau un porc cu coarne, 
căci nu mai întîlniseră un asemenea patruped. I-a amuzat 
grozav un căţel: „Ce mic şi drăguţ animal, a exclamat 
Young ; știu că este un ciine, am auzit vorbindu-se despre 
acest animal“. 


Cei doi tineri au povestit lui Sir Thomas Staines şi 
căpitanului Pipon numeroasele dispute izbucnite între 
primii coloni, sau între rebeli şi tahitienii ce-i însoţiseră ; 
dar pentru mai multe amănunte, ei au recomandat să se 
ia contact cu un bătrîn din insulă, John Adams, ultimul 
supravieţuitor pe atunci dintre rebelii de pe Bounty, pe 
numele iniţial Alexander Smith. 

Cei doi ofiţeri au coborit la uscat pentru a afla cu pre- 
cizie ce deveniseră Christian și complicii lui. 

Debarcarea a fost foarte dificilă, dar cu ajutorul celor 
doi tineri, îndemiînatici și experimentați, au reuşit să stră- 
bată brizanţi şi au ajuns la țărm fără alte inconveniente 
decit că au fost muiaţi pînă la piele de stropii valurilor. 

Cind bătrinul Adams s-a asigurat că numai cei doi ofi- 
teri au debarcat şi fără arme, a înţeles că nu aveau in- 
tenţia să-l captureze ; în consecinţă, a îndrăznit să coboare 
pe plajă, i-a întimpinat şi i-a condus la el acasă. Era de 
faţă și soţia lui, foarte virstnică şi aproape oarbă. Se pare 
că la început cei doi soţi au fost foarte speriaţi : uniforma 
Marinei Regale, revăzută după atiţia ani, i-a readus lui 
Adams în memorie episoadele revoltei de pe Bounty, în 
care avusese un rol important. 

Pentru a-l liniști, Sir Thomas Staines i-a spus că nu 
venise pe insulă cu intenţia de a-l aresta și că, dealtmin- 
teri, pînă în ziua precedentă îi ignora existenţa. „Cu toate 
că, după lege, observă căpitanul Pipon, nu-l puteam con- 
sidera decit ca un criminal vinovat de o oribilă faptă, am 
fi comis un act de extremă cruzime dacă l-am fi răpit fa- 
miliei sale, care, fără el, ar fi rămas expusă mizeriei şi 
nenorocirilor şi, fără îndoială, ar fi murit de foame“. 

Dealtfel, Adams a declarat de la început că avusese un 
rol destul de neînsemnat în desfăşurarea revoltei ; a afir- 
mat că la izbucnirea rebeliunii era bolnav, culcat în pat, 
şi că a fost obligat să se scoale și să se înarmeze cu o 
muschetă. A adăugat că era gata să se reîntoarcă în An- 
glia la bordul uneia din cele două nave; părea sincer în 
cele ce spunea. 

Cînd şi-a exprimat această dorință, în fața membrilor 
micii comunităţi, cei doi căpitani au fost martorii unei 
întristări generale : fiica lui Adams, o tînără şi frumoasă 
femeie, s-a agăţat de gitul tatălui, tugindu- l să nu-i aban- 

doneze, pe ea şi pe nepoți, ca să se expună poate la moarte 
'Toate femeile prezente au început să plingă, iar tinerii pă 
reau consternaţi şi îndureraţi. Cînd cei doi ofiţeri i-au pro 
mis că nu i se va întimpla nimic rău, „nu pot descrie bucu 
ria generală, notează căpitanul Pipon, manifestată de bieţi 
oameni şi manifestările de recunoştinţă ce ne-au arăta 
pentru bunătatea cu care îl tratam pe Adams“. 


„Dar ce devenise Christian ?“, l-au întrebat pe Alam: 
şi iată ce au aflat: 

Fletcher Christian nu a găsit un loc de acostare conve- 
nabil la ţărmul Insulei Pitcairn şi, pe de altă parte, ajun. 
sese la convingerea că, cu cei cîţiva oameni rămaşi la bord 
nu mai era în stare să pornească mai departe, în largu 
mării ; aşa că a decis să eșueze nava lingă faleza unui mi 
golf şi a ales această soluţie pentru a utiliza cît mai ci 
folos diferite obiecte de la bord care îi puteau servi li 
amenajarea unei așezări pe insulă, permițindu-i totodat: 
să debarce fără pierderi porcii, caprele și păsările adust 
din Tahiti. Apoi a aranjat să se dea foc navei, operaţie 
bine motivată : mai întîi ca să împiedice orice mijloc di 
evadare, apoi ca să dispară un obiect care putea atragi 
atenţia vaselor în trecere ; Christian urmărea să nu i st 
descopere ascunzișul. 

La început, treburile păreau a merge bine. Adams : 
povestit însă că în curind, s-a văzut că tînărul Christian 
rău inspirat și născut sub o stea nenorocoasă, nu avea 
parte de liniște după criminala acţiune întreprinsă. De. 
venise posac, morocănos, şi foarte curind n-a mai rezista 
la tentaţia de a abuza de autoritate; a stabilit un regim 
de dictatură care i-a atras ura şi repulsia vechilor lu 
complici, atitudine care semăna foarte de aproape cu inca- 
lificabila comportare pe care chiar Christian o reproşasi 
odinioară locotenetitului Bligh. iasi 

Scopul fixat cînd părăsise definitiv Tahiti era realizat : 
descoperise o insulă nelocuită, în afara rutelor obișnuite 
ale navelor și impreună cu însoțitorii întemeiase o colo- 
nie. Se creaseră premise ca să scape de urmăritori ; dar 
cum să scape de bicele de oţel care îi flagelau conştiinţa ? 

Nefericitul Christian a avut parte de un sfîrșit tragic, 
rezultat 4f răului tratament pe care l-a impus camarazilor 
şi indigenilor aduşi de la Tahiti la Pitcairn : după spusele 
lui Adams, l-a omorît un indigen în timp ce îşi lucra 
cîmpul, cam la optsprezece luni după întemeierea colo- 
niei. Dar moartea lui n-a folosit la nimic : a fost începutul 
unei perioade de duşmănii şi omoruri, sfirşind cu exter- 
minarea rebelilor și tahitienilor, cu excepţia lui Adams, 
Young şi a cîtorva tahitiene. Adams relatează că primii 
coloni s-au împărţit în două clanuri și certurile dintre ei 
îi adusese la o asemenea stare, că nu se mai gindeau decit 
cum să se extermine cu prima ocazie. Bătrinul Adams a 
fost şi el rănit de un glonţ care îi străbătuse gitul dar nu 
i-a atins vreun organ vital, a scăpat şi s-a ascuns de furia 
agresorilor. 

Adams a mai povestit că omorirea lui Christian a fost 
cauzată de faptul că îşi însuşise prin forţă şi violenţă fe- 
meia unui tahitian. Acest act a fost picătura care a făcut 
să se verse paharul de amare resentimente : indigenii au 
fost atit de iritaţi şi exasperaţi, încit căutau să se răzbune 
nu numai pe vinovatul de omor dar şi pe alţii pe care îi 
credeau capabili să imite pe şef. 


Interesantă din multe puncte de vedere, mica colonie 
se compunea acum din patruzeci şi şase de suflete, majo- 
ritatea adulţi şi cîţiva copii. Tinerii născuţi pe insulă aveau 
o. înfăţişare frumoasă, erau rasați, atletici, cu fizionomii 
agreabile reflectind generozitate. Dar mai. ales femeile au 

reținut atenţia admirativă a englezilor : erau înalte, ro- 
buste, cu forme admirabile, mereu surizătoare ; se des- 
curcau în toate împrejurările, în maniere şi atitudini 
manifestau o modestie şi o pudoare care ar fi făcut onoare 
celor mai virtuoase şi civilizate femei din lume. Fără ex- 
cepţie, toate aveau danturi albe ca fildeşul pur, perfect 
implantate. Atit bărbaţii, cit şi femeile aveajfiguri cu 
trăsături tipic engleze, dar lipsite de roz-albul care dis- 
tinge de obicei pielea britanicilor, carnaţia lor fiind brună. 
Căpitanul Pipon şi-a exprimat părerea că, dintr-o rasă atit 
de originală, compusă din tineri înalţi, bine dezvoltați. şi 
din femei de o reală frumuseţe, nu puteau rezulta decit 
ființe de mare vigoare fizică, cu o perfectă simetrie de 
forme şi o plăcută regularitate de trăsături ale figurii. 


Dar calităţile fizice ale locuitorilor insulei Pitcairn, 
destul de impresionante, au fost socotite mai puţin demne 
de laudă, în comparație cu moravurile lor. Adams a făcut 
elogiul virtuţilor localnicilor ; a afirmat vizitatorilor că, 
de la intemeierea coloniei, printre cei tineri nu s-au mai 
ivit cazuri de depravare sau imoralitate, nu se auzea vre- 
odată spunîndu-se (şi nici nu credea că ar fi posibil) ca o 
tînără fată să permită unui băiat să se manifeste cu uşu- 
rinţă faţă de ea. Modestia naturală, întărită prin regulile 
morale pe care le sădise în tinerele spirite, îi ferea de 
orice abatere de la bunele moravuri. Cu simplitate, femeile 
tinere au explicat căpitanului Pipon că încă. nu se mări- 
țaseră pentru că tatăl (astfel îl numeau ele pe bătrinul 
Adams) le-a spus că ar face mai bine ca mai întii să-şi 
procure suficiente bunuri pentru întemeierea unui cămin, 
apoi să se mărite ; şi au adăugat că totdeauna urmau sfa- 
turile lui Adams, știind că erau cele mai bune. 


240 


În cursul conversaţiilor ce au avut loc între membni 
coloniei şi englezi, a reieșit că, începînd din momentul cind 
Adams a rămas singurul supravieţuitor dintre tahitienii 
şi europenii debarcaţi de pe Bounty, pe insulă a domnit 
cea mai desăvirşită armonie. Toţi au declarat că n-au mai 
fost certuri grave, doar, uneori, mici schimburi mai vii 
de cuvinte şi adăugau, rîzind, că erau simple certuri fără 
importanţă. 

Adams a afirmat vizitatorilor că toţi se comportau cu 
onestitate scrupuloasă în relaţiile dintre ei: cind işi îm- 
prumutau sau schimbau diversele lor produse agricole sau 
animale o făceau în modul cel mai amical. Dacă se iveau 
contestaţii, reuşeau fără dificultate să îndrepte eroarea şi 
să lichideze neînţelegerea respectivă şi totdeauna apelau 
la judecata lui Adams care satisfăcea cele două părți. 

Între ei, localnicii vorbeau engleza, chiar bătrinele ta- 
hitiene sporovăiau în limba lui Shakespeare. Tinerii, bă- 
ieţi sau fete, se exprimau cu un accent fermecător, cu o 
voce cu timbru extrem de armonios. 


Căpitanul Pipon spune că mica aşezare de pe Pitcairn 
avea în centru o frumoasă piaţetă pătrată. Casa lui John 
Adams, cu dependinţele, ocupa partea din fund, lîngă 
un mare smochin, în direcţie tocmai opusă cu locuinţa lui 
Joi Octombrie Christian. În centrul pătratului se afla o 
frumoasă peluză degajată în care puteau pătrunde găinile, 
dar înconjurată cu un gard care împiedica intrarea porci- 
lor și a caprelor. După felul cum se repartizase solul şi 
cum erau dispuse plantațiile, reieşea evident că mîna de 
lucru europeană nu economisise nici îndemiînare, nici efor- 
turi pentru amenajarea micii colonii. ; 

Casele erau mobilate destul de confortabil : paturi, la- 
vițe, cuverturi, mese și lăzi mari pentru păstrarea veşmin- 

telor. Lenjeria era obținută ţesînd fibrele unei scoarțe de 
arbore, conleciionarea ei era opera femeilor bătrine care 
astfel se făceau uti'e pantru coloni. Scoarța de arbore era 
mai întii imbibată cu apă, apoi bătută cu un fel de ma-. 
iuri pătrate conlecţionate din lemn ; lemnul respectiv era 
crestat şi operaţia se continua pină se obțineau fire de 
dimensiunea necesară. procedeul semăna cu cel folosit în. 
Tahiti în acelaşi scop. i 

Cele mai tinere lemei, împreună cu bătrînul Adams şi 
cu frații lor, se ocupau de muncile agricole. Căpitanul Pi-. 
pon crede că din această cauză. venerabilul şef nu încu- 
raja căsătoriile precoce : îndată ce deveneau mame, tine- 
rele femei nu se mai ocupau cu munci mai grele, ca cele 
agricole, trebuind să-şi vadă de copii. După aparenţe, că- 
pitanul Pipon le considera pe femei ca foarte fecunde : 
„cum ar putea fi altfel, spune el, cînd duc o viaţă nor- 
mală, simplă şi frugală, cu hrană vegetariană, rareori con- 
sumiînd o bucată de carne de porc sau de pește“. 


Pentru îmbrăcăminte, tinerele din Pitcairn nu aveau 
alte modele decit veșmintele mame:or lor ; erau simplu 
îmbrăcate, cu o bucată de stofă de fabricaţie locală, în- 
nodată în jurul soldurilor şi coborind pînă la genunchi ;: 
citeodată poartă și un fel de pelerină, aruncată neglijent 
peste umeri, ajungind uneori pină la glezne, dar de îndată 
ce este posibil renunţă la acest vesmînt care serveşte doar 
pentru a se feri de căldura soarelui sau de intemperii şi nu 
pentru a-şi ascunde cu pudoare sînii pe care nici nu gîn- 
desc să-i ferească de priviri. Căpitanul Pipon susţine că 
acest „decolteu“ punea în evidenţă forme extrem de 
perfecte. ' 

Acelaşi observator notează : „cu deosebit bun gust ṣi, 
iuțeală, ele îşi confecționează umbrele din frunze mari pe 

o fată şi-a confecţionat aşa ceva chiar în fața mea; a de- 
pus atita eleganţă, atita îndeminare ca cea mai reputată 
modistă din Londra, care, sînt sigur, s-ar fi minunat de 
simplitatea şi siguranţa gustului acestei tinere“. Mai de- 
parte, căpitanul adaugă că aceeaşi tinără fată i-a acom- 
paniat pînă la ţărmul unde acostaseră barca, purtind 
pe umeri un mare coș plin cu igname, „pe poteci şi pante 
abrupte, bune numai să se caţere caprele pe ele, obligin- 
du-ne deseori să o urmăm în patru labe; tinăra sărea de 
pe stincă pe stincă, ca o căprioară, cu toată povara de pe 
umeri“. 


Dar ceea ce ne-a impresionat cel mai mult, notează 
căpitanul Pipon, a fost faptul că John Adams reuşise să 
sădească în spiritele acestor tineri sentimente de recu- 
noştință către cel Atotputernic pentru binefacerile cu eare 
îi copleşea. Înainte și după fiecare masă se închinau, seara 
și dimineaţa se rugau, rostind „Tatăl nostru“ și „Crezul“. 

Căpitanul Pipon estimează că insula măsura trei sau 
patru mile lăţime şi șase mile lungime și era acoperită 
de pădure ; la prima vedere, solul părea foarte fertil, cu 
produse variate de excelentă calitate, dar era nevoie de 
multă muncă pentru a degaja terenul de arborii şi mără- 
cinişul cu care era în cea mai mare parte acoperit. 

Trebuie însă să precizăm că dimensiunile estimate de 
el au fost foarte optimiste, în realitate suprafaţa insulei 
Pitcairn fiind mult mai mică. 

Ofițerii englezi le-au dăruit pitcairnienilor citeva 
unelte, apoi oale pentru preparat mincare şi alte obiecte 
utile, dar violenţa brizanţilor nu le permitea să incarce 
prea mult ambarcaţiile cu eare se apropiau de coastă. 
Lă întoarcerea spre navă, valurile furioase le-au dat mult 

de lucru şi tinerii din insulă le-au fost din nou foarte 
utili. După ce s-au despărţit de localnici, englezii au fă- 
cut cu nava înconjurul insulei şi au constatat că natura 
clădise din Pitcairn o adevărată fortăreață care constituia 
o barieră de netrecut pentru orice inamic; n-au desco- 
perit nici o trecere care să permită acostarea în siguranță 
a unei nave; cel mult, în citeva locuri, o mică barcă avea 
șanse să ajungă la țărm. Pe toate părţile insulei, se rosto- 
golea hula perpetuă a oceanului, spărgindu-se spumegind 
de litoralul stincos. 


Acestea au fost primele informaţii despre tinăra colo- 
nie de pe Pitcairn. Mai adăugăm că la epoca cind Folger 
a vizitat insula Pitcairn, Alexander Smith mai purta încă 
adevăratul său nume pe care și l-a schimbat în perioada 
dintre vizita acestuia şi cea a lui Sir Thomas Staines; 
nimeni: nu ştie de ce şi-a schimbat numele, căci fostul 
rebel nu încerca să se ascundă și a povestit întimplările 
atît lui Folger, cît şi celorlalţi vizitatori care s-au perindat. 

Raportul din 1814 al căpitanilor Sir Thomas Staines 
şi Pipon nu a.provocat vreo reacţie din partea guvernului 
englez, cum nu produseseră nici informaţiile lui Folger. 
Au mai trecut încă aproape doisprezece ani pînă s-a Vor- 
bit din nou despre Adams și familia lui; în 1925, căpita- 
nul Beechey, comandantul navei Blossom a călătorit în 
Pacific într-o expediţie de explorări şi a petrecut citeva 
zile pe insula Pitcairn. 

Între timp, la ţărmul insulei mai făcuse escdlă un bale- 
nier care a debarcat acolo pe un anume John Buffet, rămas 


printre localnici. 

„Din fericire, spune căpitanul Bechey, acesta s-a do- 
vedit a fi un învățător capabil şi plin de bunăvoință ; fă- 
cuse parte din echipajul unui vas care acostase la ţărmul 

insulei și a fost atit de entuziasmat de modul de viaţă al 
micii comunităţi, încît s-a decis să rămînă la Pitcairn. Este 
un om pios şi serios, a dat copiilor de acolo o învăţătură 
de care duceau multă lipsă şi a îndeplinit oficiul de pastor. 
A devenit oracolul insulei“. 


În timp ce Blossom se apropia de insulă, au observat 
că o mică ambarcaţie cu toate velele întinse de vînt se 
grăbea în direcţia lor ; au crezut la început că este o barcă 
aparţinînd unui balenier oarecare, dar curind au putut 
distinge că echipajul ei era foarte bizar inveșmintat ; era 
bătrînul Adams, însoţit de vreo doisprezece tineri de pe 
insulă. Pitcairnienii nu au îndrăznit să abordeze nava, 
decît după ce au întrebat dacă puteau urca la bord ; cînd 
li s-a dat autorizația, s-au precipitat să se urce pe navă, 
unde au strîns călduros mîinile celor din echipaj, părind 
foarte bucuroși de vizită. Cu agilitate, tinerii pitcairnieni 
au întrecut în iuţeală pe Adams, acum în vîrstă de şai- 
zeci şi cinci de ani şi care se cam îngrășase ; purta o că- 
maşă şi pantaloni de marinar, iar pe cap o pălărie cu ca- 
lotă joasă ; s-a descoperit şi a așteptat pînă ce căpitanul 
Beechey l-a invitat să-și repună pălăria pe cap. Păstrase 
modul de comportare al unui marinar : își descoperea capul 
chel de fiecare dată cînd unul din ofiţerii de pe Blossom 
îi adresa cuvintul, 

Tinerii din insulă erau înalţi, bine făcuţi, respirau 
sănătate, fizionomiile le erau plăcute, manierele simple 
şi manifestau o aversiune instinctivă de a comite ceva 
care ar fi contrariat pe vizitatori. | 

Îmbrăcămintea le era bizară : unii purtau un fel de 
mantie lungă, dar nu aveau pantaloni, alţii doar o fişie 
de pinză înfășurată peste coapse. Nici unul nu purta 

ciorapi sau încălțăminte şi „după cite părea, observă că- 
pitanul Beechey, nu aveau obiceiul să-și îngrijească 
părul“. 


Căpitanul Beechey a obţinut şi el de la bătrinul 
Adams o versiune a rebeliunii, dar împănată cu multe: 
inexactităţi. De asemenea, a povestit cu amănunte certu-. 
rile şi altercaţiile care au dus la moartea violentă a rebe- 
lilor, în afară de Young şi Adams, şi a tuturor indigeni- 
lor bărbaţi care l-au însoţit pe Christian pe Bounty, din 
Tahiti, la insula Pitcairn. 

Amintim că Bounty părăsise Tahiti cu nouă rebeli la 
bord : Fletcher Christian, ofiţer secund ; Edward Young, 
aspirant ; Alexander Smith (devenit apoi John Adams), 
matelot ; William M'Koy, matelot ; Mathew Quintal, ma- 
telot ; John Williams, matelot; Isaac Martin, matelot ; 
John Mills, adjunctul şefului tunar; William Brown, 
grădinar. 


Au mai.luat cu ei șase bărbați şi douăsprezece femei, 
originari din Toubouaï. Cînd au debarcat, prima lor grijă 
a fost să împartă insula în nouă părți egale, excluzind 
de la împărțeală pe bieţii indigeni, deşi le făcuseră o mul- 
time de promisiuni ca să-i decidă să vină cu ei; se pare 
chiar că unii au fost pur și simplu luaţi cu forţa din fa- 
miliile respective. 

Iniţial, englezii i-au tratat bine pe indigeni, dar curînd 
au început a-i folosi ca sclavi. Indigenii i-au. ajutat să 
cultive pămîntul, să construiască locuinţe, îndeplineau tot 
felul de corvezi pentru aprovizionare cu lemne și apă; 
docili, indigenii n-au murmurat, nu s-au plins. Timp de 
doi ani, pacea şi prosperitatea a domnit în mica lor comu- 
nitate. Apoi... 

Ce anume s-a întîmplat ? Se pare că la o lună de la 
sosirea pe insulă, Williams şi-a pierdut soţia tahitiană (a 
căzut de pe o stincă, culegind ouă de păsări), a devenit 
tăcut, morocănos, veşnice nemulţumit şi a căutat să ob- 
țină altă soţie, ameninţind că altfel părăseşte insula cu una 
din bărcile rămase de pe Bounty. Dar Williams era un 
bun armurier şi englezii nu doreau să-l vadă plecînd. Per- 
sistind fără rost în cererea sa, Williams a comis nedrep- 
tatea de a obliga pe unul dintre tahitieni să-i cedeze soţia. 

În faţa acestui act [lagrant. de tiranie, ceilalţi indi- 
geni au luat partea compatriotului ofensat şi au pus la 
cale un plan de exterminare a europenilor. Dar femeile 
tahitiene au denunţat cele plănuite, fredonind un cîntec 
cu refrenul: „De ce omul negru îşi ascute toporul? Ca 
să omoare pe omul alb”. Complotul a fost dezvăluit, in- 
digenul a cărui femeie îi fusese luată a fugit însoţit de 
un altul asupra căruia Christian a tras un foc de mus- 
chetă, e drept, cu glonţ orb ; cei doi fugari s-au refugiat 
în pădure unde au lost mişeleşte asasinați de compatrioți 
de-ai lor, cărora li se promisese că vor fi iertaţi si de 
complot şi de omorul celor doi fugari. 


Calmul a fost astfel restabilit şi lucrurile au mers nu 
prea bine încă un an sau doi. Dar indigenii suportau din 
ce în ce mai greu tirania şi răul tratament la care îi su- 
puneau europenii, mai ales mateloţii Quintal şi M'Koy, 
care avuseseră rol preponderent în revolta de pe Bounty; 
indigenii au urzit o nouă conspirație cu scopul de a se 
debarasa de opresor, şi au reuşit din plin. 

Au decis să atace intr-o zi și să-i omoare pe toţi en- 
glezii, în timp .ce lucrau în plantațiile respective. Primul 
a tost asasinat Williams, apoi tahitienii au mers la Christian 
care tocmai săpa o tarla de igname și l-au omorît. 

Mills s-a încrezut în fidelitatea unui prieten tahitian și 
a ţinut piept agresorilor, dar a fost asasinat chiar de prie- 
tenu! în care se încredea. Martin şi Brown au fost şi ei 
atacați și omoriţi, primul cu o lovitură de ciocan, celălalt 
cu un glonţ, de muschetă. Adams a fost rănit la umăr, 
dar a reușit să ajungă la o înțelegere cu tahitienii care 
l-au transportat în locuinţa lui Christian, unde a fost bine 
tratat. Young era marele favorit al femeilor de pe insulă ; 
ele l-au ascuns în timpul atacului şi l-au adus tot în casa 
lui Christian. M'Koy şi Quintal, cei mai înverşunaţi din 
grupul de englezi, au reuşit să scape şi s-au adăpostit în 
partea muntoasă a insulei. 

„Aşa că, încheie căpitanul Beechey, acea zi sîngeroasă 
s-a soldat cu cinci englezi omoriţi, din cei nouă coloni 
iniţiali nemairăminînd decit patru în viaţă. Pentru in- 
digeni a fost o zi de emancipare căci deveneau stăpinii 
insulei, iar pentru albi, o zi de umilinţă şi pedeapsă“. 


Indigenii au început apoi să-şi dispute femeile ai că- 
rer soţi fuseseră omoriţi. Rezultatul a fost cu totul ne- 
prevăzut : femeile i-au exterminat pe toţi, în afară de 
unul care a pierit de mîna lui Young ; fostul aspirant de 
pe Bounty l-a ucis cu sînge rece și, se pare, după o acţiune 
bine chibzuită. Adams a plecat apoi în munţi, i-a găsit pe 
cei doi fugari englezi M'Koy şi Quintal şi i-a convins să 
se întoarcă acasă. Toate aceste evenimente s-au petrecut 
la începutul lunii octombrie 1793. 

Se pare că pînă în 1798 englezii supraviețuitori au 
trăit fără întîmplări deosebite, afară de cîteva dispute în- 
tre ei şi cele zece femei tahitiene, sau între acestea. Ta- 
hitienele trăiau în promiscuitate cu bărbaţii, schimbind des 
locuiriţa, „trecînd dintr- -0 casă în alta. 


n. 

Young avea o oarecare instrucţiune ; el a ţinut un fel 
de jurnal, dar acesta este de un interes mediocru : prac- 
tic, se referă doar la ocupațiile zilnice, cu amănunte în 
privinţa împrumuturilor şi schimburilor de provizii, date 
de fătare a scroafelor, numărul peştilor pescuiţi etc. De- 
altminteri, jurnalul nu începe decît din perioada cînd 
Young şi Adams au devenit oarecum stăpinii insulei. 

Cele de mai sus au fost relatate de Adams şi nu li se 
poate da completă crezare, căci multe din fapte sint în 
contrazicere sau diferite de alte relatări. 


Se pare că, înainte de îmbarcarea pe Bounty, M'Koy 
lucrase într-o distilărie din Scoţia. Acolo prinsese gust 
pentru rachiurile tari; pe insulă, a făcut diverse expe- 
rienţe cu o rădăcinoasă (Dracoena terminalis) şi, spre ne- 
norocul lui, a reuşit să extragă o licoare alcoolică. Suc- 
cesul l-a îndemnat pe Quintal să-şi transforme ceainicul 
în alambic ; rezultatul a fost că ambii se allau într-o stare 
de beţie permanentă, mai ales M'Koy, căruia băutura i-a 
provocat accese de delir ; într-o criză, s-a aruncat de pe 
înălțimea falezei şi s-a strivit de stînci. Căpitanul Beechey 
adaugă : „tristă soartă a avut acest individ şi faptul a 
produs o teribilă impresie asupra celorlalţi coloni care 
s-au jurat să nu mai pună nici o picătură de alcool în 
gură ; şi cred, că pînă azi, Adams şi-a ţinut jurămintul“, 

Apoi Beechey continuă : 

„Am aflat de la Adams că în cursul anului următor, 
adică în 1799, soţia lui Quintal a murit, căzind de pe 
înălțimea unei faleze unde stringea ouă de păsări. De- 
venit văduv, Quintal s-a declarat incapabil să suporte sin- 
gurătatea ; cu toate că pe insulă erau mai multe femei 
fără bărbat şi cu toate că cunoștea consecinţele fatale ale 


249 


unei fapte asemănătoare, a încercat să ia cu forţa pe una 
sau alta din soțiile celor doi englezi, Young și Adams care, 
natural, s-au opus. Quintal a hotărît atunci să-i omoare 
pe umindoi. A lipsit puţin ca prima tentativă să reuşească 
şi a spus că va recidiva. Adams şi Young îl cu- 
noșteau : ştiau că se va încăpăţina şi se temeau că, cu 
altă ocazie, va izbuti. Au ajuns deci la concluzia că, atit 
timp cit va trăi Williams, propriile lor existenţe vor fi 
continuu amenințate şi aveau dreptul legitim de a-l su- 
prima : l-au omorit ca pe o vită, cu lovituri de secure“. 


Și căpitanul Beechey comentează : 

„Aceasta a fost soarta nefericită a şapte dintre prin- 
cipaiii rebeli : au scăpat de justiţie, dar au adăugat omo- 
rul la crima lor precedentă“. 

Dar, adăugăm noi, cu toată ascendenţa pingărită de 
crime de rebeliune, piraterie și asasinat, a rezultat totuși 
o progenitură inocentă de piteairnieni. După părerea noas- 
tră, faptul cel mai extraordinar ecte acela că datorau for- 
maţia lor morală lui Adams, unul din principalii rebeli, 
dintre cei mai înverşunaţi, purtind răspunderile cele mai 
împovărătoare ale revoltei de ps Bounty. 

Din cei cincisprezece oameni debarcaţi pe insulă, sin- 
gurii supraviețuitori mai erau acum Adams şi Young. 
După numeroase mărturii, Young era inteligent şi avea 
preocupări serioase. Beechey are dreptate cînd spune: 
„Ar fi fost de necrezut că, după scenele teribile și atroce 
la care au fost martori, solitudinea și liniștea ulterioară 
să nu-i îndemne spre pocăință“, Aveau o Biblie şi o carte 
de rugăciuni, luate de pe Bounty; în fiecare duminică 
oficiau serviciul religios pentru toţi. Curind au decis ca 
dimineaţa şi seara să se roage în comun și să dea copiilor 
o învăţătură religioasă rudimentară. Cînd a sosit Beechey 

pe insulă, se aflau acolo nouăsprezece băieţi şi fete, majo- 
ritatea între șapte şi nouă ani. 

Dar Young nu a supravieţuit mult timp pocăinţei ; la 
un an după moartea lui Quintal, o infecţie pulmonară i-a 
pus capăt existenţei. Adams a rămas atunci singurul su- 
pravieţuitor dintre rebelii de pe Bounty. 

Trebuie remarcat că numele lui Young nu a fost men- 
ționat decit o singură dată în diversele relatări despre 
rebeliune : locotenentul Hayward l-a citat, printre alţii, 
în cursul depoziţiei în faţa Curţii marţiale. E] nu a fost 
văzut printre cei înarmaţi, nici printre rebelii fără arme, 
nu a apărut deloc pe punte, în consecinţă a făcut parte 
dintre cei care au rămas păziţi jos, sub punte. Iar Bligh 
l-a caracterizat : „La început, Young s-a arătat un mari- 
nar bun şi muncitor, dar mai tirziu s-a dovedit a fi o 
canalie şi un scelerat“. 


Oare pocăinţa sinceră a lui Adams şi eforturile lui de 
a antrena tinăra generaţie de pe insulă la pietate şi vir- 
tute pot fi considerate ca o ispășire a greşelilor săvirşite ? 
Dacă da, atunci acest supravieţuitor dintre rebelii de pe 
Bounty merită din plin a fi iertat. Și chiar i s-a acordat o 
indulgență totală din partea echipajelor de pe navele care 
au acostat la Pitcairn și au constatat simplitatea de mo- 
ravuri, moralitatea și bunele obiceiuri care caracterizau 
acea comunitate fericită şi sănătoasă. Opinia a fost una- 
nimă : realizările sale în propovăduirea unei morale sănă- 
toase, obţinute de el în ultima parte a existenţei, au răs- 
cumpărat cu prisosinţă vechea greşeală. și nu mai trebuia 
acuzat, ci mai curind încurajat în eforturile sale; dacă 
nu din îngăduinţă față de propria lui persoană, cel puţin 
din compasiune pentru tinerii inocenți din colonie care 
mai aveau nevoie de învăţătura lui. 

Nu trebuie totuși uitat că a fost unul din rebelii cei mai 
activi în cursul revoltei și pirateriei şi că, dacă rămînea 
la Tahiti și era adus în Anglia cu ceilalţi de la bordul 
Pandorei, nu ar fi scăpat de condamnare la o moarte 
nedemnă. 

El a pretins că atunci cînd a izbucnit revolta era bol- 
nav, culcat în hamac şi că a fost obligat să se înarmeze; 
dar poate că nu a fost decît o simplă scuză faţă de en- 
glezii care l-au vizitat la Pitcairn. Este însă sigur că re- 
latarea lui despre evenimentele de pe Bounty nu co- 
respunde întocmai cu adevărul; este sigur că a fost al 
treilea care a apărut inarmat pe puntea navei și a păzit 
pe Bligh cu muscheta și baioneta la ţeavă. 

Cît despre cele spuse lui Beechey despre sfatul pe care 
Stewart l-ar fi dat lui Christian de „a pune stăpinire pe 
navă“, am văzut ce valoare avea: era o pură invenţie. 
Poate că memoria nu l-a ajutat; dacă un asemenea sfat 
a fost dat, e mult mai de crezut că a venit din partea 
lui Young. 


Pe de altă parte, Adams a relatat în două variante 
comportarea lui Christian. Lui Sir Thomas Staines și că- 
pitanului Pipon, el l-a descris pe Christian ca neputin- 
du-și găsi liniște după actul comis, că devenise tăcut și 
morocănqs şi s-a făcut vinovat de acte atit de crude, încit 
şi-a atras ura răzbunătoare a foştilor săi complici. 

În contrast, căpitanului Beechey i-a spus că Christian 
era mereu bine dispus şi vesel, un adevărat exemplu pen- 
“tru ceilalţi locuitori ai insulei, că avea un caracter bun și 
sincer, obţinînd respectul şi consideraţia tuturor celor 
aflați sub ordinele sale. Ca cel mai bun exemplu de modul 
de coinportare a lui Christian, a relatat că, în împrejurări 
foarte dificile, a ştiut pină la moarte să-şi păstreze stima 
şi: respectul celor care: îl urmaseră. Dealţminteri în convor- 

birile cu căpitanul Beechey, Adams se exprima totdeauna 
denumindu-l „domnul Christian“ ; dată fiind deosebirea 
de grad militar dintre Adams și Christian, acest mod de 
exprimare era foarte natural. 

Răminea un punct de lămurit: de ce a fost asasinat 
Christian la doi ani (conform altei versiuni, la nouă luni) 
după sosirea în insula Pitcairn ? Căpitanul Beechey afirmă 
categoric : fiindcă tiraniza şi maltrata pe indigenii veniţi 
cu rebelii, din Tahiti *. 

Departe de a fi vesel şi bine dispus, din contra, 
Christian era continuu îngrijorat în privinţa securităţii 


+ Întrucît împrejurările în care a murit Christian au fost re- 
latate de Adams în mod diferit diverșilor vizitatori şi cum, pe de 
altă parte, Adams, trei sau patru tahitieni și cîțiva tineri erau 
singurii martori în viaţă, cititorul va fi poate interesat de unele 
întîmplări curioase petrecute în Anglia, cam în epoca în care Fol- 
ger vizita insula Pitcairn, întîmplări care duc la unele îndoieli 
asupra circumstanțelor în care Christian a decedat pe insulă. 

În 1808 sau 1809, în zona lacurilor Cumberland şi Westmore- 
land circula zvonul că Christian se afla pe acolo și vizita frec- 
vent pe o mătuşă a lui ce trăia prin acele locuri. Rudă apro- 
piată a unui Christian Curwen, originar din regiune şi reprezen- 
tînd-o în Câmera Comunelor, Christian Fletcher era şi el binecu- 
noscut de localnici. Zvonurile puteau fi considerate ca trăncăneli 
fără temei, dacă nu ar fi avut loc, în aceeași epocă, un incident a 
cărui autenticitate autorul o garantează : 

Pe Fore Street, de pe cheiul portului Plymouth, căpitanul Hey- 
wood mergea într-o zi în urma unui om care, după siluetă şi 
mers, semăna atît de mult cu Christian Fletcher, încît căpitanul, 
involuntar, a grăbit pasul ca să-l ajunsă. Ambii mergeau foarte 
repede ; cînd necunoscutul a auzit pași urmărindu-l de aproape, a 
întors brusc capul, l-a privit pe Heywood şi a fugit cit îl ţineau 
picioarele. Cum şi figura necunoscuţului semăna mult cu cea a 
lui Christian, Heywood a alergat după el. Cursa a durat cîtva timp, 
dar necunoscutul a reuşit să se distanțeze de urmăritor, a cotit 
pe unele străduţe întortocheate şi a dispărut. sia că 

Bineînţeles. Heywood nu prea credea că șeful rebelilor in- 
drăznise 'să vină în Anglia, dàr 1a urma urmelor, 6ra'tofuși: posibil, 

sale personale ; dovadă este faptul că a ales o peșteră la 
extremitatea crestei munţilor ripoşi ce traversează insula 
de la un cap la altul, pentru a se ascunde în cazul cînd o 
navă britanică descoperea refugiul rebelilor, decis să-şi 
dea viaţa cit mai scump posibil. În ascunzătoare păstra în 
permanenţă o mare cantitate de alimente şi alte provizii ; 
chiar în apropiere construise o cabană ascunsă cu grijă 
printre arbori, destinată ca post de pindă. 

„Accesul la peşteră era atit de dificil, arată căpitanul 
Beechey, încît dacă un detaşament de urmăritori încerca 
să escaladeze creasta abruptă, Christian putea să le ţină 
piept cît timp avea muniții“. 

Christian era obsedat de gîndul că expediase în derivă, 
spre o moarte sigură, nouăsprezece oameni, din care, cu 
excepţia lui Bligh, nici unul nu-i dăduse vreun motiv de 
a se plinge. În asemenea condiţii, putea el să mai aibă 
bună dispoziţie ? 


Adevărul reiese însă, fără îndoială, din jurnalul lui 
Morrison : în cursul scurtei perioade petrecută la Tou- 
bouai şi pînă cînd rebelii s-au despărţit în două grupe 
(nouă au rămas la Tahiti și numai opt l-au urmat pe 
Christian în căutarea unui ascunziş), acesta s-a comportat 
ca un tiran mult mai neîndurător ca Bligh care, pretindea 
Christian, l-a împins la comiterea crimei de rebeliune. 


În acea vreme, nu mai auzise nimic despre Christian, de cînd se 
despărţiseră în Tahiti. În orice caz, asemănarea, precum şi emoția 
şi eforturile de a fugi ale necunoscutului erau circumstanţe prea 
impresionante ca să nu-l tulbure. Pe moment, s-a gindit să sem- 
naleze faptul pentru anchetă şi cercetări; mai reflectind însă 
la necazurile pe care o asemenea descoperire îi puteau pricinui, 
a hotărît să se abțină. Dar pînă la sfîrşitul vieţii a invocat inci- 
dentul faţă de mulţi interlocutori. — N.A. 

După ce relatează cum li s-a povestit moartea lui 
Christian, căpitanul Beechey declară : 

„Astfel a pierit acest om, instigatorul necontestat al 
revoltei, cucerind o celebritate deloc invidiată şi a cărui 
crimă poate ar beneficia de circumstanţe atenuante din 
cauza tiraniei la care a fost supus“. 

Dar este oare cuvenită o asemenea judecată pentru e. 
crimă ca cea a lui Christian ? 

Dacă se admite că o rebeliune poate beneficia de cir- 
cumstanţe atenuante, prin aceasta s-ar da o lovitură mor- 
tală nu numai disciplinei, dar existenţei însăşi a marinei ; 
orice abatere de la aplicarea pedepsei exemplare celor 
recunoscuţi ca rebeli, n-ar face decit să slăbească, pînă la 
sfîrşit să distrugă eficacitatea acestei mari şi puternice 
organizaţii care este marina militară. 

Aşa că, pentru crima de rebeliune, este perfect justi- 
ficată o pedeapsă necruțătoare, fără circumstanţe ate- 
nuante. * 

De fapt, dacă se dedă la acte de tiranie, de cruzime 
inutilă şi dacă asemenea acte se pot dovedi, comandantul 
făptaş va fi pedepsit cu toată severitatea pe care o merită 
comportarea lui; pedeapsa va fi grea şi în raport cu 
actele comise. 

Dacă Christian ar fi aşteptat cu răbdare reîntoarcerea 
lui Bounty în Anglia şi dacă comportarea odioasă a ce- 
mandantului faţă de ofiţeri şi echipaj ar fi fost dovedită, 
fără îndoială că Bligh ar fi fost scos din cadrele marinei 
Majestății Sale. 

În ceea ce priveşte pe Adams, cu toată comportarea lui 
ulterioară meritorie (căci numai lui i se datoreşte starea 


» Severitatea cu care autorul judecă se explică prin aceea că 
era secretar permanent al Amiralității britanice. — N.T. 

relativ bună a micii comunităţi de la Pitcairn), nici crima 
lui, egală cu cea a lui Christian, nu va putea fi iertată 
vreodată. Astfel, Sir Thomas Staines, primul ofițer brita- 
nic debarcat în insulă, a fost frămiîntat de conflictul dintre 
principii şi sentimente : datoria îi ordona categoric să-l 
pună pe Adams în lanţuri şi să-l aducă in Anglia pentru 
a fi judecat și, fără îndoială, condamnat pentru o crimă 
pentru care mulţi din complicii lui, mai puţin vinovaţi au 
superit pedeapsa capitală ; este adevărat că trecerea 
timpului şi anumite circumstanţe i-ar fi adus poate ier- 
tarea Regelui. 

Pe scurt, Adams a avut norocul că acest ofițer inimos 
a oscilat (se ştie că mult timp a ezitat în luarea unei ho- 
tărîri) între sentiment şi datorie, că pînă la sfirșit senti- 
mentul a fost mai puternic, principiul justiţiei a cedat 
în faţa milei. Dacă în locul lui ar fi fost Bligh sau 
Edwards, este aproape sigur că primul ar fi acţionat îm- 
boldit de vechile ranchiune și al doilea ar fi procedat cu 
inilexibilitate, că și unul şi altul ar fi pus pe criminal în 
lanţuri, lăsînd pe cei patruzeci de localnici inocenți lipsiţi 
de sprijin și sfaturi, adică pradă nenorocirilor şi distru- 
gerii ; ambii ar fi urmat litera legiuirilor. Dar, dis aliter 
visum... * 


Toate aceste destăinuiri despre primii pitcairnieni, 
John Adams le-a făcut căpitanului Beechey la bordul lui 
Blossom, cînd încă nava nici nu ancorase, căci au fost 
necesare ore întregi de manevre pînă cînd nava a reușit 
să se apropie suficient de țărm. 

Blossom era prima navă militară britanică la bordul 
căreia Adams urca, după revolta de pe Bounty. Căpitanul 


Š x „Zeii au hotărît altfel“, versuri din Eneida de Vergiliu. — 
.T. 

Beechey a observat că, în mod firesc, vizita i-a readus în 
memorie multe amănunte care probabil l-au impresionat, 
dar nici un moment Adams nu a părut că se teme în pri- 
vinţa propriei sale securități. Dealtfel, toţi l-au asigurat 
că nu avea de ce să se teamă și curînd s-a simţit în lar- 
gul său. 

Din cauza stîncilor şi a formidabilei bariere de bri- 
zanţi, grupul însărcinat să meargă la țărm a trebuit de- 
barcat pe rînd, cîte doi inşi, cu ajutorul și în luntrea ti- 
nerilor din insulă. 

„Dificultăţile debarcării, povesteşte căpitanul Beechey, 
au fost mai mult decît compensate de primirea priete- 
nească ce ni s-a făcut pe plajă de către Hannah Young, 
fica lui Adams, o femeie foarte interesantă. Nerăbdătoare 
să întîmpine pe tatăl ei la întoarcerea pe insulă, ea a în- 
trecut în fugă pe celelalte tinere fete, pe care le-a scuzat 
spunînd că au rămas în urmă, în munţi, cu John Buffet 
pentru a admira de departe nava. În realitate, John Buf- 
fet, care fusese marinar, recunoscuse îndată că Blossom 
era o navă militară și se speriase fără motiv, crezînd că 
poate Adams a fost reţinut prizonier și din această cauză 
nu vroia sau nu era în stare să răspundă la întrebările fe- 
telor, de ce nu merge în întîmpinarea vizitatorilor. Tăcerea 
lui misterioasă le-a impresionat şi au început să plingă, 
crezind că probabil se întîmplase ceva grav patriarhului 
insulei. În sfîrşit, insistenţele lor l-au decis să vorbească, 
dar înainte ca Buffet să le explice motivele atitudinii sale 
ele au observat bărcile lăsate la apă care se depărtau de 
navă şi se îndreptau spre coastă. Atunci Hannah a luat-o 
la fugă pină la plajă, unde a ajuns tocmai cînd Adams 
debarca şi l-a îmbrățișat cu căldură. Nici n-a apucat bine 
să scuze pe celelalte fete, căci ele au și apărut cobo- 
rînd pe panta abruptă a munţilor şi au ajuns toate pe 
plajă unde ne-au salutat pe fiecare în parte cu o simpli- 

tate și drăgălăşenie care nu ne-a lăsat nici o îndoială 
despre sinceritatea sentimentelor lor“. 

Toți locuitorii din Pitcairn i-au invitat pe vizitatori să 
petreacă mai multe zile la ei ca oaspeţi. Englezii şi-au 
manifestat dorinţa să ajungă la așezarea de locuinţe îna- 
inte de înserare şi să-şi instaleze un cort. Îndată indigenii 
s-au precipitat şi s-au încărcat cu obiectele și uneltele 
aduse de englezi în acest scop, cărîndu-le pe poteca 
abruptă care ducea la așezarea ascunsă printre cocotieri, 
Tinerele fete duceau şi ele poveri grele pe umeri, dar au 
urcat coasta cu agilitate de căprioare. 


Așezarea consta din cinci case situate pe o parcelă de 
teren degajat şi înclinat spre mare. În timp ce bărbaţii 
ajutau la instalarea cortului, femeile se agitau pregătind 
masa. Făceau bucătărie ca la Tahiti, adică coceau alimen- 
tele pe pietre calde aşezate într-o groapă. Acasă la tină- 
rul Christian, pe masă se aflau farfurii, cuțite și furculiţe. 
John Buffet a rostit benedicite cu mare evlavie şi l-a re- 
petat de fiecare dată cînd un nou conviv se aşeza la masă. 

În această privinţă, s-au arătat foarte stricţi, recitînd 
rugăciuni înainte și după fiecare masă. „Odată, relatează 
căpitanul Beechey, cînd aveam o discuţie cu Adams şi 
acesta a luat prima îmbucătură fără a recita rugăciunea, 
dar înainte de a o înghiţi, şi-a adus aminte și, ca ṣi cum 
ar fi comis un mare păcat, a scos ceea ce avea în pură și 
a spus rugăciunea“. 

Seara, încăperile și masa erau luminate cu torţe făcute 
din nuci „doodoe“ (Aleurites triloba) suspendate cu fibre 
de foi de palmier. 

Am mai arătat, în legătură cu Tahiti, dar revenim acum 
si pentru Pitcairn : femeile sînt foarte respectate de băr- 
baţi, doar într-un singur caz se face distincţie între cele 
ouă sexe, anume, în toate insulele mărilor din Sud, de 

apt în toată lumea orientală, femeia nu mănîncă în pre- 
zența bărbatului său, regulă respectată fără abatere. La 
Pitcairn însă, această regulă nu era aplicată prea strict: 
doar cînd nu erau destule locuri, femeile se dădeau 
deoparte. Oare să fie acest obicei o interpretare a ziselor 
că bărbatul a fost primul creat ? Ar fi o explicaţie a aces- 
tei priorităţi masculine... 

„Dar acest obicei ne-a privat de prezenţa la mese a fe- 
meilor, suspină Beechey, pentru tot timpul cît am stat pe 
insulă. Ele nu se considerau însă deloc ofensate : se instalau 
în spatele scaunelor noastre, conversau cu cea mai desăvir- 
şită amabilitate, goneau muștele și se comportau în mod cu 
totul natural, fără nici o părere de rău“. Cind bărbaţii au 
terminat masa, femeile au consumat bucatele rămase. 
După ce s-a terminat cina de onoare pentru musafirii 
englezi, ele au pregătit locurile de dormit : au așezat sal- 
tele îndesate cu frunze de palmier, cuverturi și cearceafuri 
tesute din fibre de coajă de dud, care invitau la odihnă, şi 
pe care vizitatorii le-au găsit foarte confortabile. 

Primul somn nu le-a fost întrerupt, doar întîrziat, căci 
atunci cînd s-au stins luminile toată familia a intonat ru- 
găciuni de seară, în mijlocul încăperii. Iar în zori, au fost 
treziţi de rugăciunile de dimineaţă, după care toţi piteair- 
_nienii au plecat la ocupațiile zilnice. Citeva femei au luat 
lenjeria englezilor pentru a o spăla ; altele au început să 
confecţioneze țesături. 

Ingenuitatea şi simplitatea tinerelor pitcairniene sînt 
ilustrate prin următoarele fapte : 

„La capătul paturilor, au aşezat fructe bine coapta; 
ne-au încununat pălăriile cu ghirlande de flori proaspete 
de „nono“ (Morinda citrifolia) culese în ora răcoroasă a 
__rouăi de dimineaţă. Privind în încăpere, am văzut mai 
multe paturi, fără pereţi despărțitori sau perdele, fără nici 
un fel de ecran protector al pudorii europene; foarte 


239 


simplu, femeile din Pitcairn nu le găseau necesare. Și, 
departe de a se retrage sau a întoarce ochii cînd ne-am 
pregătit să ne spălăm, ele s-au adunat în jurul nostru 
pentru a ne ura bună dimineaţa și a căuta să ne fie agre- 
abile ; ne-au întrebat ce puteau face ca să ne simţim cît 
mai bine şi ne-au oferit mici cadouri, produse autentice 
ale insulei. În alte împrejurări, ne-am fi jenat să ne îm- 
brăcăm în faţa atitor fete tinere cu ochi negri, grupate în 
mijlocul încăperii, acum însă nu ne-am simţit stingheriţi 
şi am profitat de bunăvoința lor de a ne fi de folos : le-am 
cerut să ne aducă apă şi rufăria pe care o spălaseră şi se 
uscase la soare“. 


Locuinţele lor sînt spaţioase, solid construite din lemn, 
în formă ovală, cu acoperiș din frunze de palmier îndoite în 
jurul unei ramuri, înghirlandate orizontal pînă la căpriori 
şi dispuse pentru a se da acoperișului înălţimea necesară, 
Un etaj superior este rezervat orelor de somn; cuprinde 
patru paturi, cîte unul în fiecare colț al încăperii ; fiecare 
pat este destul de lat pentru ca să se odihnească cite trei 
sau patru persoane. La parter este sufrageria: o masă 
mare, înconjurată de taburete. O scară solidă, situată în 
centru, face comunicaţia între etaj şi parter. 

În împrejurimile imediate ale locuinţelor sint spaţii în- 
grădite pentru porcii puşi la îngrăşat, pentru capre şi pă- 
sări. Mai departe se întind terenurile cultivate, pe care 
se recoltează banane dulci şi sălbatice, pepeni galbeni, 
iename, patate dulci, tot felul de rădăcini comestibile, 
diverși arbuști cu fructe cărnoase. Lingă fiecare locuință 
se află un hangar pentru confecţionarea ţesăturilor, un 
cuptor, un coteț de porci şi unul de păsări. 

În timpul cît au stat pe insulă, englezii au luat mesele 
invitați cînd la un indigen, cînd la altul, dar meniurile 
erau invariabile ; friptură de porc, igname și patate dulci. 

Se aflau multe capre la Pitcairn, dar locuitorii nu le 
apreciau .nici carnea, nici laptele. Se hrănsau mai ales cu 
igname fierte, fripte sau amestecate cu miez de nucă de 
.CBCOR, sau sub formă de prăjituri caapte şi îndulcite cu 
melasă extrasă din rădăcina de tee (Sida alliotii), -o plantă 
Jorală. O altă rădăcină de plantă locală, taro, (Calocasia 
aatiguorura,) înlocuia pirnea. Dulci sau sălbatice, ananele 
Sint fructe sănătoase şi nutritive şi erau føarte apreciate. 
dn general, pitcairnienii beau apă și îşi preparau ceai din 
foi te tae, parfumat cu ghimber și îndulcit: cu suc de 
trestie de zahăr. 

Rareori tăiau un porc; -mincau mai mult fructe şi le- 
gume. Bapimul aproape exoluiv vegetarian, sculatul de 
dimineaţă, multe exerciții fizice, toate îi fereau de boli. 
Căpitanul Beechey .canstată că erau „mai rasaţi şi mai 
atletici decit ceea ce în mod obișnuit se întilneşte în di- 
verse comunităţi umane“. 


Copiii æsistau, fără absenţe la cursurile ţinute de John 
Buffet care îi învăţa 'să citească, să scrie și să numere. 
Mecţiile erau completate cu percepte religioase și morale, 
luate mai ales din biblie şi din cartea de rugăciuni. Erau 
singurele două cărți educative aflate pe insulă, aşa că 
døcuitorii nu aveau la îndemiînă alte lecturi care să le 
semene îndoieli în spirite cu privire la religie. 

Rareori 'locuitarii insulei glumeau și se dădeau la 
manifestări ușuratice. Beechey melatează că 'abișnuiau să 
ia foarte în serios ceea ce li se spunea și nu înțelegeau 
ironia, chiar dacă le „ra explicată ; wroiau să wunoască 
totdeauna -adevărul și considerau mincivma o necuviinţă. 

Duminica æra în întregime consacrată shujbei reli- 
gioase, rygăciuniler, lecturii şi meaditaţiilor serioase. Nu 
se luora nimic -duminica, chiar 'miâincarea se prepara seara 
în ajun. 

Beechey povesteşte : 

„Am asistat apoi la slujba religioasă într-un local desti- 
nat acestui scop; totul s-a petrecut foarte demn. S-au 
intonat imnuri, Adams a citit rugăciuni, apoi Buffet le-a 
comentat. Întreaga asistenţă era cucernică, chiar copiii 
aveau o seriozitate pe care aș dori s-o constat şi la tine- 
retul din Anglia. S-au recitat rugăciuni pentru suveran și 
familia regală, cu convingere şi loialitate. Apoi s-au rostit 
rugăciuni pentru diferite ocazii din viața familială. Adams 
a urmărit să nu se uite nici o frază din rînduielile slujbei. 
A urmat o predică a lui Buffet, cu o temă foarte bine 
aleasă. De teamă ca auditorii să nu fi înţeles o parte din 
predică şi să nu se uite prea curînd tema, predica a fost 
repetată. Slujba religioasă s-a terminat cu intonări de 
imnuri de către adulţi, reluate în cor de copii. A durat 
foarte mult, dar pe toate figurile se citea evlavie şi nici 
copiii n-au dat vreun semn de dezinteres. Peste o jumătate 
de oră, ne-am adunat din nou pentru rugăciuni și la 
apusul soarelui a mai avut loc o slujbă. Ţinind seama și 
de alte rugăciuni recitate în cor în cursul zilei, se poate 
spune că în acea duminică pitcairnienii au avut parte de 
cinci slujbe religioase“. 


Din cele relatate mai sus s-ar putea trage concluzia 
că pitcairnienii exagerau seriozitatea şi mai ales că tine- 
retul nu avea parte de recreaţii suficiente. Un lucru este 
cert: practica şi plăcerea dansului, atît de obişnuite în 
majoritatea insulelor Pacificului, erau aproape excluse din 
distracţiile pitcairnienilor. Vizitatorii englezi au irebuit 
să insiste mult, să se roage, pentru ca irei femei destul 
de virstnice să accepte a face o exhibiţie de dansuri tahi- 
tiene şi se vedea că au consimţit să danseze doar pentru a 
răspunde dorinței musafirilor. Exhibiţia a fost foarte su- 
mară : au executat cîţiva pași în cadență şi s-au mișcat 

ritmic, una în faţa celorlalte. Apoi s-au asezal repede, 
părind a dispreţui vădit această manifestare uşuratică. Şi 
în afară de cele trei „artiste“, nimeni nu şi-a mai arălat 
talentele. Nici muzica, instrumentală sau vocală, nu părea 
să-i intereseze prea mult. 

Cînd Adams a petrecut două sau trei zile la bordul lui 
Blossom, nu a pregetat să danseze împreună cu mateloţii 
şi chiar a arătat mult antren ; dar nici în acest răstimp 
nu a uitat să rostească rugăciunile cuvenite. Căpitanul 
Beechey a fost perfect convins de sinceritatea evlaviei 
sale. Adams a dormit în cabina lui şi nu s-a culcat decît 
după ce gazda părea adormită şi atunci s-a retras într-un 
colţ, a căzut în genunchi şi şi-a spus rugăciunile ; dimi- 
neaţa, se scula primul pentru aceeași manifestare de 
pietate. 


Într-o zi, patriarhul Adams a mărturisit lui Beechey 
că un singur lucru îi lipsea pentru a fi complet fericit; 
întrebat despre ce era vorba, Adams l-a rugat să-i citească 
rugăciunile de căsătorie pentru el şi soţia lui căci, spunea 
el, gindul că trăia cu ea fără să fi fost uniţi prin ceremo- 
nia respectivă îi era insuportabil. De mult timp vroia să 
îndeplinească acest ritual şi acum se prezenta cea mai 
bună ocazie *. 


Cu toată virsta înaintată a lui Adams şi cu toate că 
bătrina sa soţie era oarbă şi stătea în pat de mulţi ani, do- 
rința lui de a fi căsătorit după datină a fost exprimată cu 
atita sțăruinţă sinceră, încît ar fi fost o cruzime să nu i se 
satisfacă. Beechey a acceptat deci să oficieze şi ceremonia 


* Pe navele britanice, în lipsa acestuia. căpitanul face și ofi- 
ciul de pastor. — N.T. 

a avut loc a doua zi, evenimentul fiind consemnat într-un, 
registru ţinut de John Buffet. 

Între tinerii de pe insulă, Adams celebra. căsătoriile ; 
în acest scop folosea un inel cu care unise perechile. de la 
începuturile coloniei. Pentru a li se admite căsătoria, bär- 
batul trebuia: să aibă douăzeci: de ani şi soția cel puțin 
optsprezece. Respectau aceleaşi restricţii în. privința legă- 
turilor de sînge. ca: în țările: civilizate. și Adams veghea 
ca nu eumva să se căsătorească copii de același singe. Tot 
el oficia botezurile. Ă 

Căpitanul Beechey a remarcat că pitrairnienii îşi res- 
pectau scrupulos cuvintul dat, chiar în cazuri în care eu- 
ropeni destul de coreeți s-ar fi considerat. dezlegaţi. Æstfed 
s-a întîmplat că un tînăr, George Adams, s-a amorezat de 
o fată, Polly Young, ceva mai în vîrstă ca el; pentru un 
fleac, Polly s-a jurat, imprudentă, că nu va consimţi să-i 
fie soţie. George a sperat că mai tirziu ea va reveni asupra 
hotăririi și nu a renunţat la eforturile de a-i fi pe plac; 
şi nu s-a înșelat: constanţa sentimentului său și frumu- 
seţea lui virilă pe care o etala mereu în faţa ei au sfîrşit 
prin a îmblinzi inima lui Polly, care ar fi fost gata să-i 
acorde mina. Dar jurase să n-o facă şi nu putea deveni. 
sperjură. Aşa că, cu toată dragostea reciprocă, perechea 
devenea tot mai melancolică. Cazul a fost supus judecății 
vizitatorilor englezi ; aceştia au decis în unanimitate că 
era: mai bine să se căsătorească decit să vegeteze separați, 
dorindu-se reciproc, din pricina unui jurămînţ făcut fără 
rost. Dar Polly nu şi-a învins uşor scrupulele şi englezii 
au plecat fără să aibă loc căsătoria. Totuși, mai tirziu, că- 
pitanul Beechey a primit vestea că George şi Polly s-au 
căsătorit pînă la sfîrşit. şi că erau fericiţi; aceeași veste 
mai spunea că John Adams decedase în martie 1829. 

Dispariţia patriarhului a fost o gravă pierdere pentru 
această colonie, încă în vîrsta copilăriei. Căci armonia per- 
fectă şi atmosfera morală sănătoasă ce domneau în comu- 
nitate, simplitatea şi naivitatea moravurilor, afecțiunea ce 
unea pe soţi şi, reciproc, pe părinţi şi copii, comportarea 
lor virtuoasă, aversiunea față de vicii, toate se datorau 
exemplului şi învățăturilor lui John Adams. 

La cinci ani de la plecarea lui Blossom şi la un an 
după decesul lui Adams s-a aflat însă că în mica colonie 
continua să domnească aceeași pace fraternă. 

În urma unui raport al căpitanului Beechey, în care 
își arăta teama că dispariţia lui Adams putea aduce con- 
fuzie şi în acelaşi timp semnala că, mica eomunitate era 
lipsită de numeroase lucruri de primă necesitate, guvernul 
britanic s-a decis, în fine, să facă un gest: a expediat la 
Valparaiso vestoane şi pantaloni de marinari, flanele, cia- 
rapi şi încălțăminte, rochii, apoi caamale, hirleţe, sape, 
topoare, mistrii, greble, în cantităţi suficiente pentru șai- 
zeci de inşi. De la Valparaiso, încărcătura urma a fi trans- 
portată la Pitcairn ; nava Majestății Sale. Seringatapam, 
comandată de căpitanul William Waldegrave a preluat 
încărcătura şi a ancorat în fața insulei Pitcairn în mar- 
tie 1830. 

Îndată ce a sosit nava, s-a apropiat într-a pirogă 
George Young, iar în urma lui, în altă ambareaţie, au ve- 
nit Joi Octombrie Christian şi mulți alții; toţi s-au urcat 
la bord, unde au fost invitaţi la micul dejun, precedat şi 
urmat de obișnuitele rugăciuni. 

Comandantul, pastorul şi cîţiva alţi ofiţeri de pe navă 
au însoţit pe indigeni, coborînd la uscat unde, pe un 
teren plat înconjurat de o mică pădure de cocotieri, erau 
adunate soțiile şi mamele pentru a-i primi. 


— V-am adus un pastor, a anunțat comandantul. a 

— DUININEZCU Sda LC VINEËCUVLHILEZE : du La5puUuli5 UL CUL; 
dar va rămîne lu noi ? 

— Nu. 

— De ce nu vrea să rămină ? 

— Nu pot să mă lipsesc de el; este pastorul navei. 
V-am mai adus insă şi veşminte şi alte obiecte, trimise 
de regele George. 

— Dar, a insistat Kitty Quintal, noi avem nevoie de 
hrană spirituală ! 

Și căpitanul Waldegrave adaugă : 

„Am fost primiţi cu multă cordialitate. Dar pastorul 
Watson a fost cel mai sărbătorit. Multe perechi şi-au ma- 
nitestat bucuria de a fi religios reunite de un. pastor, după 
ce atîta vreme trăiseră fără binecuvîntarea cuvenită. Bär- 
baţii s-au urcat pe arbori pentru a scutura nuci de cocos, 
alţii le desfăceau coaja și ne ofereau să bem laptele. Ne-au 
dus în casele lor, unde am prînzit şi am dormit“. 

Căpitanul Waldegrave arată cît a fost de bucuros 
observind simplitatea lor naturală, complet lipsită de orice 
artificialitate ; ospitalitatea de care s-au bucurat a fost 
nelimitată, casele s-au deschis pentru toţi vizitatorii, i-au 
invitat la mese unde le-au pus la dispoziţie tot ce aveau 
ca provizii. Apoi au tăiat porci şi păsări cu care femeile 
au început să pregătească masa. Cînd s-au aşezat la masă, 
un localnic a rostit rugăciunea de mulţumire pentru hrana 
ce le sta în faţă şi solicitarea unei hrane spirituale ; toată 
lumea a rostit „amin“. De fiecare dată cînd un nou venit 
lua loc la masă, toţi încetau să mănînce pînă ce noul sosit 
îşi recita rugăciunea cuvenită: 


La căderea nopţii, s-au adunat într-o locuinţă pentru 
slujba de seară. Pastorul Watson a oficiat și căpitanul 
Waldegrave descrie scena ca foarte emoţionantă. 

Locul ales a lost camera de culcare, deci la etaj, unde 
se ajungea prinir-o scară şi o trapă. Pastorul a luat loc 
între două paturi, cu o lampă arzînd chiar în spatele lui. 
În patul din dreapta, trei copii dormeau un somn de 
plumb ; la un capăt al patului din stinga, erau aşezaţi trei 
inşi. De fiecare parte și înaintea pastorului se aflau băr- 
baţii ; unii purtau o simplă bucată de stofă înfășurată în 
jurul coapselor, denumită mara, permiţind ca trupurile 
lor bine făcute să se arate în libertate; alţii purtau un 
veston și un pantalon, cu gitul degajat şi picioarele goale. 
Femeile erau grupate în spate, purtind rochii modeste de 
fabricaţie locală, care le acopereau în intregime, lăsînd 
libere doar picioarele şi capul. Fetele purtau pe deasupra 
o bucată de țesătură drapată ca o togă romană, aruncată 
peste umărul drept şi trecută pe sub braţul sting. A în- 
ceput slujba : toți au îngenunchiat, orientaţi spre pastor, 
cu mîinile la piept, în atitudine de rugăciune, repetind 
rar şi distinct versetele, după cel ce oficia. S-au rugat 
pentru regele Angliei, considerat ca suveranul lor. Apoi, 
pastorul a ţinut o predică cu subiect de circumstanţă. La 
sfirşit, localnicii au cerut permisiunea să intoneze în cor 
finalul slujbei. 


Ca și alţi vizitatori care l-au precedat, căpitanul Wal- 
degrave descrie amabilitatea şi bunăvoința neostenită a 
pitcairnienilor ; copiii sînt drăguţi şi cuminţi, părinţii 
afectuoşi şi buni faţă de ei. Nici un englez de pe Serin- 
gatapam n-a auzit un schimb de cuvinte grosolane. Nici- 
odată nu vorbesc de rău pe altul, nu calomniază. La o în- 
trebare despre comportarea cuiva, răspunsul a fost: „Aş 
răspunde bucuros dacă aceasta ar servi binelui comun; 
dar cum nu este cazul, nu are rost să spun ceva”. Far 
cînd întrebarea s-a referit la făptașşul unei greşeli, răs- 

punsul a iost: „Nu se cuvine sa umilesc pe aproapele 
meu“, 

Sentimente de bunăvoință şi caritate se manifestă și 
față de văduvele tahitienilor omoriţi pe insulă ; ele ar fi 
pierit de durere şi disperare, dacă cei din jurul lor nu 
le-ar fi arătat respect şi atenţie. 

Femeile poartă îmbrăcăminte dintr-o țesătură albă 
obţinută din fibre de scoarță de dud ; rochiile sint drapate 
de la umeri pînă la picioare, în cute atit de ample, incit 
silueta propriu-zisă este invizibilă. Cit timp alăptează, 
mamele ţin copilul în interiorul acestei rochii largi; cînd 
copilul a devenit mai mare, se menţine oblic pe coasta 
mamei și se agaţă cu mînuța de umărul acesteia care îşi 
trece un braţ în jurul lui. 

Bărbaţii şi băieţii poartă în general mara, trecută peste 
coapse şi printre picioare, apoi inodată în talie ; duminica 
însă poartă veșminte engleze. De fapt, climatul este prea 
cald pentru veșminte incomode. La lucru, femeile poartă 
o fustă şi un fel de pînză care le serveşte drept cămașă 
şi bluză. 

Bărbaţii sînt înalţi de la cinci picioare și şase inci pină 
la șase picioare şi dotați cu mare forţă musculară, admi- 
rabili legaţi. 

„N-am văzat, precizează căpitanul Waldegrave, nici un 
infirm sau anormal ; cu excepţia unui băiat fără un ochi 
(nici Waldegrave nu avea unul), şi care i-a fost prezentat 
în glumă : „Trebuie că sînteți fraţi, căci amindoi aţi pier- 
dut ochiul drept !“ Cu bună dispoziţie, am adniis înrudirea 
şi, fără îndoială, de atunci înainte copilul a fost denumit 
„căpitanul“. 

Beechey a mai dat şi alte amănunte despre calităţile 
fizice ale pitcairnienilor. I-a descris ca înalţi, robuşti, plini 
de sănătate. După măsurători făcute de el, înălțimea lor 
medie era de cinci picioare şi zece inci, cel mai înalt fiind 

de şase picioare şi un sfert de inci, iar cel mai scurt adult, 
de cinci picioare, nouă inci şi o optime. Membrele le sint 
bine proporţionate, drepte, cu tălpile picioarelor uşor 
arcuite. Un băiat de opt ani era înalt de patru picioare și 
trei inci, un altul de nouă ani, doar cu doi inci mai înalt. 
Datorită alimentaţiei frugale și sportivităţii practicate din 
fragedă copilărie, bărbaţii sînt musculoși şi agili, de o 
supleţe incomparabilă, putind purta şi transporta poveri 
foarte grele. În apă, înoată ca peştii şi pot rămîne o zi în- 
treagă în mare. Deseori înconjoară înot mica insulă, par- 
curgind cel puţin şapte mile ;. femeile înoată la fel de bine 
ca bărbaţii. 

Descendentele femeilor venite din Tahiti sînt tot atît 
de atletice ca progenitura lor bărbătească şi mai înalte 
decît sînt în general reprezentantele sexului lor. Polly 
Young nu era cea mai înaltă de pe insulă, dar avea cinci 
picioare şi nouă inci jumătate înălțime. Bărbaţii şi femeile 
au trăsăturile figurii regulate şi bine desenate, ochi vioi, 
în general castanii (cîţiva au ochi albaştri), sprincene sub- 
tiri, neîmbinate, nasul puţin turtit cu nări largi (moştenire 
tahitiană), buzele groase şi cărnoase, urechile bine pro- 
porţionate cu lobul aproape totdeauna perforat din prima 
copilărie pentru a putea petrece cozi de flori: este un 
obicei foarte răspîndit la indigenii din mările Sudului. 
Părul le este negru, uneori creţ, dinţii albi, bine implan- 
taţi. În ansamblu, întreaga populaţie are o înfăţişare foarte 
plăcută. 


Căpitanul Beechey mai relatează că toate femeile se 
pricep la obstetrică. Naşterile au loe aproape totdeauna 
noaptea, avorturile sînt numai accidentale. Copiii mici 
sînt scăldaţi de trei ori pe zi în apă rece şi frecvent se în- 
timplă să fie înțărcaţi doar la patru ani; după înțărcare, 

sint hrăniţi cu popee, un fel de terci compus din banane 
sălbatice coapte şi rădăcini de taro fierte. 

Sănătatea tuturor copiilor a frapat în special pe Collie, 
medicul de pe Blossom : dinţii copiilor le cresc fâră ne- 
cazuri, nu se pling niciodată de colici, nu se molipsesc de 
bolile contagioase care afectează copiii din alte părţi. Me- 
dicul a propus să vaccineze pe copii şi pe adulţi ; i s-a răs- 
puns că pericolul variolei era prea redus pentru a merita 
să se suporte injecţia. 

Totul dovedeşte că regimul alimentar foarte frugal și 
frecventele exerciţii fizice contribuiau la menţinerea cor- 
pului in perfectă sănătate. Deşi sint robuști, pitcairnienii 
au o piele mai delicată decît a europenilor şi pulsul le este 
mai lent. Doctorul a examinat pulsul la mai mulţi din ei: 
dimineaţa, George Young avea şaizeci ; după prinz, la trei 
inși a găsit între şaizeci și opt şi șaptezeci şi şase, în timp 
ce ofiţerii englezi, chiar cei care suportau mai uşor căldura 
climatului, aveau pulsul peste optzeci. 


Întreaga situaţie a micii comunităţi din Pitcairn pro- 
voacă interesul vizitatorilor care toţi doresc s-o vadă pros- 
perind. În acea vreme, plana însă temerea intervenţiei unor 
factori care puteau tulbura armonia și distruge simplitatea 
moravurilor. 

Temerea a fost justificată : căpitanul Waldegrave arată 
că în această pașnică comunitate s-au insinuat trei englezi : 
unul a fost John Buffet, menţionat de Beechey încă din 
1825, un element activ care, am văzut, a adus multe ser- 
vicii pitcairnienilor în dubla lui calitate de pastor şi învă- 
ţător ; este și un priceput mecanic şi dulgher de nave, pre- 
cum şi bun timplar; toate aceste calităţi i-au stabilit o 
bună reputaţie în cadrul comunităţii, unde este foârte iubit 
şi respectat. 

Apoi, alţi doi englezi în trecere au voit să rămină pe 
insulă : primul, pe nume John Evans fiul unui fabricant 
de trăsuri dintr-un oraş din Anglia, s-a căsătorit pe insulă 
cu o fată a lui John Adams, devenind astfel proprietarul 
unui teren pe care îl cultivă ; altul este un anume George 
Hunn Nobbs care să dă drept pastor, grefier, arhivar, în- 
văţător, făcînd concurenţă lui John Buffet. Foarte deştept 
şi îndrăzneţ, i-a luat numeroşi elevi lui Buffet, creînd di- 
sensiuni printre membrii comunităţii. 

Buffet şi Evans își agonisesc existenţa prin muncă ma- 
nuală, dar Nobbs se declară scutit de așa ceva, fiind pas- 
tor ; pretinde să fie întreţinut de comunitate. S-a căsătorit 
cu o fiică a lui Charles Christian, adică cu nepoata lui 
Fletcher Christian şi descendenţii acestuia, pe baza tristului 
titlu de şef de rebeli al bunicului, pot revendica o superio- 
ritate recunoscută de toţi, dacă posedă şi unele calităţi. 
Se pare însă că Joi Octombrie și Charles, cei doi fii ai lui 
Christian, nu au fost elemente prea strălucite ca educaţie 
şi cunoştinţe. Există însă speranţa ca pacea să dureze în 
insulă, datorită faptului că Nobbs nu este agreat, precum 
şi datorită progresului intelectual crescind al noii ge- 
neraţii «. 


Pe patul de moarte, Adams a convocat pe şefii de fa- 
milii şi le-a cerut să aleagă o nouă căpetenie. Dar dorința 
lui nu a fost ascultată şi sînt temeri că, în această situaţie, 
Nobbs să nu ajungă el căpetenie, datorită calităţilor și mai 
ales abilității sale. 


* Acest Nobbs este probubil pe jumătate nebun și îşi în- 
chipuie că este „chemat“ să predice absurditâţi şi să împuie cape- 
tele enoriașilor cu prostii. Păstrarea inocenței. simplităţii şi feri- 
cirii populației din insulă reclamă îndepărtarea neintirziată a 
acestui Nobbs. 

Căpitanul Waldegrave crede că Edward Quinta! este 
cel mai inteligent de pe insulă şi că el va ajunge să ocupe 
situaţia de căpetenie ; deși nu a avut la îndemînă pentru 
studii decit o biblie, este de mirare cîte cunoştinţe a acu- 
mulat. Soţia lui este şi ea o femeie superioară, iar fiul lor 
mai în virstă, William, a fost crescut cu multă atenţie şi se 
remarcă printre ceilalţi tineri din generaţia lui.. 


___ După cum s-a mai spus, nu mai puţin surprinzător este 
faptul că patriarhul Adams a reușit să cultive principii 
morale în spiritele locuitorilor. El ştia să citească, dar n-a 
învăţat să scrie decit spre sfîrşitul vieţii. Îndată ce a fost 
în stare să scrie, el a redactat un fel de cod de legi pen- 
tru comportarea tovarășilor săi. 

Ceremonia căsătoriei şi botezului se face strict după 
riturile Bisericii anglicane, dar nu se practică confirmări 
şi impărtășanii. A învățat pe copii catehismul, cele zece 
porunci, „Tatăl nostru“ și „Crezul“, convins că astfel se 
desăvirşea educația lor religioasă. Cu ajutorul preceptelor 
extrase din biblie şi din cartea de rugăciuni, după masacrul 
tovarășilor săi, a reuşit să crească pe copii după principiile 
creştinismului şi într-o simplitate de moravuri care a mi- 
nunat pe toţi străinii vizitatori ai insulei. 

Căpitanul Waldegrave își exprimă părerea că sînt atit 
de atașați de rugăciunile şi ritualele Bisericii anglicane, 
încît nu există temeri că s-ar putea pripăși printre ei un 
pastor dizident. 

Să sperăm că nu se inșeală. Dar nu se ştie dacă vor 
rezista momelilor lui George Hunn Nobbs. Sint indicii că 
acesta încearcă să le impună un cod de legi al lui, în care 
se referă la crime ca adulterul şi omorul, cu totul necunos- 
cute în insulă de cînd au trăit sub conducerea spirituală a 
lui Adams, unic legislator şi patriarh. 

Conform legislaţiei lui Nobbs, adulterul se pedepsește 
prima dată cu lovituri de bici aplicate ambilor vinovaţi ; 
la recidivă, dacă vinovaţii refuză să se căsătorească, sînt 
pedepsiţi cu confiscarea pămînturilor, obiectelor personale 
si cu gonirea din insulă. Vinovaţii vor fi judecaţi de trei 
bărbați în vîrstă care vor pronunţa sentința. Este evident 
că Nobbs este mult prea sever cu acest gen de greșeli. În 
ceea ce priveşte cotropirea unui teren de-al altuia, din 
fericire, cazul era prevăzut şi înainte de venirea lui Nobbs 
pe insulă : după cît se pare, întreaga suprafață a insulei 
iusese împărţită de Adams între familiile primilor coloni, 
așa că un nou venit nu putea obţine nici o bucată decit 
cumpărind-o sau prin căsătorie cu o moștenitoare. 

După căpitanul Waldegrave, unsprezece douăspreze- 
cimi din insulă sînt necultivate; dar populaţia sporeşte 
foarte repede şi înainte de o sută de ani va număra o mie 
de suflete, adică maximum pe care îl poate hrăni şi adă- 
posti insula. 


Proporția probabilă de creştere a populaţiei se poate 
calcula precum urmează : 

La început, în 1790 s-au instalat pe insulă cincispre- 
zece bărbaţi şi douăsprezece femei, adică douăzeci și șapte 
de persoane. Dintre aceşti primi coloni, în 1800 n-au mai 
rămas decit un bărbat şi cinci femei, plus nouăsprezece 
copii din care cel mai în vîrstă de nouă ani, deci un total 
de douăzeci și cinci de inși. În 1808, Folger dă numărul 
iccuitorilor : treizeci şi cinci, adică zece inşi mai mult în 
opt ani. În 1814, adică peste şase ani, Sir Thmas Staines 
numără populația adultă ; dar cifra de patruzeci indicată 
de el este probabil eronată, căci cu paisprezece ani înainte, 
nouăsprezece din cei douăzeci şi cinci de locuitori erau 

copii. În 1825, căpitanul Beechey relatează că populaţia 
număra în total şaizeci şi șase de suflete, din care treizeci 
și șase de sex masculin şi treizeci, de sex feminin. În fine, 
în 1830, căpitanul Waldegrave numără șaptezeci şi nouă 
de suflete ; deci în cinci ani, creşterea a fost de 20%/, mai 
puţin rapidă decit ar fi fost de aşteptat. Este însă sigur că 
în viitor, proporţia de creştere a populaţiei va fi mai mare, 
dacă locuitorii din Pitcairn vor avea mijloacele de subzis- 
tenţă necesare. 

Căpitanul Waldegrave afirmă că insula este suficient 
de întinsă pentru a permite traiul a o mie de locuitori; 
dar pornește de la premise inexacte : dacă o douăspreze- 
cime din terenul insulei asigură subzistenţa a optzeci de 
persoane, nu rezultă neapărat că întreaga insulă va pro- 
duce mijloace de existență pentru nouă sute şaizeci de 
persoane. 

Suprafaţa insulei nu depăşeşte patru mile pătrate, 
adică două mii cinci sute șaizei de acri. Şi cum este tra- 
versată de un lanţ de munţi stincoşi de la nord la sud, cu 
două vîrfuri înalte de peste o mie de picioare, rezultă că 
cel mult jumătate din sol este cultivabil. 

Dealtfel, pe insulă s-au făcut descoperiri interesante 
care modifică situaţia : s-au găsit mai multe vechi morais- 
uri în partea muntoasă, lingă care s-au aflat și topoare de 
piatră sau toporiști din lavă bazaltică compactă, foarte 
dură, care se poate bine ascuţi. S-au mai găsit şi patru 
statui sculptate în piatră, înalte de şase picioare, aşezate 
pe o platformă, cam la fel, dar mai mici ca cele descope- 
rite pe Insula Paștelui ; din statuile găsite, una, mai bine 
conservată, reprezintă o siluetă omenească de la coapse în 
sus, sculptată dintr-un bloc de lavă roşie. Toate aceste 
vestigii dovedesc că odinioară insula a fost locuită, dar 

populaţia a părăsit-o liindcă nu avea cele necesare pentru 
existenţă. Căpitanul Beechey se exprimă astfel: „acecie 
statui sculptate si enormele grămezi de pietre situate pe 
înălţimi unde au lost ridicate numai cu preţul unei trude 
considerabile, duc la concluzia că, în trecut, cindva, insula 
a fost un timp locuită ; osemintele găsite, îngropate sub 
grămezile de piatră, destul de adinc de la suprafaţa solu- 
lui, ne autorizează să deducem că supraviețuitorii au părăsit 
insula în pirogi, căutind azil în altă parte“. 

Adams se arătase şi el îngrijorat de perspectiva creş- 
terii populaţiei, dat fiind mijloacele de subzistență limi- 
tate ; a rugat pe căpitanul Beechey să informeze guvernul 
britanic de situaţie ; căpitanul afirmă că a sesizat guver- 
nul și că, prin Amiralitate și Colonial Office s-au luat mă- 
suri pentru a se transfera pitcairnienii în altă parte, la ale- 
gerea lor. Nu este însă cazul să se precipite operaţia, căci 
cel puţin încă o jumătate de secol locuitorii insulei nu sînt 
ameninţaţi de foamete. 


S-a făcut totuşi o asemenea tentativă, la propunerea 
unui oarecare Nott, misionar stabilit în Tahiti. Trecînd 
prin Londra, el a primit autorizaţie ca la întoarcerea în 
mările Sudului să ia măsuri pentru transferarea în Tahiţi 
a locuitorilor din Pitcairn, dacă aceștia consimt şi dacă 
Pomare, regele din Tahiti, acceptă să-i primească. Misio- 
Nnarul a dus acestui rege o scrisoare în care i se făceau 
cunoscute intenţiile guvernului englez și se exprima spe- 
ranţa că va binevoi să primească sub protecţia sa o-popu- 
laţie cu moravuri şi pietate recunoscute. Din fericire, mi- 
sionarul a-trecut în largul insulei Tahiti fără să se oprească. 
Mai tîrziu, un oarecare Joshua Hill a propus să fie trans- 
ferați în New South Wales, dar nava cu cure călătorea a 

fost socotită ca prea mică pentru o asemenea operaţie de 
deportare. 

Cum tot felul de dificultăți întirziau realizarea acestor 
proiecte, forurile guvernamentale au decis să nu ma 
amîne ajutorarea pitcairnienilor ; s-au dat instrucțiuni să 
li se acorde pe loc toată asistenţa posibilă, făcîndu-li-se 
traiul pe insulă cît mai confortabil, în așteptarea posibili- 
tăţilor de a fi în viitor instalaţi fie în Insulele Societăţii 
fie în noile aşezări engleze din Australia. Din acest pro- 
gram de asistenţă au făcut parte, aşa cum s-a arătat, cele 
aduse la Pitcairn de nava Majestății Sale, Seringapatam 

Să sperăm că proiectul deportării va rămine în dosa- 
rele guvernamentale şi nu se va realiza. Căpitanul Wal- 
degrave a părăsit pe pitcairnieni mulţumiţi, chiar fericiţi 
de soarta lor ; nu au solicitat nimic, nu s-au plins, nu s-au 
arătat îngrijoraţi de lipsa celor necesare subzistenţei. 

După întoarcerea sa în Anglia, căpitanul Beechey a 
primit o scrisoare de la John Buffet, în care i se comu- 
nica din partea lui Nott : aflat în Tahiti, el arăta că regele 
Pomare ar primi bucuros pe pitcairnieni şi că se vor luē 
măsuri pentru deportarea lor. Dar, adăuga John Buffet, 
locuitorii din Pitcairn erau atît de atașați de insula læ 
natală şi atît de mulţumiţi de situaţia lor, încît nu aveau 
nici o dorință s-o părăsească. Nu credem că ar fi cazul să 
se distrugă această mică comunitate fericită, inocentă, 
naivă, printr-o măsură necugetată de transfer în acele 
adevărate locuri de infamie din Australia sau din Țara Iui 
Van Diemen şi nici să se amestece cu beţivanii, sectarii 
religioşi şi depravaţii din Tahiti *. Consecința ar îi că pit- 

+ În acele timpuri, noile colonii engleze aveau o populaţie 


destul de interlopă, formată în majoritate din aventurieri, fugari 
etc. — N.T. 

cairnienii şi-ar pierde tocmai caracteristicile care le-au 
adus simpatia, chiar afecțiunea celor din metropolă, în 
urina relatărilor vizitatorilor. Sperăm că consulul englez 
din Tahiti va primi instrucţiuni, nu pentru a pune în apli- 
care, ci pentru a interzice ca misionarii să înceapă depor- 
tarea pitcairnienilor ; păcat şi de banii cheltuiţi pentru o 
asemenea operație care nu poate avea decit un sfîrşit 
nefast. 

Va veni o vreme cînd pitcairnienii vor emigra de bună 
voie ; cînd un stup e prea plin, albinele roiesc. După spu- 
sele căpitanului Beechey se pare că lectura cîtorva cărţi cu 
descrieri de călătorii pe mare, aparţinînd lui Bligh şi ră- 
mase pe Bounty, au creat tentaţii pentru unii pitcairnieni 
să părăsească insula. Dar legăturile familiale, sentimentele 
ce au unit pe locuitorii insulei, atașamentul de pămîntul 
natal i-au reţinut de a realiza asemenea dorinţe, atunci 
cînd rarele ocazii favorabile s-au prezentat. Este adevărat 
că, de exemplu, George Adams (înainte de căsătoria cu 
Polly Young) şi-a destăinuit vizitatorilor de pe Blossom 
dorinţa de a se îmbarca pe această navă pentru a cunoaște 
lumea de dincolo de limitele înguste ale insulei ; Beechey 
l-ar fi luat cu el, dar mama tînărului a venit plingind şi 
rugindu-se ca, dacă îi ia fiul, să-l readucă cît mai curînd 
înapoi. Beechey nu a fost în stare să-i asigure reîntoarce- 
rea şi nu l-a mai luat pe tînăr. 

Pitcairn este situată la extremitate sud-estică a unui 
arhipelag care, împreună cu Insulele Societăţii şi ale Ami- 
cilor numără peste o sută de insule, majoritatea nelo- 
cuite ; iar acolo unde sint locuite, se vorbeşte o limbă pe 
care şi pitcairnienii o vorbesc, pe lingă engleză. 

Natura a binecuvintat toate aceste insule cu o abun- 
denţă de produse ce cresc spontan peste cerinţele omenești. 

Pentru a migra de la o insulă la alta, nu este nevoie de 
nave de mari dimensiuni ; pirogi și alte ambarcaţii rudi- 
mentare au străbătut şi străbat sute de mile pe întinderea 
Pacificului. Pitcairnienii au renunţat de pe acum la pirogi, 
folosesc ambarcaţii mai robuste cu rame şi, în mod firesc, 
curînd vor reuși să-și construiască mici vase puntate. Așa 
că progenitura rebelilor de pe Bounty, într-un viitor nu 
prea îndepărtat, va ajunge să răspindească civilizaţia. în 
multe din insulele Pacificului de Sud. Din contra, a-i de- 
porta fără voia lor, înseamnă a-i da pradă mizeriei morale 
şi fizice, 


După cum s-a arătat, pitcairnienii au cu ce să trăiască 
destul de bine graţie numeroaselor plante localnice sau care 
au fost importate. 

lată o listă a acestora, departe de a fi exaustivă : 


Produse originare 


Cocos nucifera . . „  Cocotier 

Musa paradisiaca . « Banane sălbatice 

Musa sapientum . „ Banane dulci 

Discorea sativum . + Igname 

Convolvulus batatas . Patate dulci 

Arum esculentum . . Rădăcină de taro 

Arum costatum . . + Yappa 

Broussonetia papyfera „ Specie de dud fibros 

Dracoena terminalis . Plantă producătoare de tee 

Alcurites triloba . „ Doodoe 

Morinda citrifolia . . Nono, sau Toonena 

Ficus indica . . „Smochin 

Morus Chinensis . . Dud 

Pandanus odoratisimus . Plantă tropicală monoco- 
tiledonată 

Precum si un mure număr de plante indigene utiliza- 
bile în scopuri practice sau ornamentale. 


Produse importate 


Ariocarpus încisa . . Fructul arborelui go nse 
Curcubita citrullus . . Pepene verde 

Curcubita pepo . . . Grepuri 

Solanum esculentum . Cartofi 

Nicotiana  tabaccum . Tutun 

Citrus lemonocum . . Lămili 

Citrus aurantium . . Portocale. 


În plus, pitcairnienii au primit din Europa mazăre, 
fasole si ceapă, apoi din alte părți trestie de zahăr, ghim- 
ber, piper și curcuma. Trebuie spus că, dată fiind situația 
geografică a insulei, climatul temperat, deşi sub tropice, 
cantitatea abundentă de ploaie căzută, practic nu există 
vegetală care să nu poată fi cultivată ; de exemplu, po- 
rumbul ar fi o resursă prețioasă, atit pentru locuitori, cît 
şi pentru păsări şi porci. 


În prezent insula este în mare parte împădurită şi pen- 
tru dezvoltarea viitoare a culturilor, va trebui sacrifi- 
cată o parte din pădure; căpitanul Waldegrave îşi ex- 
primă temerea că prin aceasta, aversele de ploaie vor fi 
mai puţin frecvente, dar nu este probabil să se ajungă 
la secetă, deoarece lanțul muntos central, cu înălțime de 
pină la o mie o sută de picioare va atrage şi condensa 
norii mult mai bine decît arborii situați la poale, care ar 
urma să fie tăiați. Apoi, este sigur că există apă multă 
în subsol, care s-ar putea extrage prin puturi săpate la 
poalele colinelor şi in apropierea litoralului. ` 

Climatul este excepţional prin aceea că este foarte 
constant. În timpul celor șaisprezece zile de decembrie 
(plină vară, acolo), pe care Blossom le-a petrecut lingă: 
insulă, termometrul a indicat pe țărm, de la ora 9 dimi- 
neaţa pînă la 3 după amiază o temperatură medie între 
78 sil grade, iar la bord, între 75 şi 78 grade Fahren- 
heit %. Beechey mai adaugă că iarna, vînturile suflă din 
sud-vest şi sînt reci, rareori cade zăpadă. 


Toţi vizitatorii care s-au succedat au încercat un pro- 
fund regret cind au părăsit insula Pitcairn şi pe agreabilii 
ei locuitori. i 

„Cînd am început să ne luăm rămas bun, spune căpi- 
tanul Beechey, prietenii noştri s-au adunat pentru a-și 
exprima regretul ce le pricinuia plecarea noastră. Fiecare 
a adus un mic dar şi ne-au rugat să-l primim ca amintire. 
Apoi ne-au urmat pe plajă unde ne-am despărţit de fe- 
meile şi fetele din comunitate. Adams și tinerii au lan- 
sat pirogile la apă şi s-au îndreptat spre nava noastră; 
erau decişi să ne însoţească în largul mării, atit cit o pu- 
teau face fără pericol. Triști că-i părăseam, ne-au însoțit 
pînă am ajuns destul de departe de țărm; înainte de a 
cobori de la bordul navei noastre, ne-au strîns călduros 
mîinile manifestind regretul ce le provoca plecarea noas- 
tră, ne-au urat călătorie bună și şi-au exprimat dorinţa 
să ne mai reîntilnim cîndva. Au coborit în pirogi şi cînd 
s-au depărtat de navă s-au ridicat în picioare şi au stri- 
gat de trei ori „ura“ iar noi le-am răspuns la fel din toată 
inima. Vremea devenea ceţoasă, o șalupă de pe. navă le-a 
remorcat pirogile mai aproape de țărm şi ne-am luat ră- 
mas bun definitiv ; abia la despărţire ne-am dat seama 
de sentimentele pe care ni le inspirase situaţia lor neobiş- 
nuită şi, mai ales, comportarea lor admirabilă.“ 


* Corespunde cu 25...270C, respectiv 24..26"C. — N.T. 

Fericit popor, de trei ori fericit! Să sperăm că mica 
voastră comunitate paşnică şi împăcată cu soarta să nu 
sufere intervenții dezastruoase ! Fie ca Providența, care 
pînă acum v-a protejat, să continuie a vă acorda bineface- 
rile ei pe care le apreciaţi atît de just şi de care sînteţi 
recunoscători ! Fie ca Providența să trimită în jurul lito- 
ralului micului vostru Eden „un heruvim cu sabie de foc“ 
pentru a apăra insula de cei care ar urmări să vă tulbure 
pacea ! Şi mai ales, să vă protejeze de cei care ar semăna 
îndoieli în spiritele voastre atît de puţin sofisticate, prin 
doctrine confuze pe care nici ei nu le înțeleg ! Fiţi siguri 
că, atît timp cît nu vă veţi abate de la linia de comportare 
actuală, atit timp cît veţi fi mulţumiţi de starea voastră 
actuală, vă veţi salva fericirea. Dar în ziua cînd veţi ad- 
mite printre vai învăţători ignoranţi sau ipaeriţi, va fi în- 
ceputul unei ere de nenorociri şi mizerie ! 


CONCLUZII 


Din dramatica relatare a evenimentelor de pe Bounty 
se pot extrage multe învățături utile şi salutare, în spe- 
cial pentru ofiterii de marină tineri și bătrîni, ca şi pen- 
tru subordonații lor. 

În primul rînd, se pun în lumină teribilele consecinţe 
ce au decurs neîndoielnic din actul de insubordonare şi 
revoltă Ja bordul unei nave militare ; este un exemplu de 
urmările inevitabile care, mai curînd sau mai tirziu, afec- 
tează pe toţi cei care au avut nenorocul de a fi ameste- 
cați în comiterea unei asemenea fapte. 

Se arată urmările nefericite care se abat, într-un chip 
sau altul, asupra făptașilor şi oferă marinarilor un subiect 
de meditaţie instructivă ; pot afla, dacă n-au știut, că deși 
vinovaţii reuşesc uneori să scape de pedeapsa stabilită de 
legile ultragiate ale societăţii, nu pot spera să evite sanc- 
iunea divină. 

Amintim că numărul celor rămași pe Bounty după pi- 
raterie şi în consecință acuzaţi de rebeliune se ridică la 
douăzeci și cinci și că aceştia s-au împărțit ulterior în 
două grupe, şaisprezece debarcind la Tahiti și luaţi mai 
tirziu captivi de Pandora, iar nouă au mers la Pitcairn 
cu Bounty. lată soarta celor şaisprezece repatriați cu 
Pandora : 

1) Peter Heywood, aspirant, condamnat la moarte, apoi 
grațiat ; 

2) James Morrison, ajutorul şefului de echipaj, con- 
damnat la moarte, apoi grațiat ; 

3) William Muspratt, ordonanţă a comandantului, con- 
damnat la moarte apoi grațiat; 

4) Thomas Burkitt, matelot, condamnat la moarte şi 
spinzurat ; 

5) John Millward, matelot, condamnat la moarte și 
spînzurat ; 

6) Thomas Ellison, matelot, condamnat la moarte şi 
spînzurat ; 

7) Joseph Coleman, armurier, judecat şi achitat; 

8) Charles Norman, ajutor de dulgher, judecat şi 
achitat ; 

9) Thomas M'Intosh, dulgher pentru cabinele echipa- 
jului, judecat şi achitat ; 

10) Michael Byrne, matelot, judecat şi achitat ; 

11) Georges Stewart, aspirant, înecat cu lanţuri la 
miîini și picioare, cu ocazia naufragiului Pandorei ; 

12) John Sumner, matelot, înecat cu lanţuri la miini 
şi picioare, cu ocazia naufragiului Pandorei ; 

13) Richard Skinner, matelot, înecat cu lanţuri la 
miîini şi picioare, cu ocazia naufragiului Pandorei ; 

14) Henry Hillbrant, matelot, inecat cu lanţuri la miini 
şi picioare, cu ocazia naufragiului Pandorei ; 

15) James Churchill, instructor de luptă cu arme, asa- 
sinat de Matthew Thompson ; 

16) Matthew Thompson, matelot, asasinat la Tahiti de 
prietenii lui Churchill. 

lată acum soarta celor nouă debarcaţi pe insula 

Pitcairn : 

1) Fletcher Christian, cu funcţiune de secund, asasi- 
nat de tahitieni; 

2) John Williams, matelot, asasinat de tahitieni ; 

3) Isaac Martin, matelot, asasinat de tahitieni < 

4) John Mills, ajutor de şef tunar, asasinat de tahi- 
tieni ; 

5) William Brown, grădinar, asasinat de tabhitieni ; 

6) Matthew Quintal, matelot, ucis de Young și Adams 
aflaţi în stare de legitimă apărare ; 

7?) William M'Koy, matelot, şi-a pierdut mintea şi s-a 
sinucis aruncîndu-se de pe înălțimea unei faleze; 

8) Edward Young, aspirant, mort de tuberculoză ; 

9) Alexander Smith, alias John Adams, matelot, mort 
în 1829. 


Este sigur că tinerii ofițeri de marină ca și simpli ma- 
teloţi pot găsi subiect de meditaţie : îşi vor da seama de 
efectele nefericite pe care, inevitabil, le antrenează cea 
mai mică încurajare ca mateloţii să se abată de la linia 
dreaptă a datoriei şi să refuze a asculta ordinele superiori- 
lor (ascultare, care singură permite să se menţină disci- 
plina) ; vor cunoaşte pericolul adus de neglijenţă şi uşu- 
rinţă în executarea ordinelor, precum şi comiterea de exem- 
ple rele pentru camarazi. 

Relatarea evenimentelor de pe Bounty îi va face să in- 
țeleagă necesitatea absolută de a evita să pară că simt 
repulsie sau revoltă față de regulamentele marinăreşti. 
Mai ales, vor fi puşi în gardă contra oricărei manifestări 
prin care se diminuează sau se ştirbește autoritatea supe- 
riorilor, fie prin cuvinte, fie prin acte. 

Cititorii care analizează faptele expuse nu mai au nici 
o îndoială asupra perfectei nevinovăţii a celor doi tineri 

aspiranţi, Stewart şi Heywood, care nu au participat la 
prepararea şi desiăşurarea rebeliunii. Din cauză însă că 
au rămas pe navă, nu numai contra voinţei lor, dar ținuți 
cu forţa sub punte, unul a pierit înecat cu lanţuri la miini 
şi picioare, iar celălalt, condamnat la moarte, nu a scăpat 
de pedeapsa capitală decît prin acordarea clemenţei regale. 

Singurul reproş valabil ce li se poate aduce acestor doi 
ofiţeri este că nu au cerut imediat permisiunea să înso- 
ţească pe comandant, în timp ce mai erau autorizaţi să 
circule pe punte şi aveau posibilitatea s-o facă. Comporta- 
rea bărbătească a tinărului Heywood, de-a lungul sufe- 
rințelor nemeritate, constituie un exemplu de tărie sufle- 
tească, de fermitate şi resemnare, care depăşeşte orice 
elogiu ; de fapt, conştiinţa nevinovăţiei sale i-a dat puterea 
să suporte teribilele încercări prin care a trecut. 

Cauza şi consecinţele rebeliunii de la bordul lui Bounty, 
așa cum au fost expuse mai înainte, sînt un exemplu de- 
săvirșit al efectelor teribile pe care le produce o compor- 
tare tiranică, un limbaj grosolan şi insultător, o rea dispo- 
ziţie scăpată de sub control, un caracter irascibil şi pisă- 
Jog al unui comandant de navă, ceea ce duce la revolta 
celor supuşi unui asemenea regim de despotism arbitrar 
şi capricios. O atare comportare nemulțumeşte şi îndîrjeşte 
pe ofițerii subalterni şi îndeamnă echipajul să se asocieze 
la nemulțumire (acesta este cazul lui Christian) şi îl dis- 
pune favorabil pentru orice plan avînd de scop să împie- 
dice pe tiran de a mai comite nedreptăți. 

De asemenea, mai rezultă că un comandant de navă 
nu-și va crea credit la Amiralitate sau faţă de opinia pu- 
blică cînd, ca cel de pe Pandora, îşi îndeplineşte serviciul 
la bord cu insensibilitate glacială şi nepăsătoare, mani- 
festind completă indiferență față de toată lumea, inclu- 

siv faţă de presupuşii vinovaţi, pe cure îi supune la o în- 
carcerare inutilă și la un regim extrem de aspru care, 
deși strict conform cu litera regulamentului, nu contri- 
buie deloc la menţinerea disciplinei şi nu ajută justiţiei. 

Oricare au fost erorile în modul cum a comandat 
oamenii şi ofițerii de pe navă, comportarea lui Bligh în 
timpul călătoriei periculoase dusă la bun sfîrşit într-o 
şalupă nepuntată, în plină mare, cu atit de puţine provizii 
şi pe o vreme îngrozitoare, a fost din cele mai exemplare. 
Succesul obținut trebuie să constituie o încurajare pre- 
ţioasă pentru toţi marinarii, ofiţeri sau mateloţi, întrucît 
dovedește că prin curaj şi perseverenţă, prin executare 
fermă în ciuda oricărei opoziții, cea mai disperată acţiune 
poate fi încununată de izbindă. 

Un ultim punct : soarta de care au avut parte aproape 
toți cei implicaţi în rebeliunea și pirateria de la bordul 
navei Majestății Sale, Bounty, constituie un avertisment 
pentru bravii noștri oameni ai mării, ca niciodată să nu 
se abată de la linia dreaptă a regulamentelor, urmînd or- 
dinele sau sfaturile unor capete zvăpăiate sau ale unor 
complotiști conștienți, indiferent că sint superiorii sau 
egalii lor. În toate împrejurările, să rămînă fideli coman- 
dantului ! Altminteri pot fi siguri că vor avea de suferit 
consecinţele inevitabile ale oricărei rebeliuni : își vor salva 
poate vieţile, dar vor pierde cel puţin pensia pe care la 
bătrineţe guvernul britanic o acordă marinarilor săi, ca 
recompensă pentru serviciul lor loial, de lungă durată. 


P.S. În timp ce prezenta lucrare era sub tipar, cu viu 
şi sincer regret autorul a citit în presă o informaţie re- 
luată după un ziar american : o navă trimisă de misionari 
ar fi transferat toată colonia la Tahiti. Dacă faptul este 
adevărat (menţionarea numelui lui Nott mă face să cred 
că informatia este exactă). probabil că „heruvimul“ a 

adormit, „sabia de foc“ a fost în teacă'și un nou Eden : 
fost desfiintat. Mai rău încă: s-a irosit acea simplitate 
naturală ce moravuri, acea puritate morulă, acea frater- 
nitate de inimi care caracteriza atit de specific mic: 
comunitate. Pitcairnienii se vor dispersa acum între dife- 
rite organizaţii de misionari, devenind umili discipoli obiş 
nuiţi ; acolo, Kitty Quintal şi alţii vor obţine „hrană spi- 
rituală” sau așa-zisă, în schimbul bunurilor spirituale na- 
turale de care se bucurau în trecut pe insula lor. 


ANEXA 4 


Lucrarea lui Sir John Barrow, apărută în 1831, cuprinde pe 
larg evenimentele de pe Bounty și consecinţele lor pină la acea 
vreme ; credem că cititorul va fi curios să cunoască unele fapte 
în legătură cu acele evenimente, sau ulterioare, necuprinse în 
lucrare şi relatate mai jos după documente şi publicaţii ale 
vremii. — N.T. 


Așa cum s-a arătat, locotenentul Bligh a fost achitat 
de Curtea marțială pentru pierderea navei Bounty, a fost 
înaintat căpitan şi a primit alte sarcini de explorări în 
Insulele Societăţii. Mai tîrziu, în 1798 a primit misiunea 
de a reprima o revoltă a unor mateloţi englezi, pe un vas 
aflat la gura Tamisei ; era, desigur, o sarcină care i se 
potrivea ! 

În timpul războiului contra Franţei, a comandat o 
navă care a participat la bătălia de la Camperdown, apoi 
o alta, sub ordinele lui Nelson, la Copenhaga ; în ambele 
s-a remarcat prin acte de bravură. În 1805, a fost numit 
guvernator în New South Wales, unde despotismul lui a 
provocat revolta populaţiei şi a armatei ; insurgenții l-au 
arestat şi l-au închis la Botany Bay, de unde a fost eli- 
berat de un regiment trimis din ordinul guvernatorului 
britanic. La întoarcerea în Anglia, a fost pensionat şi a 
decedat în 1817. 

Cu tot protestul cu care se încheie lucrarea lui Sir 
John Barrow, pînă la sfirşit mica colonie, condusă acum 
de George Hunn Nobbs, a fost transferată de la Pitcairn 
la Norfolk, insulă izolată din Pacific, la jumătatea drumu- 
lui dintre Noua Caledonie şi Noua Zeelandă. Acolo, nive- 
lul moral al coloniei a decăzut, mai ales din cauza contac- 
tului cu lumea exterioară ; în special a fost nefastă acţiu- 
nea unor evangheliști veniţi din Statele Unite ale Ame- 
ricii care au semănat discordie printre ei. 

Mai tîrziu, o parte din cei transferați au cedat nostal- 
giei şi s-au reîntors la Pitcairn, constituind o posesiune 
britanică care dăinuieşte și astăzi. ` 


Sir John Barrow a judecat foarte sever pe George 
Hunn Nobbs. Evenimentele ulterioare care au afectat pe 
descendenții rebelilor de pe Bounty contrazic însă această 
apreciere ; dealminteri, în 1831, Sir Barrow nu avea încă 
destule informații asupra evoluției situației din Pitcairn. 

Iată, după relatări mai recente, o caracterizare a 
acestui personaj şi o descriere a unor evenimente 
ulterioare. 

George Hunn Nobbs a fost fiul ilegitim al unui mar- 
chiz, mamă fiindu-i fiica unui baronet. A luat numele unei 
familii umile în care şi-a petrecut o parte din tinerețe. 
Nemulțumită de purtarea neomenoasă a tatălui copilului, 
mama a refuzat ofertele de ajutor primite din partea lui : 
ea s-a străduit şi a reuşit ca fiul ei să fie admis în Marina 
Regală britanică, dar a trebuit să-l retragă după scurt 
timp, din lipsă de resurse materiale. Există dovezi că 
George Nobbs a primit o instrucţie și o educație cel puţin 
tot atît de bună ca majoritatea tinerilor din vremea lui. 

Cind a părăsit Marina Regală, Nobbs a intrat în marina 
comercială, apoi s-a angajat în flota insurgenților din 
coloniile sud-americane revoltate contra Spaniei. 

Pios din fire, s-a interesat de comunitatea de pe insula 
Pitcairn şi, după ce a stat acolo destul de mult timp, a 
fost ales de pitcairnieni ca şef şi, hirotonisit pastor de 
Biserica anglicană, s-a dovedit foarte capabil să continuie 
opera începută de John Adams. 

Cînd pitcairnienii au fost deportaţi pe insula Norfolk, 
el i-a urmat, continuîndu-şi păstoria. Deși încă venerat, 
e] îmbătrînise şi, după cum s-a arătat, mica comunitate 
a decăzut. 


În 1897, atenţia lumii a fost din nou atrasă de Pitca- 
irn ; s-a comis acolo o crimă oribilă : un strănepot al lui 
Fletcher Christian și-a asasinat soţia şi copilul pentru a 
se căsători cu altă femeie. Așa ceva nu s-ar fi întîmplat 
în timpul lui John Adams sau al lui George Hunn Nobbs. 


În fine, în același timp cu alte periodice din întreaga 
lume, ziarul „România Liberă“ (23 decembrie 1971) a 
publicat următoarea informaţie : 

„Patriarhul“ insulei Pitcairn, Frederick Martin Chris- 
tian, descendent direct al lui Fletcher Christian, căpete- 
nia faimoasei răscoale de pe Bounty, a murit zilele trecute 
în ajunul celei de a 88-a aniversări. Decesul acestui 
locuitor din Pitcairn a fost anunţat de fiul său prin radio, 
legătură ocazională a micului arhipelag din sud-estul 
Polineziei cu o localitate din California“, 


ANEXA 2 


Sir John Barrow şi-a completat lucrarea cu o notă adițională 
în care descrie, pentru comparaţie, alte aventuri extraordinare 
prin care au trecut supraviețuitorii unor naufragii, cunoscute în 
vremea sa. Această notă adițională este redată mai jos. — N.S. 


Căpitanul George Pollard a pierdut pentru a doua 
oară nava sa în largul insulelor Sandwich şi relatarea 
lui a fost publicată în periodicul „The Journal of Voyages 
and Travels“ : 

„Primul meu naufragiu a avut loc în largul mării la 
20 noiembrie 1820, în apropierea ecuatorului, la aproxi- 
mativ 118° longitudine vest; nava mea era un balenier 
pentru mările Sudului, pe nume Essex. Vînam caşaloţi, 
tocmai harponasem doi pe care echipajul îi ridica la bord, 
cînd am observat încă unul enorm, lung de optzeci sau 
nouăzeci de picioare şi care străbătea apa cu o viteză 
formidabilă, îndreptîndu-se chiar către nava noastră. Am 
sperat că ne va ocoli sau va plonja pentru a trece pe 
dedesuptul nostru ; dar nu! Animalul a izbit cu toată 
forţa etamboul, nava s-a cutremurat sub şoc de la pupă 
pînă la etravă, dar a rezistat. 

Cașalotul şi-a scuturat enormul său cap, a virat spre 
larg, depărtindu-se şi cîtva timp l-am pierdut din vedere; 


291 


vă închipuiţi că eram încîntaţi de dispariţia lui, gîndind 
că scăpasem uşor. Dar peste o oră, cașalotul a reapărut, 
revenind din direcţia în care dispăruse. Din nou s-a re- 
pezit drept asupra noastră ; ne-am dat seama de pericol, 
dar cum să-l evităm? Cașalotul s-a lansat cu capul 
înainte contra laturii navei şi a sfărmat-o ; nava a început 
să ia apă şi să se scufunde. Am înţeles că nautragiam, 
am lăsat la apă cele trei bărci de salvare în care s-a îm- 
barcat în grabă tot echipajul: cîte şapte inşi în două 
bărci, şase în a treia. După cîtva timp, cum nava nu se 
scufundase încă, am mai urcat la bord şi, spărgînd puntea, 
am reușit să scoatem biscuiţi, carne conservată, apă, rom, 
un sextant, un cvadrant şi trei busole, cîteva muschete, ` 
pulbere şi vele de schimb. Am împărţit îndată provi- 
ziile între cele trei bărci, precum şi instrumentele, una 
din bărci rămînînd însă fără sextant şi fără cvadrant. 
Apoi, în loc să ne îndreptăm imediat spre un port oare- 
care, eram atit de dezorientaţi şi zăpăciţi, că am stat pe 
loc să privim nava, de care toţi eram atît de atașați. Nu 
ne puteam lua ochii de la ea; în fine, după cîteva ore, 
Essex s-a înclinat și s-a scufundat. Imposibil să descriem 
ce am resimţit; ne priveam în tăcere unii pe alţii, apoi 
locul unde dispăruse nava și, în fine, ne-am dat seama de 
situația noastră grea, am ieşit din starea de descurajare 
şi am început să ne gîndim serios la salvarea noastră. 
Ne-am sfătuit în ce direcţie să ne îndreptăm : la vest, 
spre India ; la est spre America de Sud ; la sud-vest spre 
„Insulele Societăţii ? Ştiam că nu eram departe de Tahiti, 
dar ignoram complet ce fel de locuitori trăiau acolo şi ne 
era teamă să nu fim devoraţi de canibali, dacă puneau 
mîna pe noi. Așa că am pus capul către America de Sud 
care, după calculele noastre, se afla la o distanţă de două 

mii de mile ; ne-am îndreptat deci spre est. Cu toate aver- 
sele, citeva zile am reuşit să navigăm în bune condiţii. 
Dar curînd am descoperit că una din bărci avea o planşă 
prost îmbinată şi pătrundea apă ; n-am fost prea surprinși, 
ştiam că planşele bărcilor de pe baleniere nu sint prea 
bine imbinate ; pentru a face faţă, am împărţit oamenii 
şi încărcătura în celelalte două bărci şi am încercat să 
reparăm planșa deteriorată. Printre altele, incidentul a 
avut ca rezultat că o parte din biscuiţi s-au muiat cu apă 
de mare şi în această stare i-am redistribuit între cele 
trei echipaje. 

Cu toată economia, proviziile şi apa potabilă scădeau 
şi curînd, s-au terminat. Puterile noastre scădeau şi ele 
căci mîncam din ce în ce mai puţin şi făceam eforturi fi- 
zice pentru a menţine ambarcaţiile în stare de plutire, cu 
toate furtunile ce ne asaltau continuu. Într-o seară, vre- 
mea rea ne-a despărțit, a doua zi am reuşit să regăsim 
una din bărci, dar n-am mai avut nici o veste despre a 
treia, probabil rătăcită, fără sextant sau cvadrant. 

După mai mult de trei săptămîni de navigaţie în 
largul mării, nu mai aveam de nici unele; din fericire, 
ne-a redat curaj faptul că am zărit, în fine, o insulă ce 
părea nelocuită; am acostat plini de speranţe, dar ce 
decepţie | În acel loc pustiu nu creşteau decit cîteva 
buruieni, ici şi colo, pe stinci goale. Am găsit doar puţine 
păsări şi ouăle lor. Şi acestea au fost repede epuizate: 
speriate, păsările au fugit şi cuiburile au rămase goale. 
Sufeream mai ales de lipsa de apă dulce. Nu descopeream 
nicăieri o picătură, o singură dată, cu ocazia refluxului 
maxim, am aflat un mic izvor în nisip, dar apa lui n-a 
reuşit să ne potolească setea căci foarte curind a fost 
reinundat de maree. 


Pe această insulă, singura noastră perspectivă era să 
murim de foame, aşa că am decis să reluăm călătoria pe 
mare. Totuşi trei din camarazii noştri au preferat să ră- 
mină acolo şi le-am jurat să le trimitem o navă ca să-i 
salveze îndată ce ajungeam la un port. Cu o minusculă 
provizie de biscuiţi şi cu puţină apă am pornit din nou în 
aventură, în largul mării. Curînd, proviziile s-au terminat, 
doi dintre noi au murit ; n-am avut încotro şi ne-am hră- 
nit cu cadavrele lor pe care le-am lăsat să se usuce și 
bucăţi din ele le-am fript pe pietrele de lest aflate la 
fundurile celor două bărci *. Dar curînd s-a terminat şi 
această provizie de hrană. Ne priveam unii de alţii, cu 
gînduri oribile, dar fără să pronunțăm un cuvint. Este 
sigur că în acea perioadă atroce ne iubeam ca fraţii ; dar 
fizionomiile noastre nu lăsau nici o îndoială despre ceea 
ce consideram inevitabil. 

Am tras la sorţi şi aceștia au indicat să fie sacrificat 
un biet elev marinar. Am sărit în sus și am strigat: 
„Dragul meu, dacă nu eşti de acord cu soarta, voi omori 
pe primul care te va atinge“. Bietul băiat, scheletic şi 
transfigurat, a ezitat cîteva clipe, apoi şi-a pus capul pe 
marginea bărcii şi a răspuns: „Îmi este egal, la fel ca 
oricărui altuia care i-ar fi căzut sorții...“ A fost îndată 
omorît şi devorat. A mai murit un matelot, cred, de 
moarte naturală şi l-am mîncat și pe el. Nu pot să spun 
mai mult ; simt că înnebunesc de oroare cînd mă gindesc 
la cele întimplate. 

Am uitat să arăt că, între timp, am pierdut şi a doua 
barcă. Am trăit multe zile de disperare. Mulţi dintre noi 


* Căpitanul Pollard nu arată ce combustibil au folosit pentru 
această înfiorătoare operaţie. — N.A. 

zăceau pe fundul bărcii fără să se poată ţine pe picioare, 
cînd... a apărut o navă. Ne-au luat la bord și ne-au tratat 
cu toată bunătatea. A fost găsită și a doua barcă, fiind 
salvaţi şi supraviețuitorii ei. Mai tirziu, la cererea noastră, 
un vas a mers şi a preluat pe camarazii abandonaţi pe 
insula pustie“. 

Căpitanul Pollard şi-a terminat groaznica relatare, 
adăugind, cu un ton de profundă amărăciune : 

„După cîtăva vreme, am ajuns în Statele Unite şi mi 
s-a încredințat o nouă navă. Pe aceasta am pierdut-o în- 
tr-un naufragiu în largul insulelor Sandwich. Sînt com- 
plet distrus ; nici un armator nu-mi va mai încredința 
o balenieră, căci pentru toți am devenit căpitanul 
Nenoroc !“ 

Să vedem acum ce s-a întîmplat cu cei trei rămași 
pe insula pustie ; avem unele informaţii despre existenţa 
lor acolo, într-o revistă apărută în acea vreme: 

„La 26 decembrie au rămas singuri pe insulă. Mo- 
mentul a fost greu pentru toți: de ambele părţi s-au 
făcut urări reciproce: majoritatea pornea din nou în 
aventură în largul mării cu perspectiva unei morţi aproape 
sigure ; trei rămîneau pe acea insulă stincoasă, fără apă 
potabilă şi aproape fără nici un mijloc de supravieţuire. 
Cei trei nenorociţi aveau în faţă un viitor sinistru şi 
limitat. Au încercat să sape un puț, dar fără succes ; pier- 
duseră orice speranță cînd, din fericire, au avut parte 
de o aversă de ploaie care i-a scăpat de amenințarea unei 
morţi iminente de sete. Au căutat ceva de mincare dar 
au întimpinat dificultăți de netrecut : principala resursă 
consta din păsări de mărimea unei mierle, pe care le 
prindeau noaptea cînd ele dormeau. În fiecare seară se 

căţărau pe cei cîțiva arbori pentru a le prinde şi, cu pe- 
nibile eforturi, și-au procurat cîteva, abia suficiente ca 
să-şi ducă zilele. Pe unii arbori creşteau fructe cărnoase, 
din păcate, foarte puţine. Au căutat în zadar crustacee; 
de pe un mal înalt, au zărit în mare numeroşi rechini 
şi diverse specii de pește, dar n-au fost capabili să prindă 
ceva. Au apărut mai multe broaşte țestoase și au reușit 
să prindă cinci; dar şi ele erau aproape uscate şi pină 
au mîncat pe prima, celelalte nu au mai fost bune de 
nimic. 

Lipsa de apă l-a torturat cel mai mult. Singura resursă 
era ceea ce răminea în găurile stincilor, după averse; 
treceau cîte cinci sau șase zile fără să bea ceva; iși po- 
toleau setea doar cu sîngele păsărilor capturate, un li- 
chid dezgustător pe care după ce îl beau se simțeau rău. 

Printre stînci, au găsit cîteva peșteri unde se adăpos- 
teau de ploaie şi vînt. Într-una din ele au descoperit opt 
schelete omeneşti ; probabil osemintele unor bieți mari- 
nari nauiragiaţi, refugiaţi pe insulă unde au murit de 
foame și de sete. Scheletele erau culcate unul lîngă altul, 
probabil că au hotărît de comun acord locul unde să 
moară împreună! Descoperirea i-a impresionat teribil: 
şi ei erau în aceeași situație şi aveau motive să se teamă 
de un sfîrşit asemănător. De multe ori s-au culcat seara 
cu limba umflată şi gitul uscat de sete, nefiind siguri că 
vor mai revedea soarele a doua zi. Și este uşor de conce- 
put ce simțeau în zori, cind constatau că speranțele nu 
le-au fost deșarte şi plouase peste noapte. 

Au îndurat toate acestea pînă la 5 aprilie din anul ur- 
mător. În dimineaţa acelei zile, ca de obicei, se aflau prin- 
tre arbori în căutare de ceva de mîncat și de băut (umblau, 

cit le permitea starea ior de slăbiciune), cînd au auzit un 
zgomot ca de un tunet îndepărtat. Au scrutat marea şi 
au zărit o navă în larg care trăsese o lovitură de tun. Greu 
de descris bucuria ce i-a cuprins! Au coborit în grabă 
spre litoral: o barcă cu rame se și îndrepta spre ei. Cum 
acostarea bărcii era periculoasă, unul din cei trei, bun 
înotător și mai robust decît ceilalţi doi, s-a aruncat în 
apă; este o minune că nu s-a înecat, tocmai cind 
salvarea era sigură ! Ceilalţi doi s-au urcat pe stincile de 
pe mal şi, după răbdătoare eforturi echipajul bărcii i-a 
recuperat. Scurt timp după aceea, toţi trei se aflau la 
bordul navei Surrey, comandată de căpitanul Raine. Au 
primit îndată îngrijirile pe care le reclama starea sănă- 
tăţii lor, curînd şi-au revenit complet după privaţiile si 
spaimele îndurate. 


Iată acum o altă întîmplare oarecum asemănătoare cu 
aventura trăită de cei de pe şalupa în derivă a coman- 
dantului Bligh. 

Cind nava Centaur s-a scufundat, căpitanul Inglefield 
şi unsprezece membri ai echipajului s-au salvat într-o 
mică barcă lată de cinci picioare şi care lua apă căci avea 
o planşă crăpată. Se aflau în mijlocul Atlanticului, fără 
busolă, fără cvadrant sau vele ; erau foarte uşor îmbră- 
caţi, nu aveau mantale. Vintul sufla cu putere, marea era 
agitată, se apropia iarna. Uneori se întîmpla că douăzeci 
şi patru de ore nu vedeau nici soare, nici stele care să le 
permită să-şi stabilească poziţia. 

Nenorociţii au înfruntat valurile furioase ale Atlan- 
ticului pe o distanţă de aproape o mie de mile. În fundul 
bărcii, au găsit din întîmplare o pătură, care le-a servil 
drept velă. Graţie ei, au navigat cu vînt din pupă, aş- 

teptindu-se să fie înghiţiţi de fiecare val mai mare. Au 
trebuit să golească continuu apa din barcă. Majoritatea 
stăteau, pe jumătate submersaţi în fundul bărcii, în timpul 
ce alţii goleau apa. 

Cind au abandonat nava naufragiată, se aflau la 
aproximativ nouă sute de mile de Funchal. Proviziile 
constau dintr-un sac cu piini, o bucată de şuncă, o altă 
bucată de carne de porc conservată, o jumătate de galon 
de apă şi puţin coniac. La micul dejun, sinistraţii împăr- 
teau un biscuit în douăsprezece bucățele, iar ca dejun, 
aceeaşi raţie. Gitul unei sticle sparte, înfundată încă cu 
dop, servea drept pahar: plin cu apă, reprezenta raţia 
zilnică a fiecăruia. 

În a cincisprezecea zi, nu mai aveau raţii de piine de- 
cît pentru douăzeci și patru de ore şi o sticlă de apă co- 
lectată din ploaie. În acea zi, caporalul de marină Mat- 
thews, unul din cei mai robuști din grup, a murit de 
foame şi de frig. În ajun, bietul om s-a plins că-l durea 
gitul şi nu putea înghiţi nimic; în timpul nopţii. a băut 
apă de mare, a avut un acces de delir şi s-a stins fără 
nici un geamăt. 

Pină atunci, moralul oamenilor rezistase la disperare 
şi descurajare ; pe rind, în fiecare seară cintau sau po- 
vesteau cite ceva, spre a-şi amăgi foamea la vremea 
cinei. Dar, relatează comandantul, „în seara aceea mi-a 
fost imposibil să-i fac să se mai distreze“. 

Căpitanul Inglefield a hotărit să fie dezbrăcat corpul 
lui Matthews şi veșmintele să fie date celor ce sufereau 
mai mult de frig ; dar aspectul scheletic al corpului dez- 
brăcat a impresionat profund pe supraviețuitori. A doua 
zi, a şaisprezecea de călătorie, în timp ce luau micui de- 
jun cu ultimele resturi de apă şi piine, caporalul de ma- 

rină John Gregory a anunţat că se vede un țărm la sud- 
est : era Funchal. 


Tot într-o revistă apărută în acea vreme se mai poves- 
tește o altă întîmplare : 

„Dintre toate isprăvile navigatorilor relatate în ana- 
lele marinei, cea mai extraordinară este aceea a portu- 
ghezului Diogo Botelho Perreira, care a avut loc în anii 
1536... 1537. 

Fiul unui comandant de marină stabilit în India, Bo- 
telho a primit o educaţie aleasă şi de tînăr a devenit ex- 
pert în navigaţie și în confecţionarea de hărţi marine. 
Făcînd o vizită în Portugalia, a fost primit la Lisabona de 
către rege, care îi aprecia cunoştinţele. Solicitind regelui 
comanda unei fortărețe din India, regele l-a refuzat, spu- 
nîndu-i că nu era o situaţie pentru un expert în naviga- 
ţie. Tînărul a spus unor cunoscuți că se va adresa în altă 
parte ; faptul a ajuns la urechile regelui, care a ordonat 
să fie închis într-o temniţă din Lisabona, de teamă să nu 
repete exemplul lui Magellan care, refuzat în Portugalia, 
şi-a organizat călătoria în jurul lumii cu sprijin spaniol. 
Junele a stat cîtva timp în închisoare, apoi a fost auto- 
rizat să se întoarcă în India cu condiţia expresă de a nu-i 
mai călca piciorul în Portugalia, decit cu permisiunea 
regelui. Ajuns în India, tînărul a căutat o ocazie ca să 
se distingă pentru a fi din nou autorizat să revină în 
Portugalia. 

Tocmai atunci, sultanul Badur, suveranul din Cambay, 
a dispus să se ridice o fortăreață pe insula Diu, pentru 
protecţia posesiunilor portugheze din India. Botelho şi-a 
dat seama că era ocazia să reciştige încrederea regelui 
Portugaliei ; a hotărît să plece îndată spre Lisabona, la 
bordul unei nave atît de mici și neobișnuite pentru o ase- 

menea călătorie, încdtt să stirnească mirarea şi admiraţia 
tuturor. 

Fără să-și împărtășească planurile cuiva, şi-a procurat 
o ambarcaţie specială, lungă și cu bord jos, propulsată cu 
velă sau cu rame; a comandat să i se adauge o punte de 
la pupă pînă la provă, a echipat-o cu catarg şi vele de 
schimb şi cu două mari rezervoare pentru apă. 

Îndată ce musonul a început să suile în direcţie fa- 
vorabilă, s-a îmbarcat cu cîţiva oameni angajaţi, spunin- 
du-le că merge la Maliudi ; pentru a simula că urmează 
direcţia declarată, a mers pînă la Baticaloa unde a cum- 
părat bucăţi de stofă şi sticlărie pentru tirgul din Maliudi 
şi şi-a împrospătat proviziile. S-au mai îmbarcat şi ciţiva 
negustori indigeni din Ceylon care doreau să viziteze şi 
ei tirgul din Maliudi ; Botelho n-a obiectat la ambarcarea 
lor, pentru a nu da de gindit mateloţilor angajaţi. 

Au pornit cu musonul din est, la începutul lui octom- 
brie și au ajuns cu bine la Maliudi. Acolo, negustorii pa- 
sageri au debarcat; s-au aprovizionat cu lemne, apă și 
altele necesare și au repornit pe mare, Botelho anunţind. 
acum echipajul că se vor îndrepta spre Kiloua. Cind s-au 
depărtat de coastă, se pare că o parte din echipaj a vrut 
să se revolte, dar Botelho prevăzuse pericolul şi era pre- 
gătit : a pus în lanţuri cîţiva mateloți, restului echipajului 
i-a promis o bună recompensă, declarind că mergea la 
Sofala. pentru a face comerţ cu aur. După mai multe es- 
cale la care şi-a procurat mari cantităţi de provizii la 
preţuri foarte reduse, au acostat într-adevăr la Sofala. 
De acolo, au reluat călătoria de-a lungul coastei, au ocolit 
capul Correntes, apoi au navigat tot aproape de litoral, 
ba chiar au pătruns pe oarecare distanţe în amonte, pe 
unele fluvii. În ianuarie 1537 au trecut în largul Capului 
Bunei Speranţe. 

De acolo, Botelho a decis să se îndrepte în plin larg 
al mării; profitind de brize favorabile, s-a dirijat spre 
insula Sfinta Elena unde s-a oprit pentru reparaţii la mica 
sa navă şi pentru a acorda puţin repaos echipajului. 
Trebuie spus că, pe drum, cîţiva mateloţi au murit de frig, 
cu toate veșmintele groase cu care îi echipase. 

Plecînd de la Sfinta Elena, s-a angajat în plin ocean, 
punind capul micii sale ambarcaţiuni spre Sâo Thomé, 
unde s-a aprovizionat din nou cu lemne, provizii şi apă 
dulce. De acolo, s-a îndreptat spre Lisabona, unde a ajuns 
în mai. Dar regele era plecat la Almeyrin. A pătruns cu 
ambarcaţia în amonte pe fluviul Tajo, cu ajutorul rame- 
lor ; mica sa navă era decorată cu tot felul de flamuri și 
pavilioane. A ancorat în faţa localităţii Salvaterra, căci 
nu mai putea pătrunde mai în amonte pe Tajo. Sosirea 
navei sale a provocat mare rumoare la Lisabona, aşa că 
la Almeyrin a fost întimpinat de numeroase ambarcaţii 
pline de curioși. Coborind la țărm, Botelho a cerut să fie 
primit de rege pentru a-i da raportul asupra călătoriei 
întreprinse şi pentru a-i comunica vestea că acum Ma- 
jestatea Sa poseda o fortăreață pe insula Diu. 

Regele s-a arătat încîntat de veste, dar cum nu aducea 
şi o scrisoare de confirmare din partea guvernatorului, 
Botelho nu a fost primit chiar atît de călduros cum spe- 
rase, ba chiar cu oarecare răceală. Totuşi, regele a vizitat 
mica. lui ambarcaţie, a examinat-o cu amănuntul și s-a 
declarat satisfăcut de a vizita o navă de o formă atît de 
puţin obișnuită. A dăruit bani şi veșminte marinarilor și 
a lăudat pe Botelho pentru curajul şi spiritul său între- 
prinzător şi pentru caracterul său hotărît, demn de in- 
credere. 

A dat ordin ca mica navă să fie ridicată pe țărm la 
Sacabem, unde a fost expusă mulţi ani, pînă s-a ruinat. 

Din toată Europa au venit vizitatori s-o admire. După 
scurt timp, regele a primit şi confirmarea din partea gu- 
vernatorului din Diu. Dar Botelho n-a fost prea mult 
recompensat pentru isprava sa ; pînă la sfîrşit, a fost nu- 
mit guvernator la Sâo Tomė, apoi i s-a dat o funcţiune 
în India, mai mult ca să fie îndepărtat din Portugalia. 

Ambarcaţia lui Botelho era de formă alungită, aproape 
plată, şi pe vreme bună utiliza vele latine. Semăna cu 
unele ambarcaţii indiene dar acestea nu sint puntate, 
așa cum Botelho își amenajase nava sa. 


CLOSAR 


Termeni marinăreșsti, date biografice, denumiri geografice 


A 


ABLUŢIUNE: spălarea cor- 
pului după prescripţiile igie- 
nei, sau ale unor religii, pen- 
tru purificare. 

ACRU : unitate de măsură 
pentru suprafețe. de teren, 
egală cu 0,404,686 ha. 

ALMEYRIN : mică locali- 
tate în Portugalia, pe fluviul 
Tajo. 

AMARA (a) :“a lega o am- 
barcație cu parima de țărm 
sau de altă navă; a fixa un 
obiect de pe o ambarcaţie, 
astfel ca acesta să nu se de- 
plaseze din cauzu balansului. 

AMICILOR, INSULELE : 
vezi Tonga. 

ANAMOOKA : insulă din 
arliipelagul Tonga. 

ANCORA DE POST: una 
din cele două arcore princi- 


pale ale unei nave; se află în 
prova. gata de a fi lansată in 
orice moment. 

ANCOROT : ancoră mică, 
folosită la manevrarea am- 
barcaţiilor. 

ANSON, LORDUL : naviga- 
tor britanic, a executat o că- 
lătorie în jurul lumii în 
1740—1744, a cărei relatare a 
publicat-o în 1748. 

ANTILE : arhipelag între 
Oceanul Atlantic şi Marea 
Caraibelor, format din Anti- 
lele Mari (Cuba, Haiti, Porto- 
rico şi Jamaica) și o serie de 
insule mai mici, formînd An- 
tilele Mici, 

ARBORADA: ansamblul ar- 
borilor şi vergilor. 

ARBORE : (sau catarg). con- 
steucție de lemn sau meta- 
lică, verticală sau uşor incli- 

nată, care pe teliere susține 
velatura. 

ARBORELE ARTIMON : ar- 
borele (catargul) din pupa. 

ARHIPELAGUL MALAEZ : 
grup de insule incluzind Su- 
matra, Java, Borneo, Celebes, 
Timor etc., situat în sud-estul 
Asiei, între Oceanele Indian 
şi Pacific. 

ASPIRANT : grad în ma- 
rina britanică, corespunzind 
cu cel de elev-ofiţer îmbarcat 
în vederea practicii pentru 
obținerea brevetului de ofiţer 
de marină. 

ARUM: plantă cu mici 
flori dispuse în spice învelite 
cu un fel de bractee (frunzi- 
şoară). 

AVA : specie de arbust de 
piper care crește în insulele 
Pacificului. 

AVENTUREI, GOLFUL : 
golf lə țărmul insulei Tahiti. 


BANKS, SIR JOSEPH.: 
(1743—1820) explorator şi bo- 
tanist, a acompaniat pe Cook 
în călătoria făcută în jurul 
lumii și a mai participat'la 
alte călătorii ; a publicat o re- 


latare despre călătoria lui 
Cook. 

BATAVIA: vechea denu- 
mire a Djakartei. 

BATICALOA : oraş şi port 
pe coasta vestică a Ceylonu- 
lui (azi republica Sri Lanka). 

BYRON, JOHN: (1723— 
1786) bunicul lui Lord Byron, 
a participat pe una din na- 
vele expediției condusă de 
Lordul Anson şi a publicat 
în 1768 o relatare a naufra- 
giului unui vas pe care se 
afla. 

BYRON, LORD: (1788— 
1824) celebru poet englezş 
printre numeroasele sale 
opere este și poemul „The Is- 
land“ care se referă la răz- 
vrătirea de pe Bounty. 

BEECHEY, CĂPITANUL : a 
vizitat, la bordul navei Blos- 
sóm, Tahiti şi Pitcairn (prin 
1825). 

BENEDICITE : rugăciune 
rostită de catolici înainte de 
masă. . 

BOTANY BAY: golf pe 
coasta de est a statului New 
South Wales, unde exista o 
închisoare din 1788. 

BOUGAINVILLE, LOUIS 
ANTOINE de: (1729—1811) 


navigator francez, a publicat 
„Călătorie în jurul lumii“, re- 
latare a unui voiaj executat 
în 1766—1789. 

BRADLEY, JAMES dr.: 
(1693—1762) astronom englez. 

BREVET DE CĂPITAN (DE 
CURSĂ LUNGĂ): certificat 
acordat de o autoritate com- 
petentă unui ofițer de ma- 
vină ; posesorul are drept să 
preia comanda unei nave ma- 
ritime. 

BRIZANT : val care se 
sparge în apropierea țărmului, 
lovindu-se de fundul puţin 
adinc al mării, sau de stînci, 

CALA : încăpere situură sub 
puntea principală a unei nave 
cu o singură punte, sau între 
fund şi primul nivel de 
punte, în care se depozitează 
diferite materiale. 

CALYPSO: personaj din 
Odiseea: regină a bogatei 
insule Ogigia, a reținut prin 
farmecele ei pe Ulise şapte 
(sau zece) ani, încercind să-l 
decidă să se căsătorească 
cu ea. 


CAMBAY : port în India, în_ 
golful Bengal. 

CAMBUZA : magazie de 
alimente pe navă, amplasată 
sub punte. 

CAMBUZIER : persoană 
avind administrării 
cambuzei la bordul navei. `~ 

CAMPERDOWN : mică lo» 
calitate pe coasta Olandei, în 
largul căreia în 1797 englezii 
au învins flota olandeză (ali- 
ata Franţei), prevenind o în- 
vazie proiectată în Irlanda. 

CANARE: arhipelag. în 
Oceanul Atlantic, la 100... 120 
km de țărmul Africei. 

CANTON: denumirea en- 
gleză a oraşului chinez Gu- 
anciou, port la Marea Chinei 
de Sud, care face parte din 
Oceanul Pacific. 

CAPE TOWN: port la Ocea- 
nul Atlantic. 

- CARAIBELOR, MAREA : 
este separată de Oceanul At- 
lantic prin lanţul Antilelor, 
mărginită la vest şi sud de 
America Centrală şi America 


de Sud, iar la nord şi est de 
Golful Mexic. 


sarcina 


* CAREU :' sala de mese a 
ofiterilor sau a echipajului, la 
bordul unei nave. 

CAPUL BUNEI SPERAN- 
E: cap în Sudul Africii, 
denumit iniţial Capul Fur- 
tunilor. 

CARLINGA : grindă longi- 
tudinală situată pe fundul na- 
vei, de care se leagă toate ele- 
mentele componente ale sche- 
letului. 

CAROL II: rege al An- 
gliei (1660—1685); cu el s-a 
restaurat monarhia în Anglia, 
după perioada în care ţara a 
tost condusă de Oliver Crom- 
well, cu titlul de Lord Pro- 
tectur. 

CART: interval de timp 
(4 ore), cit durează serviciul 
unui schimb la bordul navei. 

CARTAGINA : oraș-stat în- 
temeiat, potrivit tradiţiei, în 
614 îe.n., pe coasta medite- 
paneeană a Africii (Tunisia) 
de coloniști fenicieni ; a fost 
dărîmnată de romani în urma 
războaielor punice, refăcută 
drept capitală a Africii Ro- 
mane, apoi distrusă de arabi 
în secolul VII. 

CARTERET, PHILIP: na- 
vigator englez, a efectuat o 
călătorie în jurul lumii (1766— 
1769), explorind mai ales Pa- 
cificul ecuatorial. 

CAŞALOT : cetaceu din mă- 
rile calde, lung de 15..20 m, 
asemănător cu balena, cu cap 
mare și dinţii pe falca infe- 
rioară ; este vinat mai ales 
pentru uleiul de spermanţet 
ce se extrage din capul lui, 
ulei folosit în cosmetică. 

CATEHISM: expunere „a 
principiilor religioase creş- 
tine sub formă de întrebări şi 
răspunsuri. 

CIINE DE MARE : peşte de 
mare, cu piele foarte aspră. 

CHILA : piesă principală 
din osatura navei, situată lon- 
gitudinal la fundul acesteia. 

CICERO, MARCUS TUL- 
LIUS : (106—143 î.e.n.) om po- 
litic, orator, filozof şi scriitor 
roman; celebru prin dis- 
cursuri împotriva lui Catilina, 
autorul unei conspirații îm- 
potriva Senatului roman. 

COCOTIER : palmier cu un 
buchet mare de frunze penate 
în virful unei tulpini înalte, 


ale cărui fructe sînt nucile 
de cocos. 

COCPIT : pe vechile nave, 
cabinele ofiţerilor inferiori. 

COLONIAL OFFICE: Mi- 
nisterul Coloniilor al Marii 
Britanii. 

COMODOR : ofiţer din ma- 
rina britanică, de grad ime- 
diat ii:ferior celui de contra- 
amiral. 

COMPANIA OLANDEZĂ 
A INDIILOR ORIENTALE: 
companie comercială înteme- 
iată în 1602 pentru comerțul 
cu India; a avut rol hotărî- 
tor la crearea imperiului co- 
lonial olandez; şi-a încetat 
activitatea în 1798, 

COOK, JAMES:  (1728— 
1779) navigator şi explorator 
englez, a întreprins trei expe- 
diții succesive în jurul glo- 
bului pămiîntesc (1768—1779), 
făcînd numeroase descoperiri 
geografice şi publicînd rela- 
tări despre aceste călătorii. 

COROANA : unitate mone- 
tară engleză veche, de aur sau 
argint, avînd o coroană pe una 
din fețe. 

CAPENHAGA. BĂTĂLIA 
DE LA: a avut loc în 1801, 


ai 
între flota engleză condusă 
de Nelson și flota aliată (Ru- 
sia, Suedia, Danemarca) care 
a fost învinsă. 

COUPANG sau KUPANGI 
port în vestul insulei Timor. 

CURCUMA: plantă din 
India, cu rizom comestibil 4 
are şi aplicaţii terapeutice. 

CUTIA PANDOREI : în mi- 
tologia greacă, Pandora a fost 
prima femeie creată de zei 
ajunsă pe pămint, a deschis, 
din curiozitate, o cutie dă- 
ruită de Zeus, din care cauză 
s-au răspîndit în lume toate 
relele, răminind pe fund nu- 
mai Speranţa. 

CUMBERLAND : peninsulă 
pe coasta nord-vestică a An- 
gliei. d 
CORRENTES, CAPUL: pe 
coasta orientală a Africii, în 
Mozambic (astăzi,  Corrien- 
tes). 

CVADRANT : instrument de 
navigaţie cu reflexie, folosi 
pentru măsurarea unghiurilor 
de pînă la 90°; a precedat 
sextantul, cu care a fost în- 
locuit. | 

CYTHERA: (în grecește, 
Kythira) insulă greacă în Ma- 

rea Egee, renumită prin fru- 
museţea și bogăția naturală ş 
în mitologia greacă, în dis- 
pută cu Cipru, insula zeiţei 
Afrodita ieșită din spuma 
mării 


DALRYMPLE, ALEXAN- 
DER: (1737—1808) hidrograf 
şi navigator britanic, autor 
renumit de hărți. Pe baza lu- 
crărilor sale, şi-a organizat 
Cook prima są călătorie, în 
1768. l 

DAMPIER, WILLIAM : 
(1652—1715) explorator şi cor- 
sar, a cutreierat Pacificul, cu 
escale în Australia şi Indiile 
de Est; a publicat relatări 
đespre călătoriile sale. 

DEPTFORD: suburbie a 
Londrei, pe ţărmul sudic al 
Tamisei. 

„ DERIVĂ : vezi în derivă. 

! DIDONA: prințesă feni- 
ciană,  întemeietoare legen- 
dară a Cartaginei. În „Eneida“ 
lui Vergiliu, se îndrăgosteşte 
de Enea, naufragiat pe țăr- 
mul Africii} părăsită de 
acesta, se sinucide. 


DJAKARTA : oraș şi port în 
nord-vestul insulei Java. 

DIU : insulă la capătul pen 
insulei Kathiawara, din wes- 
tul Indiei. 

DOLAR SPANIOL : moned: 
veche spaniolă. 


HrEMERIDE : tabele cu ob 
servaţii astronomice cuprin: 
zînd date precise referitoare 
la mişcarea şi situaţia în timp 
a Soarelui, Planetelor și alto: 
aştri ; sînt folosite pentru cal: 
cule de navigaţie. 

ELDORADO: ţară imagi 
mară, fabulos de bogată, pre: 
supusă a fi situată în nord 
estul Americii de Sud. 

ENDEAVOUR, STRIMTOA. 
REA : strimtoare între Penin: 
sula Capului York (nordu 
Australiei) şi Insula Prince o: 
Wales. 

ENEA : erou legendar, fit 
al zeiţei Venus cu un muritor 
personaj central al Eneidei. 

ENEIDA: poem epic de 
Vergiliu. 

ETAMBOU : piesă masiv: 
cu care chila navei se ter- 
mină spre pupa. 

FALKLAND, INSULELE: 
arhipelag în sudul Oceanu- 
lui Atlantic la 500 km de ţăr- 
mul Americii de Sud. 

FATHOM : (sau braţ) uni- 
tate de măsură marină pen- 
tru adîncimi de apă, egală cu 
1,82 m. 

FICUS : denumire generală 
a unor plante lemnoase tro- 
picale şi subtropicale, din fa- 
milia moraceelor (600 specii), 

FIDJI, ARHIPELAGUL : 
numeroase insule, în majori- 
tate vulcanice, din sud-vestul 
Oceanului Pacific. 

FOCEENII : locuitori din 
Focida, regiune a Greciei, la 
nord de Corint. 

FRANKLIN, SIR JOHN: 
(1786—1847) explorator polar 
englez, a dispărut în cursul 
unei călătorii. 

FREGATA: navă militară 
britanică de mărime medie. 

FUNCHAL: port în insula 
portugheză Madeira. 

GEORGE III: regele An- 
gliei (1760—1820); în timpul 


domniei sale au fost pierdute 
coloniile engleze din Ame- 
rica; a luptat cu înverşu- 
nare împotriva revoluției 
franceze, apoi contra lui Na- 
poleon. 

GHIMBER : drog aromatio 
extras din rizomul plantei 
tropicale Zingiber officinale. 

GHIU : denumire generală 
a unei bile de lemn cu capăt 
articulat, folosită în diverse 
dispozitive pe navă. 

GISCA DE MARE: palmi- 
ped care trăieşte în apropie- 
rea coastelor unor mări calde, 
se remarcă prin mişcările de- . 
zordonate ale zborului. 

GOELETA : velier cu 2 pînă 
la 6 arbori. 

GROG : băutură alcoolică, 
din rom, apă fierbinte, coniac 
sau rachiu, zahăr şi lămiie. 

GUAM: insulă vulcanică, 
în vestul Oceanului Pacific, 
face parte din Arhipelagul 
Mariane. i 

GUINEE : veche monedă de 
aur engleză, 

GUVERNA (a): a menține 
sau schimba direcţia de mers 
a navei cu ajutorul cirmei. 

HACKNEY: suburbie a 
Londrei. 

HARPONA (a): a vina cu 
harponul pe mare; harponul 
este o unealtă în formă de 
lance compusă dintr-o bară 
metalică sau de lemn cu virf 
metalic, în formă de săgeată ; 
este legat de o fringhie. 

HAWAII: arhipelag vul- 
canic în Oceania, în centrul 
Pacificului. 

HAWKESWORTH, JOHN! 
(1715—1773) directorul perio- 
„dicului englez „The Adven- 
turer“, în care au fost pu- 
blicaţi numeroși autori en- 
glezi renumiți (1752—1754). 

HIBISCUS TILIACEUS : 
specie de malvacee, plante 
dicotiledonate, dipetale din 
regiuni temperate şi calde. 

HORN, CAPUL: situat la 
extremitatea sudică a Arhipe- 
lagului Țara de foc, despărțit 
prin Strîimtoarea Magellan de 
America de Sud. 

HUAHEINE : una din Insu- 
lele de Sub Viînt, la vest de 
Insulele Societății. 

IGNAMA : plantă din re- 
giunile calde, cu tuberculi 
bogați în amidon. : 

INCI: (în engleză „inch“) 
unitate de māsură anglo- 
saxonă corespunzătoare cu 
25,4 mm. Se mai traduce şi 
prin cuvintul „tol“. 

INDIILE ORIENTALE : de- 
numire veche a Indoneziei. 

INSULA MAN: situată în 
Marea Irlandei, dependentă 
de Anglia (1765). 

INSULA PAȘTELUI : insulă 
în Oceanul Pacific la peste 
3000 km distanţă de America 
de Sud; renumită prin nu- 
meroase statui gigantice mo- 
nolilice, a căror origine este 
foarte controversată. 

INSULELE DE SUB VINT: 
fac parte din Polinezia, la 
nord de insula Tahiti. 

INSULELE MARCHIZE : 
Arhipelag vulcanic în cen- 
trul Oceanului Pacific, alcă- 
tuit din unsprezece insule. 

INSULELE ROTTERDAM ŞI 
AMSTERDAM: se afiă în 
zona centrală a Oceanului 
Indian, la jumătate distanţă 


înire capetele meridionale ale 
Africii şi Australiei. 

IOLA: mică  ambarcaţie 
lunguiaţă cu pescaj redus, 
propulsată cu pinze. 

ÎNĂLȚIMEA SOARELUI: 
sau altui astru, este unghiul 
vertical măsurat de la orizon- 
tala observatorului pînă la as- 
tru  (0..909); determinarea 
unghiului folosește la stabili- 
rea poziţiei unui punct în co- 
ordonate  longitudine—latitu- 
dine. 

ÎN DERIVĂ : în voia valu- 
rilor, vintului şi curenților. 


J 


JAMAICA : insulă din Ar- 
hipelagul Antilelor din Marea 
Caraibelor. ; 

JAMBOSA VULGARIS : ar- 
bore exotic, specie de mirta- 
ceu, cu fructe mari ca me- 


rele, zemoase, combestibile, cu: 


miros de trandafir. 

JAVA : insulă în arhipela- 
gul de insule ce formează azi 
Indonezia. 

JUAN FERNANDEZ : arhi- 
pelazul vulcanic subtropical, 


în estul Oceanului Pacific, în 
dreptul coastei chiliene. 
JUSTIN : istoric latin din 


secolul II. 


K 


KOTOO : insulă din arhi- 
pelagul Tonga. 

KEW : suburbie vestică a 
Londrei. 

KILOUA: port african la 
sud de Dar-es-Salaam, în Tan- 
ganyika, regiune a republicii 
de azi, Tanzania. 


L 


LA TRAVERS: perpendi- 
cular pe... 

LEGHE (marină) unitate de 
măsură pentru distanțe pe 
apă, egală cu 5,555 km. 

LIVRA : sau funt, unitate 
de măsură engleză, egală cu 
aproximativ 0,5 kg. 

LOCH : instrument pentru 
măsurarea distanţei parcursă 
de navă. 

LUTRU DE MARE: vidră 
care trăieşte la malul mării. 


311 


MAHIE: denumire tahi- 
tiană a fructului unei plante 
tropicale locale. 

MADEIRA: arhipelag vul- 
canic în Oceanul Atlantic, în 
apropierea coastei portugheze, 
constituind chiar o provincie 
a „Portugaliei. 

MALINDI : port african, pe 
coasta statului actual Kenya. 

MAREA BARIERĂ DE CO- 
RALI : lanţ de recife cu in- 
sule coraligene care se în- 
tind pe circa 2300 km în lun- 
gul coastei de nord-est a Aus- 
traliei, i 

MARIANE, INSULELE. : 
arhipelag în Oceanul Pacitic, 
în nordul Microneziei. 

MELANEZIA : regiune geo- 
grafică în vestul Oceaniei, 
formată din  arhipelagurile 
din nordul şi nord-estul Aus- 
traliei. 

MERSEY, FLUVIUL, : Curge 
în vestul Anegliei, trece prin 
Liverpool şi se varsă în Marea 
Trlandei printr-un estuar lung 
de 25 km. 

MEXIC, GOLFUL: la ex- 
tremitatea occidentală a Ocea- 

nului Atlantic, între Statele 
Unite, Mexic și Cuba. 

MICRONEZIA: regiune geo- 
grafică a Oceaniei, formată 
din mai multe arhipelaguri 
situate în Oceanul Pacifice. 

MILA (MARINĂ): unitate 
de măsură pentru distanţe fo- 
losită în navigaţie, egală cu 
1852 m, 

MORAI : loc sepulcral (de 
înmormiîntare) în insulele 
Oceanului Pacific. 

MUSCHETA : armă de foc 
cu fitil, portativă, folosită în- 
cepînd din 1525, pînă la in- 
ventarea puștii, 


N 


NEPUNTATĂ : fără despăr- 
tire printr-o punte, adică navă 
fără nici un acoperiş. 

NEW SOUTH WALES : stat 
în sud-estul Australiei. 

NORE: banc de nisip la 
gura Tamisei, unde în 1797 a 
izbucnit o rebeliune în cadrul 
flotei engleze staționate acolo 
din cauza plăţii reduse și a 
alimentaţiei necorespunză- 
toare. 

NORFOLK, INSULA: mică 
insulă izolată din Oceanul Pa- 


cific, la jumătatea distanței 
dintre Nouga Caledonie şi Noua 
Zeelandă. 

NOUA CALEDONIE: arhi- 
pelag în sud-vestul Oceanului 
Pacific (Melanezia) la 1400 km 
de Australia, format dintr-o 
insulă mare și numeroase 
mici. 

NOUA GUINEE sau IRIAN: 
insulă în vestul Oceanului 
"Pacific făcînd parte din arhi- 
pelagul indonezian. 

NOUA OLANDA: vechea 
denumire a Australiei. 

NOUA ZEELANDA: for- 
mează în prezent un stat 
compus din două mari insule, 
situate la 2000 km sud-est de 
Australia. 

NUCA DE BETEL : fructul 
unui arbust tropical din fa- 
milia piperaceelor ; frunzele 
sînt folosite la mestecat şi în 
vopsitorie pentru a colora în 
roşu. 


o 


OCEANIA : totalitatea in- 
sulelor din centrul şi sud- 
vestul Oceanului Pacific, cu- 


prinzind Micronezia  (nord- 
vest) ; Melanezia (vest) ; Poli- 


nezia (centru şi est) ş și Noua 
Zeelandă (sud-vest). 

OLERON, LEGIUIRILE 
LUI: culegere de decizii de 
drept maritim stabilind fe- 
lurite  legiuiri uzuale ma- 
ritime, datînd din secolul 
XI sau XII; s-au bucurat de 
mare autoritate, 

ORCADE, INSULELE: (sau 
Orkney), arhipelag în Ocea- 
nul Atlantic, la nord de Sco- 
ţia 


P 


PALMERSTON, INSULE- 
LE: atoli în centrul Pacifi- 
cului. 

PANDANUS: arbore sau 
arbust din regiunile calde, 
asemănător palmierului. 

PARÎMĂ : cablu vegetal 
(cînepă, manila` sau in) sau 
metalic (sîirmă de oţel) folo- 
sit la bordul navei pentru di- 
verse legături. 

PAPARRE : aşezare de in- 
digeni pe insula Tahiti. 

PARRY, SIR WILLIAM 
EDWARD: (1790—1855) ex- 
plorator arctic englez, în 
1827 a încercat să ajungă la 
Polul Nord. 

PATATA:  tubercul cœ- 
mestibil dulceag al unei plante 
din regiunile calde. 

PICIOR: unitate de mă- 
sură engleză pentru lungimi, 
egală cu 0,3048 m. 

PEDEAPSA BICIULUI: pe- 
deapsă corporală, folosită odi- 
nioară în marina engleză ; se 
efectua cu un bici format 
dintr-un suport la care erau 
ataşate curele prevăzute cu 
bile de plumb. 

PENCE : pluralul cuvîntului 
englez „penny”, monedă divi- 
zionară care reprezintă a 
douăsprezecea parte dintr-un 
shilling care, la rîndul său 
era a douăsprezecea parte 
dintr-un pound (lira engleză). 
În prezent, se trece treptat 
la sistemul zecimal, un pound 
a devenit egal cu o sută 
pence. 

PESCAJ : adîncimea de cu- 
fundare în apă a unei nave, 

- măsurată de la punctul cel 
mai de jos al navei pînă la 
liriia de plutire. 

PINTA : unitate de măsură 
pentru lichide, egală cu 
0,568 | (Anglia). 

PIROGA : ambarcație lungă 
şi îngustă, construită dintr-un 
trunchi de copac scobit sau 
din scoarță de copac. 

PISICA CU NOUA COZI: 
biciul cu care se aplicau pe- 
depse corporale în armata 
terestră şi marina engleză, 
pedeapsă interzisă  începind 
din 1881. 

PITCAIRN : mic arhipelag 
format din patru insule, aflat 
în sud-estul Polineziei; în 
prezent arhipelagul este pose- 
siune britanică. 

PLYMOUTH: port englez 
la Canalul Minecii. 

POLINEZIA : grup de arhi- 
pelaguri și insule dispersate 
în partea centrală a Oceanului 
Pacific. 

PORTSMOUTH : port en- 
glez la Canalul Miînecii. 

POSTUL (PUNTEA) ECHI- 
PAJULUI: amplasarea pe 
navă a cabinelor şi popotei 
echipajului. 

PROVA : partea din față a 
unei nave. 

PUNTATĂ : la nave: pre- 
văzută cu unul sau mai multe 
nivele de punți. 

PUPA : partea din spate, 
terminală a unei nave, 

QUIROS, FERNANDEZ DE 
sau QUEIROS, PEDRO FER- 
NANDEZ DE: (1560—1614) 
navigator portughez, descope- 
ritorul insulei Tahiti și al al- 
tor insule din Pacilic. 


RELEVMENT: unghiul în 
plan orizontal format între o 
direcţie de referință si direc- 
ţia unui astru, a unui obiect 
pe uscal sau a unei nave pe 
măre: 

REVEREND : titlu dat pas. 
torilor anglicani. 

RESAC: val marin sau 
oceanic de interferență care, 
izbindu-se de un obstacol, se 
combină continuu cu’ valul 
direct, luînd aspecte de ex- 
plozie. 4 

REYNOLDS, SIR JOSHUA : 
(1723—1792) celebru pictor 
portretist englez, a scris şi lu- 
crări critice despre artă. 

RICHARD Il: supranumit 
„Inimă de Leu“, rege al Au- 
gliei întrec 1189 şi 1199. 

RIC A1ARDSON, SIR JOIN: 
(1787—1865) naturalist şi ex- 
plorator englez. 


RÎINDUNICA DE MARE: 
pasăre palmipedă trăind pe 
coaste de mare şi în apropie- 
rea riurilor. 

ROLUL ECHIPAJULUI : 
act în care este înscris nomi- 
nal întregul echipaj al navei, 
cu funcțiunile respective etc. 

ROYAL SOCIETY: Aca- 
demia engleză pentru ştiin- 
tele naturii, înființată în 1662. 

RULIU : mişcare alternantă 
a navei faţă de axa sa trans- 
versală provocată de valuri. 


sS 


SABIE DE ABORDAJ: sa- 
bie grea, folositå în trecut în 
lupta corp-la-corp între echi- 
pajele a două nave adverse 
abordate, adică alăturate. 

SABORD : deschidere în 
pereţii laterali ai navei. folo- 
sită penlru aerisire. încărcare, 
descărcare, scurgerea apei etc. 

SAHALIN : insulă în apro- 
pierea țărmului de est al 
Asiei. 

SAMARANG : oraş şi port 
în Java, ` 

SANDWICH. INSULELE: 
vechea denumire a insulelor 
Hawaii. 


SANTINA : spaţiu la fun- 
dui navei, unde se colectează 
apa provenită prin infiltrații, 
condensare sau din atmosferă. 

"SCONDRU : piesă de lemn 
cilindrică, de lungime mare, 
utilizată la construcţia arbo- 
radei. 
SAO TOME: insulă în 
Oceanul Atlantic, în apropie- 
rea țărmului vestic al Afri- 
cii. 

SAULA : 
(1,5—3,5 cm). 

SAULĂ DE SONDĂ : saulă 
lungă de pînă la 50 m de 
care se leagă plumbul sau 
greutatea folosită la sondaje 
pentru determinarea  adînci- 
mii apei. 

SEXTANT : (vezi cvadrant) 
instrument pentru măsurarea 
unghiurilor, anume se mă- 
soară unghiurile orizontale în- 
tre două obiecte şi unghiurile 
verticale sub care se vede 
un obiect sau un astru de- 
asupra orizontului vizibil į 
citirea se face pe un limb 
gradat în 60° (a şasea partea 
dintr-o circumferință — sexta 
— de unde vine şi numele in- 
strumentului). 


parimă subțire 

SHILLING: moncdă en- 
gleză (vezi pence). 

SIFLEE sau SIFLEIE ; 
fluier folosit la bordul nave- 
lor pentru comenzi (manevre, 
onor etc.). 

SOCIETĂŢII, INSULELE: 
grup de insule vulcanice, co- 
raligene în estul Polineziei 
(Oceanul Pacific), 

SOFALA : port pe coasta 
estică a Africii, în Mozam- 
bic. 7 

SPITHEAD : bază navală, 
la extremitatea orientală a 
strîmtorii Solent, între insula 
Wight şi portul Portsmouth. 

SOLENT : strîmtoare în su- 
dul Angliei, pe care o des- 
parte de insula Wight din Ca- 
nalul Miînecii. 

STRAI : parîmă fixă folosită 
pentru fixarea arborelui în 
planul diametral al navei. 

STRÎMTOAREA  MAGEL- 
LAN: este situată între ex- 
tremitatea sudică a Amerieii 
de Sud și Insula Ţara de 
Foc, unind Oceanul Atlantie 
cu cel Pacific. 

ȘALUPĂ : barcă de capaci- 


tate mare, de regulă cu fund 


plat și pescaj redus, acționată 
în trecut cu rame şi vele, în 
prezent cu motor. 


T 


TAHITI: insulă vulcanică 
în Oceanul Pacific, cea mai 
importantă din arhipelagul 
Insulelor Societăţii (Polinezia 
franceză). 

TAJO : fluviu în Peninsula 
Iberică, străbate Spania şi 
Portugalia şi se varsă în Ocea- 
nul Atlantic. 

TAMBUCIHI : deschidere în 
puntea unei nave pentru ac- 
ces la încăperile de sub punte, 
prevăzută cu capac pentru a o 
apăra contra intemperiilor. 

TANGAJ : mișcare de ba- 
lans longitudinal al unei 
nave, în mers sau staționară, 
datorită valurilor sau vin- 
tului. 

TANTAL : personaj mitolo- 
gic, osindit la foame şi sete 
veşnică în infern pentru vina 
de a fi servit pe propriul său 
fiu drept fel de bucate la un 
ospăț în cinstea zeilor. 

TARTARIA : strimtoare în 
Oceanul Pacific, între Asia şi 
insula Sahalin. 


TASMANIA: insulă fin 
apropierea țărmului sud-estie 
al Australiei. 

TENERIFE: insulă vulca- 
nică, posesiune spaniolă făcind 
parte din Arhipelagul Canare. 

TERRA AUSTRALIS IN- 
COGNITA : (în latineşte) Ți- 
nuturi australe necunoscute 
aflate în emisfera sudică a 
Pămîntului. 

„THE ISLAND“: poem de 
Lord Byron referitor la răz- 
vrătirea de pe Bounty şi viața 
rebelilor pe insula Tahiti. 

TOFOA : insulă din arhipe- 
lagul Tonga. 

TONGA : arhipelag în Poli- 
nezia, cunoscut şi sub denu- 
mirea de Insulele Amicilor. 

TIMOR : insulă situată la 
sud-estul Asiei, între Oceanul 
Indian şi Oceanul Pacific. 

TOPINAMBUR: nap por- 
cesc (Heliantus tuberosus). 
TRAVERSIERA DE ARTI- 
MON : parîmă de legare a 
arborelui artimon. 
TOUBOUAĪ: arhìpelag în 
Oceanul Pacific, în Polinezia. 

TUTUN DE MESTECAT: 
tutun în formă de pastă pen- 
tru mestecat în gură. 

ŢARA DE FOC: arhipelag 
în extremitatea sudică a Ame- 
ricii de Sud. 

ŢARA LUI VAN DIEMEN : 
vechea denumire a Tasma- 
niei. 

ȚOL (INCI) PATRAT : uni- 
tate de măsură pentru supra- 
feţe, egală cu 6,5 cm. 


U 


UNCIE: unitate de măsură 
engleză, pentru greutăţi, egală 
cu 28.35 g. 


v 


VALPARAISO : oraş în Chile, 
port la Oceanul Pacific. 
VELAR : matelot care confec- 
ționează şi repară velele. 
VELATURA : totalitatea ve- 
lelor unei nave, asupra că- 
rora acţionează vintul şi cu 
ajutorul lor se deplasează şi 
guvernează nava. 

VELA:  pînză rezistentă, 
confecționată din fişii, de in 
sau bumbac, cusute între ele ; 

serveşte pentru deplasarea 
ambarcaţiei sub acţiunea cu- 
renţilor de aer. 

VELA FOC: relä triun- 
ghiulară, aflată la prova. 

VELA LATINĂ : velă tri- 
unghiulară, întinsă pe straiu- 
rile arborilor. 

VELIER : navă propulsată 
cu vele. 

VERGA : bară de lemn sau 
metalică, fixă sau mobilă, 
montată orizontal la partea 
anterioară a unui arbore, 
printr-un dispozitiv care-i 
permite mişcarea în planul 
orizontal sau de-a lungul ar- 
borelui. 

VERGILIU : (70—19 i.e.n.) 
poet latin, a scris între al- 
tele epopeea Eneida. 

VINT DIN PUPA: vînt su- 
flind din spate în raport cu 
direcția de marş a nawi; 
pentru veliere, nu este prea 
favorabil, necesitind o guter- 
nare dificilă. s 


wW 


WALLIS. SAMUEL : (1728— 
1795) navigator englez. a des- 
coperit insula_ Tahiti, denu- 


mită mai întîi Insula Regelui Y 
George III (1767). 


WESTMORELAND : comitat YARD: unitate de măsură 
în nord-vestul Angliei. engleză pentru lungimi, egală 
WIGHT, INSULA: insulă cu 0,914,4 m. 
engleză în Canalul Minecii. YARD PATRAT: unitate 


de măsură engleză pentru su- 
prafeţe. esală cu 0,836 m". 


CUPRINS 
Cuvint înainte . i ea Miere mara na sa a 
Rolul echipajului iniţial de pe Bounty . e 
i. TAHITI, INSULA FERICIRII a a 


TI. 

În căutarea unei Terra Australis incognita. — Insula 
ispitelor. — O debarcare dificilă. — Bombardament 
preventiv. —  Emoţionante preliminarii de pace. 
— Regina din Tahiti. — Mare durere. — O neplă- 
cută întîmplare a lui Cook. — Furtişaguri şi plîn- 
sete. — Doliu şi înmormîntări. — Tatuaje. — Pi- 
rogi tahitiene. — Frumuseţea indigenilor. — Moravurile 
tahitienelor. — O gustoasă friptură de cîine. Alimente 
şi otrăvuri. — Dejunul şefului. — De la climat la îm- 
brăcăminte. — Petreceri populare. — Paradisul pierdut. 


MISIUNEA LUI BOUNTY 


Arborele de piine şi fructele lui. — Fletcher Christian 
obţine un galon.— Prima pedeapsă. — Nu reuşesc să 
înconjoare Capul Horn. — Pămînt ! — Cum i-au primit 
tahitienii. — Tirgul încheiat. — Pedeapsă ca exemplu. 

II. 


iV. 


== Amabilitate și simplitate. — Jocuri pe plajă. — In- 
cidente serioase. — Plecarea din Tahiti. — Trombă. 
— Escală în arhipelagul Tonga. — În ajunul rebeliunii. 


IZBUCNEȘTE RĂZVRĂTIREA ; sı reto’ 


În cămaşă şi cu mîinile legate. — Şalupa este lansată 
la apă. — Încărcarea şalupei. — Reţinuţi la bord con- 
tra voinţei lor. — Ultimele momente petrecute de că- 
pitanul Bligh la bordul lui Bounty. — Călătorii din 
șalupă. — Echipajul rămas pe Bounty. — „Sînt în in- 
fern |!" — „Ura, spre Tahiti |!“ — Cum explică Bligh. 
— Oare Bligh a prezentat o versiune falsă a evenimen- 
telor? — Dar iată un document important. — Primii 
germeni de discordie. — Un afront adus lui Fletcher 
Christian. — Afronturile continuă. — Pedepse corpo- 
rale. — Bligh şi Christian faţă în faţă. — Nu a fost 
complot. — Diversele planuri ale lui Christian. — Ro- 
Jul lui Stewart. — O altă legendă ce trebuie distrusă. 


O CĂLĂTORIE EXTRAORDINARA a. ss. a’ 


Cruzimea lui. Christian. — La Tofoa, prima decepţie 
şi un mort. — Vremea se strică. — Sporeşte mizeria 
oamenilor din şalupă. — În largul insulelor Fidji. 
— Cîntărirea rațiilor şi o şedinţă de informare. — Din 
nou furtuni. — Furia cerului şi a mării. — Sporesa 
chinurile. — Aproape morți. — În fine, acalmiel 
— Bligh reduce iarăşi rațiile. — Metoda „A cui să 
fie ?* — Și acum, supliciul căldurii! — Marea Barieră 
de corali. — Stridiil Apă potabilă! — Insula 
Restauraţiei. — Insula Duminicii. — Ultimele zile la 


v. 


adăpostul Marii Bariere. — Din nou în plină mare. - 


— Oare este începutul sfirşitului? — Oribilul coş- 
mar se termină. — Reîntoarcerea în Anglia. — Me- 
ritele puțin obişnuite ale locotenentului Bligh. — Nu 
mai aveau provizii decit pentru cinci zile. — Un loch 
de meşteşugar. — Dificultăţi cu dulgherul... — ...Apoi 
cu secundul. — Severitatea fără rost a lui Bligh. 
— Din fericire, o soră iubitoare... — Un comandor în- 
telegātor. 


DEZASTRUOASA ODISEE A PANDOREI . +. 


Pandora primeşte misiunea de a captura pe răzvră- 
titi. — Sosirea Pandorei la Tahiti. — Prizonieri pe 
Pandora. — „Cutia Pandorei“. — Sfirşitul lamentabil 
al lui Peggy Stewart. — Moartea violentă a doi dintre 
răzvrătiți. — Ce devenise oare Bounty? — Aventura 
epică a goeleiei. — Trei luni de căutări în zadar. 
— Pandora eșuează şi se scufundă. — Dar prizonierii ? 
— Cu ambarcaţiile de pe Pandora. — Comportarea 
căpitanului Edwards. — Scurtă digresiune istorică ! — 
— Paletica aventură a lui Peler Heywood. — Răz- 
vrălit fără voia lui. — Cum să evadeze? — În că- 
tuşe. — Naufraviul — Îngropati în nisip cald. — 
Aventuri pe drumul de întoarcere. — Scrisoarea unei 
mame către fiul ei... — ...şi a unei surori către fratele 
ei. — Treburi serioase — Invocare către speranţă. — 
Vizite interzise. — Procesul se apropie. i 


VI. CURTEA MARȚIALĂ 

Actul de acuzare. — Depozilia secundului Fryer. — 
Depoziţiile şefului de echipaj și dulgherului. — De- 
poziţiile locotenenţilor Hayward şi Hallet. — Căpitanul 


137 


183 


WI. 


VIII. 


Fdwards. — Prizonierii interoghează pe marlori. — 
Heywood ia cuvintul în apărare. — Scrisoare către 
Lordul Hood. — Sentința. 


SE FACE TOTUȘI DREPTATE. | 


Familia Heywood află funesta veste. — Dureroasă 
confirmare. — Scrisoarea unui condamnat la moarte. 
— „Adio Nessy“, — Aite scrisori. — Un vocabuiar 
de expresii în iimba tahitiană. — Patru puncte capi- 
tale. — Motivele lui Christian şi tăcerea lui Bligh. — 
Scrisoare către Primul Lord al Amiralității. — „Fe- 
ricită, prea fericită familie !* — George al Ill-lea 
hotărăşte... — „Ore de fericire“. — „L-am văzut!“ 
— Un om şi un creştin. — Onorabila cură a lui 
Peter Heywood. 


MIRACOLUL DIN INSULA PITCAIRN 


O descoperire extraordinară. — Război !... — „O insulă 
care nu este menţionată pe nici o hartă“. — „Nu vreţi 
să ne aruncați o parimă ca să urcăm la bord? — Joi 
Octombrie Christian. — O capră mare sau un porc 
cu coarne? — Bătrinul Adams, alias Alexander 
Smith. —  Nefericitul destin al lui Christian. — 
Patruzeci şi şase de suflete. — Virtute şi bună în- 
țelegere. — Satul de pe Pitcairn. — Moda la Pitcairn, 
— O insulă fortificată. — Dar au aşteptat pină în 
1825.. — Primele contacte ale navei Blossom cu pit- 
cairnienii. — Adams povesteşte. — O experienţă de 
viaţă colectivă care nu sfirşește bine. — Sinzeroasa 
revoltă a indigenilor. — Tristul sfîrşit al lui AI'Koy 

și Quintal. — Young moare în pocăință. — 
Adams se bucură de indulgenţa generală, totuși!.., 
— Adams nu are o părere certă despre Christian. — 
Pot fi invocate circumstanţe atenuante pentru o crimă 
de rebeliune? — Cum l-au primit pitcairnienii pe 
căpitanul Beechey. — Moravuri la Pitcairn. — Lo- 
cuinţa, hrana şi animalele domestice. — Exerciţii de 
pietate. — Dansul este suspect. — Căsătoriile la Pit- 
cairn. — Guvernul britanic decide să se intereseze de 
mica colonie. — Predica capelanului. — Calitățile 
fizice şi morale ale pitcairnienilor. — Medicină și 
sănătate. — Au apărut trei englezi... — Cine va suc- 
ceda lui Adams? — Codul lui Adams. — Rapida spo- 
rire a populaţiei. — Să fie deportaţi pitcairnienii ? — 
Climatul. — „Adio, Pitcairn 1* 

ÎN COLECȚIA „DELFIN“ 


AU AP 


MAXIME DELAMARE 


FREDERIC DARD 


GUY DE LUHANDRE 


JEAN AMILA 


GUY LESPIG 


PIERRE NEMOURS 


GIL DELAMARE 


ĂRUT ; 


— Triplu salt mortal 


=— Dinamita Cocteil 


— Flăcări sub ocean 


— Luna la Omaha 


— A șaptea joncă 


— Detașamentul setei 


— Meseria mea e riscul 

PIET LEGAY 


HENRI CHARRIERE 


JEAN LOUIS LAFITTE 


AGATHA CHRISTIE 


TULIAN SEMENOV 


SVEN HASSED 


SVEN HASSEL 


MILOSLAVL STINGD 


MARC S. TRENNERY 

— Furtună la Tobruk 


` 


— 


Papillon — 2 volume 


Dezertorul 


Hotelul Bertram 


Miros de praf de pușcă 


Maiorul Vifor . 


Gestapo — 2 volume 


Monte Cassino 


Aventura marilor 
căpetenii indiene |, 


Operaţiunea „Carul mare“ 


PAUL BONNECARRERE  — Îndrăzneții înving — 


2 volume 
ODILON CABAT ai Ș 
JAQUES LEVY Cascadorii 
BOGOMIL RAINOV — Un naiv între două virste 


NICHOLAS MONTSARRAT — Marea crudă — 2 volume 


IURI KOROLKOV — În caz de pericol, arde ! 


B. TRAVEN — Comoara din Sierra Madre 

